
1. COLOANA LUI THULE 


L-am văzut de cum mi-am întors privirile. Vechea 
uniformă î îi era mînjită cu ulei şi, la amindoi genunchii, 
întărită cu nişte petice mari şi rotunde, croite dintr- -o 
piele pe care am recunoscut-o îndată : nu degeaba vina- 
sem şi eu într-o vacanţă fiarele ciudate cu carapace în 
loc de blană, cu pielea netedă şi subţire ca firul de iarbă 
(dar rezistentă şi suplă ca oţelul), care nu trăiesc decît 
pe stîncile negre ale Marelui Deşert de pe Pluton... 

În neobişnuita forfotă a acelei dimineţi l-am pierdut 
din vedere înainte de a-i putea face vreun semn, dar 
eram sigur că şi el mă zărise. Trecuse de bună seamă pe 
după una dintre imensele coloane ce înconjoară Piaţa 
Soarelui, ridicînd în văzduh simbolurile celor zece lumi 
(acum îmi dădeam. seama că în clipa cînd îl văzusem 
se rezema de argintia coloană a lui Thule) şi bănuiam 
că strădania de a-l regăsi avea să rămînă zadarnică, dacă 
— pentru o pricină de el ştiută — ar fi socotit nimerit 
să dispară. 

Nu cunosc în toate cele nouă lumi un om sau robot 
în stare să-i dea de urmă. Acum mulţi ani, cînd se căsă- 
torise cu I-lana, Marele Consiliu i-a trimis o felicitare 
care nu i-a putut fi înmînată, de vreme ce destinatarul 
se făcuse nevăzut. Cei mai iscusiţi reporteri răscoliseră 
timp de o lună de zile planetele şi sateliții locuiţi, se 
încheiaseră rămăşaguri şi canalele stereocosmoviziunii 
fuseseră ocupate de mesajele + agenţiilor interplanetare 
care-şi comunicau informaţii şi presupuneri, dar felici- 
tarea Marelui Consiliu rămînea înregistrată pe banda ei 
festivă şi tînărul căsătorit nu apăru decit atunci cînd şti- 
rea morţii sale se răspindi ca singura explicaţie a dis- 
pariţiei ce neliniștise întreaga omenire. Se află atunci că 

vestitul explorator al vechilor munţi din continentul 
Albastru de pe Triton îşi petrecuse luna de miere în 
inima capitalei venusiene, Xu-Tii, la două sute de metri 
de clădirea principalului post de emisiune venusian... 

Ştiam, aşadar, cu cine aveam de-a face. Nu m-am 
putut totuşi stăpini şi,m-am repezit către coloana ar- 
gintie, pe care se aflau săpate — cu caractere universale 
— puţinele date cunoscute ale satelitului înghețat, Mi-am 
făcut loc cu greu printre toţi cei adunaţi în piaţă. Aş- 
teptau ca şi mine comunicarea lui Apl şi cred că i-am 
împins pe cîţiva callisteni cu o brutalitate care 1-a scan- 
dalizat, de vreme ce mulțimea s-a desfăcut înaintea mea 
ca cele două aripi ale unei uriaşe cortine multicolore şi 
cei pe lingă care treceam mă priveau în tăcere, cu un 
dispreţ mai elocvent decît tot ce mi- ar fi putut spune. 
Grăbir să-l regăsesc, însă, le-am înregistrat fără ruşine 
privirile. 

Am ajuns aşa la coloana lui Thule şi, cînd mi- -am fă- 
cut loc printre piloţii masaţi între ea şi coloana vînătă 
a lui Pluton, am aruncat o privire din capul scărilor ce 
coboară de aici către cheiul îmbrăcat cu imensele foi de 
aur în care Dip Talan a săpat chipurile celor dintii 
cosmonauţi. Fireşte, de la înălţimea aceea nu l-am mai 
putut recunoaşte printre sutele de trupuri mărunte care 
urcau şi coborau treptele de martelit, dar am întirziat o 
clipă urmărind de sus forfota oamenilor adunaţi din 
toate lumile Soarelui nostru," aşa cum alți oameni din- 
tr-un timp pierdut în negura vremurilor vor fi urcat şi 
coborit treptele străvechiului turn al lui Babel, venind 
din toate colţurile măruntei lor lumi, demult apuse, 
către capitala de chirpic şi cărămidă a Babilonului... 

Știu, nevoia de a găsi puncte de contact între prezent 
şi trecut e o deformaţie profesională — şi ştiu, mai ales, 
cit de neadevărate sînt apropierile dintre lumi fără po- 
sibilităi de legătură — dar Cunoaşterea trecutului m-a 
îmbogăţit î în asemenea măsură, încît mi se pare că stră- 
moșii trăiesc într-adevăr în mine, că nu sînt decit pun- 
tea dintre ei şi urmașii viitorului, urna vie care le păs- 
trează şi transmite multimilenara experiență a omenirii. 
Oare nu-i firesc să desluşesc triumful acestei omeniri în 
imprejurarea că, dacă Turnul lui Babel a devenit sim- 

bolul înfringerii setei de a cunoaşte, treptele de martelit 
suind către galbena coroană a Pieţii Soarelui simboli- 
zează cucerirea necunoscutului, vizibila victorie a gin- 
dirii ? Vechiul turn îşi află împlinirea în vastul monu- 
ment al zilelor noastre, iar oamenii foind între cheiul 
placat cu reliefurile de aur ale lui Dip Talan şi uriaşa 
piaţă înconjurată de coloanele lumilor duc la capăt ceea 
ce n-au putut făptui asiaticii în caftane bariolate, nă- 
zuind să se înalțe şi să atingă cerul. 

Trecutul nu mai are demult taine pentru noi. M-a 
uluit ades munca tenace, intuiţia şi ingeniozitatea vechi- 
lor oameni de ştiinţă care au izbutit să reconstituie istoria 
din cioburi și temelii de ziduri pulverizate, descifrînd 
limbi moarte şi aflînd pînă şi lista invitaţilor la ospăţul 
cutărui regişor dintre Tigru şi Eufrat (fără să ştie întot- 
deauna mare lucru din cîte se petrecuseră sub domnia 
lui...), dar, din clipa în care Malarat a descoperit tehnica 
reînvierii imaginilor și Sat-obil procedeul detectării şi 
identificării undelor sonore ale trecutului, istoria a putut 
fi scrisă pe viu, fiecare dintre noi retrăind-o cu iluzia 
dramaticei intensităţi a prezentului. Ştiţi că ecranele 
malarat ne înfăţişează distrugerea "Troiei la simpla re- 
glare a butoanelor Timp şi Spaţiu, că detectorul lui Sat- 
obil ne îngăduie să auzim răcnetele aheenilor năvălind în 
cetatea incendiată a lui Priam, vaietele răniților trecuţi 
prin sabie şi bocetele troienelor captive. Sau, pentru a 
reveni la 'Turnul lui Babel, din apele moarte ale ecra- 
nului răsare imaginea colosului de lut din Babilon, cu 
briiele teraselor și cu scările lor, ocupate de o fastuoasă 
procesiune. E noapte şi punctele de foc ale făcliilor urcă 
spre cer, cu eroismul marilor disproporţii. Parcă ome- 
nirea însăşi cucereşte anevoie treaptă cu treaptă şi înăl- 
ţarea procesiunii reprezintă ridicarea umanităţii către 
bănuitele mistere, cărora peste o clipă le va pătrunde 
înţelesul. Clipa trece şi privirile ne urmăresc halucinanta 
prăbuşire a arhaicului edificiu. Un imens pumn invizibil 
pare a-l turti. Fulgerele crăpăturilor străbat termitiera 
cu ziduri trudnic înălțate, luminile şovăitoare se sting 
în jalnicul vaier al glasurilor şi din nou, ca-n vremea ei 
eroică şi neştiutoare, legenda s-ar naşte sub ochii noştri, 
dacă n:am fi aflat că pumnul invizibil e doar năptasnica 

putere a cutremurului, care a năruit turnul în noaptea 
unor. atavice spaime... 

Da, cunoaștem istoria trecutului mai bine decit au 
înţeles-o cei pentru care constituia prezentul. Dar amă- 
nunţirea gindurilor .din clipa cînd am fost încredinţat 
că-l pierdusem pe vechiul prieten, întrezărit în forfota 
din Piaţa Soarelui, m-a îndepărtat de firul povestirii. 

Fără să-mi dau seama, aşadar, mă rezemasem cu spa- 
tele de argintia coloană a lui 'Thule. Sub picioarele mele, 
departe, valurile oceanului se spărgeau la capătul scării, 
spălînd treptele pe care Soarele le făcea să pară mai 
strălucitoare decît plăcile de aur ale lui Dip Talan. 

— Sint aici, am auzit atunci 0 şoaptă şi-n susurul 
ei am recunoscut glasul puţin răguşit al celui pe care 
pierdusem nădejdea să-l regăsesc. Pipăie cu degetele Co- 
loana de care te sprijini. În dreptul umărului tău sting 
e o cifră, un şapte. Împinge în jos bara lui şapte ! 

Nu m-am mirat. Am făcut întocmai ce-mi poruncea, 


pentru:că dacă ceva m-ar fi mirat ar fi fost să-l aud 
rostind doar : „de pe ce planetă vii?“, sau altă bana- 
litate de acelaşi soi. Am apăsat liniuţa de piatră şi m-am 
pomenit înăuntrul coloanei, pe platforma îngustă a unui 
ascensor ; a prins a cobori prin beznă către o lumină 
slabă, ce venea din fundul puţului şi-mi arăta pe pereţii 
de piatră nişte desene ciudate. Erau siluete stingace şi 
nu ştiam ce mi se părea ciudat în alcătuirea lor, de 
vreme ce mă obişnuisem de mult cu toațe formele pe 
care viaţa le îmbracă în mulțimea lumilor noastre. Sim- 
ţeam totuşi că acolo, pe pereţii peste care ptlptia lumina 
venită de jos, fuseseră, zgiriate chipuri pe care nu le mai 
întilnisem niciodată. Poate că totul nu era decit o iluzie, 
pricinuită de faptul că mă prăbuşeam cu o iuţeală ne- 
obişnuită şi imaginile se încălecau, piereau înainte de a 
fi avut răgazul să le desluşesc într-adevăr. Poate că dacă 
le-aş fi privit în alte împrejurări aş fi regăsit în ele 
ceva din cite văzusem pe continentele şi mările ce se 
rotesc în jurul Soarelui nostru, pe planete şi sateliți 
care-şi pierduseră de mult misterul. Oricum, îmi amintesc 
că mă mirase nepriceperea celui ce zgiriase imaginile î în 
piatră şi nu se gindise să le compună aşa, încît, folosind 
repeziciunea cu care cobora ascensorul, să le însufleţească 

fie şi într-o primitivă succesiune cinematografică, de fe- 
lul celei pe care o descoperiseră egiptenii, cînd înşirau 
la intrarea templelor statui ale căror atitudini reprezen- 
tau o singură mişcare descompusă, menită să se unifice 
pe retina faraonului, în clipa cînd ar fi gonit călare pe 
dinaintea alaiului de statui, ce păreau că învie pentru 
a-l saluta. | 

N-am avut vreme să gîndesc prea mult. M-am oprit 
deodată într-o lumină cenușie, de amurg, şi l-am văzut 
din nou, sprijinit de o stincă opalină, aşa cum îl văzu- 
sem cu puţin- timp înainte rezemat de coloana argintie, 
prin golul căreia coborisem. Mă privea gînditor şi, abia 
acum, cînd mă aflam aproape de el, mi- am dat seama 
cit de tare imbărrinise. Colţurile ochilor î în şi fuseseră 
prinse într-o rețea de cute, fruntea-i era însemnată cu 
gratiile suferinţei, iar pielea arămie i se lipise de oasele 
feţei, făcîndu-l să semene mai mult decit oricind cu bă- 
trina căpetenie indiană pe care o văzusem în copilărie 
la. Muzeul Omului, printre celelalte statui înfăţişind di- 
versitatea chipului omenesc. Doar ochii-i străluceau pa- 
Jid, ca de obicei, şi-n culoarea lor cenuşie nimeni n-ar fi 
putut citi... 


Mă privea ginditor, lăsîndu-mă să-l cercetez. în voie 
şi să descopăr farmecul locului în care mă adusese. Ştiam 
că, asemenea tuturor coloanelor înălțate, îndată ce ome- 
nirea se constituise într-un întreg şi îşi „alesese pentru 
întiia oară un Mare Consiliu, coloana argintie a lui 
Thule fusese ridicată peste. replica miniaturală a „lumii 
de rezervă“ pe care avea menirea s-o reprezinte sus, în 
Piaţa Soarelui. 'Dar nu mă interesase niciodată satelitul 
mort al Ultimei, lipsit de urme arheologice, aşa că nu 
apucasem să cobor pînă la realitatea artificială în care 
acum pătrunsesem. Numai comparind ceea ce vedeam 
cu amintirile anilor de şcoală recunoşteam stincile opa- 
line şi copacii de sticlă, atît de duri, încît „arborele de 
fier“ de pe Pămint pare, alături de ei, o tulpină de bam- 
bus ; florile cu petale transparente, în care meşterii ti- 
tanieni sculptează uluitoare camee ; iarba neagră şi as- 
cuţită pe care nu poți păşi desculț, aşa cum nu Poţi trece 
descălțat peste o colonie de arici; „apa“ densă, ca de 
argint viu, tirîndu-se cu încetineala unui melc tranda- 

firiu printre maluri vitrificate... Ridicîndu-mi privirile 
am avut deodată revelaţia unor constelații necunoscute. 
Printre ele, mărunt cît un stater de aur al vechilor elini, 
clipea o stea în care am recunoscut Soarele nostru, a 
cărui strălucire palidă nu izbutea să trimită pe Thule 
mai multă lumină decit trimite Luna pe Pămînt. 

— Din fericire, spuse deodată Al-aut de parcă ar fi 
urmat o+convorbire abia ? întreruptă Şi ca şi cum nu s-ar 
fi scurs mai bine de cinci ani pămînteşti de cînd nu ne 
văzusem, aici n- avem nevoie de haine de protecţie. Pe 
mica reconstituire în care ne aflăm temperatura e re- 
glabilă şi coboară numai dacă vrem pînă la asprul ger 
al celei de a zecea lumi... 

Glasul puţin răgușit răsuna atît de firesc în straniul 
peisaj thuleean şi ochii cenuşii păreau să fi împrumutat 
în asemenea măsură culoarea luminii acestei lumi moarte, 
încît m-am întrebat îndată dacă Al-aut nu trăise de cînd 
nu-l văzusem pe satelitul celei din urmă planete a sis- 
temului nostru, Ultima, botezat cu numele pe care cei 
vechi îl dădeau insulei din nordul Europei, hotărnicind 
pentru ei capătul lumii. Mi-l închipuiam atit de bine 
pe îngheşatul satelit, ce se roteşte în jurul Ultimei la fan- 
tastice depărtări de Soarele nostru galben, î încît am zim- 
bit fără voie. 

— Aceeaşi cauză, două efecte, a spus iar: Al-aut (şi 
nu m-am mirat, pentru că ştiam demult că-mi poate citi 
gîndurile : nu degeaba se născuse şi- i petrecuse copilăria 
în mijlocul venusienilor). Fii sigur că nici unuia dintre 
membrii Marelui Consiliu nu-i vine să zimbească în 


clipa asta... 

N-am înțeles ce vrea să spună, „ dar cuvintele lui mi-au 
amintit că locul meu nu era acolo, ci sus, în Piaţa Soa- 
relui, unde trebuia să ascultăm comunicarea lui Apl. 

— Poţi rămine liniştit aici, l-am auzit atunci, din nou. 
Apl va hotări asupra unor concluzii la care am ajuns şi 
țocmai pentru a sta nestingheriţi de vorbă te-am adus... 
pe Thule. Ai vreme? 

I-am înţeles exact întrebarea. Nu se referea, fireşte, 
la momentul acela. 

— Mi-am isprăvit lucrarea asupra religiilor primitive 
şi Marele Consiliu, care aprobase acum trei zile pre- 

rhierea ei, m-a anunţat că au apărut noi date, privitoare... 
m-am oprit deodată şi l-am privit lung, dar Al-aut mi-a 
înapoiat privirea şi a zîmbit doar, trist cum nu-mi amin- 
tesc să-l mai fi văzut zimbind. 

— Privitoare ? 

— La Thule, am îngăimat. 

Începeam să înţeleg că totul se înlăffțuia. Ca de obicei, 
nimic nu era întimplător : nici revenirea surprinzătoare 
a Marelui Consiliu asupra propriei lui hotăriri, nici 
ivirea lui Al-aut şi prezența lui în această artificială 
replică a lui Thule, nici — mai ales — comunicarea lui 
Apl, pe care 0 aşteptam cu toţii, fără să ştim ce avea să 
ne împărtășească. 

Al-aut mă lăsă să înţeleg pînă la capăt. Apoi, spuse : 

— Da. Totul se leagă. Şi totul e înspăimântător de 
ţrist... 

A tăcut o clipă. În lumina cenuşie, egală, care ne făcea 
să părem poleiţi de-o invizibilă Lună, l-am văzut tre- 
cîndu-şi arătătorul peste închizătoarea bioelectrică şi, 
cînd buzunarul de la pieptul vechei lui uniforme s-a 
deschis, a scos din el un obiect. Nu puteam vedea ce 
ţine în pumn. 

— Problema asta i s-a pus omenirii în mai multe rîn- 
duri, a rostit amărit ciudatul meu prieten, și niciodată 
n-a primit o dezlegare mulţumitoare... Nu te-a mirat 
nimic, în vreme ce coborai prin golul coloanei? m-a 
întrebat apoi, cu alt glas. 

Mi-am amintit brusc de chipurile zgiriate stîngaci pe 
peretele de piatră al puţului, dar n-a fost nevoie să le 
pomenesc. 

— Da, a spus încetişor Al-aut. Apoi, fără veste, şi-a 
întins către mine braţul: Ce-i asta? 


În palma lui, acum desfăcută, am zărit un obiect pe 
care mă aşteptam atit de puţin să-l întîlnesc atunci, 
acolo, încît nu mi-am crezut ochilor. Trebuie să fi arătat 
destul de caraghios aşa, cu privirile înecate într-o ne- 


măsurată mirare, care mi-a îngăduit cam tirziu să întreb 
doar, prosteşte : 


— Ce caută asta... la tine? 
— Nu mi-ai răspuns. 

Al-aut nu mă slăbea. Am dat din umeri şi, luindu-f 
piatra din mînă, am spus în silă ceea ce nu mă în- 
doiam că ştie: 

—.E un fragment de idol. Partea superioară a unui 
idol de piatră, înfăţişind o zeitate ciclopică, poate ima- 
ginea destul de rară a Marelui Zeu. În ciuda caracteru- 
lui ciclopic, exemplar apropiat ca factură de produsele 
btonzului din insulele Ciclade. 

— Eşti sigur? 

— Orice manual elementar reproduce idoli asemă- 
nători. 

A tăcut din nou, ca ŞI cum m-ar fi îndemnat să nu 
mă pripesc: Şi să privesc încă o dată statueta pe care-o 
săltam în palmă. Şi, într-adevăr, pe măsură ce prelun- 
geam cercetarea, începea să mă cuprindă o vagă ne- 
siguranţă. La drept. vorbind, mă simţeam. tot mai puţin 
încredinţat de caracterul cicladic al zeului, deşi unele tră- 
sături generale nu puteau fi contestate. Capul rotund, 
pe care doar un imens ochi era indicat, restul feţei ră- 
mînînd neted ca un ou, putea reprezenta foarte bine o 
Variantă a capului Marelui Zeu, deşi un nas puternic 
era de obicei singurul amănunt precizat pe asemenea 
idoli, care înfățișau mai ales o Mare Zeiţă. Raritatea 
idolilor masculini descoperiți îmi îngăduia să presupun 
Că şi acesta ar fi putut fi încadrat în familia cicladică, 
dar ceva în proporţia dintre cap și umeri, mai bine zis 
absenţa gitului alungit, nu respecta canonul insular. Spre 
deosebire de tipul cunoscut — şi aici se vădea neasemă- 
narea esenţială — idolul acesta era înfăşurat în nişte 
veşminte cum nu mai văzusem, pe cînd Marele Zeu e 
reprezentat întotdeauna gol, ca un acolit al Marei Zeiţe 
goale a fertilităţii. 

— De unde-l ai ? l-am întrebat pe Al- -aut, care mă 
urmărea în tăcere şi ştia tot atit de bine ca şi mine ce 
gîndeam acum. Influenţa cicladică e incontestabilă, dar 
idolul a fost de bună seamă găsit într-o regiune depărtată 
de focarul insulelor, într-o regiune unde asemenea idoli 
n-au mai apărut pînă azi, ceea ce explică abaterile ne- 
cunoscute de la canonul clasic. 

Vorbeam, şi jargonul de specialitate îmi întărea în- 
crederea în propriile concluzii, aşa că am încheiat 

âproape triumfător. Al-âut şi-a trecut palma peste faţă 
cu un gest pe care- -| regăseam cu înduioşare, pentru că-mi 
era cunoscut încă din tinereţe, de pe vremea cind studiam 
amindoi şi ascultam împreună benzile universitare. 
Ştiam că gestul îi vădea tulburarea şi l-am atribuit ui- 
mirii pe care i-o provoca perspicacitatea de care dă- 
dusem dovadă. Dar m-a privit în ochi şi-a rostit răspicat, 
cu un fel de necaz: 

— Idolul provine de pe platoul sudic al lui Thule! 

Am clipit de citeva ori, ca orbit de o neașteptată lumină. 
Înţelegeam ruşinat de ce mi se păruse ciudată con- 
sistenţa pietrei, măcar că trecusem indiferent peste amă- 
nuntul care ar fi trebuit să mă pună pe gînduri: frag- 
mentul statuetei, nu mai înalt de un lat de palmă, era 
cu mult mai greu de cit putea fi un obiect similar, cio- 
plit în oricare piatră de pe Pămînt. 

— Aşadar, n-a fost adus de pe Pămînt, am*şoptit; 
încă buimăcit de vestea neașteptată. Dar un pămiîntean 
a putut să-l cioplească pe Thule, am adăugat, încercînd 
să-mi adun gindurile, să le strunesc şi să pun rinduială 
acolo unde cuvintele lui întronau haosul. 

— Un om de ştiinţă ? Un arheolog? Cine ar fi ştiut 
să-i dea caracterul cicladic ?... Nu. Din păcate, nu, mi-a 
răspuns Al-aut, Înţelegi ? Spun din păcate pentru că am 
dovada faptului că idolul a fost cioplit pe Îhule şi pen- 
tru că mă gîndesc la soarta celor care l-au cioplit... 

Acum ne Înţelegeam fără cuvinte — de astă dată 
n-aveam nici eu nevoie de cuvinte ca să-l înţeleg — aşa 
că am tăcut o vreme amindoi. Îmi aminteam de sigu- 
ranţa cu care-mi'spusesem, nu mai departe degit adi- 
neauri, cînd privisem de la înălțimea treptelor de mar- 
telit forfota trupurilor omeneşti, că trecutul nu mai are 
taine pentru noi... Tot ce învăţasem, tot ceea ce generaţii 
de copii învăţaseră, se putea dovedi o atit de grosolană 
eroare ?, De la cel ce asculta benzile elementare şi pină 
la savanții Marelui Consiliu, ştiam cu toţii că thuleeana 
matrice de piatră, nu izbutise să producă decit forme de 
viaţă vegetală. Nici un animal — şi cu atit mai puţin 
o fiinţă gînditoare — nu apucase să se ivească pe „lu- 
mea de rezervă“. Şi deodată aflam că satelitul îngheţat 
zămislise oameni, mai mult, că oamenii de pe vitregitul 

âstru pe câre razele Soarelui nostru nu ajungeau să-l în- 
călzească se aflau la virsta cînd ciopleau idoli. Şi încă 
de tip quasi-cicladic... 

Totul părea ireal şi absurd, ca peisajul în care mă 
aflam. Întrebările îmi stăteau pe limbă, dar, cînd am 
întrerupt într-un tîrziu tăcerea, am spus doar, şovăitor: 

— Comunicarea lui Apl, aşadar... ? 

— Priveşte soarta oamenilor ce se găsesc acum, pe 
Thule, la nivelul epocii bronzului. 

Încă nu mă puteam obişnui cu gîridul consecinţelor pe 
care fraza lui, aparent inofensivă, le implica. Alarmat, 
m-am agăţat de o ultimă speranţă: 

— Dar dacă idolul a fost cioplit de mult, cine ştie 
cînd, iar oamenii au dispărut între timp? 

— Ar fi fost într-adevăr mai bine, mi-a răspuns Al- 
aut. Numai că idolul a fost cioplit de contemporanii 
noştri de pe Thule. Nu mai poate fi nici o îndoială, de 
vreme ce i-am văzut cu ochii mei. Eu. Cinegrafiile se 
află pe masa Marelui Consiliu, ca anexe la raportul 
prin Care... prin care i-am condamnat la moarte! 

A rostit ultimele cuvinte aproape în şoaptă. Poate că 
peisajul din jurul nostru, amintindu-i de cel pe care-l 
cunoscuse în toată amploarea pe cea de a zecea lume, 
îl îndemna să coboare fără voie glasul, de teamă: ca vor- 
bele să nu-i ajungă la urechile celor pe care-i hărăzise 
Morţii şi pe care se aştepta să-i vadă răsărind de după 
stîncile opaline ? Bieţii sălbatici, oricum, nu l-ar fi înţe- 
les. Doar eu pricepeam acum oboseala din glasul lui pu- 
ţin răguşit şi tristeţea care-i umbrea privirile. Căci ome- 
nirea mai cunoscuse, într-adevăr, asemenea cumplite pro- 
bleme... 

.— Cel mai bun lucru ar fi fost să uităm că pe un sate- 
lit oropsit au fost descoperite nişte biete fiinţe care 
încep să gîndească, a adăugat încetişor Al-aut. Dar nu-i 
întotdeauna cu putinţă să faci cum socoţi că-i bine... 
Mă crezi că am şovăit chiar, întrebindu-mă dacă nu tre- 
buie să tac, să ascund omenirii şi Marelui Consiliu ceea 
ce descoperisem ? 

Mi s-a părut că nu aud bine. 

— Ai şovăit? | 

— M-am temut de consecinţele înaltelor şi nobilelor 
idealuri în virtutea cărora ştii tot atît de bine ca şi mine 
ce se va întimpla, a spus cu Q ciudată blîndețe Al-aut. 
Dar mi-am amintit de desenele zgiriate pe pereţii pu- 
ţului... şi şi-a trecut din nou palma peste faţă. 

Într-adevăr, uitasem de desene. Nimeni nu le dăduse 
atenţie pentru că nimănui nu-i trecuse prin minte că sa- 
telitul înghețat putea fi locuit. Toţi cei ce coboriseră 
prin golul coloanei, vizitînd reconstituirea peisajului thu- 
leean, le luaseră probabil drept nişte mizgălituri făcute 
în clipe de răgaz de constructorii coloanei. 

— Aşa e, mi-a dat dreptate Al-aut. Atunci cînd s-a 
înfiinţat Marele Consiliu şi s-a hotărît construirea Pieţii 
Soarelui, cînd expedițiile au pornit către toate “planetele 
sistemului nostru şi către toți sateliții lor pentru a vedea 
care aştri ar putea primi surplusul omenirii, o asemenea 
expediţie s-a îndreptat şi către Thule. A recunoscut în el 
o lume posibilă sau, cum spunem azi, o „lume de re- 
zervă“, şi a studiat satelitul Ultimei în vederea reconsti- 
tuirii de sub cea de a zecea coloană, căci, din mulțimea 
planetelor și sateliților Soarelui nostru, zece întruneau 
condiţiile pentru a deveni lumi, pentru a primi oameni. 
Unul dintre membrii expediției — nici nu șe ştie cine — 
a dat pe Thule peste oamenii pe care aveam să-i desco- 
păr şi eu. Întreaga omenire abia fusese zguduită de ptra- 
gedia tritoniană“, aşa că-ţi închipui ce s-a petrecut în 
sufletul lui... I-am retrăit peste veacuri frămîntările ŞI, 
cu toate că hotărirea la care s-a oprit, reprezintă o în- 
călcare a legii noastre — mai puţin riguroasă, desigur, 
pe vremea lui — nu eu am să-i arunc prima piatră. l-a 
fost milă de fiinţele neajutorate pe care le-a întîlnit și 
nu le-a trădat. Așa cum s-a priceput, a zgtriat totuşi 
pe pereţii puţului siluetele pe care le văzuse, nădăjduind 
că oamenii satelitului îngheţat vor evolua destul pentru 
a se putea înţelege cu viitorii trimişi ai omenirii, în ziua 
cînd creşterea populaţiei ne va face să ne îndreptăm 
privirile către lumea de rezervă a sistemului nostru. În 
ziua aceea mesajul zgiriat de el pe pereţii coloanei ar- 
gintii va fi fost înţeles... şi apreciat. Presupunea că lu- 
mea vitregă de pe Thule nu ne va atrage curînd... 

— Şi nu s-a înşelat, am spus. Pe Pămînt au trecut 
aproape o mie de ani de la construirea Pieţii Soarelui! 

Clătinind din cap, Al- -aut m-a privit lung. 

— Trebuie să- u spun eu că e mult prea puţin pentru 
ca evoluţia lor să fi înregistrat progrese apreciabile ? 
A tăcut o fracțiune de secundă şi a urmat, cu o resem- 
nare care nu prea i se potrivea : Aş fi îndrăznit să reco- 
mand Marelui Consiliu să nu ia act de descoperire, dacă 
n-aş fi ştiut că politica struțului nu. duce la nimic. Ceea 
ce a aflat ieri cosmonautul care a zgîriat desenele rămase 
fără ecou pentru că expedițiile pe Thule erau rare, ceea 
ge am descoperit eu, va fi redescoperit miine de un altul. 

— Și atunci? 

— Nu ne rămîne decit să aşteptăm.hotărtrea Marelui 
Consiliu, a încheiat Al-aut, cu atita oboseală, încît am 
inţeles că se află într- adevăr la capătul puterilor. 

Nu ştiam de cînd purta în el taina fiinţelor ginditoare 
de pe cea de a zecea lume, dar îl cunoşteam îndeajuns 
pentru a bănui chinurile prin care trecuse, zbuciumul 
nopţilor de nesomn, îndosșlile şi remuşcările care-l sfi- 
şiaseră, imprimîndu-i -i pentru totdeauna pe frunte gratiile 
suferinţei. Am tăcut, deşi inţelegeam că nu-mi spusese 
totul. Doar nu mă chemase şi nu-mi vorbise acolo, în 
miniatura, lunii argintii care pusese stăpinire pe gîndu- 
rile lui, numai pentru a-mi destăinui cu o clipă mai de- 
vreme c6ea ce toţi cei adunaţi în Piaţa Soarelui urmau 
să afle îndată. Sau nu îndrăznise să aştepte singur trece- 
rea ultimelor minute, pentru înfruntarea cărora nu mai 
găsea în el energia mistuită în zilele şi nopţile care le 
precedaseră ? 

— Poate că-i timpul să ne întoarcem sus, am propus 
în cele din urmă, cînd. tăcerea noastră se prelungise. 

În straniul peisaj thuleean a răsunat atunci un glas pe 
care cu toţii-l recunoşteam şi, spre marea mea mirare, 
glasul rostea rar şi desluşit: 

— Atenţiune ! Atenţiune ! ! Vorbeşte Apl. Vorbeşte 
Apl. Al-aut şi Tudla sînt aşteptaţi de Marele Consiliu. 

Mi-am întors privirile cățre Al-aut, care mi-a zimbit 
vinovat, dind din cap, ? 

Eu eram Tudia, 

2. MARELE CONSILIU 


L) 


Urmindu-l pe Al-aut, am urcat prin trunchiul coloa- 
nei, încercînd zadarnic să desluşesc desenele zgîriate în 
piatră de mina vechiului explorator. Cînd ne-am ivit 
în Piaţa Soarelui, un freamăt a străbătut mulțimea peste 
capetele căreia cuvintele. lui Apl răsunaseră aşa cum le 
auzisem şi noi în artificialul peisaj al lumii îngheţate. 
Iar. mulțimea s-a desfăcut din nou înaintea mea, ca ari- 
pile multicolore ale unei imense cortine. De astă dată 
însă, nu citeam în privirile tuturor decît o atentă cu- 
riozitate. Vedeam feţele preocupate ale venusienilor — 
care ne citeau gîndurile pe măsură ce înaintam şi ne in- 
tuiau frămîntarea, fără să priceapă ceea ce o „ pricinuise, 
gîndurile învălmăşindu-ni- -se neliniştite — şi înregistram 
fără să vreau contrastul dintre: pielea lor roşie şi cea 
neagră a „mercurienilor, care se mişcau tot timpul, dind 
din mîini şi şopotind febril. Gravi ca nişte vechi preoţi 
egipteni, marţienii făceau, dimpotrivă, gesturi puţine, în 
vreme ce ganymedienii măslinii şi callistenii de culoarea 
plumbului înclinau unii către ceilalți capete prelungi, 
care-mi aminteau de personajele străvechiului pictor EI 
Greco. Drapaţi i în verzile lor padane, titanienii ne pri- 
veau stăruitor. Grupurile tritonienilor, galbeni, şi cele 
vinete ale plutonienilor păreau mai galbene şi mai vinete 
datorită pămîntenilor, în strălucitoare „Veşminte porto- 
calii. Toată această mulțime, adunată în galbena Piaţă 
a. Soarelui străjuită de cele zece uriaşe coloane ale lu- 
milor, tăcea şi ne privea, în vreme ce o străbăteam pen- 
tru a ajunge la coloana portocalie a Pămîntului, îndă- 
rătul căreia se ridica, imaculată ca o construcţie din 
bioxid. de carbon îngheţat, clădirea de marmoră albă a 
Marelui Consiliu. 

Am intrat pe sub imensul .portal sculptat, pe care 
se îmbină simbolurile lumilor, am străbătut marea sală 
pe pereţii căreia se înşiruie numele tuturor celor care au 
binemeritat de la oameni şi ne-am rostit numele în drep- 
tul peretelui din fund; 

— Al-aut, . 


— Tudla. 

Peretele s-a ridicat şi ne-am pomenit în faţa scării 
rulante, căreia nu-i puteam vedea capătul. Peste o clipă 
ne aflam în încăperea unde se adunau cele mai strălucite 
minţi ale omenirii. 

Cum nu mai avusesem prilejul să pătrund în încăperea 
de sfat, mi-am rotit privirile cu lăcomie, căutînd să nu 
scap nici un amănunt. Pereţii mi s-au părut turnaţi în 
oţel. Trei dintre e: erau netezi ca nişte oglinzi — m-a 
mirat faptul că nu mă vedeam în luciul lor, după, cum 
nu-i vedeam răsfrîngind nimic din ceea ce se afla în în- 
căpere — iar cel de al patrulea era acoperit de simetrica 
vegetaţie a unor butoane multicolore. Podeaua elastică 
avea moliciunea vechilor covoare de lină. Tavanul, o 
uriaşă semisferă azurie, se boltea ca şi cum ar fi vrut să 
facă loc mesei în formă de potcoavă, netedă, simplă şi 
goală. În jurul mesei şedeau membrii Marelui Consiliu. 
Am recunoscut chipurile aleşilor, reprezentind fiecare la 
masa lumilor cîte o planetă sau un satelit, şi arm tresărit 
dînd cu ochii de scaunul gol, pe spătarul căruia vedeam 
încrustat arborele de sticlă, simbolul lui Thule. Ştiam 
că scaunul fusese adus doar pentru a arăta că Marele 
Consiliu luase act de descoperirea lui Al-aut.. 

Eram tulburat ca atunci cînd văzusem ivindu- -se pen- 
tru întiia oară chipul lui Lenin pe ecranul malarat, dar 
lingă mine Al-aut părea rece şi indiferent. Bănuiam ce 
efort depune pentru a părea liniştit ŞI i-am aruncat o 
privire, în vreme ce ne opream între capetele potcoavei, 
inclinindu-ne. Fără 'o. vorbă ne-au salutat şi cei nouă. 
Apl, ganymedianul, ocupa scaunul înalt al secretarului 
interplanetar. A apăsat pe un buton şi două fotolii s-au 
1vit din podea, în spatele nostru. Ne-am aşezat în tăcere. 

— Al-aut! a luat atunci Apl cuvîntul. Faptul că ai 
fost chemat aici împreună cu 'Tudla dovedeşte că Marele 
Consiliu doreşte să rezolve problema băștinașilor de pe 
Thule, în sensul propus de tine.. 

Am simţit că Al-aut se destinde ca unul dintre arcurile 
pe care cei de pe Thule le foloseau, poate, în chiar clipa 
aceea. I-am aruncat o privire mustrătoare — nu degeaba 
bănuisem că nu-mi spusest totul — dar acum nici nu 

părea să se sinchisească de mine. Îndiferenţa lui de adi- 
neauri pierise. 

Apl a apăsat:pe un alt buton şi am auzit, venind de 
undeva, din spatele meu, hiriiala unui glas rostind cu- 
vintele de parcă ar fi fost frecate cu nisip: 

— Spune, Apl. 

M-am întors şi, după cum mă aşteptam, am văzut un 
robot. Dar n-am priceput cum de se ivise lingă unul 
dintre pereţii de oțel. 

— Contactul ! a poruncit Apl. 

Robotul s-a apropiat de peretele invadat de vegetaţia 
butoanelor muliucolore, a apăsat un buton roşu, apoi a 
hîrtit din nou: 

— Spune, Apl. 

— Du-te! 

A înaintat cîţiva pași şi, cînd a ajuns pe locul de unde 
îl văzusem ivindu-se pe neaşteptate, s-a făcut nevăzut. 
Am avut impresia că se topeşte în peretele de oţel, că 
piere aşa cum piere: de pe o oglindă boarea diafană a 
răsuflării. 

Era ceva neobișnuit, poate o invenţie recentă, şi încă 
nu-mi revenisem din stupoare cînd glasul lui Apl m-a 
readus la pricina pentru care mă aflam în încăperea Ma- 
relui Consiliu. A trebuit să treacă o bună bucată de 
vreme pină să înţeleg că: robotul stabilise contactul cu 
cei de afară şi că fiecare cuvint al lui Apl răsuna acum 
în Piaţa Soarelui, constituind comunicarea pe care oa- 
menii veniţi din cele nouă “lumi se adunaseră s-o asculte. 

— În vremurile depărtate, cînd pe pămînt se ciopleau 
idoli şi se lustruiau dălți de piatră, spunea Apl, oamenii 
orînduirii superioare de pe Marte au coborit pe Terra. 
Arheologii noştri au găsit darea de seamă a expediției 
sub unul dintre uriaşele blocuri de piatră ale terasei de 
la Baalbek, ca şi în ruinele marii biblioteci a capitalei 
marţiene, Falga, lar cu toţii am văzut la şcoală desfăşu- 
rarea expediției, pe ecranele malarat. Ştim deci că, dacă 
marţienii căutau 0 lume mai potrivită vieţii decit bătrâna 
lor planetă, în clipa cînd au descoperit că Pămintul e 
locuit de fiinţe gînditoare s-au străduit să le grăbească 
trecerea prin timp, au încercat să le scurteze perioadele 
de evoluţie. Din nefericire, cunoştinţele marţienilor de- 

pâşeau într-atit puterea de înţelegere â oamenilor dusi 
neolitic, încît aceştia îi luară drept zei, adorînd ceea ce 
nu puteau pricepe. Doar unii preoţi au prins citeva firi- 
mituri din marea piine a cunoaşterii cu care-i îmbiau 
vizitatorii din stele şi ele au fost de ajuns pentru a con- 
solida arhaicele societăţi din Sumer, India preariană şi 
Egipt. Utilizate în scopuri magicQ-religioase, cunoştinţele 
dobindite de la marţieni nu numai că n-au grăbit evo- 
luția omenirii, dimpotrivă, au întirziat-o, împiedicind 
progresul. 

A fost cel dintii eşec al relaţiilor dintre omeniri năs- 
cute în lumi diferite şi aflate pe trepte deosebite de 
dezvoltare. Dar cel dintii eşec nu a rămas şi cel din 
urmă. Mai aproape de vremurile noastre, expediţia lui 
Manor a descoperit tritonienii din depresiunea Baran- 
danului. Nivelul lor era şi mâi coborit decit cel la care 
ajunseseră pămiîntenii în, clipa întilnirii cu solii bătrinei 
civilizaţii de pe Marte ; nici un contact nu s-a putut 
stabili între sălbaticii agresivi şi expediţia noastră. Ata- 
cat de către tritonieni, Manor a încercat să-i neutralizeze 
cu ajutorul undelor hipnotice, dar — după cum ştiţi — 
sistemul nervos al tritonienilor s-a dovedit insensibil la 
acţiunea lor soporifică. Aflat în primejdie, amenințat cu 
distrugerea materialului ştiinţific recoltat şi, mai ales, cu 
distrugerea navei cosmice; Manor a declanşat emițătorul 
de unde omicron... 

Privirile lui Apl se întunecau, pe măsură ce vorbea. 
Chipurile membrilor Marelui" Consiliu păreau tăiate în 
pietrele felurit colorate ale celor nouă lumi. Îmi treceam 
privirile de la unul la altul şi-mi aminteam de cercetările 
chimistului din Venus, de studiile cu rezultate uluitoare 
ale matematicianului din Marte, de metodele de trans- 
plantarea organelor ale chirurgului de pe Triton, de 
imaginile noi ale poetului de pe Callisto, de fiecare con- 
tribuţie a acestor oameni, care însemnase un dar făcut 
oamenilor, şi le înțelegeam reacţiile. Dacă Al-aut strîn- 
gea din pumni şi-i vedeam muşchii fălcilor jucînd nestă- 
pinit sub pielea arămie, gu îmi simţeam inima bătind rar 
şi apăsat. Un mileniu trecuse de. atunci, dar retrăiam 
durerea încercată de întreaga omenire la aflarea trage- 

diei tritoniene, cind mii de fiinţe cugetătoare fuseseră 
nimicite numai pentru că mintea le era încă Înceţoşată. 

„— Nu v-am amintit decit de cel dintii şi de cel din 
urmă eşec, a rostit posomorit Apl. Între ele au mai fost 
însă şi altele. Le cunoaşteţi, nu vreau să insist... De fie- 
care dată descoperirea unor oameni primitivi s-a soldat 
în defavoarea lor, deşi am dorit să- 1 ajutăm, să- i ridicăm 
pe scara istoriei pentru a-i Butea întîimpina cît mai grab- 
nic în glorioasa noastră Piaţă a Soarelui, ca fraţi egali 
în drepturi ai omenirii planetare. 

Istoricii noştri au cunoscut, desigur, vechea experienţă 
încununată de succes a strămoşilor din răsăritul Euro- 
pei, cei dintii oameni care au izbutit să ridice la comu- 
nism populaţii î înapoiate, scutindu-le de a mai trece prin 
orînduiri ucigătoare, în care şi-ar fi irosit energiile. Din 
nefericire, experienţa înaintaşilor s-a dovedit însă in- 
eficace în condiţiile noastre. Distanţa în timp a dus la o 
distanță În cunoaştere, crescută nespus între noi şi 
oamenii primitivi pe care-i descopereani, lar această de- 
părtare ar fi fost poate şi singură în stare să împiedice 
infiriparea unor legături. Dar la pricina amintită s-au 
adăugat uriaşele deosebiri dintre oameni provenind din 
lumi diferite, dintre oameni pe care totul îi despărțea Şi 
care nu aveau, uneori, nici elementara premisă a stabi- 
lirii unui contact. Tritonienii, de pildă, — ca să vorbesc 
tot despre bieţii sacrificați din depresiunea Barandanului, 
— aveau urechea astfel alcătuită, încît nu puteau prinde 
decit ultrasunetele. Cu alte cuvinte, nu ne auzeau... 

Dacă lăsăm deoparte setea de înavuţire — străină, 
fireşte, de mentalitatea oricărui contemporan — nu sîn- 
tem oare siliţi să recunoaştem că istoria încercărilor noas- 
tre de a ne apropia de toate populaţiile primitive pe care 
le-am descoperit de-a lungul vremurilor nu se deosebeşte, 
pînă la urmă, de istoria pătrunderii singerosului Cortez 
în imperiul i incas ? Pretutindeni i! ivirea noastră a fost în- 
soţită de dezastre... 

Apl nu făcea decît să rostească ceea ce cu toţii ştiam, 
ceea ce învățasem. pe benzile de istorie, dar proclamarea 
cumplitului adevăr în însăşi încăperea de sfat a Marelui 
Consiliu amplifica vechea durere, mărindu- dintr-o dată 
dimensiunile. Aici, sub semisfera azurie, boltită parcă 

anume pentru a face loc gindurilor vaste schimbate la 
masa lumilor, între pereţii de oţel, inflexibili ca nişte 
hoțăriri, în faţa sutelor de butoane multicolore coman- 
dind declanșarea unor fantastice puteri pe care numai 
sinteza abstractă a formulelor le putea cuprinde şi ex- 
prima, recunoaşterea unei înfriîngeri îi sublinia caracte- 
rul monstruos şi inexorabil. Numai moartea trebuie să 
li se fi părut strămoşilor noştri atît de implacabilă, nu- 
mai ea putea avea în ochii lor înverşunarea demoralizantă 
a unui asemenea perete opac, în faţa căruia toate bunele 
intenții eşuează ! 

Cuvintele lui Apl au răsunat în tăcerea noastră ca 
pocnetele unor rachete de semnalizare, atunci cînd secre- 
tarul interplanetar a vestit: 

— Şi iată că astăzi omenirea se vede pusă din nou 
în faţa necesităţii de a lua o hotărire de care atirnă 
soarta unor semeni aflați cu mult în urma noastră, pe: 
scara evoluţiei: Al-aut a descoperit fiinţe cugetătoare 
pe Thule! | 

Ultimele cuvinte i-au fost acoperite de neaşteptatul 
vuiet al unor talazuri şi n-am înţeles îndată că indescrip- 
tibilul tumult era murmurul celor ce ascultau în Piaţa 
Soarelui comunicarea pentru care fuseseră chemaţi din 
cele nouă lumi. Fără a lăsa talazurilor răgazul de a se 
potoli, Apl a apăsat pe un buton şi glasul hîrtit pe care-l 
cunoşteam a răsunat în spatele meu, cu monotona lui in- 
diferenţă : 

— Spune, Apl. | 
„— Cinegrafiile ! a poruncit secretarul. 

Robotul s-a îndreptat către peretele invadat de multi- 

colorele ciuperci ale butoanelor şi l-a declanşat pe cel 
potrivit. Unul dintre pereţii de oţel a fost străbătut de 
fulgere roşii, toată suprafaţa lui a prins a fremăta, că- 
pătind schimbătoare luciri irizate de felul celor ce un- 
duie pe guşa porumbeilor, şi o lespede mi s-a lăsat parcă 
pe piept, oprindu-mi răsuflarea, cînd am văzut imagi- 
nea ivită pe ecran. 

Replica artificială a peisajului de pe satelitul îngheţat, 
în cadrul căreia vorbisem cu Al-aut, reprezenta lumea pe 
care o vedeam, dar numai aşa cum picătura de apă re- 
prezintă marea. Aveam în faţă o pădure sticloasă, o 

ârmată de trunchiuri translucide, părînd cioplite în 
gheaţă şi pierzîndu-se fiecare în cîte un balon portocaliu. 
Globul acesta pulsa rar şi regulat sub cenuşia cupolă a 
văzduhului. O linişte încordată, amenințătoare, o imensă 
aşteptare se citea în ritmica pulsare a luminoaselor ba- 
loane portocalii. Prea repede pentru dorința mea de a 
înţelege, o altă imagine acoperi ecranul de oţel. 

Un riu dens, greoi, un fel de revărsare de lavă tran- 
dafirie se tira sub streaşina unei stînci opaline. În cră- 
păturile stincii creşteau cîteva flori transparente, pe 
lujere roşii. Consistentă ca o băşică de aluat în clocot, o 
fierbere lentă, un pufăit moale întrerupse leneşa curgere 
a materiei şi ceva se ridică din mizga trandafirie. Un 
peşte ? O altă vietate, care izbutea să trăiască în masa, 
aparent compactă, lunecînd sub stinca opalină ? Făptura, 
dacă făptură era, împrumutase printr-un firesc mime- 
tism culoarea mediului. Părea un şarpe trandafiriu şi ca 
un şarpe se arcui, afundindu-se iarăşi în mizga riului. 

Cea de a treia imagine adusă de Al-aut de pe Thule 
înfățișa un deşert, o întindere galbenă, zgrunţoasă ca o 
uriaşă cimpie de zgură. Undeva, în zare, două puncte se 
mișcau imperceptibil şi inima mea îşi iuți bătăile. Erau 
ei, oamenii depărtatei lumi ? Prea mărunte pentru.a pu- 
tea fi desluşite, punctele pieriră pe nesimţite În zarea 
cenuşie. Dar o umbră căzu atunci pe întinderea galbenă, 
o umbră agitată de ciudate mişcări stingace, şi o pasăre 
străbătu pieziş lăţimea ecranului. N-am avut vreme să-i 
înregistrez decit culoarea verzuie și gesturile sacadate, de 
jucărie mecanică, prin care-şi mişca — nu aripile — ci 
nişte palete, prinse de trup ca nişte picioare. Am avut 
de aceea impresia că merge prin văzduh şi, mirat, mi-am 
întors privirile către Al-aut. 

N-am să uit niciodată expresia cu care privea ecranul, 
foamea de imagini care i se zugrăvise pe faţă. Arăta ca 
un flămînd căruia i se perindă pe dinaintea ochilor tăvi 
încărcate. Printre buzele întredeschise răsufla scurt şi 
repede, iar trupul — aplecat î înainte — părea gata să se 
repeadă, să pătrundă 1 în lumea din care cinegrafiile aduse 
de el ne înfățișau crimpeie. 

Clătinînd din cap, mi-am întors privirile către ecran. 
Şi am tresărit, ca zguduit de o descărcare electrică, vă- 

zind noua imagine care ocupa toată placa de oţel a pe- 
retelui. De astă dată nu mai era loc pentru îndoială. 
Făptura pe care o zăream din spate — în ceea ce putea 
fi deschiderea upei peşteri, sau poarta unei clădiri ciclo- 
pice,.ridicată din opalina piatră de pe Thule — era, fără 
doar şi poate, o făptură... nu, ceva mă împiedica s-o nu- 
mesc omenească, deşi chiar atitudinea în care fusese sur- 
prinsă... | 

Ştiu, nu-i uşor să -uit, să şterg din minte tot ce-am 
văzut şi aflat de atunci, dar am să încerc să exprim 
Cît mai exact ceea ce am simţit în clipa cînd, pentru 
întiia oară, am dat cu ochii de un thuleean (sau de o 
thuleeană, pentru că nu m-am îndoit din capul: locului 
că fiinţa de pe ecran era de sex feminin). 

Închipuiţi-vă, aşadar, o coloană. O zveltă coloană azu- 
rie, înfăşurată într-un veşmînt alb — care se deosebea 
de cel înfățișat pe idolul „cicladic“ al lui Al-aut — o 
coloană lipsită de capitel, dar împodobită în locul lui cu. 
nişte stranii plete verzi. Aşă mi-a apărut cea dintii ciu- 
dată reprezentantă a fiinţelor înzestrate cu rațiune, pe 
care realitatea fără seamăn, a celei de a zecea lumi le 
plămădise. 

Vedeam cum îşi rezemase capul de piatra opalină, 
mlădiindu-şi coloana trupului într-o mişcare lipsită de 
apărare şi atît de tristă, de gînditoare, încit m-am sim- 
ţit îndemnat să mă apropii de ea şi să-i pun mîna pe 
umăr. Atitudinea îi era în asemenea măsură mană, tră- 
dînd o lume de aspirații — de vise, poate — că am uitat 
pentru o clipă (sau nici n-am văzut) ceea ce neobişnuita 
fiinţă avea inuman: coloana trupului se prelungea, 
zveltă, pînă la pragul stîncos pe care se înălța... 

O sirenă — ţin minte că asta a. fost a doua comparaţie 
care mi-a venit în minte — ființa de pe ecran aducea 
cu O sirenă. Asemenea sirenelor, n-avea picioare. Dar, 
dacă trupul fabuloaselor sirene se împlinea într-o coadă 
de peşte, trupul real al femeii de pe satelitul îngheţat 
părea un trunchi de copac, o coloană pornită de-a drep- 
tul din stînca opalină. | 

N-am apucat să zăresc chipul celei ce-și sprijinise 
fruntea de piatră. Imaginea ei a pierit prea repede de 
pe ecran, dar cit văzusem era de ajuns pentru a înţelege 

deznădejdea lui Al-aut şi tragica lui şovăială. Dacă toţi 
thuleenii arătau aşa, dacă vădeau o asemenea gingăşie — 
cuvîntul poate părea nepotrivit, ţinînd seama de neobiş- 
nuita conformaţie a fiinţelor descoperite, de el, dar ex- 
primă întocmai senzaţia resimţită atunci, în încăperea 
Marelui Consiliu — gindul că îi condamnase la grele 
încercări şi poate la moarte trebuia să însemne un chin 
permanent. Mişcat, i-am căutat mîna şi i-am strins-o. 
Al-aut n-a reacţionat, Nici un muşchi nu i s-a clintit pe 
faţa ce păstra întipărită aceeaşi neistovită foame de ima- 
gini. Tot ce era mai bun în el, mai adevărat, se afla 
acum acolo, în amintirile care-i evocau lumea de piatră. 

Mi-am întors din nou privirile către ecran. Ştiam că, 
aşa cum le vedeam în încăperea Marelui Consiliu, cine- 
grafiile erau văzute şi de către toţi cei adunaţi în Piaţa 
Soarelui, care — ca şi mine — urmăreau acum cu' sufle- 
tul la gură citeva făpturi, doi bărbaţi şi o fată, ce lune- 
cau printre trunchiurile translucide ale copacilor peste 
care palpitau cunoscutele globuri portocalii. Spun jane- 
Cau, pentru că nu sînt în stare să numesc altfel deplasarea 
lor lină, aparent lipsită de efort, care mi-a amintit ful- 
gerător de străvechea peliculă pe care fusese înregistrat 
dansul unor femei dintr-o veche ţară europeană, Gruzia. 
Asemenea dansatoarelor gruzine, cei trei thuleeni păreau 
că lunecă, împinși de o magică putere. Dacă ampla fustă 
a vechilor dansatoare le ascundea însă „Jocul subtil al pi- 
cioarelor în stare să transforme paşii într-o nepămin- 
teană lunecare, nimic nu acoperea porţiunea trunchiului 
thuleenilor corespunzînd picioarelor noastre, aşa că pu- 
team vedea limpede cum zvelta coloană a trupurilor 
azurii luneca peste opalul lespezilor de piatră. Acolo 
unde stinca nu era netedă, cei trei se ridicau, evitau 
asperitățle, fără să dea totuşi vreodată iluzia că se des- 
prind, că „plutesc. Mi se părea că Şi ei dansează, că fuse- 
seră suprinşi În clipa cînd săvirşeau un rit, într-atit de 
nefiresc şi aerian'se mişcau ; dar ştiam acum că acesta 
era „mersul“ lor obişnuit, puternic şi grațios cum mi-aş 
fi putut închipui doar mersul arhaicelor „Kowrai ale gre- 
cilor, dacă cineva s-ar fi priceput să le învie. 

Am băgat de seamă că cele trei fiinţe se fereau să intre 
în atingere cu baloanele portocalii ale copacilor. Pulsa- 


25 


rea neliniştită, frenetică, pe care fără îndoială tocmai 
apropierea trupurilor azurii o pricinuia, mi-a întărit bă- 
nuiala că feericii arbori de sticlă sînt nişte fiare lacome, 
gata să înşface tot ce intră în raza globurilor portocalii, 
care le ţineau loc de coroană. 

Cei trei thuleenr, am uitat să spun, ne erau infățişaţi 
tot din spate, aşa cum zărisem cu o clipă înainte şi fe- 
meia sprijinită de peretele opalin. Mi-am dat seama că 
Al-aut înregistrase imaginile cu teama de a fi surprins 
şi se ferise, deci, să fie văzut. La gîndul că cele citeva 
biete cinegrafii închideau tot ce voi afla despre tulbu- 
rătoarea lume — şi, mai ales, despre mişcătoarele fiinţe 
care-l zguduiseră pe Al-aut — m-a cuprins o atit de răs- 
colitoare dorință de a şti cum arată faţa thuleenilor, de 
a citi pe chipurile lor un sentiment, dacă nu un gînd, 
încît cred că aş fi dat orice numai să întrezăresc, fie şi 
pentru o fracțiune de secundă, expresia feţei uluitoarelor 
făpturi, în care descopeream nişte semeni. Voiam să-i 
văd şi mă temeam. Uimit, măsuram imperiul Ciştigat de 
ei asupra mea după durerea presimţită în ipoteza că aş 
fi întilnit un chip opac, o față bestială, care m-ar fi 
deznădăjduit aproape tot atit cit un asemenea blestem 
la propriul meu copil. Aşteptam aşa, muşcindu-mi bu- 
zele, şi-n clipa aceea, ca şi cum unda vie a dorinţei ar 
fi străbătut spaţiile oarbe desfăşurate între mine şi cei 
de pe uriaşul ecran, fata îşi răsuci trupul, mlădiindu-l 
într-un atât de elocvent gest de chemare, încît, tără să 
vreau, m-am ridicat de pe fotoliu, diad să-i 1es în întim- 
pinare. O fericire neaşteptată îmi eliberase inima, ale 
cărei bătăi se precipitau, de parcă ar fi vrut să-mi ur- 
nească, să-mi împingă alcătuirea greoaie, neinstare, să 
răspundă chemării... Umerii azurii al unui al treilea 
bărbat au ocupat lățimea ecranului — îndreptindu- -se 
către ceilalţi — şi, în clipa următoare, imaginea între- 
gului grup a pierit din faţa ochilor mei. 

Cu un zîmbet trist, care S-ar fi vrut ironic la adresa 
mea, m-am regăsit pe pămînt. Fireşte, fata nu mă îm- 
biase pe mine s-o urmez... Stinjenit de ciudata nălucire, 
am privit pe furiş în jur. Nimeni n- avea grija mea. Ima- 
ginile îi tulburaseră pare-se pe toţi câți se aflau în încă- 
perea Marelui Consiliu — deşi nu cum mă tulburaseră 

pe mine, sînt încredinţat — aşa că puteam folosi ră- 
gazul pentru a-mi veni în fire. 

Cît de neghiob mă arătasem, temîndu-mă de înfăţişa- 
rea fiinţelor de pe lumea înghețată! Ar fi trebuit să 
înțeleg, totuşi, că zbuciumul lui Al-aut nu fusese pricinuit 
de mila faţă de nişte pitecantropi — deşi ar fi șovăit, 
sînt încredinţat, să prilejuiască cea mai mică suferinţă 
chiar unor fiinţe grosolane, dacă le-ar fi bănuit înzestrate 
fie şi cu un început de rațiune — aş fi trebuit să înţeleg 
că atributele gingaș, grațios, uman, pe care mi le impu- 
seseră imaginile thuleenilor, nu puteau fi contrazise de 
oglinda chipurilor, dimpotrivă, trebuiau să- Ş afle tocmai 
în expresia feţelor lor împlinirea. Poate că amintirea 
stingacelor desene, întrezărite în clipele vertiginoasei 
coboriri prin puţul coloanei argintii ridicată în Piaţa 
Soarelui, să fi sădit în mine, fără să-mi fi dat seama, 
teama pe care o declaram acum absurdă ? 

Un chip de copil. Am gîndit aşa pentru că numai 
copiii evocă atit de deplin imaginea purității, candoa- 
rea autentică întipărită pe gingaşele trăsături ale fetei 
de pe îndepărtatul satelit. Albastru ca cerul, ca Medi- 
terana, ovalul perfect al feţei pe care o văzusem era 
abia modelat pentru a indica locul nasului, mic şi uşor 
turtit, sau al buzelor, atit de vag reliefate, încît doar 
culoarea lor, de un albastru mai nuanţat, le preciza de- 
senul. Dar ceea ce m-a izbit de la prima vedere erau 
ochii, imenşi şi de un violet profund, catifelat, ca nişte 
rotunzi şi gigantici toporaşi. 

Ochii aceştia tulburători şi, fără îndoială, în stare să 
vadă ceea ce ochii noştri nu pot vedea, mi-au amintit 
îndată de alți ochi — mari ca nişte rotunde ferestre negre 
deschise către misterul unei lumi închipuite — ochii zeiţei 
descoperite în ascunzătoarea templului lui Abu de la tell 
Asmar, în Sumer. Poate din pricina faptului că sînt 
negri, ochii străvechei zeițe, adorată de oamenii uneia 
dintre cele dintii civilizaţii evoluate de pe Pămint, ne- 
Jiniştesc şi înfioară printr-o stranie putere hipnotică, în 
vreme ce imenşii ochi violeţi ai fetei de pe satelitul:de 
piatră răspindeau-o linişte, o mirare nevinovată, tulbu- 
rătoare doar prin înrudirea ei cu muzica. 

Neasemănător cu nici unul putind fi întilnit pe cele 
nouă lumi, desenul capului fetei de pe 'Thule era neobiş- 
nuit de frumos, chiar pentru înţelegerea noastră a fru- 
mosului, dovedind o dată mai mult că natura nu produce 
monştri decit din greşeală, printr-un accident în stare 
să-1 tulbure numai vremelnic infinita evoluţie spiralată. 
În locul pletelor, fruntea fetei era umbrită de nişte deli- 
cate şuviţe. violete, retractile şi înzestrate cu un fel de 
viaţă independentă, deoarece unduiau lin ca nişte fulgi, 
evocînd întrucitva podoaba de păr a vechilor căpetenii 
indiene. Am înţeles că ceea ce luasem drept plete, atunci 
cînd văzusem din spate imaginea femeii sprijinită de 
stîincă, era tot o parte din ondulatele șuviţe neindicate 
pe idolul găsit de Al-aut (de ce oare?) şi am presupus 
că sînt organul unui simţ necunoscut nouă, de vreme ce 
mişcările le trădau sensibilitatea. 

Visarea în care mă cufundasem nu m-a împiedicat să 
bag de seamă că marele ecran de oţel era din nou stră- 
bătut de fulgere roşii. Robotul a apăsat apoi pe buton 
şi luciul metalic n-a mai oglindit nimic. Contactul cu 
Thule fusese întrerupt. În tăcerea aşternută în încăperea 
Marelui Consiliu glasul hîriit a răsunat, cu lipsa de în- 
ţelegere care va despărţi mereu roboții de odmeni : 

— Spune, Apl. | 

— Du-te, a poruncit secretarul. 

Şi i-ar s-a făcut tăcere. Nici unul “dintre noi nu se 
putea smulge de sub magica putere a imaginilor care 
grefaseră pentru totdeauna strania realitate a celei de a 
zecea lumi pe placa vie a amintirilor noastre. Să fi vrut, 
nici unul dintre cei ce văzuseră chipul tulburător al ferei 
cu imenși ochi violeţi nu-l mai putea uita. Calma mesa- 
geră străbătuse fără să ştie spaţiul şi timpul şi nu fusese 
nevoită. să rostească un singur cuvint pentru a cîştiga 
de partea fiinţelor gînditoare de pe Thule întreaga ome- 
nire planetară. 

Grav şi vibrind, glasul lui Apl s-a ridicat în tăcerea 
fremătătoare, ca o floare care s-ar fi înălţat pe lujer, 
rotunjindu-se şi înflgrind sub'ochii noştri : 

— Înţelegeţi acum de ce nu putem uita, de ce nu ne 
putem lepăda de răspunderea faţă de fiinşele pe care le-am 
văzut ! În ciuda înfăţişării lor neobişnuite, ele sint fără 

doar şi poate o frîncură din mâărea familie a omenirii şi 
locul alesului lor se află aici, la masa lumilor. Dacă fiin- 
ţele acestea, cărora încă nu ne pricepem să le dăm nume, 
au fost descoperite atit de tirziu, pricina — după cum 
cu toţii ştiţi — stă în faptul că lipsa apei a ţinut ome- 
nirea departe de „lumea de rezervă“, atita vreme cît 
cele nouă lumi ofereau condiţii mai bune de viață. Am 
imprimat O mişcare de rotaţie în jurul propriei lui axe 
nemişcatului Mercur, rezolvind problema căldurii şi ge- 
rului excesiv care-i caracterizau emisferele, am reîntinerit 
printr-un aflux de păminteni vechea rasă a venusienilor, 
gerlii, am reînviat străvechea civilizaţie marțiană şi am 
colonizat sateliții planetelor exterioare, creînd lumile 
ospitaliere de pe Ganymede şi Callisto, de pe Titania şi 
Triton, am încălzit treptat lumea îngheţată de pe Pluton. 
Fiecare dintre noi are azi cunoscuţi pe una dintre cele 
nouă lumi şi nimeni nu se dă îndărăt să locuiască acolo 
unde spaimele şi ignoranţa localizaseră cindva zei şi 
monştri. Dar înmulţirea considerabilă a omenirii ne-a 
silit să ne întoarcem privirile către ultima noastră lume, 
care ne-a. rezervat din capul locului — şi ne rezervă 
încă, fără îndoială — surprize. 

Fireşte, ştiam că în condiţiile specifice de pe Thule, 
unde carbonul nu există şi apa e necunoscută, viaţa a 
apărut pe baza siliciului, singurul element, în afara car- 
bonului, putînd forma macromolecule cu lanţuri infinite, 
în stare să determine sinteza materiei vii. Cunoşteam 
unele dintre formele de viață vegetală şi, cu aproximaţie, 
organismele microscopice de pe Thule. Dar, printr-o ciu- 
dăţenie pe care doar cercetările ulterioare o vor lămuri, 
viaţa animală în adevăratul înţeles al cuvîntului — ŞI 
formele ei superioare — s-au ivit tocmai în regiunea 
aproape neexplorată a Saptorului, din zona întunecată 
a satelitului, care părea “cea mai neprielnică şi nu a 
intrat de aceea în obiectivul nici uneia dintre. rarele 
expediţii trimise pe îngheţata Lună a celei de a zecea 
planete a sistemului nostru, Ultima. 

Tragicele riscuri ale confruntării noastre cu o lume 
mult înapoiată au silit Marele Consiliu să delibereze în- 
delung, neputîndu-l hotări să pună în primejdie nobilele 
fiinţe de pe Thule, dar nici să trădeze inerenta solidari- 

tate dintre toate făpturile ginditoare ale celor nouă, acuri 
ale celor zece lumi. Nimic din ce-i omenesc nu ne e străin 
şi răspundem îi faţa conştiinţelor noastre pentru tiecare 
strop de energie umană, pentru fiecare fulger de rațiune 
irosit pe planetele şi sateliții Soarelui galben. Nu putem 
îndura gindul că miine, în faţa alesului care va ocupa 
cel de al zecelea scaun la masa lumilor — clipa aceasta 
va veni oricum, dar poate abia peste milenii — membrii 
Marelui Consiliu vor avea de făcut faţă dureroaselor 
lui întrebări: Unde aţi fost, oameni, atunci cînd ne 
zbăteam în hăţişurile ignoranței? Unde a fost mîna 
voastră frăţească ? 

Apl a făcut o pauză şi, în tăcerea care a urmat, fie- 
care dintre noi s-a simţit privit de tulburătorii, de uriaşii 
ochi violeţi ai fetei de pe planeta îngheţată. Imensa mi- 
rare plutind î în apele calme ale privirilor ei era mirarea 
proaspătă a unei specii tinere, cercetind lumea cu o 
puritate neîntinată. Nici unul dintre noi nu se putea 
obişnui cu gîndul că privirile violete ar fi putut fi în- 
tunecate de umilinţa sclaviei, a prostituţiei, a unor forme 
poate şi mai monstruoase de încălcare a demnităţii, re- 
zultind din necunoscutele aspecte pe care căile evoluţiei 
sociale le puteau căpăta pe cea de a zecea lume. 

— Hotărirea Marelui Consiliu, a spus din nou Apl, a 
fost influențată de încă doi factori. E greu de crezut 
că înfăţişarea thuleenilor ascunde o sălbăticie agresivă, 
de telul celei care a prilejuit moartea tritonienilor din 
depresiunea Barandanului. Deşi nu putem lăsa cu totul 
de o parte ipoteza unor reacţii simţitor diferite de cele 
ale umanităţii pe care o cunoaștem, avem temeiuri să 
presupunem că fiinţele satelitului de piatră nu vor res- 
pinge ajutorul omenirii. Pe de altă parte, tragica noastră 
greşeală în cazul tritonienilor stătea în faptul că nici un 
membru al expediției lui Manor nu avea studii de men- 
talitate primitivă, echipa lui fiind alcătuită din biologi, 
geologi şi naturalişti, ca una care avea menirea de a 
stabili doar dacă Triton poate fi locuit. De astă dată, 
cunoscind un tip de idol cioplit pe Thule, care trădează 
etapa de dezvoltare socială a thuleenilor, vom include 
printre membrii expediției şi un specialist în arheologie 
şi etnografie, în stare — pe cît putem omeneşte prevedea 

— să înţeleagă gîndirea celor care de azi înainte nu mai 
pot fi despărțiți de marea familie a omenirii. Al-aut şi 
Tudla, Marele Consiliu vă întreabă dacă vreţi să con- 
duceţi expediţia către cea de a zecea lume! 

Mi s-a părut că nu aud bine. Am privit mirat feţele 
aleşilor de la masa lumilor şi-n privirile lor am citit 
aceeaşi afectuoasă, aceeaşi liniştită încredere. Mercu- 
riana Suata şi ganymediana Mitiama, singurele femei 
din Marele Consiliu, şi-au înclinat capetele ca şi cum 
m-ar fi îndemnat să răspund. Ţin minte cît m-a mişcat 
faptul că, în ciuda deosebirilor dintre neagra actriță 
mercuriană, neliniștită şi febrilă, şi callisteana cu 
pielea de culoarea plumbului, inginer calm, cu ges- 
turi măsurate, amîndouă găsiseră aceeaşi mişcare... Dar 
mi-am amintit de asta mult mai tirziu, cind am avut 
răgazul să retrăiesc în linişte tot ce se petrecuse în 
încăperea Marelui Consiliu. Atunci, acolo, m-am sim- 
ţit răscolit de o năprasnică bucurie la gindul că lumea 
intrezărită pe ecranul de oţel nu va rămîne pentru 
mine o lume de tulburătoare fantasme. În feericul decor 
al copacilor de sticlă vedeam mişcarea unduioasă prin 
care mi se păruse că fata cu imenşi ochi violeţi mă 
cheamă şi ghiceam un tainic înţeles în faptul că nu mă 
inşelasem, că într-adevăr pe mine mă aştepta — şi nu 
pe cel ce se apropiase de ea pe ecran — de vreme ce 
puterea chemării biruise depărtarea spaţiilor întunecate, 
şi veneam, răspundeam apelului descifrat în magica 
oglindă violetă a privirilor el. 

Mina lui Al-aut mi s-a lăsat, fierbinte, pe genunchi. 
Am întîlnit zîmbetul şi palida privire care ştia ce gin- 
desc. Mi- -am dat seama că, într-adevăr, acum citeva 
ceasuri, în artificiala lume de sub coloana argintie a 
îngheţatei Thule, nu-mi spusese totul: propunerea Ma- 
relui Consiliu nu putea veni decît de la el... Dar nu-i 
purtam pică. Dimpotrivă, mă simţeam copleșit de o 
negrăită recunoştinţă pe care n-ar fi alterat-o, sînt 
sigur, nici bănuiala încercărilor prin care, datorită lui, 
aveam să trec. 

— Al-aut şi Tudla, răspundeți! am auzit din nou 
glasul lui Apl și mi-am dat seama că trebuia să fi 

răspuns de mult, că Al-aut îmi aştepta hotărirea şi că 
tăcerea mea putea fi greșit înţeleasă. 

Ca un singur om, Al-aut şi cu mine ne-am ridicat ŞI 
am rostit în acelaşi timp : 

— Trăim pentru omenire ! 

Ca şi cum talazurile oceanelor şi mărilor de pe cele 
nouă lumi ar fi vuit, simultan deplasate de un inco- 
mensurabil uragan cosmic, uralele miilor de oameni adu- 
naţi în Piaţa Soarelui au răsunat năprasnic între pereţii 
liniştitei încăperi a Marelui Consiliu. Ridicaţi de la 
masă, aleşii omenirii planetare ne stringeau miinile. 


1. PATRU LUMI PE ACEEAŞI NAVĂ 


I-lana privea prin ochiul rotund al ferestrei şi îngîna 
un cîntec vechi, un cîntec venusian de dragoste. Glasul 
modula sunetele grave adunate în tulburătoarele cu- 
vinte alcătuind graiul venusienilor de pe roditoarele 
podișuri din sudul planetei, unde obrajii femeilor se 
pîrguiesc asemenea rumenelor fructe de aban şi unde 
coloniştii, veniţi de pe Pămînt cu graiul — curind 
modificat — al planetei natale, au deprins abia tirziu, 
după încrucișări cu vecinii lor din nord, gerli:, tehnica 
citirii gindurilor. 

Am închis ochii şi mi-am închipuit glasul mîngiietor 
străpungind petecul transparent al sticlei, avîntindu-se 
în spaţiu şi plutind cu subtila lui încărcătură printre 
stele. Îl vedeam, undă însufleţită, descriind imateriale 
volute prin pustiul întunecat, dincolo de pereţii navei, 
iar gîndul meu îl însoțea, bucuros de darul pătimaş 
încredințat spaţiilor mute. 

Risipa sonoră umaniza bezna. Mi se părea că poate 
alunga nălucile pe care alte universuri, de necuprins cu 
mintea, le-ar fi trimis prin rarefiatele mări de întune- 
ric spre a biîntui în jurul nostru, zbuciumîndu-se în 
inutile încercări de a comunica, de a-şi vesti prezenţa. 
Legendele celor dintii navigatori cosmici mă obsedau 
şi nu îndrăzneam să uit că toate legendele se desfăşoară 
în jurul unui simbure de adevăr... Sau poate că fan- 
tasticele alcătuiri mişcindu-se în dimensiuni inumane 
nu izbuteau să pătrundă, nu izbuteau să se strecoare în 
cele trei dimensiuni ale lumilor noastre? Pe undeva, 
legendele stau mărturie, puteau afla o poartă. Aseme- 
nea fantasme auzeau oare glasul I-lanei? Acum mă 
întrebam dacă vechii corăbieri ai omenirii, cei dintti 

care cutezaseră să înfrunte mişcătoarele talazuri ale 
unui element nesigur şi atit de deosebir de bunul şi 
nefățarnicul lor pămînt, nu-i simţiseră, nu-i ghiciseră 
şi ei pe nevăzuţii trimişi ai unor lumi pluridimensio- 
nale, incapabili să-i atingă, dar neliniştindu-i vădit, 
poate prin misterioase unde vestindu-le prezenţa... Din- 
colo de spaimele iscate de necunoaşterea unui univers 
putînd fi inventariat, mă întrebam, spaima oarbă, in- 
explicabilă, nu trăda oare intuiţia unei prezenţe indis- 
cernabile ? Şi adevărata semnificaţie a inepuizabililor 
monștri plămădiţi de închipuirea vechilor navigatori — 
monștri marini sau fantasme cosmice — nu putea fi 
tocmai naiva încercare de a da formă unor prezenţe 
incapabile să se facă văzute în coordonatele celor trei 
dimensiuni ale Pământului și sistemului nostru ? 

„Cu patrusprezece veacuri în urmă, cînd religia fusese 
de mult clasată printre naivităţile dureroase ale speciei 
umane, cineva a emis ipoteza că unii zei reprezentau 
asemenea bănuite şi impalpabile prezenţe, eforturi mate- 
riale incapabile să se concretizeze. O parte a riturilor 
magice ar fi avut rolul de a deschide solilor extragalc- 
tici o poartă de acces în lumea noastră, înlesnind ener- 
giei lor incomensurabile transformarea într-una în stare 
să se manifeste în spaţii tridimensionale. Secretul intră- 
rii în contact cu forţele acestea ar fi constituit încă o 
fărîmă din vastele cunoştinţe dăruite oamenilor de către 
străvechea expediţie marțiană, „căci nu era de presu- 
pus că locuitorii Pămîntului din îndepărtatele vremi ale 
magiei ar fi putut descoperi singuri ceea ce nici astăzi 
n-am descoperit“, susţinea autorul teoriei, fără a aduce 
însă vreo dovadă în sprijinul ingenioasei lui construcţii. 
Poate că :dolul de pe Thule, care nu mă mai pă- 
răsea... ? 

Cîntecul I-lanei s-a frînt şi glasul i-a răsunat atunci 
fără veste, curmîndu-mi visarea : 

— Credeţi că thuleenii cunosc dragostea? întreba 
I-lana. 

Ne aflam în încăperea cea mare a navei, centrul de 
adunare în orele cînd fiecare ne sfirşeam treburile. Era 
o încăpere cu care ne mîndream — club, salon şi sală 

"de şedinţe — unde ne aveam locurile preferate. Înce- 

puseră să imprumute cîte ceva din firea şi preocupările 
noastre, aşa că pină şi un eventual vizitator — visam 
uneori că am putea primi oaspeţi — ar fi putut bănui 
lesne că fotoliul pe care aştepta întotdeauna un altas 
planetar şi ale cărui braţe adăposteau rafturi încărcate 
de hărţi şi benzi din seria „Noutăţi cosmice“, era foto- 
liul cosmonautului cu priviri cenuşii, ridicate acum că- 
tre femeia care acoperea cu trupul ei fereastra. 

— Bineînţeles, a zimbit Al-aut. 

— Şi înţeleg prin vorba asta ce înţelegem şi noi? 

— Noi doi? a întrebat Al-aut, zimbind din nou. 

Cuvintele pe care le schimbau mă făceau şi pe mine 
să zimbesc, deoarece ştiam prea bine că, pentru a se 
înţelege, I-lana şi Al-aut n-aveau nevoie de ele. Se 
foloseau de fragila punte a cuvintelor numai cînd. nu 
erau singuri. Altminteri, ca toţi venusienii, îşi citeau 
gîndurile. Faptul că vorbeau era doar o dovadă de aten- 
ție față de noi, ceilalți, şi nu mă puteam împiedica să 
zimbesc văzînd aplicaţia cu care se foloseau de bietul 
nostru mijloc de comunicare, excesul de convingere pe 
care-l puneau în accentuarea cuvintelor, încercînd să 
pară fireşti. Păreau doi copii, silindu-se Cu tot dinadin- 
sul să-i convingă pe ceilalți — şi pe ei înşişi — că sint 
exploratori cosmici sau membri -ai Marelui Consiliu. 
Între noi fie zis, bănuiam că destule ginduri treceau de 
la unul la altul fără să se mai exprime prin cuvinte... 

— Mi-ar părea rău să ne îndreptăm către o lume 
lipsită de dragoste, a spus încetişor I-lana, depărtin- 
du-se de fereastră şi aşezindu-se la locul ei, lingă apa- 
ratul de radio. 

Vorbele-i sunau ca o prelungire a cintecului de adi- 
neauri. Kes, biologul nostru, şi-a clătinat capul cu creş- 
tetul neted ca un înveliş de ou. 

— Atracția sexelor... a început el, ridicîndu- -Şi mina 
cu degete lungi ca nişte strune, dar I- lana l-a întrerupt : 

— Nu, Kes. Mă gîndeam la dragoste, aşa cum o în- 
țelegem noi. Ca un întreg. 

Mi-am amintit de imenşii ochi violeţi ai fetei între- 
zărită pe marele ecran de oţel şi am oftat ca un elev 
căruia viaţa îi cere prima confruntare a visului cu 
realitatea. 

— Mă tem că cei de pe Thule înţeleg prin dragoste 
altceva decît noi. Nu uita că pînă şi pe Pămint am 
dat dragostei mereu alt înţeles... 

— Altul? a întrebat din politeţe I-lana, pentru a-i 
da şi lui Kes posibilitatea de a urmări discuţia. 

- — Cuvintele noastre sint vechi, dar nu ne spun ceea 
ce le-au spus şi strămoşilor noştri. Să ne gindim la 
cer... Pentru locuitorul din Sumer era zeul Anu, în 
casa căruia locuiau zeul-Lună Nanna, zeul-Soare Utu, 
zeiţa planetei Venus Inana, în vreme ce pentru egipteni 
era numai trupul arcuit al zeiţei Nut. Credeţi că sume- 
rienii şi egiptenii, pentru a vorbi doar despre ei, sim- 
ţeau şi gîndeau ce simţim şi gîndim azi, cind privim 
cerul ?... Cuvintele rămîn, înţelesul lor se schimbă. 

— Lasă cerul, a intervenit Kes. Era vorba despre 
dragoste. 

— E tot un cuvînt vechi, Kes. Dar n-avem pricini 
să credem că — dacă-l cunoştea — el însemna pentru 
omul din Neanderthal altceva decit instinctul sexual. 
Amintiţi-vă de formele căsătoriei, de la căsătoria pe 
grupe a matriarhatului şi pînă la forma monogamă im- 
pusă de patriarhat. Cunosc un tip de idol neolitic care 
înfăţişează o pereche. Bărbatul şi-a trecut braţul pe 
după umerii femeii, într-un gest care l-a făcut pe un 
vechi arheolog să boteze statueta „perechea înlănţuită “ 
şi să vorbească despre o anume gingășie de simţire — 
un rudiment al iubirii — în raporturile dintre bărbații 
şi femeile perioadei de sfîrşit a neoliticului. Ştim astăzi 
că gestul nu era decit unul de proprietate... La aseme- 
nea false interpretări duce subiectivismul, generalizarea 

entru toate epocile a conţinutului pe care un cuvînt 
i capătă într-o epocă strict determinată. Mult mai 
tirziu, chiar în romanele grecilor — 'de felul „Etiopi- 
celor“ lui Heliodor — dragostea e încă mai degrabă 
sinonimă cu dorinţa. Ce fel de dragoste putea cunoaşte 
atenianul, căsătorit pentru a-şi face datoria faţă de 
stat, născînd copii ce-l moşteneau, dar. avind totodată 
relaţii cu sclavele, care nu i se puteau împotrivi? Ceva 
din noţiunea de dragoste a timpurilor noastre poate fi 
descoperit doar în relaţiile lui cu unele curtezane inde- 
pendente, pe care trebuia să le cucerească, singurele 

femei — de altfel — care cereau să fie cucerite, într-o 
vreme cînd căsătoriile „aranjate“ şi sclavia împiedicau 
dezvoltarea sentimentelor, aşa cum aceleaşi „căsătorii 
de conveniență“ şi prostituţia aveau să le împiedice în 
vremea „burgheziei. Iubirea a apărut doar în afara cla- 
selor stăpînitoare, sau în luptă cu legile lor (Romeo. şi 
Julieta), înflorind abia în epoca eliberării femeii de 
sub jugul bărbatului, al zestrei, al prejudecăţilor sociale, 
cînd bărbatul şi femeja s-au regăsit demni deopotrivă 
şi liberi. Cine poate şti, deci, cum arată dragostea vă- 
zută prin imenşii ochi ai thuleenilor ? 

Deşi nu spusesem tot ce simţeam, -lana mi-a citit 
amărăciunea și a zimbit, rostind liniştitor, spre nedu- 
merirea lui Kes: 

— Ochii nu mint... - 

— Priviţi! a strigat atunci Al-aut, care se apro- 
piase de fereastră și dăduse perdeaua în lături. 

Ne-am adunat şi am văzut că, proiectat pe fundalul 
cenușiu al Ultimei, discul trandafiriu al satelitului în- 
ghețat către care zburam începuse să-și arate formele 
pastelate ale „mărilor“ şi uscatului. Mi s-a părut că, 
împreună cu uriaşa ei planetă, cea de a zecea lume 
gonea prin spaţiu ca una dintre straniile alcătuiri ex- 
tragalactice la care visasem cu puţin timp înainte Și pe 
care un procedeu necunoscut ar fi convertit-o într-o 
realitate bidimensională. Într-adevăr, părea o camee cu 
forme misterioase, desenate şi nu sculptate, sau un 
antic scarabeu egiptean. Iar Ultima, o ciudată floare 
lipsită de relief. Ca un scarabeu, satelitul zbura neauzit 
în jurul florii. 

— Acolo, pe Thule, a rostit în șoaptă Al-aut, vom 
trăi într-o zi şi o noapte de-a noastră cîte 6 zile şi 
6 nopţi. Anul numără aproape şase ani pămâînteşti. 
Cînd ne vom întoarce, aşadar. „o. 

I-lana i-a pus mina pe umăr și Al-aut s-a înroşit, 
aruncind o privire vinovată către Kes. Era cel mai 
bătrin dintre noi şi plecase încredinţat că nu se va mai 
întoarce în verdea capitală marțiană, Falga, unde se 
născuse. 

— Am vrut să rămîn pe Thule, copii, a zimbit bătrt- 
nul. Nu vă neliniştiţi. Poate că atomii de carbon, pe 

care trupul meu îi va dărui lumii de siliciu, vor da 
naştere, știu eu, unei combinaţii neobișnuite, care va 
justifica pînă şi deplasarea unui atit de bătrîn om de 
ştiinţă prin Cosmos... 

I-lana s-a apropiat şi l-a îmbrăţişat. Fireşte, moartea 
nu mai însemna de mult sinistra ameninţare. ce otrăvea 
pînă şi cele mai simple bucurii ale strămoşilor noştri. 
După o viaţă lungă cum numai legendele primilor oa- 
meni pomeniseră — și plină cum.nici un înaintaş nu-și 
închipuise — fiecare dintre noi simţea nevoia să resti- 
tuie particulele de energie care-l însufleţiseră, aşa cum 
restituim racheta împrumutată pentru zbor, sau le mul- 
ţumim — după un spectacol izbutit — actorilor. Cu 
un simțămiînt de plăcută osteneală le comunicăm celor 
apropiaţi că în ziua de... la orele... am hotărit să ador- 
mim pentru totdeauna. Şi, încetind a lua elixirul vital, 
adormim lin în mijlocul prietenilor, schimbind cu ei 
amintiri şi vorbind despre tot ce ne-a bucurat, umplin- 
du-ne viaţa pînă a nu-i mai îngădui nici primirea unei 
noi bucurii. Sa 

Dintre strămoşii noştri, Petronius a adormit aşa deşi 
sfîrşitul nu i-a atîrnat de propria voinţă, ci de capri- 
ciul lui Nero — dar mi se pare de prisos să relev 
deosebirea dintre vieţile noastre închinate omenirii şi 
viaţa de epicureu a faimosului arbiter elegantiarum al 
Romei imperiale. 

Cum întoarcerea noastră în marea energie a Univer- 
sului e actul demn al unor oameni liberi, înţelepciunea 
finală, lacrimile şi regretele ni s-ar părea tot atît de 
absurde ca lugubrele lamentaţii ale vechilor bocitoare. 
Stinjeneala lui Al-aut ţinea doar de faptul că nu obiş- 
nuim Să-i amintim cuiva de clipa adormirii. Fiecare om 
îşi conduce printre oameni nava, dar singur hotărăşte 
cînd vrea să se oprească în port. 

Stinjeneala noastră abia se risipea, că uşa s-a deschis 
şi micuța Plara, mercuriana care-l asista pe Kes, a dat 
buzna în club. Era de obicei agitată, ca toţi mercurienii, 
iar mişcările ei febrile contrastau comic cu liniştea lui 
Kes. Lucrau de ani de zile împreună şi se înțelegeau de 
minune, Plara fiind în stare să se lase tăiată-n bucăţi 
pentru maestru şi Kes simțind poate nevoia infuziei de 
il Gării diferitele 2024 

exuberantă tinereţe pe câre neagra mercuriană o adu- 
cea în tăcerea laboratorului său. Acum albul ochilor ei 
sclipea şi strigătul cu care năvălise ne-a galvanizat 
pe toţi: 

— Mişcă! 

— Haideţi, a rostit Kes, îndemnindu-ne să-l urmăm. 

Cît am străbătut culoarul ce ne despărţea de labara- 
tor, Plara l-a copleşit cu amănunte, vorbind ca un 
robot căruia i s-ar fi defectat difuzorul. Am admirat 
răbdarea cu care Kes încuviinţa, dînd liniştit din cap; 
o singură dată a avut imprudenţa să pună o întrebare 
şi potopul de cuvinte care i-a urmat n-a luat sfirşit 
decit din pricină că ajunsesem în faţa laboratorului. 
Plara a deschis uşa. | | 

Am intrat într-o primă încăpere micuță, despărțită 
de laboratorul propriu-zis printr-un perete de sticlă. 
Semiintunericul părea atenuat, datorită beznei ce dora- 
nea de cealaltă parte a peretelui transparent. Doar 
nişte becuri galbene, verzi şi roşii clipeau sincron acolo, 
într-un ritm pe care s-ar fi putut compune muzică. Nu 
se auzea însă nici un sunet. Plara a răsucit întrerupă- 
torul şi un con de lumină palidă a scăldat un fel de 
clopot de sticlă, aşezat îndărătul peretelui despărțitor. 
Sub clopot se afla o retortă alambicată, din care por- 
neau o mulţime de fire şi nişte tuburi subţiri, pline cu 
substanțe aproape incolore, dar de vagi nuanţe diferite. 
Firele şi tuburile piereau în întunericul laboratorului. 
Nu mă îndoiam că erau legate de becurile colorate, 
mai bine zis de aparatele a căror funcţionare le deter- 
mina Clipitul ritmic, dar nepriceperea îmi îngăduia 
doar să înregistreze ce vedeam, condamnîndu-mă să 
nu înțeleg mare lucru. 

Pe fundul retortei, ceva inform, un boţ de materie 
gălbuie, nu mai mare decit o boabă de strugure, se 
mişca leneş, se contracta pentru a se dilata apoi, cu 
încetineala unei meduze. 

Am tăcut cu toții — pînă şi Plara tăcda acum — 
privind contracţiile lente ale boţului de materie vie. 
Folosind cei cîţiva ani cît trebuia să dureze zborul, 
Kes hotărise să obţină sinteza materiei vii, pornind 
de la siliciu, pentru a culege date asupra straniei vieţi 

apărute pe Thule. Experiențele de laborator aveau să ne 
îngăduie o primă cunoaştere a structurii neobişnuitelor 
ființe, către lumea cărora ne îndreptam. Și iată că 
acolo, în retorta în stare să stirnească invidia oricărui 
alchimist, viaţa pulsa acum sub ochii noştri, aşa cum 
pulsase în urmă cu milioane de ani, undeva, pe sate- 
litul între timp îngheţat. 

Asistam la miracolul ivirii vieţii. Boţul inform creat 
de Kes închidea în germeni viitorii Phidias, Beethoven 
şi An-zanad ai celei de a zece lumi. Nu-mi puteam 
desprinde privirile de pe substanţa gălbuie, în destinul 
căreia citeam milioane de ani de trudnică evoluţie, is- 
toria hoardei, a tribului, haosul organizat al imperiilor 
mișcînd uriaşe armate sub flamuri îndoielnice, ştafeta 
eroismului şi a laşităţii, ridioarea căpeteniilor pe valul 
generos al mişcărilor populare, trădările şi înfrîngerile, 
elanul şi jertfa, flacăra marilor revoluţii purificatoare, 
instaurînd libertatea. În palida lumină jucind pe înve- 
lişul neted al materiei vedeam triumful gîndirii în cea 
dintii unealtă, în primul foc ţişnit din scăpărarea voită 
a două pietre, în zidurile ciclopice urmînd să adăpos- 
tească cetăţi, în monumentele de piatră şi bronz, în 
rampele de lansare ale cosmodroamelor. Toate posibili- 
tăţile, toate devenirile, zborul geniului şi tirişul creti- 
nului erau închise în bulzul viu, pulsînd inconștient 
sub fasciculul palid al luminii. Nici unul dintre noi nu 
putea vorbi, dar nu i-am mai invidiat pe I-lana şi 
Al-aut — care comunicau prin subtilele canale ale 
înţelepciunii venusiene — căci ştiam Că toţi cei ce ne 
aflam dincolo de peretele de sticlă făcusem legămîntul 
să eliminăm etapele moarte ale viitoarei evoluţii de 
pe Thule şi aceleaşi ne erau gindurile în faţa stropului 
de viață pulsind în retorta lui Kes. 

Apoi am hotărit să sărbătorim victoria lui Kes şi a 
Plarei. Adunați peste o jumătate de ceas în jurul mesei 
împodobite a clubului, am închinat în cinstea biologilor 
cupele pline cu vin albastru de pe Mercur, am depă- 
nat amintiri şi am întocmit planuri. Femeile se îmbră- 
caseră potrivit împrejurării sărbătoreşti, dovedindu-ne 
că nu uitaseră să-și împacheteze cele necesare nici 
atunci cînd se pregăteau pentru a participa la expedi- 

ţia pe o lume unde nu aveau să părăsească obişnuitele 
haine de protecţie. I-lana îşi pusese rochia strimtă a 
venusienelor şi teaca roşie a ţesăturii îi mula trupul 
zvelt, părînd să fi împrumutat de la marile feline ale 
junglei mişcările unduioase, în armonia cărora ghiceam 
puterea suplă a muşchilor. Braţul drept îi era acoperit 
de mineca rochiei, dar stingul era gol şi pe pielea lui 
arămie, mai sus de cot, strălucea metalul verde al unei 
brățări late cît palma. Verdele brăţării era verdele 
ochilor piezişi ai I-lanei. Ca ampla perucă a vechilor 
egiptene, părul îi cădea pe umeri într-o neagră pira- 
midă încununată de o podoabă metalică, tot verde, ale 
cărei frunze îmi aminteau vestita podoabă de păr a 
reginei sumeriene Şub-ad. 

Aşa cum i se potrivea unui sărbătorit, Kes şedea în 
capul mesei, între I-lana şi Plara. Neastimpărata lui 
asistentă purta veşmîntul galben al mercurienelor, po- 
trivit să sublinieze catifeaua densă a pielii lor negre. 
Numai o mercuriană era în stare să drapeze faldurile 
galbene cu atita fantezie şi siguranţă, îngemănate în- 
tr-o autentică graţie. Farmecul luminos al culorii era 
sporit de faptul că Plara avea plete galbene, aurul 
părului părînd că o înfăşoară ca o nobilă draperie, din 
care răsărea giuvâerul negru al chipului. 

Pe lingă cele două femei, strălucitoare în triumful 
frumuseţii lor atit de deosebite, prezenţa noastră, a 
bărbaţilor, părea ştearsă şi Kes nu scăpase prilejul să 
amintească deosebirea dintre regnul animal şi umani- 
tate : în lumea oamenilor femeile arborau penele pău- 
nului și despuiaseră leul de coamă... 

Tunica sobră a marţienilor îi dădea o înfăţişare 
austeră, pe care doar zimbetul ochilor o îndulcea, aşa 
cum bolta creştetului neted tempera asprimea unghiu- 
rilor ascuţite ale feţii lui, însemnată de cutele vîrstei. 
Al-aut nu-şi părăsise veşnica uniformă de cosmonaut, 
dar catadixise să îmbrace în cinstea sărbătoriţilor una 
nouă, despărţindu-se de vechea prietenă cu genunchii 
peticiţi, în tovărășia căreia îl regăsisem în Piaţa Soa- 
relui. Cît despre mine, purtam comoda haină portocalie 
a pămiîntenilor. 

Ne simţeam atit de bine, în seara aceea, bucuroşi de 
atmosfera prietenească ce domnea în jurul mese! 
Atent vegheată de gingaşele mecanisme automate, nava 
zbura către cea de a zecea lume adăpostind cinci 
oameni din alte patru lumi, hotărîţi să-şi adune puterile 
pentru a le duce  thuleenilor mesajul experienţei 
omenirii. Mi se părea că ne cunoaştem dintotdeauna, 
puţinele cuvinte, schimbate ca niște semnale în lumina 
albăstruie iradiată din pereţi, spunîndu-ne mult mai 
multe decit păreau că spun în prima clipă. 

Plara începuse tocmai să ne cînte un aro mercurian, 
cînd robotul însărcinat cu supravegherea aparatelor de 
recepţie a deschis deodată uşa, vestindu-l pe Al-aur că 
Marele Consiliu chema nava cosmică. Ne-am repezit cu 
toţii la ecranul stereocosmovizorului. Semnalele răsunau 
limpezi şi fiecăruia dintre noi, sînt încredinţat, i-au 
evocat pentru o clipă priveliştile lumii natale. Armonia 
semnalelor ajungea în venusiană la I-lana şi Al-aut, în 
marțiană la Kes, vorbea în mercuriană pentru Plara, 
în păminteană pentru mine. Apoi chipul lui Apl se ivi 
pe ecran. 

— Gîndurile omenirii vă însoțesc, a spus secretarul 
interplanetar, întinzindu-şi către noi braţele. 

În ciuda fantasticei  depărtări, iluzia reliefului 
imaginii era atît de desăvirşită, încît am avut impresia 
că Apl se află printre noi şi că, aplecindu-mă, i-aş 
putea atinge mîna. Al-aut îi dădu obişnuitul raport. 

— "Toate marile laboratoare ale celor nouă lumi vor 
primi formula lui Kes, a vestit Apl, așa încît compor- 
tarea formelor de viaţă bazate pe siliciu vor fi studiate 
şi veţi căpăta curînd datele pe care nu le puteţi obţine 
pe nava cosmică. 

Peste cîteva clipe convorbirea a luat sfîrșit şi ecranul 
s-a întunecat. Cind ne-am reîntors în sala clubului 
ne-am reluat locurile în tăcere, gindurile rătăcindu-ne 
încă prin lumile cunoscute, pe care le lăsam tot mai 
mult în urmă. I-lana a stabilit atunci contactul cu sala 
Ateneului din Xuc-tii și concertul pentru pian şi o0r- 
chestră al lui Ceaikovski ne-a învăluit cu farmecul 
vechei şi pateticei lui nostalgii. M-am gîndit la cel care 

nu putea şti că acordurile concertului său aveau să 
răsune cîndva în capitala venusiană, pentru a fi cap- 
tate pe o navă cosmică, m-am gîndit la moştenirea 
omenirii pe care o purtam în nol... 

Zborul decurgea normal, 


2. O PREVESTIRE DE RĂU AUGUR ? 


Al-aut preluase conducerea navei. Thule nu mai era 
discul depărtat, pe suprafaţa căruia abia desluşeam for- 
mele pastelate ale „mărilor“ şi uscatului, ci o fantastică 
lume concretă, desfăşurind sub ochii noştri specţacolul 
unui relief uluitor. Masa frămintată a uscatului con- 
trasta cu scuturile netezi ale „mărilor“ şi, în ciuda în- 
făţişării ei de o indiscutabilă realitate, întreaga pri- 
velişte părea artificială, ca plăsmuită într-un uriaș 
laborator.  Simţămiîntul se năştea datorită ciudatelor 
nuanţe pe care geograful le aşternuse peste lumea ce se 
apropia vertiginos de noi. Albastrul mărilor de pe 
Pămînt făcuse loc culorii roşcate a acestor mări cu 
„apă“ densă, vîscoasă ; verdele cimpiilor era înlocuit 
cu cernitele întinderi acoperite de iarba neagră şi ascu- 
ţită ca o plantație de pumnale; nervurile albastre ale 
riurilor arătau trandafirii ; coroanele verzi ale copacilor 
se preschimbaseră în stranii ghemotoace portocalii, iar 
solul cafeniu sau negru de pe Pămînt devenise opalin, 
ca un vast şes de unt pietrificat. Nefirescul satelit către 
care ne îndreptam era scăldat într-o caracteristică 
lumină argintie, de parcă — supunîndu-se schimbării 
raporturilor de culoare ce părea o lege a celei de a 
zecea lumi — Soarele s-ar fi transformat într-o palidă 
Lună, încercînd să contribuie la onirica înfăţişare a 
peisajului thuleean... 

Încă de pe vremea cînd ne chinuiam cu benzile medii 
știam că, datorită vitezelor de rotaţie în jurul pro- 

priilor axe, Thule arată Ultimei mereu aceeaşi faţă, 
ocolind planeta în vreo patru ore. Din două în două ore, 
aşadar, Soarele răsărea pe emisfera luminată a sateli- 
tului, în vreme ce Ultima răsărea din două în două 
ore pe emisfera lui întunecată, unde se afla Saptorul, 
platoul pe care Al-aut descoperise fiinţele cu ochi ne- 
verosimili. Vedeam acum noi înşine regulata apariţie 
şi dispariție a lumii de piatră îndărătul masei cenușii 
a Ultimei şi ni se părea ciudat. gindul că vom păşi 
curînd pe mingea trandafirie, care ne va arăta într-o 
monotonă succesiune bănuţul Soarelui sau discul Ulti- 
mei, după cum ne vom afla pe una sau alta dintre 
emisferele ei. 

Doritori să ajungem pe Thule fără a fi văzuţi, stră- 
băteam acum spaţiul îndreptîndu-ne către partea lumi- 
nată a celei de a zecea lumi, iar în ochiul ferestruicii 
— uriaş, sclipitor — satelitul îngheţat venea către noi. 

— Pregătiţi-vă pentru coborîre ! a răsunat atunci în 
megafoane glasul lui Al-aut. 

Ne-am pus costumele de protecţie şi ne-am legat de 
fotolii. Suprasolicitările au durat puţin. O zguduitură, 
şi puternicele reactoare care ne propulsaseră către 
imensitatea duşmănoasă a spaţiilor, pentru a se odihni 
apoi şi a ne frîna în cele din urmă docile căderea, au 
tăcut. Liniştea a răsunat atît de tare în urechile noastre 
obişnuite iar cu muzica lor totală, încît am avut im- 
presia că surzisem. | 

— Atenţiune! a comandat Al-aut. 

Şi, auzindu-i glasul în difuzorul căştii, am tresărit, 
căci vorbele-i răsunau din nou desluşit între pereţii 
navei. Armonia glasului omenesc mi-a dezvăluit ne- 
aşteptata ei frumuseţe în aceeaşi explozie de bucurie 
pe care am încercat-o ori de cite ori, întors dintr-o 
expediţie, începeam să desfac lăzile în care așezasem 
cu mîna mea nepreţuitele vase, statuete şi inscripţii 
aflate pe locurile fostelor aşezări, comoară inventariată 
cu emoție în liniştea de laborator a institutului. La fel 
analizam acum melodia glasului, deosebind în sunetele 
ei nealterate de cealaltă covirşitoare muzică, a reac- 
toarelor, mesajul simplu, autentţic şi direct al omului, 
muzica emoţiei şi a gîndirii, 

Ne-am ridicat de pe fotolii. În costumele noastre, 
concepute pentru a ne feri de gerul şi atmosfera rare- 
fiată de pe Thule, păream nişte făpturi aparţinind 
unei specii necunoscute, Mi-am spus cu nostalgie că nu 
ştiu cită vreme va trebui să treacă pînă să le pot vedea 
din nou pe I-lana şi Plara aşa cum arătau într-adevăr 
— aşa cum arătaseră în seara sărbătoririi lui Kes — şi 
nu cum le schimbau căştile şi costumele căptuşite cu 
oglinzile menite să ne păstreze căldura trupurilor. 
Seara aceea, alungată de curgerea timpului în vastul 
muzeu al memoriei, avea să constituie ades o oază, un 
imaterial şi inaccesibil refugiu în clipele grele, mai 
grele decât cele prin care puteam bănui că vom trece.. 
Deocamdată, m-am întrebat pentru întiia oară care 
va fi reacţia thuleenilor, dînd cu ochii de momiile în 
care cu toţii ne metamorfozasem. Ce vor vedea imenşii 
lor ochi, dincolo de ceea ce putem noi vedea, ce ima- 
gine sublimă sau monstruoasă se va întipări pe strania 
lor retină ? Cred că numai un actor intrind pe scenă 
trece prin stările de entuziasm pe care le încercam la 
gîndul că peste o clipă voi pune piciorul pe tulbură- 
toarea lume de piatră, cred că numai el cunoaşte tracul 
ce-mi stringea inima şi mă făcea să mă las nerăbdător, 
cu toată greutatea trupului, cind pe un picior, cînd 
pe celălalt. 

Robotul trimis de Al-aut în cercetare a transmis 
informaţiile aşteptate. La semnal, unul cîte unul am 
părăsit trupul argintiu al navei. Şi, iată, coborirea 
amar de vreme visată a devenit mişcarea banală cu 
care am lunecat cîteva trepte, întinderea piciorului 
pînă la întîlnirea unei suprafeţe solide, de culoarea 
untului. Într-o fracțiune de secundă m- am aflat pe 
Thule ! 

Locul pe care Al-aut îl alesese pentru coborire era 
un platou circular, relativ neted, o platformă naturală 
alcătuită din faimoasa piatră opalină a satelitului. 
Marginile platformei se sfirşeau în nişte rîpe lucioase, 
singurul punct de acces topindu-se într-o unduire a 
pietrei coborind în vale, acolo unde un rîu trandafiriu 
se tira printre smocuri de iarbă neagră. Dincolo de rîu 
începea o pădure sticloasă, ale cărei baloane portocalii 

pulsau rar în tăcerea pe care nici un foşnet, nici un 
Ciripit n-o destrăma (tăcerea aceasta a fost prima im- 
presie neplăcută încercată pe cea de a zecea lume). 

Ridicind privirile am văzut chiar deasupra capului, 
întocmai aşa cum imi apăruse în miniatura peisajului 
de pe Thule, construită sub argintia coloană ridicată 
în Piaţa Soarelui, staterul de aur al vechilor elini, 
steaua galbenă a Soarelui, minimalizată de distanţă, 
dar încă binefăcătoare. Ca nişte ciudate podoabe risi- 
pite cu dărnicia unui Cressus al demiurgilor, e) puzderie 
de constelații necunoscute scăpărau pe cerul mai în- 
tunecat decît cel ştiut din copilărie, un cer de cenuşă. 
Ziua thuleeană era o seară terestră. 

Nu simţeam frigul şi mă puteam deplasa cu uşurinţă. 
Costumul de protecţie se dovedea atît de potrivit, încât 
am uitât de el îndată ce Al-aut ne-a pus la treabă. Ne 
pregătisem pentru clipa cînd aveam să ne mutăm, în 
sfîrşit, pe Thule — părăsind nava care se înălța acum 
ca un turn argintiu pe platforma opalină — aşa că am 
scos repede omnimovul din garajul în care făcuse şi 
el lunga călătorie şi l-am încărcat într-un timp record 
cu tot ce ne-ar fi putut fi de trebuinţă, de la pilulele 
nutritive la aparatul de sudură. Al-aut a închis apoi 
uşa metalică a navei, ceea ce a făcut să circule prin 
pereţi un flux de energie, menit s-o apere de eventuale 
încercări de distrugere. 

Cînd ne-am urcat cu toţii în omnimov am aruncat 
o ultimă privire vehiculului spaţial pe care-l părăseam. 

— Aşteaptă-ne, a spus Plara. Ne întoarcem... 

M: s-a părut că-i tremură glasul. Dar Al-aut pusese 
omnimovul în mişcare şi zumzetul elzcei, crescută peste 
noi ca o uriaşă umbrelă sfişiată, i-a acoperit cuvintele. 
Am plutit lin pînă în vale, unde ne-am oprit. Elicea 
a intrat în „teacă“ și am început să lunecăm pe perna 
de aer, fără a atinge piatra, opalină ca boţul viu din 
retorta lui Kes. 

M-am uitat la ceas. Trecuseră trei ore de cînd pu- 
sesem piciorul pe cea de a zecea lume, dar bănuţul de 
aur al Soarelui apucase să apună şi să răsară din nou. 
Acum strălucea tot deasupra capetelor noastre, risipind 
o lumină argintie, care poleia planeta de piatră, făcînd 

ca toate elementele să-i pară cioplite într-o materie 
semiprețioasă. Tăceam cu toţii. Eram atît de dornici 
de a vedea cit mai multe, de a ne familiariza cît mai 
repede cu tot ce ne înconjura, încercînd să înțelegem 
lumea bizară a thuleenilor, încît ne răsuceam într-una 
giturile ca nişte turiști nepricepuţi, temîndu-se că-n 
vreme ce privesc peisajul desfăşurat în stinga pierd în 
dreapta singurul lucru într-adevăr vrednic de a fi vă- 
zut, pentru contemplarea căruia cunoscătorii iau în 
piept depărtările, neprecupeţind timpul şi osteneala. 

O exclamaţie înnăbuşită a lui Kes mi-a arătat îndată 
că, aşa cum bănuiam, mă uitam în direcţia nepotrivită. 
Întorcindu-mi capul am văzut că o dihanie cafenie, 
de mărimea unui cîine Saint-Bernard, ţişnise de după 
O stîncă şi se năpustea către noi în salturi ciudate, de 
parcă ar fi fost o mare jucărie de gumă, un fel ide 
minge izbită de piatra opalină şi săltind acum în vir- 
tutea inerției. Dar omnimovul trebuie s-o fi neliniştit 
în asemenea măsură, încît îi reteză pofta de-a se mai 
apropia. Animalul se opri la jumătatea unui salt, căzu 
Să şovăi o clipă, apoi dădu să se întoarcă la adăpostul 
stincii de după care pindise. Kes folosise însă răgazul 
ŞI, prompt, îndreptă către el pistolul hipnotic. Apăsă 
pe trăgaci şi şuvoiul undelor goni către animalul ne- 
cunoscut, în vreme ce noi toţi îl urmăream înfriguraţi. 

De experienţa bătrinului biolog nu atirna numai 
posibilitatea studierii celei dintii făpturi întilnite pe 
Thule, ci — poate — soarta noastră, a tuturor. Dacă 
undele hipnotice influențau structura nervoasă a vie- 
tăților de pe satelitul înghețat aveam la dispoziţie o 
armă eficace ŞI, totodată, inofensivă. Dacă nu... Am 
schimbat o privire cu Al-aut. 

Sub puterea farmecului ființei cu imenși ochi violeţi 
Și temindu- -ne că ne-am putea afla vreodată într-o îm- 
prejurare atit de grea, încit am fi fost ispitiți să 
recurgem la cumplitul emițător de unde omicron — îm- 
prejurare de pe urma căreia, asemenea băștinaşilor 
din depresiunea Barandanului, thuleenii ar fi fost ni- 
miciți — Al-aut şi cu mine am convenit înaintea ple- 
cării să nu luăm cu noi ucigătoarea armă de care Ma- 
nor se slujise. Am preferat să plecăm cu gindul că 

s-ar putea întimpla să nu ne mai întoarcem, decît să ne 
regăsim printre oameni cu remuşcările care otrăviseră 
zilele şi nopțile lui Manor pînă la a-l sili să adoarmă 
prematur, în floarea vîrstei. A fost singura sinucidere 
— somnul voluntar al bătrinilor noştri, încununare 
demnă a unei vieţi, n-a fost niciodată şi nu poate fi 
considerat drept evaziune — a fost singura sinucidere 
înregistrată cu cel puţin o mie de ani înainte de Manor 
şi nici de la el încoace nu ştiu să se mai fi cunoscut 
vreuna... Cred că suferințele morale ale celui ce a 
condus expediția soldată cu faimoasa „tragedie trito- 
niană“ pot sta alături doar de chinurile prin care tre- 
cuse — cu amar de vreme înaintea lui Manor şi în 
condiţii cu totul deosebite — Claude Etherly, omul 
bombei atomice de la Hiroşima... 

Al-aut şi cu mine nu voiam să le reedităm tragedia. 
De aceea — fără a vesti Marelui Consiliu hotărtrea, 
mărturisesc — nici n-am luat cu noi emițătorul de unde 
omicron. I-lana, Plara şi Kes au fost întru totul de 
acord și ne-au însoţit, ştiind din capul locului că s-ar 
putea întîmpla să ne jertfim toţi cinci pentru a salva 
fiinţele ginditoare de pe Thule, îngăduindu-le astfel 
să-şi trimită alesul — fie şi mai tirziu de cît am fi 
dorit — la masa lumilor, _îngăduindu- le, deci, să-şi 
aducă aportul specific şi să primească ajutorul fră- 
țesc al omenirii planetare. 

lată de ce urmăream acum cu încordare reacţia 
bietului animal pe care întîmplarea ni-l scosese în cale 
şi în comportarea căruia puteam citi destinul întregii 
noastre expediţii. De subiectul inconştient al experien- 
ţei lui Kes atîrna viitorul fiecăruia dintre noi, mai 
mult, însăşi evoluţia fiinţelor cu ochi imenşi depindea 
de făptura stăpinită de instincte, care se clătină sub 
ochii noştri, ca îmbătată, pentru a se prăbuşi apoi pe 
piatra gălbuie. 

Cred că am scos cu toţii un oftat de uşurare — eu, 
cel puţin, m-am simţit deodată eliberat de o apăsare 
pe care nu voisem să mi-o mărturisesc — iar Plara a 
strigat către Al-aut: 

— Hai odată !,.. Repede! Repede, ce stai? 

Liniştit, .Al-aut a pus omnimovul în mişcare. Ca 
de obicei, nimic nu se putea citi în stropii de cenușă 
ai ochilor lui, dar n-am avut vreme să mă gindesc 
la el şi, de altfel, ştiam că — dacă aș fi avut răgazul 
trebuincios — tot n-aş fi aflat mare lucru. 

Omnimovul s-a oprit lîngă trupul animalului ador- 
mit. Kes și Plara s-au năpustit asupra prăzii şi, curînd, 
am putut privi cu toţii ciudata făptură de mărimea 
unui Cîine, dar care nu semăna nici pe departe cu cel 
dintii prieten pe care omul izbutise să-l apropie de 
căldura focului său. 

Mai întîi, nu era un patruped. Ca şi fata cu ochi 
violeţi, animalul era lipsit de picioare — mă gîndesc 
de astă dată, fireşte, la membrele lui inferioare — un 
fel de coadă musculoasă, lungă de vreo jumătate de 
metnu, îngăduindu-i să se deplaseze prin sărituri. Îl 
văzusem cu toţii năpustindu-se în salturi către noi și 
bănuiam cîtă putere avea în coada lată de două palme, 
pe care o încorda ca pe un fel de arc propulsor. La- 
bele superioare erau reduse la două protuberanţe, sfir- 
ştie în cîte o singură gheară retractilă. Lipsită de blană, 
pielea cafenie a animalului era rece, fără ca atingerea 
ei să fie neplăcută (mi s-a părut că pun mîna pe una 
dintre vechile oale de lut smălțuit din colecţia insti- 
tutului nostru). În capul rotund, amintind întrucitva 
de cel al unei vidre, străluceau doi ochi roşcaţi, de 
dimensiuni neobişnuite, dar nu excesive, şi lipsiţi de 
pleoape, doi ochi care ne priveau indiferent, deşi ani- 
malul dormea. Și mai ciudat părea botul, de o confor- 
maţie atit de caracteristică, încît nici nu mai putea fi 
numit bot: îi lipseau dinții. La drept vorbind, era o 
ventuză circulară, iar „cîinele“ — un fel de uriaşă 
lipitoare... 

Cum Kes şi Plara schimbau între ei cuvinte luate 
din jargonul specialităţii lor (care nu-mi spuneau ni- 
MIC), iar Al-aut şi I-lana comunicau fără cuvinte, am 
tăcut şi, singur cu mine însumi, am încercat să-mi 
descilcesc gîndurile, destul de învălmăşite. Fără să fie 
într-adevăr respingător, cel dintii sol al lumii înghe- 
ţate nu mă atrăgea de fel. Nu puteam uita că-i lip- 
seau membrele inferioare, ceea ce evoca nemilos trupul 


4 49 


fetei ai cărei stranii ochi violeţi contribuiseră nu puţin 
la entuziasmul cu care pornisem către Thule — şi amă- 
nuntul sublinia în mod neplăcut că el şi ea făceau 
parte din aceeaşi lume. Îmi spuneam că unii ciini au 
cîteodată o privire, o expresie omenească. Era cu pu- 
tinţă ca fiinţele giînditoare pe care le căutam să semene 
pe undeva cu gigantica lipitoare adormită la picioarele 
mele ? Îmi aminteam de viziunile mărețe pe care le 
întrezărisem în boţul viu pulsînd leneș în retorta lui 
Kes şi mă simţeam dezamăgit, înşelat, de parcă aş fi 
fost atras într-o capcană... 

Atunci am prins două dintre cuvintele pe care bio- 
logii şi le aruncau în şoaptă: 

— „Ochii... spunea Plara şi Kes îi răspundea, dînd 
din umeri : 

— Bineînţeles ! 

— Ce-i cu ochii? am întrebat, mai mult ca să-mi 
schimb gindurile, decît interesat într-adevăr de ana- 
tomia lipitorii. 

Kes şi-a întors faţa osoasă către mine : 

— Am bănuit de la început, fireşte, că ochii ne- 
obişnuit de mari ai animalelor superioare de pe Thule 
dovedesc lipsa de lumină a mediului în care trăiesc. 
Faptul că animalul nostru are şi el ochi supradimen- 
sionaţi, dar mult mai mici decit ai thuleenilor, alătu- 
rat de celălalt fapt pe care-l cunoaştem, existența 
animalelor superioare în zona întunecată a Saptorului, 
confirmă presupunerea. 

Nu mai ştiu în amănunt ce înțelegeau strămoşii noș- 
tri prin cuvintul romantism, dar am înţeles că noţiu- 
nea i se poate aplica lui Kes aşa cum blindeţea i se 
potrivește tigrului. Mediu, întuneric, lumină... Asta era 
tot ce-i spuneau tulburătorii ochi violeți ! 

O minie aparent inexplicabilă mi-a întunecat min- 
tea și-am simţit că miinile încep să-mi tremure. 

— Am să-ţi răspund, m-am auzit rostind — şi 
mi-am dat seama că tonul cu care vorbeam l-a sur- 
prins pe Kes tot atit cît mă mira pe mine — că zona 
Saptorului nu e tot timpul întunecată, de vreme ce 
cinegrafiile lui Al-aut ni le înfăţişează în lumină pe 
cele pe care le numeşti, nu văd de ce, animale supe- 

rioare. Şi noi sîntem animale superioare, la urma-ur- 
mei, dar ne spunem oameni, nu? De ce nu găseşti şi 
pentru fiinţele gînditoare de aici un nume, dacă ţi-e 
atit de greu să le consideri drept ceea ce sînt, oameni ? 

Cuvintele mele au stirnit o nedumerire penibilă. 

— Dragul meu, a început biologul, clipind stînjenit, 
Nu înţeleg... 

Îşi răsucea capul, ceriînd parcă sprijin din partea 
celorlalţi şi, într-adevăr, Al-aut a intervenit prompt. 

— Uite ce-i, Tudla! Nu-i nimeni de vină că ani- 
malul adormit de Kes ţi-a pricinuit asociaţii neplăcute... 

De ce nu puteam citi în privirile cenuşii ale lui 
Al-aut şi de ce izbutea să citească el în străfundul 
ochilor mei ?... M-am simţit deodată ruşinat de izbuc- 
nirea necontrolată pe care mi-o îngăduisem şi, înţele- 
gînd cît de ridicol păream, simţindu-mă jignit în nu- 
mele fiinţelor necunoscute de pe Thule, am biiguit 
cîteva cuvinte prin care-i ceream iertare lui Kes. 

— Da, da, a mormăit biologul, fără a-mi mai acorda 
de fel atenţie, în vreme ce Plara îmi zvirlea priviri 
furioase. 

Am băgat de seamă abia atunci că I-lana o apucase 
de braţ pentru a o linişti, împiedică nd-o să dea rătă- 
cirii mele proporţiile exagerate către! care impulsivi- 
tatea o îndemna. Buzele Plarei tremurau, lăsînd să 
scape, cu violența unui calificativ zdrobitor, un sin- 
gur inofensiv cuvint: 

— Tu... tu... 

Spus de Plara, nevinovatul pronume m-a făcut să 
TOşesc. 

— Argumentul lui Tudla nu-i lipsit de greutate, a 
vorbit atunci Kes, căruia îi scăpase zbuciumul asis- 
tentei şi care-şi urmase firul gindurilor. Deocamdată 
nu găsesc nici o explicaţie... Ciudat! 

Al-aut a pus din nou omnimovul în mişcare şi am 
inceput să lunecăm peste piatra gălbuie. Lipsa mea de 
respect faţă de bătrinul biolog iubit de noi toţi făcea 
să stăruie o atmosferă încordată, singurul care părea 
să n-o resimtă fiind tocmai Kes. Vorbea despre una 
şi alta, în vreme ce mă întrebam ce se petrecuse cu 
mine. Eram îndeobşte calm. Ce se întimplase de mă 

lăsasem tiriz de o dezamăgire copilărească, jignind un 
savant pentru care nutream o veche dragoste şi care 
impunea respect? 

Nedumerit, priveam mizga trandafirie a riului peste 
care tocmai treceam. Ajunsesem pe celălalt mal şi ne 
apropiam de trunchiurile sticloase ale copacilor, cînd 
o pasăre de felul celei văzută într-una dintre cinegra- 
fiile lui Al-aut se ridică greoi — neliniștită de înain- 
tarea omnimovului nostru — şi încercă să zboare pe 
deasupra balonului portocaliu : al celui dintii copac. 
Marginile coroanei portocalii începură să se mişte de 
parcă ceva s-ar fi zbătut în structura luminoasă a 
materiei. Speriată, pasărea nu calculă bine distanţa. 
Una dintre paletele cu ajutorul cărora „mergea“ prin 
văzduh — imaginea sugerată de zborul ei era aceeaşi 
care mă izbise în încăperea Marelui Consiliu — atinse 
substanța ciudatei coroane a copacului. Atunci, sub 
ochii noștri, vietatea fu într-o clipă atrasă, suptă, în- 
ghiţită de globul portocaliu. Am văzut cu repulsie 
cum culoarea coroanei capătă brusc o nuanță mai 
aprinsă, în vreme ce pulsaţiile frenetice mărturiseau 
animalica satisfacţie cu care dezgustătorul copac îşi 
mistuia prada. 

— Fiara astă bate toate plantele carnivore cunos- 
cute! a exclamat Kes, dar entuziasmul lui m-a lăsat 
indiferent. 

Atrase de magnetul violet al imenşilor ochi în care 
mi se păruse că descifrez o misterioasă chemare, gîn- 
durile mele refuzau să stăruie în jurul copacului de 
sticlă. Începeam să înţeleg cite greutăți trebuiseră să 
înfrunte ființele ginditoare de pe această inospitalieră 
lume a ctinilor-lipitori, a copacilor- fiare ! Mă gindeam 
la sălbăticiunile cu care strămoşii noştri avuseseră de 
furcă şi, fără a literaturiza, cred, găseam că leul re- 
prezenta un inamic nobil, un vrăjmaş care impunea 
respect. Pe micul ecran malarat văzusem de destule 
ori imaginile cumplite ale luptelor pe care oamenii 
peşterilor le dăduseră cu leii sau urşii cărora le dis- 
putau adăposturile de piatră şi ştiam că sfirşitul sîn- 
geroaselor încleştări nu fusese întotdeauna în favoarea 
celor dintii. Dar calitatea duşmanului determină în 

bună măsură însuşirile celui silit să-i facă faţă. Viteaz 
ca un leu, puternic ca un urs... Fuseseră acestea simple 
imagini, lipsite de acoperire? Fără îndoială că nu, 
de vreme ce omul devenise om şi prin confruntarea cu 
celelalte făpturi ale cuaternarului. 

Ce taine ne rezervau, aşadar, caracterele fiinţelor 
raționale de dragul cărora ne aflam acum pe Thule, 
dacă aceste caractere se formaseră în luptă cu flora 
şi fauna vicleană — nu ştiam cum s-o definesc mai 
bine decît respingătoare, fățarnică — a lumii de pia- 
tră ? Ceea ce ne apărea drept nedemn, echivoc, putea 
părea firesc pe Thule? O comportare deschisă, cin- 
stită, putea fi luată aici drept naivitate sau slăbiciune ? 
Îmi rechemam în minte cu o dureroasă încăpăținare 
amintirea femeii azurii în atitudinea căreia citisem 0 
lume de ginduri, ochii vaşti, iradiind mirare proas- 
pătă, candoare, ochii violeţi ai celei ce mă privise de 
pe marele ecran de oţel... Simţeam nepotrivirea dintre 
ființele gînditoare şi celelalte făpturi de pe cea de a 
zecea planetă şi nu-i înţelegeam tilcul. Iar, în clipa 
cînd izbuteam să-mi liniştesc bănuielile, îmi aminteam 
că zvelta coloană a trupurilor azurii era tot atît de 
lipsită de membre inferioare ca neplăcutul ctine-lipi- 
toare întins la picioarele noastre... 

O exclamaţie a Plarei m-a făcut să-mi întorc pri- 
virile către ea. Împreună cu Kes cerceta trupul anima- 
lului adormit. L-am văzut pe Kes scuturindu-și capul 
neted şi am întrebat încetişor: 

— Ce s-a întimplat? 

Kes m-a privit lung, înainte de a rosti cu liniştea 
dureroasă a unei sentințe: 

— S-a întîmplat că ne puteam lăsa acasă şi pistoa- 
lele hipnotice. Dacă tritonienii nu reacționau la undele 
soporifice, fauna de pe Thule nu le suportă. Pacientul 
nostru a trecut, din somn, direct în moarte. 

Fără ca un singur mușchi să i se clintească pe faţa 
arămie, Al-aut a formulat cu precizie întrebarea care 
ne stătea tuturor pe buze: | 

— Eşti sigur că nici Oamenii n-ar putea suporta 
efectul undelor? | 

| | | (3 | | C 

Am remarcat cu o amară satisfacţie că Al-aut folo- 
sise cuvîntul oameni pentru a desemna fiinţele raţio- 
nale pe care Kes le numise animale superioare, dar 
n-am relevat, fireşte, faptul. Cu sufletul la gură, aş- 
teptam răspunsul lui Kes. 

— Nu, nu sînt sigur, a spus biologul, deşi aş avea 
toate motivele s-o cred... Oricum, vom afla cîte ceva 
folosind accidentul pentru a diseca prima victimă pe 
care prezenţa noastră a făcut-o pe Thule... 

— O victimă involuntară, i-a atras atenţia I-lana, 
pe cind Kes ridica din umeri. 

Involuntară... Într-adevăr, puţin îi păsa animalului 
de intenţiile călăului. Cu un fel de spaimă neputin- 
cioasă mi-am dat seama că soarta bietei vietăți, a 
cărui înfăţişare mi se păruse destul de neplăcută, că- 
păta proporțiile unei prevestiri de rău augur. Acum 
O priveam cu milă, cu un :dezagreabil simțămînt de 
vinovăţie. 

— Cind vom afla rezultatele disecţiei? a întrebat 
liniştit Al-aut. 

— Deseară... 

Dar era doar un fel de a vorbi, ziua nu mai era 
acum decit o nesfirșită seară, întretăiată de trei scurte 
nopţi. Egală şi indiferentă, lumina argintie juca pe 
pielea rece a animalului răpus. 


3. PĂDUREA DE STICLĂ 


Lăsîndu-i pe Plara şi Kes să afle tainele structurii 
bietului animal care avusese nenorocul să ne iasă în 
cale, am plecat cu I-lana şi Al-aut, afundîndu-ne în 
codrul de sticlă. Cind se întunecă, ne aprinserăm lan- 
ternele, care sporeau feeria pădurii. Dar neliniştea 
gindurilor noastre răspundea neliniştitorului peisaj pe 

care-l străbăteam tăcuți, urmărind cu privirea globu- 
rile luminoase ale coroanelor portocalii zbpuciumîn- 
du-se neauzit la trecerea noastră. Dacă n-ar fi fost 
nesăţioasa lor frămîntare, am fi putut crede că stră- 
batem vrăjitele dimensiuni ale basmului „,Frumoasei 
din pădurea adormită“... Ca o armată de degete uriaşe, 
trunchiurile, părînd turnate dintr-o sticlă translucidă, 
prelungeau în văzduh învelişul stîncos al satelitului, 
acoperit aici de o pulbere colorată, căreia nu-i price- 
peam originea. Speciile necunoscute se deosebeau prin 
înfăţişarea, fie netedă, fie zgrunţuroasă, a trunc prin 
rilor drepte, piezişe sau răsucite, îndeobşte mai scunde 
decit ale copacilor de pe Pămînt. Mersul nostpu prin 
pădurea sticloasă era de aceea anevoios. Trebuia să 
înaintăm aplecaţi, ferindu-ne de atingerea aerienelor 
meduze portocalii, şi nici un zgomot, nici unul dintre 
familiarele foşnete de pe Pămînt, nici un ţirtit de giză, 
nici un ciripit nu tulbura tăcerea în care gîndurile 
noastre rătăceau şi piereau, apăsate de sumbre pre- 
simţiri. 

Am străbătut așa un drum destul de lung, fără să 
fim opriţi de desișuri, de vreme ce copacii creşteau la 
intervale neregulate, niciodată înghesuiți ca în pădurile 
noastre. Din loc în loc am întîlnit trunchiuri căzute. 
Coloana lor sticloasă îşi pierduse înfăţişarea trans- 
lucidă şi era acum trânsparentă, fără să vădească însă 
vreun alt semn de descompunere. N-am văzut nicăieri 
trunchiuri fărimate, a căror sticlă măcinată să amin- 
tească de putregaiul lemnelor noastre. Din fostele lor 
coroane portocalii, însă, rămăsese doar un fel de coajă 
zbircită, care se pulveriza la cea mai uşoară atingere, 
arătindu-ne originea pulberei colorate în care tălpile 
noastre se afundau ca-n covorul de frunze căzute din 
pădurile Pămîntului. 

Depăşind trunchiurile ciudat de contorsionate ale 
unor copaci bătrini, am pătruns apoi într-un luminiş. 
Era o întindere pietroasă, de formă circulară, pe care 
privirile noastre au cercetat-o în fugă, atrase îndată 
de singurul şi neobişnuitul copac crescut în inima el. 
Trunchiul strălucitor căpătase patina verde-aurie pe 
care o văzusem pe nenumărate vase de sticlă străvechi, 

dezgropate după milenii de uitare în ascunzători sub- 
terane, şi era atit de gros, încît zece oameni nu l-ar 
fi putut cuprinde cu braţele. Coloana de sticlă a aces- 
tui Matusalem al pădurii, sclipitoare ca un neasemuit 
şi uriaş giuvaer, se pierdea într-un balon portocaliu a 
cărui sferă se înscria perfect în circumferința lumini- 
şului. Înţelegeam acum că trunchiurile ciudat de con- 
torsionate, pe care le văzusem la marginea lui, cres- 
cuseră aşa numai pentru că se străduiau să pună o cit 
mai mare depărtare între ele. şi impunătorul patriarh, 
înveșmîntat în strălucitoare odăjdii. 

— Da, odăjdii... spuse visător Al-aut, citindu-mi 
gindul. Dar piatra? Ce zici de piatră? 

Abia atunci am văzut că sub vastul glob portocaliu, 
străbătut la apropierea noastră de sălbatice convulsii, 
se afla un paralelipiped de piatră. Blocul opalin, lat 
de vreo jumătate metru, era de trei ori mai lung Şi 
avea pe margini, din ioc în loc, nişte găuri care-i stră- 
băteau pieziş unghiurile. 

— Nu, 'Tudla, şopti rugătoare I-lana, de parcă de 
hotărirea mea ar fi atîrnat precizarea semnificației 
ciudatului obiect. Doar nu crezi...? 

Am dat din cap, cu tristețe. Deasupra noastră imen- 
sul balon portocaliu se zbuciuma tot mai înverşunat. 

— Trebuia să ne aşteptăm la una ca asta, am spus. 
Strălucirea trunchiului mi-a evocat vechile odăjdii încă 
înainte de a bănui adevărul... Da, I-lana, după toate 
probabilitățile, blocul de piatră e doar masa pe care 
sînt legate jertfele aduse idolului viu din faţa noastră! 

Ca pentru a-mi întări cuvintele, imensul glob por- 
tocaliu se zbătu frenetic şi marginea lui inferioară se 
năpusti cu lăcomie, adulmecînd parcă şi lunecind apoi 
de citeva ori peste suprafaţa blocului opalin. Am avut 
viziunea unui monstruos şi dezgustător hăpăit. Scli- 
pirile verzi-aurii de pe trunchi vibrară electric, dar 
se potoliră de îndată ce monstrul îşi dădu seama că 
nu i se adusese nici o jertfă. Materia portocalie a co- 
roanei fu agitată de spasmuri furioase şi auzeam şuierul 
pricinuit de vertiginoasele ei pendulări prin văzduh. 
Apoi, surprinzător de repede, balonul carnivor îşi reluă 
obișnuita pulsare ritmică. Mi s-a părut că, dezamăgit 

şi nevoind să-şi mărturisească nici sieşi că se lăsase în- 
şelat, idolul viu ne ignoră... 

Mi-era necaz că nu luasem cu mine detectoarele, în- 
fiorîndu-mă numai la evocarea imaginilor cumplite pe 
care ecranul malarat ne-ar fi îngăduit să le vedem în 
poiana sinistră, scăldată în egala lumină cenușie. 

— O să ne mai întoarcem, spuse Al-aut. Aici avem, 
din păcate, destule de învăţat... 

Am tăcut toţi trei, privind copacul care se hrănea 
de cine ştie cit amar de vreme cu singele unor victime, 
poate omenești. Apoi, ţinîndu-ne departe de agresiva 
lui coroană, i-am dat ocol. Aşa am văzut ciudata con- 
strucţie pe care grosimea trunchiului ne împiedicase 
s-o zărim din capul locului. 

De cealaltă parte a lui — şi chiar în dreptul mesei 
sacrificiilor — se înălța o piramidă în trepte, ca mi- 
niatura unui zigurat. Era alcătuită din blocuri opaline, 
grosolan tăiate şi lustruite, iar în spaţiile dintre ele 
crescuseră sinistre smocuri de iarbă neagră. Piramida 
părea să depăşească trei metri în înălțime, dar am avut 
îndată convingerea că partea vizibilă constituia doar 
prelungirea unei construcţii săpată în stîncă. Piramida 
nu se sfîrşea într-un virf ascuţit; o semisferă opalină, 
cioplită dintr-un singur bloc de piatră, O încununa, iar 
pe masa ei boantă se rezema nesăţioasa căciulă osci- 
lantă a imensei ciuperci veninoase cu care semăna 
copacul. O intrare întunecată şi neapărată de' vreo 
poartă se căsca în trunchiul piramidei, către pădure ; 
faptul că nu se făcuse o poartă arăta că superstiţiile o 
apărau mai sigur decit orice stavilă materială. 

Apropiindu-mă şi aprinzind lanterna, care scoase 
din bezăă un şir de trepte pierzindu-se într-un fel de 
beci, ştiam peste ce voi da. Organizarea materiei vii 
ascultă de legi unice pentru a evolua de la forme mono- 
celulare la om, iar omenirea se dezvoltă după aceleaşi 
legi — în sistemul nostru, măcar — şi, în ciuda unor 
deosebiri neesenţiale, parcurge aceleaşi etape. 

Am coborit treptele. I-lana şi Al-aut mă urmau tă- 
cuţi. Aşa cum mă aşteptam, ne-am pomenit într-o în- 
căpere scobită în stîncă şi reprezentind baza pirami- 
lei. Ca nişte oglinzi înceţoşate, pereţii netezi răsfrin- 

geau şuvouul luminos al lanternei. Un fel de şarpe de 
piatră, în care am recunoscut una dintre puternicele 
rădăcini ale copacului, se arcuia într-un colț al criptei. 
lar în jurul rădăcinii — ca o nouă, dar veşnică, 
ofrandă — erau rinduite cu grijă într-o altă piramidă, 
înscrisă in marea piramidă de piatră, nenumăratele 
ţeste ale victimelor jertfite monstruosului idol viu din 
luminişul pădurii... 

Am privit tăcuţi sinistra piramidă, în vreme ce lu- 
mina lanternei juca peste movila de capete. Imense, 
întunecate, găurile în care străluciseră tulburătorii ochi 
de dimensiuni neobişnuite păreau nişte guri pe veci 
deschise pentru ţipătul mut al suferinţei. 

— Să ieşim, spuse în şoaptă I-lana. 

Am luat un craniu şi am urcat din nou, toţi trei, 
către lumină. Ne-am întors faţa de la cumplitul copac 
şi Al-aut a şoptit printre dinţi: 

— Dacă l-am reteza? 

— Vom face şi asta, i-am răspuns. Dar e bine să 
ştim întii ce rol joacă... şi cine i-l scrie. 

— De ce-i nevoie de toate astea? a întrebat I-lana. 
De ce e naşterea civilizaţiei însoţită de o asemenea 
inutilă risipă de energie? De ce-i e începutul mînjit 
întotdeauna cu sînge? 

Era tăcere în pădurea de sticlă şi doar globurile 
portocalii se zbuciumau. Am ridicat din umeri. 

— Din pricina spaimei, I-lana. Mai poţi oare în- 
ţelege teroarea pricinuită de gindul că Tigrul şi Eufra- 
tul au să se reverse năprasnic, acoperind grindurile şi 
potopind omenirea (ca în legenda tocmai de aceea 
născută pe malurile lor), sau, dimpotrivă, spaima că 
Nilul nu se va revărsa şi, nefertilizind ogoarele, va 
condamna omenirea la foame ?... În ambele cazuri le-ai 
aduce fluviilor o jertfă, în nădejdea că un singur om 
va putea răscumpăra întreaga omenire, îmblinzind zeii 
fluviilor. Voința zeilor, vezi tu, era de neînțeles pen- 
tru că tot ce nu putea fi înţeles era divinizat Și n-ai 
fi putut pricepe de ce trăsnetul îl loveşte pe X, fără 
a se atinge de Y, care stătea alături, de ce un război 
a fost cîştigat de năvălitori, sau de ce zeci de oameni 
sînt secerați de pe urma unei molime, adică „din se- 

nin“. În clipele de primejdie fenicienii își zvirleau de 
bună voie copiii în pintecul încins al lui Moloh; 
jertfind ce iubeau mai mult, nădăjduiau să păstreze 
restul. Pînă şi creştinismul pretindea că, prin jertfa lui, 
Isus mîntuise omenirea... Ideile au evoluat, s-au com- 
plicat, dar spaima a rămas, chiar dacă într-o epocă 
tirzie copiii nu mai erau carbonizaţi în pîntecul de 
fier al lui Moloh, ci primiţi în braţe de preoţii ascunși 
sub statuia zeului şi crescuţi de ei în taină, chiar dacă 
sacrificiile omenești au ajuns să fie înlocuite prin simu- 
lacre, prin jertfe de animale şi, mai apoi, prin flori... 

I-lana a oftat. Mi-am spus cît de ciudat putea pă- 
rea faptul că o venusiană, aflată pe Thule, deplingea 
hecatombele inutile care măcinaseră puterile pămînte- 
nilor, cu milenii şi milenii în urmă... Dar pe Venus lu- 
crurile nu se petrecuseră la fel? 

— Şi toţi, toţi au crezut că trebuie să sufere pentru 
a se mîntui? a mai întrebat ea, ca şi cum ar fi nădăj- 
duit că, undeva măcar, într-un loc al universului, va 
descoperi o pîlpiire de speranţă, dovedind că negura 
în care oamenii trăiseră nu fusese, pretutindeni, la fel 
de apăsătoare. 

Mi-a părut rău că trebuie să-i răpesc şi ultima iluzie. 

— Dacii zvirleau un om viu în suliţi, în vreme ce 
aztecii îşi străpungeau victimele cu săgețile, pentru a 
se îmbrăca apoi cu pieile celor uciși. Din păcate, exem- 
ple pot fi găsite pe roate meridianele şi paralelele tu- 
turor planetelor... Ceea ce e şi mai înspăimintătot e 
faptul că viatimele erau alese, la început, dintre mem- 
brii cei mai demni ai tribului, pentru că omenirea nu 
putea fi răscumpărată decît prin sacrificarea unui om 
a cărui absenţă era dureros resimţită, de către un om 
a cărui moarte însemna, într-adevăr, o jertfă pentru 
fiecare dintre cei rămaşi în Viaţă : zeii nu se lăsau în- 
şelaţi Şi nu scăpau din miîini o mulţime de oameni, de- 
cît dacă li se dăruia echivalentul mulţimii sub forma 
concentrată a unui exemplar deosebit. Dar, mai ales, e 
cumplit faptul că victimele se jertfeau de bună voie, 
încredințate că aşa le furnizează semenilor suprema do- 
vadă a eroismului și dragostei lor... Abia mai tirziu au 
înţeles preoţii şi conducătorii că pot alege victimele din 

rindurile celor cu care aveau ceva de împărțit. Apoi 
sclavii au luat locul oamenilor liberi pe sîngeroasele 
mase ale sacrificiilor. Au trebuit să piară rădăcinile 
spaimei — ignoranţa, foamea, nedreptatea şi asuprirea 
socială, războiul — pentru ca multimilenarul edificiu 
“al religiei să se năruie în sufletul ultimului om, lăsînd 
în urmă doar o imensă mirare pentru puterea pe care 
au putut-o exercita fantasticele simboluri adăpostite 
intre pereţii templelor... 

— Şi acum, aici, ce spaimă-i împinge pe thuleeni 
să-i aducă jertfe copacului din poiană? a mai între- 
bat I-lana. 

— Ştiu şi eu? Poate numai cea pricinuită de porto- 
caliile globuri carnivore — şi atunci, din pricina mări- 
mii, copacul e luat drept zeul pădurii, în stare să 
abată, prin jertfa periodică a unuia dintre ei, primej- 
dia care-i pindeşte pe toţi, ori de cîte ori sînt nevoiţi 
să străbată pădurea — dar poate şi o spaimă complexă, 
simbolizată de idolul viu, căruia i se atribuie puteri 
depăşind sfera pădurii... 

Al-aut ne asculta tăcut şi, ca de obicei, nu ştiam ce 
gîndeşte. Dacă aş fi putut bănui tot ce avea să ur- 
meze, nu multă vreme după ziua cînd am cunoscut pă- 
durea de sticlă, aş fi dorit din toată inima să fi fost 
eu cel în stare să-i citească gîndurile; dar, aşa cum 
ştiţi, imperceptibila deosebire dintre sistemul nostru 
nervos şi cel al venusienilor le îngăduie numai lor să 
înţeleagă şi să comunice fără ajutorul cuvintelor. Faţă 
de Al-aut eram întotdeauna mai dezarmat decit un 
copil, tot ce puteam face reducîndu-se la un defensiv 
act de voinţă, coborirea barierei mentale care-l împie- 
dica să-mi citească gindurile, atunci cînd aflarea lor 
mi se părea inoportună. De cele mai multe ori însă, 
uitam să mă folosesc pînă şi de acest mijloc, care-mi 
asigura libertatea de gîndire... Sint încredinţat, pe de 
altă parte, că Al-aut îl întrebuința atit de des, încît 
nici I-lana nu ştia decit arareori ce urmărea. 

Aşa, vorbind despre străvechi credinţe pe care le 
ştiam de mult inventariate şi clasificate în invizibilul 
muzeu al gîndirii, dar care aici, pe lumea de piatră, 
erau vii şi încă nocive, ne-am strecurat pe sub laco- 

mele meduze aeriene ale pădurii. Un animal de felul 
celui pe care Kes şi Plara tocmai îl disecau a sărit la 
o vreme printre coloanele transulcide ale copacilor, fără 
a îndrăzni să se apropie. Ne-a mirat absenţa altor vie- 
tăi — fără a mai vorbi de oameni, despre care aveam 
dovada că se adunau în sinistra poiană, pe care o lă- 
sasem în urmă — dar am pus-o pe seama spaimei in- 
spirată de globurile portocalii. În ciuda curiozităţii, 
care ne îndemna să aflăm în cît mai scurt timp tot ce 
se putea afla în legătură cu fauna thuleeană, ne-am 
bucurat că nu eram nevoiţi să ne folosim de pistoalele 
hipnotice : nedeosebind încă animalele de pradă de cele 
inofensive, am fi fost poate siliți să ucidem fără rost. 

Copacii se răreau acum, făcînd loc unor tufişuri pe 
care străluceau nenumărate flori de mărimea unor bu- 
jori, cu petale atit de transparente, încît zăream 
prin ele culoarea purpurie a frunzelor, lungi şi ascuţite 
ca nişte săbii. Apoi s-au ivit smocuri de iarbă neagră 
şi, curînd, am fost nevoiţi să ne sprijinim unii de alţii 
pentru a păşi peste neîntreruptul covor al pumnalelor 
întunecate. Dar cum înaintea noastră începuse a stră- 
luci, densă, carapacea trandafirie a unui lac, am mers 
peste iarba tăioasă, în ciuda greutăţii cu care imitam 
vechile performanţe ale fakirilor indieni, şi ne-am lun- 
git în cele din urmă pe piatra malului, dornici să cu- 
noaştem lacul şi eventualii lui locuitori. 

În fund, departe, se zărea celălalt mal, stîncos şi 
abrupt. Între moi şi rîpa gălbuie, lacul încremenise fără 
tresăriri, fără un clipocit, ca o imensă cratiţă cu şerbet. 
La picioarele noastre materia trandafirie se oprise parcă 
odată pentru totdeauna, aţipind pe panta pietroasă, ce 
nu cunoştea mîngiierea undei. Îmi venea greu să cred 
că masa lustruită pe care o aveam sub ochi e moale, 
într-atit de egal o îmbrăca palida lumină a Soarelui 
cu o lucioasă platoşă de email. 

— Hamlet pe Thule... spuse fără veste I-lana, cu un 
zimbet a cărui melancolie n-ar fi înşelat nici un elev 
de vîrsta benzilor elementare. 

Am privit-o mirat, dar am văzut apoi că mai ţineam 
în palmă craniul luat din piramida descoperită în pă- 
dure. Uitasem de el în vremea mersului, atent doar la 

discuţia cu I-lana şi la accidentele drumului. Acum, 
că aveam un răgaz, ne-am aplecat cu toţii asupra ţestei 
verzui, grea de parcă fusese cioplită în piatră. 

— E mai mică decit una omenească, a spus Al-aut. 

— Găurile ochilor ocupă jumătatea feţei, a spus 
„I-lana. 

— Mazxilarul e mobil, am spus şi eu, oftînd uşurat. 

Amindoi şi-au întors privirile către mine. 

— Te-a: temut, într-adevăr, că...? 

Întrebase I-lana. Am dat din cap, recunoscînd cu 
atit mai uşor, cu cît aveam în sfirşit dovada că gin- 
gaşele buze ale celor de pe a zecea lume erau doar ceea 
ce păreau. 

— După ventuza cîinelui-lipitoare... 

— Nu, n-avem de-a face cu nişte vampiri, a spus 
Al-aut. Ciudat e doar faptul că, deşi mobilitatea mazxi- 
larului le îngăduie să moduleze sunete, să articuleze 
cuvinte, nu i-am auzit niciodată vorbind... 

— Nici o vietate nu pare să emită sunete pe Thule, 
am amintit. Dacă se poate vorbi despre o lume a tă- 
cerii, lumea asta e cea în care ne aflăm de cîteva ore. 

Ne venea greu să socotim trecerea timpului după ra- 
pidele răsărituri şi apusuri ale Soarelui. Fără să ne fi 
înţeles, vorbeam mai departe de zile şi nopţi inexistente. 

— Aţi băgat de seamă că thuleenii nu au dinți? ne-a 
atras atenţia I-lana. 

În locul dinţilor, două oase — continue şi curbate ca 
două arcuri — dădeau într-adevăr craniului o înfăţişare 
ciudată. M-am înfiorat, amintindu-mi că încercasem ace- 
laşi simţămînt văzînd pentru înttia oară botul plin de 
dinţi omeneşti ai unui delfin. N-am înţeles îndată legă- 
tura de idei, dar mi-am dat seama apoi că erau ciudă- 
ţenii de aceeaşi natură: un cap de „peşte“ cu dinţi de 
om, un cap de om cu placă de os în loc de dinţi... 

— Mă întreb dacă oasele lor sînt alcătuite din calciu, 
a mai spus I-lana. 

— Credeţi că globul portocaliu e în stare să le stră- 
pungă ? am întrebat, arătînd calota găurită ca o strecu- 
rătoare. 


— Nu. Au. uitat de şuviţele colorate, a spus I-lana. 

— Să fie thuleenii atit de vulnerabili? Şuviţele nu 
sînt apărate în nici un fel şi reprezintă, totuşi, prelungiri 
ale creierului... 

— Sint retractile, a amintit I-lana. 

— Mă-ntreb ce rost au, a spus Al-aut. 

— După mulajul creierului o să ne putem da mai 
bine seama din care centri pornesc. Deşi centrii lor ner- 
voşi ar putea fi altfel dispuşi decit ai noştri... 

Vorbeam în şoaptă, într-atit de apăsătoare resimţeam 
nefireasca tăcere ce ne înconjurase din clipa coboririi pe 
satelitul înghețazt. Totul era necunoscut. Soarele mărunt 
şi palid, luminînd cenuşiu o lume de vis, cu peisaje sim- 
plificate asemenea celor pe care le zugrăvesc copiii, fără 
a se sinchisi de distribuirea culorilor şi unde o iarbă nea- 
gră poate creşte pe malul unui lac trandafiriu, nemișcat 
la picioarele a trei mogildeţe, dintre care una ţine un 
craniu verde în mină... 

— Atenţie! a strigat atunci Al-aut, sărind în pi- 
cioare. 

L-am imitat chiar în clipa în care nişte tentacule tran- 
dafirii răsărite din mizga lacului izbeau malul stincos pe 
care şezusem. Ne-am tras îndărăt şi am privit braţele 
groase cît piciorul meu, încolăcindu-se şi unduind fu- 
rioase. Erau nouă şi la capătul fiecăreia clipea un fel de 
ochi, care era o ventuză. Fulgerător, aşa cum se iviseră, 
braşele pieriră în adîncul lacului, fără să putem vedea 
trupul uriaşei caracatiţe, care ne dovedea că şi nevino- 
vatul șerbet trandafiriu ascundea invizibile drame. 

Al-aut a apucat o piatră şi a zvirlit-o în materia com- 
pactă a lacului. S-a afundat încet, ca-ntr-o cocă. Am 
socotit că era timpul să ne întoancem. Soarele nu părea 
să se fi clintit deasupra capetelor noastre, dar ceasorni- 
cele măsurind un timp pămîntesc, ireal aici, pe cea de a 
zecea lume, ne arătau că „ziua“ se apropia de sfîrșit. 

Tăcuţi, am pornit îndărăt, străbătind întinderea aco- 
perită de pumnalele negre ale ierbii ; ne-am afundat 
apoi în pădurea de sticlă, ocolind luminișul sinistru şi 
ferindu-ne de atingerea globurilor carnivore, însuflețite 
de spasmuri lacome la trecerea noastră. Și-n vreme ce 
păşeam cu luare-aminte în lumina cenuşie, care împru- 
muta o ușoară tentă colorată de la portocaliile coroane 

ale copacilor şi de la pulberea globurilor moarte, mă 
zîndeam la nepotrivirea dintre lumea închipuită de mine 
cîndva, în încăperea Marelui Consiliu, şi cea pe care mă 
aflam acum. Mi-a trecut prin minte bănuiala că Al-aut 
nu simte deosebirea, că nu are de simţit vreo deosebire. 
Cunoscuse lumea de piatră şi se îndrăgostise tocmai de 
ceea ce avea straniu, necruţător şi... ei da, inuman. 
Acum gindeam aşa. Eu. Care-l jignisem pe Kes pentru 
că nu le acorda thuleenilor calitatea umană... Mă sim- 
ţeam minţit, înşelat de două ori, întii de realitatea ne- 
corespunzind imaginii pe care mi-o alcătuisem, apoi de 
către Al-aut, care o cunoştea şi mă lăsase să plec nepre- 
gătit într-o lume diferită de lumea închipuirii mele. Îmi 
spuneam cu dispreţ că sînt un visător incurabil. Întot- 
deauna împodobeam oamenii şi relaţiile dintre ei, defor- 
mam peisajele și întimplările, care le slujeau drept cadru. 
Şi pretindeam că aş fi un om de ştiinţă ! Datele furni- 
zate de ecranele malarat însemnau pentru mine doar 
pretexte, puncte de plecare pentru construcții ipotetic 
riguroase și care se puteau dovedi arbitrare, falsificate 
de blestemata mea imaginatie. Fireşte, unii apreciau poe- 
zia reconstituirilor pe care le întocmeam şi nu lipseau 
nici cercetătorii gata să afirme că preferă farmecul in- 
tuițiilor mele, uscăciunii pedante a unor colegi scrupu- 
loși. Interpretările mele îndrăzneţe le deschideau fe- 
restre către o nouă înţelegere a evenimentelor, spuneau, 
dar îmi dădeam seama acum că faimoasele interpretări 
cu care mă mindream se bucurau de apreciere numai 
în măsura în care nu puteam fi dezminţit, datorită im- 
perfecțiunii aparatului născocit de Sat-obil, care de- 
tecta undele sonore ale trecutului — cuvintele — do- 
vedindu-se incapabil să-i analizeze undele subtile — 
gîndurile. „Cunoaştem trecutul mai bine decit cei pen- 
tru care constituia prezentul...“ Tot ce-mi trecuse prin 
minte atunci cind priveam din capul scărilor de mar- 
telit forfota sutelor de oameni coborind spre cheiul 
îmbrăcat cu imensele plăci de aur ale lui Dip Talan, 
sau urcînd către galbena Piaţă a Soarelui, se întorcea 
“ din nou împotriva mea. Pentru întiia oară, acum, aici, 
mă vedeam pus față-n faţă cu realitatea căreia îi îm- 

prumutasem pe Pămint o imaginară şi absurdă poezie. 
lar rezultatul ? 

— Te înşeli, am auzit atunci glasul liniştit al lui 
Al-aut. 

Din nou uitasem să cobor subtila barieră mentală, 
în stare să-mi apere gîndurile de o indezirabilă lectură ! 
M-am înroşit, simţindu-mă gol sub indescifrabila cău- 
tătură palidă a tăcutului venusian. 

— Bine, bine, am mormăit. Lasă... 

— Am ajuns, ne-a vestit I-lana (bănuiesc că i se fă- 
cuse milă de încurcătura mea) şi am zărit într-adevăr, 
printre cei din urmă copaci ai pădurii, silueta familiară 
a omnimovului. 

Peste o clipă, Kes examina craniul adus de mine şi 
Plara şoptea, exclama, dădea din miini, învîrtindu-se 
în jurul maestrului ca un satelit gălăgios şi sictitor. 
Biologul a pus liniştit craniul deoparte şi ne-a rugat 
să-i povestim ce văzusem în pădurea de sticlă. Asculta 
atent, îndreptindu-şi din cînd în cind privirile către 
craniul verzui, care părea să-l atragă ca un magnet. 
Plara, în schimb, intervenea şi ne completa povestirea, 
de parcă ea şi nu noi am fi văzut idolul din poiană, 
piramida capetelor sau lacul trandafiriu. Ascultindu-i 
sporovăiala, pentru întiia oară. de cînd coborisem pe 
cea de a zecea lume, am văzut-o pe I-lana zîmbind. 

— Da, a rostit în cele din urmă Kes, ca o conclu- 
zie la tot ce ascultase. O să avem de furcă, aşa-i ? 

Constatarea nu părea să-l indispună. Dimpotrivă, 
am socotit că rostise cuvintele cu o vădită satisfacţie. 

— Şi disecţia ctîinelui-lipitoare? a întrebat Al-aut. 

Plara a deschis gura dînd să răspundă, dar a închis-o 
tot atit de repede privind vinovată către Kes. Biologul 
şedea cu capul plecat şi-şi freca gînditor palmele în- 
mănuşate. 

— Disecţia, dragii mei... cum să vă spun?... a dat 
şi n-a dat rezultatele aşteptate. Structura animalului e 
relativ simplă, deşi reprezintă o interesantă sinteză a 
unui Vertebrat cu un nevertebrat. Aşa cum am pre- 
supus şi cum cercetările laboratoarelor. celor nouă 
lumi ne-au comunicat, după ce le-am transmis for- 
mulele elementare, țesuturile animalului sînt alcătuite 

în esenţă din siliconi. Denumirea de cîine-lipitoare nu 
mi se pare adecvată... Avem de-a face cu o hirudinee 
(care se hrăneşte cu ajutorul ventuzei bucale), cu o 
moluscă (ce se deplasează prin salturi — folosind pi- 
ciorul musculos pe care l-aţi luat drept coadă — şi al 
cărei sistem circulator lacunar conţine un sînge uleios 
de culoare albastră), dar şi cu un fel de şarpe (de 
vreme ce dimensiunile animalului, adaptat la viaţă 
terestră... vreau să spun'thuleeană, l-au silit să-şi alcă- 
tuiască o coloană vertebrală şi nişte coaste mobile). 
Presupun că se mişcă prin salturi, atunci cînd se gră- 
beşte, dar se poate şi tirî, ajutindu-se eventual de cele 
două rudimentare membre superioare, pe care le-aţi 
văzut. Toate astea, deşi ciudate, sînt mai mult sau 
mai puţin limpezi. Ceea ce nu înţelegem încă, a 
adăugat Kes, aruncînd o scurtă privire către Plara şi 
asociind-o astfel la nedumerirea lui, e rostul unui 
cristal de rubin situat la baza creierului şi de ce undele 
hipnotice au avut un efect atit de brutal, necrozind 
sistemul nervos al subiectului... 

— Oasele sînt tot verzui? a întrebat I-lana. 

— Da, deşi nu conţin fosfor. 

Mărturisesc că nu eram prea interesat de anatomia 
şarpelui-caracatiță-lpitoare. Îl ascultam numai cu o 
ureche pe Kes şi abia aşteptam clipa cînd aş fi putut 
ieşi din cabina omnimovului, fără să-l jignesc pe bă- 
trinul savant, faţă de care mă mai simţeam vinovat. 
Aşa cum pe el îl pasiona structura corciturii pe care 
o disecase, ardeam de nerăbdare să pun în funcţiune 
detectorul de imagini ale trecutului şi să văd istoria 
celor ce ridicaseră sinistra piramidă, din poiana mar- 
toră atitor sălbatice rituri. Stăteam deci ca pe ace și, 
cînd I-lana, cînd Al-aut mă priveau stăruitor, din- 
du-mi a înţelege că mă roagă să nu-mi pierd răbd- 
darea. Într-adevăr, de bine de rău nu mi-am pierdut-o, 
adică am izbutit să mă prefac interesat pină și de or- 
ganele de reproducere ale hibride: vietăţi masacrate 
de Kes (nu ştiu pînă azi despre ce era, exact, vorba), 
dar am sărit în picioare de îndată ce biologul nostru 
şi-a încheiat expunerea, 

— Şi acum, am exclamat, vă invit să priviţi şi — 
poate — să ascultați ! 

Cit ai bate din palme, am scos din cabină detec- 
toarele şi le-am aşezat pe opalina piatră thuleeană. 
Cind am intrat din nou în omnimov, I-lana şi Al-aut, 
Plara şi Kes se şi instalaseră în faţa ecranului malarat. 

— „un alt soi de disecţie, tocmai spunea Kes, de 
vreme ce acum vom vedea o felie de istorie... 

m zimbir şi am stabilit contactul. Ecranul s-a lu- 
minat. Cu ambele miini am apucat butoanele, sucin- 
du-le încet. M-am simţit de îndată încălzit şi cred că 
— mai puternic decît nerăbdarea, decît teama de o 
nouă dezamăgire — demonul curiozităţii era cel ce-mi 
grăbea bătăile inimii. Nu ştiu ce mă aşteptam să văd 
prin alba ferăstruică a ecranului, dar — cu siguranță 
— nu eram de fel pregătit pentru ceea ce a urmat. 
Pentru ceea ce nu a urmat, :mai bine zis, de vreme ce 
nici O imagine nu s-a ivit pe ecran şi 'tempofonul a 
rămas mut. 

— Ciudat, nu? a întrebat Plara, cu satisfacția prost 
mascată de solicitudine, cu care ar fi întîmpinat eşecul 
unui prestidigitator lăudăros. 

Era ciudat, fireşte. Ar fi trebuit să admit că nici- 
odată în curgerea vremii nimic nu se petrecuse în 
perimetrul căruia îi sondam istoria. Enervat, am sucit 
mult butonul pe care scria Spațiu, lărgind aria cerce- 
tării. Am manevrat multă vreme butonul spaţiului, 
apoi şi pe cel al timpului, dar nici una dintre tainele 
celei de a zecea lumi nu s-a lăsat surprinsă şi Plara 
începuse să chicotească fără ruşine. Încă nu-mi ierta, 
pare-se, jignirea adusă lui Kes. 

— Să se fi defectar ceva? l-am întrebat pe Al-aut, 
încercînd să-mi păstrez sîngele rece. 

— Să vedem. 

Am cercetat amindoi aparatul. Totul părea normal. 
Am fost nevoiţi să admitem că ceva, O putere necu- 
noscută, împiedica funcţionarea lui în condiţiile de pe 
Thule. 

— Ce-ar putea fi? a întrebat Plara.: 

Îi pierise veselia. Părea acum tot atît de preocupată 
ca şi noi, ceilalți, şi nu mi-am putut opri un zimbet 

răutăcios, în ciuda noii dezamăgiri pe care o încercam. 
Ne uitam cu toţii la ecranul inutil, de la care aştep- 
tasem revelaţia unor întîmplări în stare să ne uşureze 
înţelegerea felului de viaţă al făpturilor ginditoare de 
pc Thule şi căutam zadarnic pricina neaşteptatei pie- 
dici de care ne lovisem. Să fi fost atmosfera rarefiată 
incapabilă să reţină ecourile vizuale, pricină pentru 
care detectoarele nu funcționau nici pe Marte? 

O exclamaţie înnăbuşită a I-lanei ne-a făcut să tre- 
sărim : becul roşu indicind că aparatele de recepţie 
funcționau, gata să primească din cele nouă lumi orice 
comunicare, se stinsese. 

Fără o vorbă, Al-aut se aplecă peste instrumentele 
de transmisie. După uşoara crispare a feţei lui am în- 
ţeles că erau izolaţi, rupţi de cele nouă lumi, ca și 
cum o invizibilă foarfecă ar fi retezat tot atit de in- 
vizibilul fir ce ne lega de oameni. 

Tăcuţi, ne-am privit o clipă, care mi s-a părut fără 
sfirşit. 

— Da, a rostit din nou Kes. O să avem de furcă, 
aşa-i ? 

Glasul îi răsuna tinereşte ; vibra în el aţiţarea omu- 
lui de ştiinţă bucuros că are de rezolvat o necunoscută 
şi increderea calmă, certitudinea că şi această taină va 
trebui să cedeze, biruită de energia cercetătorului. Era 
o vibraţie pe care o recunoşteam, nobilul apel la ra- 
țiune. Ca un ogar pierdut de haită şi înviorat la auzul 
sunetului familiar al cornului de vinătoare, mi-am în- 
cordat puterile. Realitatea se deosebea simţitor de vis, 
greutăţi neprevăzute se adăugau celor la care mă 
aşteptasem. Ei şi ? Eram unul dintre trimişii omenirii 
şi misiunea pe care ne-o încredinţase trebuia împli- 
nită. În omnimov nu ne amenința nici o primejdie. 
Eram obosiţi, surescitaţi şi trebuia să ne regăsim, în 
primul rînd, liniştea. Noaptea e un bun sfătuitor, doar 
cu condiţia s-o petreci dormind. 

Aşa am şi făcut. lar cînd — după ce coborisem per- 
delele pentru a crea întunericul deplin pe care Soa- 
rele, urmind să lumineze cenuşiu peisajul în mijlocul 
căruia omnimovul nostru constituia un suprinzător 
accident, refuza să ni-l dăruiască — fata azurie de pe 

marele ecran de oţel şi-a întors către mine tulbură- 
toarele priviri violete, m-am afundat în adîncurile lor 
cu simţămîntul unei fericiri atît de deplin renăscute, 
încît am uitat tot ce ar fi putut-o altera. 


Fata albastră mă luase de mină, ducind la buze un 
deget albastru. Am pornit cu ea către o clădire ciu- 
dată, un fel de pagodă opalină, străjuită de coloanele 
a doi copaci de sticlă, peste care palpitau imense glo- 
buri portocalii. Fata de azur luneca în dreapta mea, 
în vreme ce mă sileam să păşesc cît mai lin, ruşinat 
de greoaia stingăcie a mersului meu, dizgraţios faţă 
de inefabila ei plutire. Călcam peste lespezile purpurii 
ale unui drum arcuit ca un pod şi nu puteam deosebi 
nimic dincolo de marginile lui, unde începeau ţinuturi 
de întuneric răscolite de vagi licăriri verzui. Acum 
imi dădeam seama că fata azurie se teme. Luneca tot 
mai repede pe lespezile purpurii şi-şi îndrepta către 
mine ochii violeţi, în care citeam un neînțeles în- 
demn. Pînă la pagoda opalină nu mai aveam mult de 
mers. Dar, deşi începusem să alerg pentru a nu rămîne 
în urma celei ce luneca parcă fără efort, depărtarea 
dintre noi şi clădirea în care, simţeam, trebuia să ne 
ascundem, rămînea aceeaşi. În bezna, prin care dru- 
mul purpuriu părea un fascicul de lumină singerie, 
licăririle verzui ţişneau mereu mai des. Și începeam să 
aud larma înfundată a unor explozii. Fata azurie lu- 
neca vertiginos. Cu răsuflarea întretăiată, abia mă mai 
puteam ţine de ea. Goneam deznădăjduit, şi fulgerele 
verzui izbucneau tot mai sălbatec, însoţite de uruitul 
exploziilor. Calmă în vaga-i strălucire opalină, pagoda 
rămînea aproape şi inaccesibilă. Pentru a-mi îngădui 
să alerg mai lesne, fata albastră şi-a desprins prea 

tirziu mîna dintr- -a mea. Un pumn neîndurător mă 
izbea ritmic în coşul pieptului. Gemind, am căzut pe 
lespezile purpurii. Fata azurie s-a întors, a încercat 
să mă ridice. Exploziile răsunau neînchipuit de puter- 
nic şi fulgerele verzi alcătuiau un neîntrerupt tremur 
luminos. Deasupra mea, imenşii ochi violeţi păreau 
două lune îndoliate. Fata s-a zbuciumat neputincios, 
fringîndu- -şi mîinile într-o tăcere înfricoşătoare, a şo- 
văit sub spadele frînte ale fulgerelor, apoi, acoperin- 
du-şi faţa cu braţele, a ţişnit de lingă mine. Prăbuşit 
pe arcul de pod al drumului, am văzut-o străbătind 
intr-o clipă depărtarea şi pătrunzind în adăpostul 
pagodei opaline. Bubuitul năprasnic al exploziilor şi 
bisturiile fulgerelor m-au durut mai puţin decît faptul 
că fusesem părăsit. M-am zvircolit, încercînd să mă 
ridic în larma peste care creştea o orbitoare strălu- 
cire... şi m-am deşteptat pe culcuşul îngust pe care 
adormisem. 


Gifiind buimac, am ascultat din mou exploziile şi 
am văzut perdeaua străpunsă de focurile lor verzi. 
Am dat perdeaua deoparte. Dincolo de pereţii omni- 
movului se lăsase un întuneric criîncen, din care fulge- 
rele muşcau cu o inepuizabilă, cu o înverşunată fan- 
tezie. Mingi de foc săltau prin văzduh ca zvirlite de 
scamatori nevăzuţi şi se rostogoleau pe piatra opalină. 
Şerpi muşcîndu-şi cozile aidoma celor dintr-o  sim- 
bolică iconografie esoterică se învirteau asemeni roţi- 
lor incandescente ale unui car fabulos. Febrile, comete 
verzi goneau nebunește, pentru a se izbi de trunchiu- 
rile sticloase ale copacilor, pe care-i prefăceau într-o 
feerică materie lichidă. "Totul bubuia, în vreme ce 
omnimovul clănțănea în îngrijorătoare convulsii. 

Fantastica putere oarbă a descărcărilor electrice era 
atit de primară, de haotică, încît a trebuit să-mi spun 
de cîteva ori că paratrăsnetul nostru 0 poate înfringe, 
pentru a-mi stăpini panica şi a privi cu relativ calm 
uluitorul spectacol. Căci lumea de piatră dădea, în- 
tr-adevăr, în cinstea noastră o spectaculoasă serbare 
cu focuri de artificii şi, dacă n-ar fi fost amintirea 
amară a visului de adineauri... Dar visul mă urmărea. 
Resimţeam durerea părăsirii și exploziile mingilor de 

foc, atît de asemănătoare cu cele înflorite deasupra 
mea, în vis, prelungeau o sfişietoare durere de care 
zadarnic încercam să-mi bat joc. 

Îmi aminteam de vechile romane ale autorilor de 
utopii ştiinţifice, închipuind î în vremea noastră — de 
care-i despărțeau atitea — nişte bronzuri însuflețite, 
o ideală colectivitate de semizei, şi căutam inuţil să 
mă înveselesc închipuindu-mi reacţia unui astfel de 
autor în fața puerilelor amărăciuni ale unui erou al 
viitorului, obsedat de imaginea unui vis. Poate că de 
vină era firea mea (despre toate lucrările pe care le 
înregistrasem se spunea cu regularitate că ştiu să pună 
în valoare poezia trecutului) sau poate că autorii fic- 
ţiunilor anticipative” greşeau,  închipuindu-şi : humea 
viitorului populată în exclusivitate de ingineri, deşi 
destui ingineri sînt în stare să admire răsăritul Pă- 
mîntului pe Lună fără să se simtă îndemnați să calcu- 
leze unghiul de incidenţă alcătuit de raza Pămîntului 
cu suprafața Lunii. Credinţa naivă după care poezia 
izvorăşte din neştiinţă (argumentul miturilor, al 
gendelor popoarelor primitive) a fost spulberată de 
mult. Nu, poezia nu e mici cunoaştere mitică (adică 
ignoranță), nici cunoaştere ştiinţifică (deducție), după 
cum nu e afectată de ignoranță sau de ştiinţă. Nu pot 
aprecia în scară ierarhică /liada lui Homer sau Poemul 
Cosmic al lui Agan, pot doar iubi poezia, intuind — 
prin Homer şi Agan — lumea pe care au cunoscut-o. 
Faptul că nu cred în semnificaţia viselor nu mă îm- 
piedică să resimt amărăciunea visului de adineauri. 
Tragica lui poezie mă tulbură şi zadarnic încerc.. 

O perdea de flăcări verzi s-a ridicat înaintea fe- 
restrei. Focul nu mai venea din văzduh. Ca un gaz 
incandescent, ţişnea de astă dată din însăşi piatra opa- 
lină a satelitului, iar lumina spectrală a peretelui de 
flăcări era opacă, de parcă un oblon material, dens, ar 
fi crescut în faţa ferestrei prin care priveam, inter- 
punindu-și masa verde între mine şi lumea de piatră. 
Focul de artificii continua, mingile aprinse, cercurile 
de văpaie, cometele şi spadele frînte urmînd să salte, 
să gonească, să împungă, bubuind într-o larmă cu atit 
mai asurzitoare cu cît Thule nu ne întimpinase pină 

P, 
atunci decit cu moarta cei tăcere. Îmi dădeam seama că 
vacarmul apocaliptic mă neliniştea mai puţin decit 
pîriitul electric al ciudatului perete de lumină opacă. 
M:i se părea doar, sau peretele înainta într-adevăr, 
apropiindu-se de omnimovul nostru? O zguduitură 
neașteptată aproape m-a zvirlit din patul îngust. 
Intrasem în contact cu perdeaua flăcărilor verzi ? 

Omnimovul ţişnise drept în sus. M-am repezit, am 
deschis uşiţa cabinei şi Pi văzut pe Al-aut ma- 
nipulind pirghiile de comandă. 

— Ne ridicăm deasupra furtunii ? 

Privirile palide ale venusianului s-au înălțat pentru 
o clipă. Al-aut n-a apucat însă să-mi răspundă. Omni- 
movul s-a cutremurat ca o fiinţă lovită şi s-a plecat 
brusc. Am simţit că podeaua îmi fuge de sub picioare. 
Mi-am pierdut echilibrul, am lunecat şi, izbind pere- 
tele cu fruntea, n-am mai ştiut nimic. 

Cînd mi-am venit în fire eram întins pe patul din 
cabina mea şi lumina cenușie pătrundea pe fereastră. 
Exploziile nu se mai auzeau. Am crezut că visasem, 
din nou, că abia acum mă deşteptam, într-adevăr, şi 
am dat să mă ridic. O durere ascuţită m-a săgetat în 
dreptul frunţii. Două miini mi s-au lăsat pe umeri, 
împingîndu-mă blind, dar hotărit. 

— Stai liniştit, a spus I-lana. 

— Ah, va să zică... 

— Da, n-ai visat. Am fost izbiţi de una dintre 
mingile de foc, dar curentul s-a scurs fără să ne facă 
alt rău decit că te-ai lovit la frunte, atunci cînd omni- 
movul s-a aplecat. Bea asta ! 

Am băut un deget de lichid incolor, sărat şi acru. 
Mi-am simţit îndată mintea limpede şi I-lana nu s-a 
mai împotrivit cînd am dat să mă ridic. Îmi pierdu- 
sem cunoștința pentru puţină vreme, căci omnimovul 
mai plutea nemişcat peste norii întunecaţi din care 
izbucneau lucirile verzui ale fulgerelor. Bubuiturile 
se auzeau înfundat, venind de departe, ca tunetul în 
nopţile de vară, şi mi s-a putut părea că exploziile 
conteniseră doar pentru că larma nu mai era asurzi- 
toare. 

Cind am intrat îinsout de I-lana în încăperea în 
care toţi ceilalţi erau adunaţi, l-am auzit pe Kes 
rostind liniştit : 

— De acord! 

— Cu ce? am întrebat. 

M-au înconjurat îndată, bucuroşi. 

— Al-aut zice să ne îndreptăm către Saptor, spuse 
repede Plara, de parcă s-ar fi temut că altcineva are 
să-mi împărtășească înaintea ei propunerea venu- 
sianului. 

— Regiunea în care ne aflăm pare nelocuită, a spus 
Al-aut. Am vrut să ne oprim aici pentru a sosi neob- 
servaţi pe Thule, pentru a lua contact cu tot ce nu 
cunoşteam, pregătindu- -ne în vederea întilnirii cu oa- 
menii lumii de piatră. Din păcate, detectorul de ima- 
gini nu funcționează şi legăturile cu cele nouă lumi 
ne sînt tăiate... 

— Dar putem lăsa nava aici? am întrebat. 

— E în siguranţă. Nici furtuna care bîntuie sub 
noi, nici focul verde nu-i pot face vreun rău. Ne-am 
înțeles să nu ne înfăţişăm thuleenilor drept zei cobo- 
rii din cer. Omnimovul poate trece neobservat, în 
vreme ce ţişniturile de foc din coada navei ar fi fără 
doar şi poate reperate pe cerul întunecat al Sapto- 
rului. 

— Bine, am spus, de acord, şi m-am întors către 
perete pentru a nu le înfățișa tulburarea pe care mi-o 
simţeam zugrăvită pe chip. 

De astă dată deci, azi, peste citeva ceasuri, aveam 
să privesc poate în adincurile ochilor violeți. Era 
ciudat că reeditam peste milenii povestea cavalerului 
trubadur atras de mirajul unui orient fabulos şi pornit 
într-o lungă călătorie (ce le părea contemporanilor lui 
aproape tot atîv de fantastică, fără îndoială, ca şi 
călătoria noastră interplanetară) pentru a  întilni 
„prinţesa îndepărtată“ a visurilor lui şi a se Stinge 
fericit sub privirile ei... O, n-aveam de gînd să pier 
pe ciudata lume de piatră! Dar atracţia tainică a 
frumuseţii neobișnuite, mirajul depărtării au rămas, 
pare-se, în noi şi-şi exercită puterea şi-n veacul nostru, 
al raţiunii eliberate, ferindu-ne de o ucigătoare uscă- 

ciune. Tocmai putinţa înflăcărării pentru ceea ce nu 
se află la îndemînă e semnul distinctiv al omului, din 
preistorie şi pînă în zilele noastre... 

Pilotat de către Al-aut, omnimovul se îndrepta cu 
repeziciune către misteriosul platou sudic, Saptorul. 
Am mai plutit o vreme peste pătura întunecată a 
norilor, în măruntaiele cărora se ciocneau electrice 
hoarde, scăpărînd şi bubuind înfundat, apoi lumea de 
piatră s-a ivit din nou, scăldată în egala ei lumină 
cenuşie. 'Treceam peste o mare trandafirie, netulbu- 
rată de valuri. Am văzut, pe rind, munţi untoşi, aco- 
periţi cu păduri sticloase, şesuri năpădite de ierburi 
negre, din nou păduri, rîuri şi lacuri. Apoi am 
început să ne dăm seama că văzduhul se întunecă. 
Amurgul cobora pe măsură ce răsărea discul cenuşiu 
al Ultimei, ca un uriaş reflector abia stins. Stele ne- 
cunoscute se iviră pe boltă şi am privit fascinat ridi- 
carea a doi aştri  singerii, misterioşi şi posomoriţi. 
Se-ntunecase de-a binelea, dar Al-aut cunoştea un loc 
din această regiune a Saptorului, unde socotea că 
puteam cobori ; omnimovul îşi urma drumul prin pen- 
umbra aşa-zisei „zile“ a părţii întunecate a lumii de 
piatră. Stinsesem luminile nu atit pentru a nu fi zărite 
de pe Thule (am fi putut lăsa perdelele), cît pentru a 
a ne obişnui ochii cu întunericul în care aveam să trăim 
de aci înainte. Încercînd să desluşim cîte ceva la palida 
lumină cenuşie a Ultimei, priveam pe ferestre schim- 
bînd cînd şi cînd cîte un cuvint. Ştiam că misiunea ce 
ne fusese încredinţată avea să înceapă abia acum şi 
cercetam cu legitimă emoție bezna. 

Încet, încet — şi pe măsură ce sondam cu privirile 
lumea lunecînd departe, sub trupul omnimovului — 
vedeam că întunericul nu era de nepătruns. Ultima şi 
straniile constelații dăruiau o lumină vagă, asemănă- 
toare penumbrei pe care credincioşii o puteau găsi pe 
vremuri într-o catedrală neluminată decît de palidele 
raze ale înserării, filtrate prin sticlele colorate ale vi- 
traliilor. Era puţin, dar mai mult decit nădăjduisem, 
căci Al-aut cunoscuse Saptorul într-o sinistră noapte 
totală, iar povestirile lui drămuite cu zgircenie nu prea 
erau liniştitoare. 

— Şi cinegrafiile? am întrebat, izbit deodată de 
nepotrivirea dintre bezna despre care ne vorbise şi 
lumina în care peisajele şi tăpturile thuleene se mişcau 
pe uriaşul ecran de oțel din încăperea Marelui Consiliu. 

Al-aut a zimbit — i-am ghicit zimbetul din into- 
naţia cuvintelor — şi a răspuns liniştit: 

— Izbucnise tocmai o furtună. Fulgerul aparatului 
se pierdea printre fulgerele scăpărînd î în văzduh... 

Vechiul meu prieten era întreg în răspunsul liniştit, 
care subințelegea că nu pomenise despre furtuna ce-i 
îngăduise luarea cinegrafiilor pentru că nimeni nu i-o 
ceruse, dar care mărturisea acum ceea ce ar fi putut 
constitui o armă pentru Kes în începutul de ceartă 
pricinuit de mine cu o zi înainte. Dindu-şi seama de 
starea în care mă aflam, socotise nepotrivit să-l spri- 
jine atunci pe Kes şi furniza informația care lămurea 
taina ochilor mari ai thuleenilor abia în clipa cînd era 
sigur că nu mă va mai scoate din sărite. 

— Aşadar, ochii thuleenilor sînt totuşi ochii unor 
făpturi ce trăiesc în întuneric! a strigat triumfătoare 
Plara. 

Am izbucnit cu toţii în hohote de ris şi am auzit 
bucuros risul sănătos al biologului împletindu-se cu 
larma veselă a glasurilor noastre. O dată mai mult 
dovedea cît era de înţelept, spre deosebire de Plara, 
care nu pricepea de ce rideam. 

— Uricioşilor ! a strigat, şi aş fi putut jura că zvic- 
nise din umerii ei, mici şi rotunzi ca două mere negre. 

— Priviţi! a şoptit I-lana. 

Sub noi, pe un boţ de deal înconjurat din trei 
părţi de carapacea imobilă a unui lac, se ghiceau, mai 
degrabă decit se vedeau, nişte paralelipipede aşezate în 
cercuri concentrice. Le-am privit cu o  neliniștită 
stringere de inimă şi mi-am spus că nu aveam nici pe 
departe calmul omului de ştiinţă apropiindu- -se de 
obiectul cercetării. Fi erau acolo, prinşi în misterioase 
îndeletniciri, sau dormind — dacă obișnuiau să 
doarmă — ginduri necunoscute le porunceau impre- 
vizibile reacții, pe care le aşteptam tulburat şi, în 
loc să-mi adun gîndurile risipite, în loc să-mi regă- 
găsesc luciditatea, mă lăsam fericit în voia exal- 

tării vechiului trubadur înaintea căruia se inălțau 
aievea vrăjitele cupole şi minarete întrezărite pină 
atunci numai în vis. Ei erau acolo, de astă dată erau, 
fără îndoială, acolo, în aşezarea peste care trecusem. 

— Ce cinţi? a întrebat Plara, şi am tresărit, rostind 
într-o doară: 

— “Cine cîntă ? 

Au ris cu toţii. Fără să vrea, mercuriana s-a simţit 
răzbunată. Era rindul meu să ridic înciudat din umeri, 
deoarece nu-mi dădusem seama că înginasem vechiul 
cîntec venusian de dragoste, pe care I-lana ni-l cîntase 
cîndva. 

Al-aut puse capăt veseliei, poate prea gălăgioase, în 
care ghiceam un al doilea plan, de neliniştită încor- 
dare, vestind că aparatele arătau apropierea locului 
ales pentru coborire. Ne-am pregătit în tăcere şi cred 
că am fost cu toţii surprinși cînd glasul lui fără îin- 
flexiuni a rostit simplu: 

— Gata. 

— Am ajuns? a strigat Plara. 

Contactul cu Thule fusese atit de lin, încît nu sim- 
ţisem nici 0 zguduitură în clipa cind omnimovul 
atinsese piatra. Al-aut a deschis uşa concavă şi, inainte 
de a cobori, am aruncat o privire peste petecul de 
lume pe care ne oprisem. Era un luminiş, asemănător 
celui în care descoperisem idolul viu din partea lu- 
minată a lumii de piatră, dar omnimovul nostru luase 
acum locul cumplitului copac. După cum ne dădusem 
seama încă de pe cînd cercetam din văzduh regiunea 
Saptorului, întunericul nu era de nepătruns nici pen- 
tru ochii noştri (deşi, fireşte, mai degrabă ghiceam 
contururile copacilor şi ale ameninţătoarelor lor pă- 
lărui, pentru că le cunoşteam, fără să fim în Stare să 
recunoaştem culorile), dar presupuneam că ochii largi 
ai thuleenilor le îngăduiau să se descurce lesne acolo 
unde am fi fost siliţi să înaităm şovăind. Discul Ultui- 
mei şi cei doi aştri singerii împrăştiau o lumină destul 
de sinistră, iar tăcerea era tot atît de deplină ca aceea 
de care ne izbisem în partea nelocuită a satelitului. 

Am coborit unul după altul. Părăseam al doilea adă- 
post făurit în lumea noastră, de astă dată, însă, pentru 

4 porni in necuriGscut. Al-aut a închis uşa omnimo- 
vului, declanșind dispozitivul de siguranţă. În noaptea 
tăcută începea prima „zi“ a expediției. 

— N-are rost să ne strecurăm printre trunchiurile 
copacilor, a spus Al-aur. Nu sintem încă de ajuns 
de obişnuiţi cu întunericul şi putem da peste fiare sau 
peste alte primejdii... 

Apoi, fără vorbă, a apăsat mica pirghie prinsă la 

şold, acolo unde oamenii purtau pe vremuri o sabie, 
şi aripile i-au crescut pe umeri. Bătind zdravăn aerul, 
l-au ridicat peste globurile portocalii, care se zbu- 
ciumau nesăţios. l-am urmat pilda. Curînd, ca-n ve- 
chile legende ale pămîntenilor, cinci îngeri zburau 
este pădurea de sticlă, încercînd să desluşească din 
înălțimi locul unei aşezări. M-am gindit că aşa vor 
fi zburat peste întinderile Pămîntului şi membrii stră- 
vechei expediţii marţiene, care a însemnat cel dintii 
eşec în cronica încercărilor de comunicare între ome- 
niri diferite. Ca şi noi, vor fi privit din văzduh pă- 
duri şi ape necunoscute şi-şi vor fi arătat unii altora 
un deal de formă ciudată, sau o depresiune ale cărei 
margini le aminteau desenul unei litere cunoscută din 
copilărie și nespunindu- le nimic celor ce trăiau în 
preajma ei. Ca şi noi, îşi vor fi potrivit aripile în 
tremur mărunt, pentru a rămine un timp nemişcaţi, 
ca agăţaţi de boltă, îngăduindu- -ŞI “să privească înde- 
ung, mersul unei vietăţi cu înfăţişare atir de neobiş- 
nuită, încît li se părea, la prima vedere, o iluzie. Ase- 
meni unor foci greoaie, astfel de vietăţi treceau acum 
în ceată acolo, sub noi, trindu- -se peste un cimp larg. 
Din mijlocul trupurilor le țişneau, ca tot atiţia şerpi 
mobili şi neliniştiţi, nişte gituri lungi, purtind capete 
MiCi ca nişte capete de păsări, ŞI am întîrziat cu toţii 
privind turma înaintind într-o masă compactă, pe 
deasupra căreia şerpi giturilor se zbuciumau ca ple- 
tele unei Gorgone. Cred că ne obişnuiam tot mai mult 
cu întunericul, distingind amănuntele ajutaţi de faptul 
că relieful și vietăile de pe Thule erau deopotrivă 
netede, ca acoperite de un lucios strat de material 
plastic ; ca atare, sclipeau vag sub cenuşiul ochi ciclo- 
pic al Ultimei. 

Învăţaţi de mici să urmăm în văzduh instinctiva în- 
ţelepciune a păsărilor, zburam ca şi ele, în unghi, 
Al-aut deschizindu-ne drumul. Dar am zărit în acelaşi 
timp aşezarea colibelor dispuse î in trei cercuri concen- 
trice. Dacă satul pe care-l văzusem din omnimov se 
afla pe un bot de deal împrejmuit din trei părți de 
ceea ce numeam — în lipsa unui cuvînt mai bun — 
apa unui lac, aşezarea aceasta se cuibărise în bucla 
unui fluviu. De sus, desluşeam panglica lată a „apei“ 
trandafirii, şerpuind leneş pentru a se pierde î în beznă. 

Urmîndu-l pe Al-aut am început a cobori î în zbor 
planat, rotindu-ne pe deasupra aşezării, în nădejdea 
că vom desluşi vreo mişcare. Dar totul părea atit de 
încremenit, încît am socotit că locuitorii dorm. Ne- 
cunoscînd felul cum îşi împărțeau, pentru a măsura 
timpul, bezna întretărată de scurte zile de ajuns de 
asemănătoare pentru noi cu noaptea, ni se părea totuși 
firesc să presupunem că închină o parte somnului, 
fără de care nici un organism viu nu poate rezista. 
Dacă nu greşeam, deci, sosisem în noaptea nopţii per- 
petue a thuleenilor. 

Am coborit aproape în acelaşi timp la marginea aşeză- 
rii şi chiar în bucla fluviului, între una dintre colibe şi 
malul abrupt (dacă cineva stătea de strajă ar fi trebuit să 
vegheze pe latura deschisă, de unde se puteau ivi even- 
tuale primejdii și nu către fluviul care apăra colibele mai 
bine decit un pile de străjeri). Am tras fiecare de pir- 
ghiile de la şold şi aripile ni s-au turtit pe umeri ca 
burdufurile unor vechi armonici, pentru a intra apoi 
în grosimea costumelor de protecţie. Ultima poleia apa 
trandafirie, încremenită departe, jos, sub parapetul 
ripei, şi cei doi aştri sîngerii dăruiau reflexe de incen- 
diu peretelui de piatră opalină al colibei. Dacă n-aş fi 
ştiut că-i a unei alte lumi, aş fi zis că liniştea era a 
unei alte ere... 

Am ocolit coliba, lungă şi Joasă, cu acoperiş plat. O 
poartă de piatră, acum închisă, era tăiată în peretele ce 
dădea către inima așezării și n-am putut privi fără emo- 
ţie sculpturile cu care era împodobită. Poate că ne im- 
presionau şi prin misterul distribuit de întuneric în jurul 
capetelor mult reliefate, ce priveau cu marii lor ochi d= 

piatră în toate laturile, ca şi cînd ne-ar fi pîndit sosirea. 
Din suprafaţa netedă a peretelui, neîntreruptă de nici o 
fereastră, capetele sculptate pe uşa de „piatră se desprin- 
deau cu un efect halucinant. Acum mi se părea că nişte 
captivi în cușca opalină a colibei imploră ajutor. 

Cu un simțămiînt amestecat, de admiraţie stînjenită, 
ne-am despărţit de poarta sculptată şi-am înaintat către 
prima colibă din cercul al doilea. Într-unul dintre pereţi 
se căsca o fereastră rotundă. Ne-am apropiat, dar bezna 
dinăuntru era atît de adîncă, încît n-am putut deosebi 
nici podeaua încăperii. Fereastra era apărată de un fel de 
geam, pe care l-am bănuit şlefuit din trunchiul sticlos al 
unui copac. Poate că era chiar o felie de trunchi, ceea ce-i 
explica forma circulară şi liniile dispuse concentric. 

— Aşezarea nu-i cumva părăsită ? mi-a şoptit I-lana, 
păşind lingă mine în vreme ce dădeam ocol colibei. 

Dar n-am apucat să-i răspund. Am încremenit şi cred 
că bătăile inimii mi s-au oprit pentru o clipă. La doi 
paşi înaintea mea, ivită nu mai ştiu cum, din coliba lîngă 
care ne aflam sau din spatele ei, ea, fata cu imenşi ochi 
violeţi, prinţesa îndepărtată a visurilor din ultima vreme, 
către care toată fiinţa mi-era atit de dureros şi nestăvilit 
avîntată, ea, EA mă privea liniştit, fără umbră de teamă 
sau mirare, ca şi cum ar fi socotit firesc că străbătusem 
cale de ani-lumină spaţiile pentru a răspunde chemării 
mute pe care mi-o adresase demult, pe un mare ecran 
de oţel, despre care nu putuse niciodată auzi. 


5. ŞUVIŢELE MULTICOLORE 


Nu ştiu cîtă vreme aş fi rămas aşa, lipsit de grai, prea 
mişcat şi uluit de incredibila coincidență ce aduna, din- 
colo de imensitatea golurilor cosmice şi de depărtarea 
lumilor, două făpturi în care gindul 'scăpăra invizibile 
scîntei. Dar I-lana şi Plara se şi îndreptau către ea, cu 

braţele întinse. Le-a aşteptat calmă, dreaptă şi nemişcată. 
Doar ciudata podoabă violetă ce-i umbrea fruntea un- 
duia mărunt, străbătută de un freamăt neauzit. 

— Oameni, a rostit involuntar glasul cîntător al I-lanei 
şi am înţeles cu toţii prea tirziu că săvirşise o greşeală. 

Fata azurie s-a aruncat fără veste îndărăt. Șuviţele 
violete s-au retras oa nişte corniţe de melc, în vreme ce 
trăsăturile (pe care regăsisem mişcat candoarea între- 
zărită în cinegrafia lui Al-aut) i se contractau, vădind o 
spaimă de neînțeles. 

— Dece 2... Stai !... a mai strigat I-lana, deși ştia bine 
că, în atmosfera rarefiată, sunetele nu puteau străbate 
prin cască pentru a ajunge la auzul thuleenei. 

Dar era ea, oare, înzestrată cu simţul auzului? Lun- 
gile şuviţe violete ce-i încadrau capul, ajungind ca niște 
plete pînă la umeri, acopereau urechile, dacă le avea. 

Un nou salt îndărăt a fost răspunsul la exclamaţia în- 
durerată a I-lanei. Nu glasul nostru, înnăbuşit de cască, o 
înspăiminta pe albastra fată care ne văzuse ivindu-ne 
fără spaimă şi fără mirare, ci altceva. Ce? Zadarnic ne 
întindeam braţele către ea, cu palmele ridicate în gestul 
care în toate lumile cunoscute a însemnat şi înseamnă 
ginduri paşnice. Cu buzele lipite, încordată, fata ne pîn- 
dea acum cu imenşii ei ochi şi, ca o sălbăticiune, părea 
gata să piară la primul nostru semn care i-ar fi îndreptă- 
ţit temerile. Una cîte una şuviţele violete de pe creştet 
se iveau, unduind cu teamă. Nu puteam şti ce o neliniş- 
Lise, dar socoteam că, devreme ce nu fugise, totul nu era 
încă pierdut. Ne străduiam febril să aflăm mijlocul de 
a-i spulbera îndoielile și, fireşte, mie în deosebi imi re- 
venea sarcina de a restabili încrederea, ca unul ce fusese 
trimis pe Thule pentru că era socotit în stare să înţeleagă 
felul de a gindi al unor oameni de care ne despărţeau zeci 
de milenii ; dar tocmai eu eram cel mai puţin stăpin pe 
mine. Îndurerat, priveam oglinzile violete ale ochilor, ne- 
vorosimil de mari, tot ce puteam presupune fiind că, fără 
să pricep de ce, nu trebuia să vorbim. Poate că fata ne 
auzea, în ciuda căştilor, şi o interdicţie rituală impunea 
păstrarea tăcerii pe locul unde ne aflam ? Ca-n transă, 
am 'pus un genunchi pe piatră. Un om îngenuncheat nu 
poate fi primejdios, 

Dar am văzut cu groază că șuviţele violete de pe capul 
fetei tresar şi se rotesc neliniştite, pentru a se retrage 
apoi, în vreme ce coloana azurie a trupului ei luneca în- 
cetişor îndărăr. În clipa aceea, ca la un semnal, ne-am 
pomenit înconjurați de nenumărate femei, care se apro- 
piaseră neauzit. Şi în împrejurarea grea, de care avea să 
atirne, poate, soarta întregii noastre expediții şi a fie- 
căruia dintre noi, n-am înregistrat în primul rînd amenin- 
ţarea cercului albastru al femeilor, ce ţineau toate în 
miîini cuțite de piatră, lungi şi uşor curbate, sau un fel 
de măciuci scurte, părînd şlefuite din cristal. Ceea ce m-a 
izbit a fost ciudatul simţămînt 'de uşurare cu care am în- 
ţeles că fata pe care o înspăimîntasem_ nu era ea. Pe 
această a zecea lume roate femeile ne păreau 'la prima 
vedere identice, toate aveau aceleaşi trăsături gingaşe — 
chiar atunci, în ciuda crispării feţelor albastre — toate 
semănau în ochii noştri, aşa cum albii semănau pe vre- 
muri pentru galbeni, sau negrii pentru albi. Ceea ce 
deosebea întrucîtva făpturile de pe ciudatul satelit de 
piatră era doar culoarea ochilor, căci nu toţi erau violeţi, 
deşi deopotrivă de mari. O simplă Întimplare făcuse ca 
thuleeana, care ne ieşise cea dintii în cale, să aibă ochui 
fetei văzută pe ecranul de oţel din încăperea Marelui 
Consiliu. Acum eram priviţi cu nelinişte, cu minie, de 
ochi verzi, albaştri, cenuşii, de ochi căprui sau galbeni, 
de ochi violeți sau portocalii... Uşurarea pe care o încer- 
cam ţinea de spulberarea durerii pricinuită la gindul că 
eu aş fi putut-o îndepărta, de bucuria că nu fusese ea, de 
speranţa absurdă că ea m-ar fi recunoscut, că pe ea n-aş 
fi înspăimiîntat-o. Dar simțămintul atît de nepotrivit cu 
împrejurarea în care ne aflam a fost aproape de îndată 
alungat de convingerea că şi de astă dată realitatea se 
dovedea mai puternică decît visele nesăbuite, pe care le 
recunoșteam ca atare, nădăjduind cu o prostească în- 
dărătnicie că voi fi dezminţit. Fireşte, nu crezusem nicI- 
odată că fata cu ochi violeţi mă chemase şi că aveam s-o 
întîlnesc, dar aş fi vrut să mă fi; chemat şi aș fi dorit 
s-o întîlnesc. Pasul de la realitate la dorință mi se pă- 
rea infim. Iar de la prima întîlnire pierdusem orice po- 
sibilitate de a regăsi ochii violeţi, care-mi păreau pen- 
tru totdeauna pierduţi printre zeci de ochi identici. Amă- 

răciunea visului căzut doar de cîteva ore în trecut mă 
cuprindea iarăşi, retrăia intens, ca o durere... 

Cercul femeilor făcea acum loc cîte unui bătrin, ai 
cărui ochi incerți ne priveau din faţa brăzdată ŞI spînă, 
umbrită de şuviţe decolorate. Am băgat de seamă cu mi- 
rare că şuviţele retractile, fremătind deasupra frunţilor 
ciudatelor făpturi, aveau întotdeauna culoarea ochilor lor 
şi că. într-o tăcere de neînțeles, singure aceste şuviţe 
multicolore tresăreau, unduind în aceeaşi direcţie. 

Încercările noastre de a risipi neînţelegerea ce prici- 
nuise adunarea tuturor femeilor din aşezare — presupu- 
neam că bărbaţii erau plecaţi — s-au izbit de o neîncre- 
dere înverşunată. Făcusem, fără voie, o greşeală. Dar, 
nesiguri, am hotărit să aşteptăm o iniţiativă a thuleenelor, 
în speranţa că astfel vom putea înţelege ce le înspăimîn- 
tase. Într-adevăr, n-am avut prea mult de aşteptat. 

Fiind mai înalt decit toate femeile azurii, am putut 
vedea cum delioatele şi misterioasele şuviţe ce le ţineau 
loc ide plete se plecau acum treptat toate spre stînga, ase- 
meni unor spice pe măsură ce le ajunge adierea vîntului. 
Chiar în faţa noastră cercul femeilor s-a desfăcut apoi 
ŞI ne-am pomenit înaintea unei bătrine, gravă şi demnă 
ca un idol. 

Am bănuit din prima clipă că era o conducătoare şi 
m-am plecat de aceea sub discurile negre ale privirilor ei. 
Erau cei dintii ochi negri pe care-i vedeam pe Thule şi 
am socotit — pe bună dreptate, după cum aveam să aflu 
mai tirziu — că tocmai această culoare a ochilor, ne- 
obişnuită pe cea de a zecea lume, era considerată drept 
semnul predestinat al menirii ei. Bătrina se sprijinea de 
braţul unei fete, pe faţa căreia strălucea aceeași pe- 
reche de ochi negri. Amîndouă aveau o înfăţişare severă, 
sporită de faptul că, spre deosebire de celelalte femei 
înfăşurate în straie albe, purtau cîte un veşmînt negru. 

Lunecînd neauzit, bătrina însoţită de ajutoarea ei s-a 
oprit în dreptul meu, care mă aflam mai în faţă. Nemiş- 
cată, m-a privit lung, iar apropierea imenşilor ochi negri 
m-a tulburat ca şi cînd m-aş fi simţit pe buza unei pră- 
păstii ; dar nu mi-am plecat privirile. A ridicat apoi un 
braş ce unduia, ca şi cum ar fi fost lipsit de articulaţii și, 
cu vîrfurile degetelor (numai trei) a pipăit sticla incasa- 

bilă a ferăstruicii croită în casca costumului meu de pro- 
recţie. Pentru noi, totul se petrecea într-o tăcere deplină. 
Nici cele două făpturi cernite şi nici femeile şi bătrinii 
ce ne înconjurau nu rostiseră o vorbă, nu scoseseră o ex- 
clamaţie, nu-şi descleştaseră măcar buzele azurii. Atunci, 
spre marea mea mirare — şi tot fără a scoate vreun su- 
net — bătrina şi-a deschis și închis de citeva ori gura cu 
albastre buze scofilcite. Apoi mi-a atins uşor pieptul. Am 
înţeles că mă îndemna s-o imit şi am deschis şi închis şi 
eu gura, în vreme ce „degetele ei pipăiau din nou sticla 
ferăstruicii ce-mi apăra faţa. 

Cercetarea o mulțumise, pesemne, deoarece şi-a mişcat 
din nou mina, dîndu-ne a înţelege că de astă dată voia 
s-o urmăm. Cercul femeilor s-a deschis lin şi, după bă- 
trina sprijinită de tinăra ei ajutoare, am trecut cu toţii 
printre două şiruri de femei azurii, ce-şi aţinteau asupra 
noastră farurile colorate ale ochilor. Mi s-a părut că ne- 
liniştea le slăbise, dar mîinile urmau să stringă lungile 
cuțite şi măciucile, iar feţele le păstrau o gravitate parcă 
nepotrivită cu blindeţea naivă a trăsăturilor. Atunci cînd 
am trecut pe lingă el, un bătrîn m-a atins pe furiş, retră- 
gindu-şi îndată, ca ars, cele trei degete. 

Dincolo de tulburarea pricinuită de apropierea ochilor 
violeţi, mărturisesc, mă simţeam cuprins de o uşoară dez- 
amăgire. Scena pe care o trăiam semăna prea mult cu 
întilnirea oricărui vechi explorator de pe Pămînt cu 1o- 
cuitorii sălbatici ai unei insule necunoscute. Decorul 
straniu, structura neobişnuită a thuleenilor mă pregăti- 
seră pentru fantastice întimplări, pentru necunoscut, și 
mă resemnam cu greu să joc banalul rol al unui „ci- 
vilizat“. 

Am ajuns curînd înaintea clădirii ce închipuia inima 
aşezării şi în jurul căreia erau dispuse, în trei cercuri 
concentrice, toate celelalte colibe. Spun clădire, deoarece 
era mai înaltă decit casele pe care le văzusem, iar aco- 
perişul nu-i era plat, ci alcătuit dintr-un fel de piramidă 
de blocuri, amintind sinistra construcţie cu înfăţişare de 
zigurat din poiana copacului- idol. Asemenea ei, nici 
această clădire nu avea poartă. Făcindu-ne semn s-o ur- 
măm, bătrâna a lunecat peste prag, o dată cu „nelipsita ei 
însoţitoare, în vreme ce femeile şi bătrînii rămiîneau afară. 

Spre mirarea noastră, singura ŞI marea încăpere a clă- 
dirii nu era atit de întunecată pe cît am fi crezut. Un şir 
de opaițe răspindind o slabă lumină verzuie erau înşirate 
de-a lungul pereţilor și licărirea lor ne ajuta să înţele- 
gem rostul acoperişului piramidal al clădirii : pilpiîirile 
verzui scoteau întrucitva din beznă un uriaş idol de 
piatră roşie, în care am recunoscut prototipul gigantic al 
statuetei adusă de Al-aur pe Pămînt. Fără a-mi crede 
ochilor, vedeam pentru întiia oară, întreagă, statuia ciu- 
datului zeu ciclopic. 

— Al-aut, am şoptit, picioarele ! 

Trupul uriaşului idol nu era înfăţişat ca o coloană, 
asemenea trupurilor azurii ale oamenilor din aşezare. Sta- 
tuia avea picioare, două picioare masive, sfirșite prin labe 
pe care degetele nu erau indicate. 

— Am văzut, mi-a răspuns laconic venusianul. 

Cele două preotese cernite s-au plecat înaintea Mare- 
lui Zeu, făcînd cu braţele nişte mişcări pe care nu le-am 
putut desluşi. Bătrina s-a întins apoi pe iun soi de laviţă 
aşezată la picioarele statuii, pe: cind ajutoarea ei a luat de 
lîngă unul dintre pereţi citeva opaițe şi s-a întors cu 
ele, potrivindu-le pe un capăt al laviţei. Am văzut abia 
atunci Că ceea ce luasem drept opaițe nu erau decit niște 
bucăţi de piatră îngrijit şlefuite şi cu o neobişnuită putere 
de fosforescenţă. Tinăra ajutoare a rămas dreaptă lingă 
bătrina ce „părea cufundată în ginduri. 

Deodată insă, m-am simţit împins uşor într-o parte. O 
făptură pe care n-o auzisem intriînd, sau care intrase nc- 
luată în seamă pe urmele noastre, a lunecat „pe lingă mine 
— mi-e cu neputinţă să numesc exact mişcarea undui- 
toare a trupului ei mlădiindu-se pentru a se aşeza şi tot- 
odată a se lungi chiar pe podea, în aşa fel, încît numai 
capul îi depăşea înălţimea laviţei — şi Şi-a făcut loc lîngă 
bătriîna preoteasă. l-am văzut cu stringere de inimă cu- 
loarea violetă a ochilor şi, deşi nu mai puteam fi încre- 
dinţat, am bănuit că era fata pe care, nu ştiam de ce, 
o înspăimîntasem. Bătrina şi-a mişcat din nou braţul, 
poruncindu-mi să mă așez lîngă laviţa ei, în faţa fetei 
cu ochi violeţi. 

I-am dat ascultare. Preoteasa ne-a privit lung, aţintan- 
du-ne pe rînd cu ochii ei negri ca două imense pupile. Mi 

se părea că zeiţa sumeriană de la tell Asmar înviase şi o 
ciudată linişte m-a scos din timp. Stind pe loc, parcă 
pluteam. Simţeam că nu mai sînt un membru al expe- 
diţiei omenirii planetare. Fiinţa mi-era anihilată şi gîn- 
durile îndepărtate. Lipsit . de voinţă, calm şi indiferent, aș 
fi stat la nesfirşit lîngă întunecata preoteasă, alături de 
albastra făptură cu ochi violeți, care era şi nu era ea. La 
doi paşi de mine, tăcuţi, tovarăşii mei aşteptau într-o eră 
din care fusesem extras şi, alături de mine, se aflau la in- 
comensurabile depărtări cosmice. De cînd şedeam acolo, 
în templul închinat Marelui Zeu ? 

— Tudla, a şoptit Al-aut. 

Vraja s-a destrămat. Ce face acum preoteasa ? Braţui 
albastru i se întindea către mine, degetele ei albastre îmi 
atingeau pieptul. Braţul i s-a îndreptat apoi către fata 
cu ochi violeți, degetele albastre i-au atins pieptul. În 
acelaşi timp bătrina-şi deschidea şi închidea repede gura, 
clănţănind din oasele curbate ce-i ţineau loc de dinţi... 

Asta era ? Îmi venea să rid, să izbucnesc în hohote ne- 
stăpinite, pentru că aşa ceva nu-mi putea da prin minte, 
pentru că numai la una ca asta nu mă putusem gind: 
anihilindu-mi voinţa cu puterea hipnotică a ochilor ei, 
spre a fi sigură că nu aveam să mint, bătrina mă întreba 
de ce voisem s-o mănînc pe albastra thuleeană... 

Acoperindu-mi fereastra căştii în dreptul buzelor am 
scos un strigăt puternic. Nici preotesele, nici fata lungită 
lîngă mine n-au tresărit. Acum eram sigur că nu aud şi că, 
deci, nu vorbesc. Deschiderea gurii era legată pentru ele 
doar de noţiunea hranei şi mişcarea buzelor I-lanei, 
atunci cînd i se adresase fetei albastre, fusese tălmăcită 
drept o ameninţare canibalică... 

O exclamaţie înnăbuşită mi-a arătat că I-lana îmi 
citise gîndul şi aflase pricina pentru care thuleeana se 
ferise înspăimîntată de braţele ei. Deşi nu-mi venea 
uşor să-mi păstrez cumpătul, am făcut cu gravitate ci- 
teva mişcări menite să le încredințeze pe cele trei ființe 
ale unei alte lumi că nu aveam de gind să le mincăm. 
Zimbind, I-lana s-a apropiat şi, apucînd o mină a fetei 
cu ochi violeţi, a bătut-o uşurel peste podul :palmei, 
mîngtind- -o. Impasibilă, bătrina preoteasă 1-a făcut semn 
să se depărteze. Apoi, spre marea mea mirare, şi-a în- 

dreptat un deget către buzunarul meu de deasupra ge- 
nunchiului drept. 

Am crezut că e intrigată de forma lui, sau de faptul că, 
fiind plin, iapărea ca o umflătură pe suprafaţa netedă a 
hainelor. M-am apropiat pentru a-i îngădui să-l cerceteze, 
dar mișcarea degetului albastru spunea limpede că bă- 
trina dorea să-i dau ceea ce aveam în buzunar. Mi-am 
trecut arătătorul peste închizătoarea bioelectrică şi am 
scos fragmentul idolului adus de Al-aut de pe Thule. 
Preoteasa l-a primit fără mirare în palmele ei micuţe, 
adunate cupă, şi l-a dus la frunte într-un gest pe care 
l-am bănuit ritual. Era cu putinţă să-l fi văzut în 
buzunarul meu, prin țesătura artificială dublată de oglin- 
zile pentru păstrarea căldurii ? Cu cîteva clipe înainte 
simţisem puterea ochilor ei negri şi am fost încredinţat 
că poate într-adevăr vedea prin lucruri. Dar m-am în- 
trebat dacă însuşirea aceasta era proprie numai ochilor 
ei (a căror culoare părea rară pe lumea de piatră) sau 
caracteriza îndeobşte ochii neobișnuiţi ai thuleenilor. Nu 
mi-a lăsat răgazul să mă gîndesc la toate astea. Bătrina 
s-a ridicat de pe laviţă şi fata cu ochi violeți a sărit şi 
ea „in picioare“. 

Ocolind statuia Marelui Zeu, preoteasa a pierit pentru 
o clipă îndărătul ei, apoi s-a îndreptat din nou către mine. 
În palma întinsă îmi dăruia un exemplar redus al Ma- 
relui Zeu, de proporţiile celui pe care mi-l luase, dar 
întreg. Fără să mai vădească urmă de teamă, fata cu 
ochi violeţi a lunecat către mine şi, apucindu-mă de 
braţ, m-a tras uşurel către ieşire. 

Am pus idolul în buzunar şi m-am plecat iarăşi sub 
farurile întunecate ale privirilor bătrinei. Înţelegeam că-i 
dobindisem încrederea şi, o dată cu ea, încrederea tutu- 
ror celor din aşezare; mă întrebam numai dacă în- 
timplarea cu idolul nu avea să ne pricinuiască greutăți 
neprevăzute. Mă întrebam sumedenie de lucruri şi, mai 
ales, cum comunicau fiinţele de pe această a zecea lume. 
Dar fata albastră de lingă mine işi unduia coloana trupu- 
lui într-o mişcare de chemare atît de asemănătoare celei 
văzută pe ecranul de oţel şi-şi îndrepta către mine 
imenşii toporaşi ai ochilor în care atita încredere luase 
locul spaimei, încît întrebările mi s-au risipit şi, trecînd 

pragul, vechea nălucire m-a cuprins din nou. Oare thu- 
leeana lîngă care păşeam ca-n vis nu era totuşi ca ? Ul- 
tima apusese şi cei doi aştri zvirleau reflexe sîngerii peste 
piatra drumului. Poate că tocmai ieşisem din pagoda opa- 
lină în, care ne adăpostisem, odată primejdia fulgerelor 
îndepărtată, Şi visul continua într-o versiune ce nu cu- 
noştea despărțirea. Şuviţele violete de pe capul e: fremă- 
tau lîngă umărul meu. Nu puteam comunica, dar nici 
nu mergeam alături ca două universuri paralele, menite 
să nu se întilnească. Zvelta coloană azurie tăcea. M-aş fi 
simţit mai aproape de ea, dacă ar fi rostit măruntele ni- 
micuri pe care oamenii şi le împărtăşesc ? 

— Oamenii nu-şi împărtăşesc numai nimicuri, a rostit 
în urma mea glasul uşor răgușit al lui Al-aut, glasul care 
pentru a doua oară risipea O vrajă. 

De astă dată, însă, îmi părea rău că mă regăsesc sub 
privirile celor doi aştri ca de sfîrşit de eră. Albastra thu- 
leeană s-a oprit înaintea unei colibe, indemnîndu-ne să 
intrăm. Era casa de oaspeţi ce ni se pregătise pesemne, 
pentru că n-a intrat şi ea după noi, ci s-a mulţumit să 
închidă, de afară, uşa. 

La palida lumină a pietrelor fosforescenre am desluşit 
citeva rinduri de laviţe. Obiecte ciudate, cu forme ar- 
monioase, erau agăţate pe pereţii de piatră, între două 
ferestre rotunde, asvupate cu discurile striate pe care le 
bănuzsem a fi secţiuni transversale prin trunchiurile unor 
COpaci. 

— lată-ne şi aici, a spus Kes, aşezindu-se pe una dintre 
laviţele de ipiatră, ale cărei picioare se sprijineau pe patru 
aapete de animale (reale, fantastice ? pentru noi planu- 
rile se amestecau...). Peste lespedea lungă şi îngustă a la- 
viței se afla o fişie dintr-o țesătură verde, depăşind cu 
puţin marginile pietrei. 

— Trebuie să aflăm cum comunică între ei thuleenii, 
a spus I-lana. 

— Şuviţele colorate... a început Plara, dar s-a oprit, 
cu ochii la Kes. 

— Da, şuviţele, a încuviinţat biologul. Natura ştie ce 
face. În atmosfera rarefiată de pe Thule, intensitatea 
sunetelor scade. Vă daţi seama ce acuitate de percepţie ar 
fi trebuit să aibă auzul acestor coloane însufleţite ? 

— Aşadar, nici ultrasunetele... a spus Al-aut. 

— Nimic ce ţine de auz. E un simț care nu s-a dez. 
voltat pe satelitul de piatră şi, tocmai de aceea, trebuie să 
fi fost compensat. 

— Dar ochii? am întrebat. Siliţi să trăiască în semi- 
întuneric, thuleenii şi-au dezvoltat văzul pînă într-atit, 
încît au ajuns să vadă nu numai ducrurile, Cl şi prin 
lucruri. Amintiţi-vă că preoteasa a zărit idolul pe care-i 
aveam în buzunar! 

— Crezi că ne văd şi acum, prin pereți? a şoptit 
Plara. 

Îşi răsucea capul cu O comică îngrijorare. . 

— Ştim atit de puţin! a oftat Kes. O jumătate a 
satelitului e relativ luminată. Poate că tot satelitul a fost 
luminat cîndva... Animalul pe care l-am disecat avea mai 
degrabă ochii unei vieţuitoare „de seară“, aşa că 'putem 
presupune că şi ochii thuleenilor vor fi fost, la început, 
de dimensiuni pe care le socotim normale. Rotaţia sate- 
litului s-a încetinit, întunericul s-a statornicit pe una 
dintre emisfere şi, încă nu ştim de ce, thuleenii au prefe- 
rat să locuiască în zona întunecată. Treptat, ochii li s-au 
adaptat la noile condiţii... Atmosfera a putut fi însă 
rarefiată încă din clipa ivirii vieţii pe Thule. Nici o vie- 
tate nu pare să audă aici şi nici, prin urmare, să emită 
sunete. 

— Particularităţile siliciului... a început din nou Plara, 
dar Al-aut a întrerupt-o, scoţind un strigăt înnăbuşit. 

— Ce s-a întîmplat? a tresărit Kes. 

— Nimic. Aşteptaţi-mă. Mă-ntorc îndată. 

Şi-n tăcerea noastră mirată l-am văzut ieşind pe ușă. 
I-lana l-a urmărit o clipă cu privirea, aşa că m-am în- 
trebat dacă ştia ce are de gind. Părea liniştită. 

— Ce spuneai? s-a întors apoi către Plara. 

— Nimic, i-a răspuns, parcă bosumflată, mercuriana. 
Spuneam că nu trebuie să uităm particularităţile sili- 
ciului... 

Dar şi-a dat seama că nimeni n-o ascultă şi nu şi-a 
sfîrşit vorbele, sau, poate, nici nu voia să spună mai 
mult. Mă întrebam unde plecase Al-aut şi cred că pe toți 
ne rodea gîndul că unul dintre noi se afla pentru întiia 
oară singur pe satelitul de piatră. Bănuiesc că I-lana mi-a 

citit îngrijorarea şi a vrut să ne abată de la gindul ăsta 
(poate că ştia, de altfel, unde şi pentru ce plecase 
Al-aut). 

— Pe cele nouă lumi, a spus, s-au scris nenumărate 
poezii de dragoste, care cîntă buzele iubitului, ale iubitei. 
Şoapta care ia naştere pe buzele îndrăgostiţilor, surîsul 
Giocondei, taina degetului dus la buze, sărutul... A existat 
o magie a verbului : : „La început a fost cuvântul...“ Tudla 
ştie mult mai bine toate astea, dar şi pe mine mă stinghe- 
reşte existenţa unei omeniri, pentru care gura... e doar 
orificiul bucal... 

Nu îndrăzneam să-mi urmez gîndurile pînă la capăt, 
dar ştiam că I-lana avea dreptate. Neînnobilate de cu- 
vînt, inexpresive în ciuda purității desenului, gingaşele 
buze albastre nu ştiau decit să simtă hrana, să acopere 
oasele curbate ale dinţilor. 

— Poate că thuleenii au transferat poezia buzelor asu- 
pra şuviţelor colorate, cărora nu le cunoaştem menirea ? 

Glasul mi-a răsunat nesigur şi parcă rugător. 

— Fără îndoială, a spus repede, prea repede, I-lana. 
Am auzit că în vechea „poezie japoneză pomenirea unei 
culori făcea automat să vibreze în cititor o tonalitate 
afectivă neresimţită de europeni. Coreenii erau mult mai 
sensibili la orăcăitul broaştelor, decît la cîntecul privi- 
ghetorii... 

— Fiecare găseşte poezia unde vrea, a rostit parcă din 
virful buzelor Plara. 

Poate că eram sensibilizat şi bănuiam intenţii şi acolo 
unde n- aveau ce căuta, Mi s-a părut că desluşesc o notă 
ciudată în glasul ei şi, mirat, am privit-o altfel decit 
de obicei, cred, pentru că mi-a aruncat supărată : 

— Ce te uiţi la mine? 

Apoi mi-a întors spatele. Nu pricepeam ce vrea, dar 
I-lana o înţelesese. S-a dus către micuța mercuriană şi 
amîndouă au prins a şuşoti ca nişte şcolăriţe. Dînd din 
umeri, m-am apropiat de Kes. 

— Ai văzut asta? m-a întrebat biologul, ridicînd una 
dintre pietrele fosforescente şi apropiind-o de peretele 
lîngă care se afla laviţa. 

La recea văpaie verzuie a pietrei am văzut o firidă 
micuță, în care stătea o statuetă a Marelui Zeu. 

— Nu-i ciudat că idolii lor au un singur ochi, cînd 
tocmai ochii neobişnuit de mari îi caracterizează pe thu- 
leeni ? 

— Şi schematismul întregii reprezentări poate părea 
ciudat, i-am răspuns. Aminteşte-ţi de capetele omeneşti 
desăvirşit sculptate pe uşa celei dintii colibe pe care am 
văzut-o, priveşte capetele animalelor care sprijină picioa- 
rele lavigei. Schematismul idolilor nu u provine din lipsă 
de îndeminare sau de înţelegere. E voit, căci în mod de- 
lberat idolii trebuie să nu semene cu oamenii de rînd. De 
pildă, să aibă picioare şi un singur ochi... Dacă ar se- 
măna, ar înfățişa simpli oameni, şi nimeni n-ar crede că 
sînt înzestrați cu puteri neobișnuite. 

— Numai că a-i arăta cu un singur ochi imens, în loc 
de doi, e un procedeu obişnuit, ţinînd de natura imagina- 
ției, care poate adăuga, omite sau stabili noi raporturi 
între elementele lumii reale, fără a fi în stare să născo- 
cească în adevăratul înţeles a] cuvîntului. Vezi centaurii, 
sirenele, himerele, sfincşii... 

— Înţeleg, am spus. Vrei să spui că picioarele... 

Uşa s-a deschis în clipa aceea şi Al-aut a intrat trium- 
fător. 

— Fără întrebări, a spus. Repede, veniţi cu mine ! 

Ne-am privit miraţi şi doar pe buzele I-lanei a înflorit 
un zîmbet bucuros. Aveam prea multă încredere în con- 
ducătorul expediției pentru a mai sta pe gînduri: unul 
cite unul am ieşit în urma lui şi ne- am îndreptat către 
locul unde coborisem cu puţin timp înainte, pe malul 
ripos al fluviului. N-am întîlnit pe nimeni în drum (era 
incă noapte, sosisem probabil într-adevăr în noaptea 
nopţii thuleenilor şi întilnirea cu cea pe care o înspăi- 
miîntasem fusese o simplă intimplare) aşa că am ajuns 
curind pe marginea rîpei. Al-aut a apăsat pirghia aripilor. 
L-am imitat şi ne-am ridicat din nou în văzduh, îndepăr- 
tindu-ne de aşezarea colibelor de piatră. Mi-am dat 
seama îndată că refăceam în direcţie contrarie drumul pe 
care nu de mult îl străbătusem, aşa că nu m-am mirat 
cînd am coborit cu toţii în poiana unde ne lăsasem omni- 
movul. După Al-aut, am pătruns în cabină. 

Aparatele de radiorecepţie funcționau, înregistrind la 
răstimpuri neregulate semnale de lungimi diferite. Eram 

atit de bucuroşi, încît am desluşit abia după o vreme ciu- 
dăţenia sunetelor pe care le auzeam. 

— Ce fel de semnal mai e şi ăsta ? am întrebat. 

— Tocmai, ce fel de semnal? mi-a răspuns Al-aut. 

L-am privit cu îndoială. Dacă voia să ne aducă la cu- 
noştinţă că aparatele începuseră să funcţioneze, dar se 
dereglaseră, surpriza nu era prea plăcută. De altfel, sem- 
nalele se mai auziră pentru scurtă vreme, într-un ritm 
tot mai lent, apoi încetară. 

— Ei bine? a întrebat şi Kes. | 

Privirile cenuşii ale lui Al-aut treceau de la unul la 
altul. 

— Ei bine, au adormit... 

— Aparatele ? a ris copilăreşte Plara. 

Dar Al-aut nici n-a luat-o în seamă. Kes a rostit, 
şovăind : 

— Vrei să spui că ai noştri, care transmiteau, au 
adormit ? 

O nerăbdare pe care o cunoşteam prea bine a început 
să tremure în cuvintele lui Al-aut. Ne pregătise o sur- 
priză şi se bucurase de mirarea noastră, fie, dar lipsa de 
intuiţie de care dădeam dovadă îl scotea acum din sărite. 

— Ştiţi că legătura noastră cu Pămintul se face pe 
unde scurte. Cind am venit aici singur, a spus, am schim- 
bat lungimile de undă pînă am prins semnalele. Atunci 
erau frecvente. Între timp s-au rărit, apoi au încetat, 
Pentru că au adormit. Nu aparatele, şi nici ai noştri. Thu- 
leenii ! 

Un fel de vârtej ameţitor mi-a prins gindurile, care au 
început a se roti nestăpinit. 

— Vrei să spul..? 

Aproape strigasem. Al-aut şi-a ipocnit palmele. 

— Kes, amintește-ţi ce te-a mirat la disecţia animalu- 
lui care n-a suportat efectul undelor hipnotice ! Și amin- 
teşte-ți observaţia Plarei, referitoare la proprietăţile 
siliciului ! 

Din pricina concentrării, faţa biologului îşi pierdu 
parcă expresia ; pentru o clipă trăsăturile i li fură lipsite de 
viaţă. Apoi, brusc, un aflux de sînge îi coloră obrajii. 

— Rubinul ! Cristalul de rubin de la baza creierului... 
Cum de nu mi-a dat prin minte? 

— Uite că nici eu nu m-am gîndit, a mormăit Al-aut. 

Mă uitam la ei ca la doi nebuni. 

—  Încetaţi odată ! am izbucnit înciudat. Ce tot bodo- 
găniţi acolo ? 

Plara îşi frăminta mâinile, prea mindră să pună vreo 
întrebare. Observaţia ei îi îngăduise lui Al-aut să afle 
ceva, nu ştia ce, dar voia să înţeleagă singură. Şi, tot- 
odată, ardea de curiozitate. 

— Da, da, spunea Kes. Firește, în lipsa unor organe 
auditive... şi ţinind seama de proprietățile siliciului... 

— Dar vorbiţi odată! a strigat Plara, călcîndu-și 
peste mindrie şi dind friu diber neastimipărului pe care 
zadarnic se silise să-l strunească. 

— Mă mir că nu înţelegi, a rostit binevoitor Kes. Un 
cristal de cuarţ, de ametist, de rubin, aflat într-un cîmp 
electric, emite unde radiofonice... 

Nepriceperea mea în chestiuni tehnice m-a făcut să în- 
cetez a mai asculta. Ce însemnătate aveau amănuntele şi 
explicaţiile ? Structura fiinţelor de pe Thule se supusese 
legii evoluţiei. Ca şi oamenii celor nouă lumi, coloanele 
albastre adoptaseră poziţia verticală (ceea ce le îngăduise 
dezvoltarea creierului) şi, în procesul muncii, gindirea |i 
se dezvoltase o dată cu posibilităţile de comunicare. Noi 
am început a vorbi perfecţionind exclamaţiile guturale 
ale pitecantropului, dar ei — neînzestraţi cu simţul auzu- 
lui şi neavînd, probabil, nici coarde vocale — au comuni- 
cat cu ajutorul undelor radiofonice. Şuviţele colorate, 
care le înlocuiau părul, transformau pesemne automat un- 
dele în ginduri, simţăminte, vise... Venusienii puteau citi 
gindurile. „Graiul“ thuleenilor nu era încă şi mai subtil ? 

— Cine ştie ce alte însuşiri uimitoare mai caracteri- 
zează fiinţele acestei lumi de piatră? tocmai spunea 
Kes. Creierul şi ochiul albinei funcţionează cu lumină po- 
larizată şi îngăduie albinei să se orienteze după poziţia 
Soarelui în cursul zilei, chiar atunci cînd Soarele nu se 
vede.. Puricele de mare îşi dă seama de curgerea timpului 
după unghiul axei trupului său faţă de poziţia Soarelui. 
Păsările se orientează în zbor după poziţia Soarelui şi a 
stelelor, iar focile sînt în stare să descopere colțul minus- 
cul al insulei arctice sau antarctice în care au văzut lu- 
mina zilei, chiar după călătorii de mii de kilometri pe 

mare. Nu :nai vorbesc despre fantasticele călătorii ale 
anguilei !... Am plătit un tribut greu devenind oameni. 
Ridicîndu-ne în două picioare am pierdut stabilitatea pe 
care ne-o asigurau cele patru labe şi ne-am descoperit 

părţile vulnerabile, inima, stomacul, intestinele. Ca o 
compensație, a trebuit să ne dezvoltăm inteligența pentru 
a ne feri de „primejdiile la care eram expuși. Miinile ni 
s-au lungit şi întărit cu ajutorul uneltelor şi armelor. Ce 
cîştigam pe planul unteligenţei şi a 'perfecționării tehnice, 
pierdeam pe planul instictual şi prin tocirea simţurilor. 
Dar thuleenii, mai apropiaţi decit noi de origini şi altfel 
alcătuiți, au păstrat poate însușiri nebănuite... 

Ca întotdeauna, Kes spunea lucruri interesante, dar 
prea vorbea în el profesorul. Tot ce mă preocupa era dacă 
vom putea înţelege vreodată semnalele thuleenilor şi, mai 
ales, dacă puteam ajunge să comunicăm cu ei. După cum 
era firesc, nu mă gîndeam singur la asta. 

— Va trebui să inregistrăm cît mai multe „emisiuni“ 
pentru a le transmite apoi pe Pămînt, a spus Al-aut. 
Acolo vor fi trecute prin stereocosmovizor, aşa cum au 
fost “trecute cu două milenii în urmă prin televizor pri- 
mele semnale captate din spaţiile cosmice. Undele radio- 
fonice transformate în semne vor fi citite şi trebuie să 
sperăm că maşinile electronice de calcul vor descifra lm- 
bajul thuleenilor, după metoda perfecționată, între timp, 
care a îngăduit de mult descifrarea limbii şi scrierii maya, 
a celei din Insula Paștelui, a hieroglifelor și liniarulu: 
A din Creta, al etruscii ȘI tuturor celorlalte limbi şi scri- 
eri care au constituit atita vreme enigme de nedezlegat 
pentru cercetători... 

— Pentru asta ar trebui să putem comunica cu Pă- 
mîntul, am amintit, cu un prozaism ce mi se potrivea 
destul de puţin. 

Drepr răspuns, Al-aut s-a aplecat asupra aparatelor 
care dublau aparatura navei părăsită pe platoul opalin. 
Spre bucuria noastră, aparatajul funcţiona. Pe ecranu! 
stereocosmovizorului s-a ivit faţa familiară a unui robot 
Şi îndată am auzit hiriitul egal al glasului, inexpresiv în 
ciuda elanului de care îi era încărcat mesaju 

— Allo Thule! Allo Thule! Gindurile omenirii vă 


însoțesc. Un roi de meteoriți din centura lui Aber a în- 

trerupt temporar legătura. Apl a plecat pe Venus pentru 
Conferinţa Anuală a Poeţilor. Atenţiune, dau legătura 
cu Venus! 

Din omnimovul înconjurat de tăcerea copacilor de 
stiolă, peste care portocaliile globuri pulsau neauzit, am 
văzut răsărind în alba fereastră a ecranului marea sală a 
Ateneului din Xu-tii. Feţele celor mai de seamă poeţi ai 
veacului au trecut pe rind pe dinaintea noastră şi ochii 
ni s-au impăienjenit cînd întreaga sală s-a ridicat ca un 
singur om, salutindu-ne. Am simţit un fel de ameţeală la 
gîndul uriaşelor depărtări pe care aproape că le puteam 
pipăi, ai anilor-lumină ce ne despărţeau de poeţii care 
în cinstea noastră îşi ridicaseră palmele impreunate de- 
asupra capetelor, ca nişte ogive vii, ai secolelor lumină 
ce despărţeau aşezarea bătrinei preotese de vastul amfi- 
teatru venusian. Prin noi, cei Cinci trimişi a omenirii 
planetare, se stabilea legătura dintre trecut și prezent. 
Eram o conjuncție, o trăsătură de unire, cureaua de trans- 
misie a neamului omenesc. 

— Am fost îngrijoraţi, spunea Apl, şi pe faţa lui am 
citit mult mai mult decit simpla îngrijorare. 

Al-aut i-a comunicat tot ce putusem afla pină atunci 
şi a adus la cunoştinţa omenirii felul neobişnuit i in care 
thuleenii „vorbeau“, vestind că aveam să transmitem în- 
registrările undelor radiofonice pe care le emiteau. Pen- 
tru medicul nostru, I-lana, ca şi pentru cei doi biologi ai 
expediției, Apl a citit repede o seamă de instrucțiuni în 
vederea combaterii bolilor specifice organismelor alcă- 
tuite din siliconi (formula lui Kes îngăduise studierea 
unor agenţi patogeni). 

La sfîrşitul convorbirii, Agan, autorul Poemului Cos- 
mic, ne-a Kitit versurile pe care expediția noastră i le 
inspirase. Prea tulburat pentru a le reţine, am privit fe- 
ţele celor patru tovarăşi, care ascultau imobili. Plara se 
uita la mine, zimbind cu un fel de duioşie vinovată, 
care, nu ştiu de ce, m-a mişcat. l-am zimbit şi eu. Dar 
cred că n-am să înțeleg niciodată ce se petrece dincolo 
de fruntea de abanos a mercurianei. S-a schimbat la faţă 
Şi s-a întors deodată către peretele omnimovului, de 
parcă n-ar fi fost în stare să-mi îndure privirea... 


PARTEA A DOUA 


|. PEŞTERA FOSFORESCENTĂ 


În prima „dimineaţă“, atunci cînd am ieşit din co- 
liba în care ne-am întors după ce Al-aut ne împărtăşise 
misterul limbajului făpturilor de pe Thule, am văzut 
că bărbaţii se inapoiaseră în aşezare şi Jlunecau, parcă 
fără treabă, printre colibe. Mai înalți şi mai viguroşi 
decit femeile, nu se deosebeau de ele prea mult. Obraju 
albaştri le erau lipsiţi de păr şi îmbrăcămintea tuturor 
celor din aşezare consta din aceeaşi țesătură albă, cu 
franjuri, care le acoperea trupurile cam pînă pe unde 
ar fi trebuit să li se vadă genunchii. Bărbaţii purtau 
la cingătoare topoare şi cuțite. 

Ieşirea noastră din colibă i-a făcut să se adune într-un 
cerc larg, în centrul căruia ne aflam şi care se deplasa 
o dată cu noi. Eram priviţi stăruitor, poate curios, în 
nici un caz răuvoitor. Îşi plecan unii către ceilalți frun- 
țile, în vreme ce unduirea şuviţelor colorate de pe 
capetele lor ne arăta că thuleenii schimbau impresii, 
„vorbeau“ despre noi. Un bărbat s-a desprins apoi din 
cerc şi a înaintat, încolăcindu-şi braţele în chip ciudat 
pe piept, de parcă ar fi ţinut să ne dovedească ului- 
toarea flexibilitate a membrelor lui lipsite de articu- 
laţii. Mi-am amintit fără să vreau de arhaicele statuete 
de lut înfăţişind dansatoare din China, ale căror braţe 
curbate cu o inimitabilă graţie par tot atit de elastice 
şi nu lasă să se bănuiască prezenţa oaselor, cu îmbină- 
rile umărului, ale cotului şi ale încheieturii. Bărbatul 
ne privea cu ochii lui galbeni ca doi sori şi şuviţele: 
aurii de pe frunte îi fremătau lin. 

— Pare să fie un semn pașnic, am spus. Cu braţele 
așa înnodate nu poţi ataca... 

Ne-am încrucişat şi noi braţele pe piept. Mi s-a 
părut că trăsăturile albastre ale thuleeanului se destind 
şi am intuit în imperceptibila lor relaxare echivalentul 
zimbetului, pe care oamenii lumii de piatră nu-l cu- 
nosc. O mulţime de ochi uriaşi ne priveau de pe feţele 
frumoase, dar încremenite, ale celorlalți, atunci cind 
bărbatul cu ochi de floarea-soarelui ne-a îndemnat prin 
semne să venim cu el. Cum nu părea să ne amenințe 
nici o primejdie, i-am dat ascultare. Urmaţi de locui- 
tori, din clipă în clipă mai numeroşi, am străbătut 
astfel aşezarea într-o tăcere apăsătoare şi sub imensul 
ochi ciclopic al planetei cenuşii, veghind pe bolta în- 
tunecată. 

Îndreptindu-ne către partea aşezării pe care n-o cu- 
noşteam, diametral opusă fluviului, mă întrebam dacă 
dimensiunile ochilor — ocupind aproape jumătate din 
feţele thuleenilor — şi discul nemăsurat al Ultimei, co- 
pleşind cu prezenţa lui cea de a zecea lume, nu dădu- 
seră naştere unor simboluri specifice, unor mituri in- 
corporate straniei existenţe a celor ce ne însoțeau şi 
care se aflau, fără îndoială, în stadiul gîndirii mitice. 
Ce credeau despre noi cei ce ne întimpinau fără a vădi 
spaimă sau mirare, în ce sector al gîndirii lor, atit de 
străină, de depărtată de gindirea noastră, găsiseră o 
explicaţie pentru sosirea solilor omenirii printre ei ? 

Tulburat de asemenea întrebări abia luasem în seamă 
faptul că depăşisem cea din urmă colibă, aşa că m-am 
trezit fără veste înaintea ciudatei fortificaţii ce apăra 
aşezarea pe singura ei latură vulnerabilă: o barieră 
ţepoasă, o întăritură părind un adevărat zid de sirmă 
ghimpată. 

— Un arici gigantic! a șoptit Plara (atunci mi-am 
dat seama că păşise alături de mine tot timpul) şi. 
într-adevăr, zidul părea un aric: fără ghem, dar un 
arici înalt de cel puţin cinci metri şi lung de vreo cinci 
sute, închizînd cu trupul lui bucla fluviului în care 
fusese ridicată aşezarea şi coborind şi de-a lungul rîpe- 
lor ce o străjuiau. Și mai curios era faptul că pe culmea 
zidului creştea un rind de copaci de sticlă, ale căror 
globuri portocalii palpitau ca niște steaguri, 

— De ce nu s-au mulţumit cu un zid obişnuit? m-a 
întrebat Plara. 

Nu-i puteam răspunde şi, înainte de a presupune 
măcar din ce material fusese alcătuită stavila, am văzut 
că cel ce ne conducea s-a îndreptat fără şovăială către 
un punct situat cam la mijlocul zidului. Împreună cu 
alți trei bărbaţi a meşterit ceva, după care toţi patru 
au tras cu putere, deschizind o poartă atit de desăvârşit 
mascată, încît nu-i ghicisem locul. Doi copaci crescuţi 
chiar pe latura de sus a porţii s-au urnit o dată cu 
masiva bucată dislocată din zid şi am trecut de-a lungul 
a trei metri printre doi pereţi ghimpoşi, reprezentind 
grosimea zidului. 

— Da, pacea nu prea pare să domnească pe Thule, 
a spus Kes. 

— Poate că se feresc de fiare, i-a răspuns I-lana, dar 
am clătinat neîncrezător din cap. 

Fără îndoială că zidul împiedica şi fiarele să pă- 
trundă în așezare, dar construcţia era prea impunătoare 
pentru a nu mă duce cu gindul la nevoia apărării de 
atacuri mai distrugătoare decit ale oricărei sălbăticiuni. 
Tăcut, Al-aut privea cercetător. 

Poarta s-a închis în urma noastră (oare numai pentru 
că nu trebuia să rămină niciodată deschisă ?) şi am urmat 
să păşim peste piatza netedă, pînă am ajuns în dreptul 
unui perete atit de abrupt, încît am socotit în prima 
clipă că era tot un zid. Dar nu se vedeau blocurile 
din care fusese alcătuit. Tufe de iarbă neagră creşteau 
ici şi colo în adinciturile stîncii, iar undeva, cu mult 
deasupra capetelor noastre, un copăcel cu trunchiul de 
sticlă îşi ridica ghemotocul portocaliu, ca un semnal, 
lîngă o gură întunecată. 

Ne întrebam ce avea să urmeze, cînd călăuza noastră 
s-a apropiat liniştită şi, sub ochii noştri, a început să 
lunece, urcînd peretele stincos. Atît de uluitoare era 
priveliştea trupului uşor arcuit în sus, dar descriind un 
unghi drept cu piatra şi ridicîndu-se orizontal, ca o 
bară împinsă de jos de o mină nevăzută, încît pentru o 
clipă mi s-a tăiat. răsuflarea. Și am înţeles pentru ce 
locuitorii aşezării în care nimerisem nu se puteau în- 
crede în pavăza unui simplu zid... 

Alţi bărbaţi şi cîteva femei începuseră să se ridice 
tot atît de lin pe stinca verticală, cind m-am simţit 
atins uşurel. Un bărbat, ai cărui ochi verzi luceau ne- 
liniştitor pe faţa albastră, brăzdată de o sinuoasă cica- 
trice albă, mă îndemna să urc... Ne-am fi putut des- 
chide aripile, dar Al-aut a socotit că nu era potrivit 
Şi, gîndindu- -mă că va trebui să scăpăm poate, cîndva, 
dintr-o împrejurare grea, i-am dat dreptate. Ridicînd 
un picior şi lăsîndu-mi talpa să lunece pe peretele 
stincos, am încercat să arăt că nu pot urca. Bărbatul 
cu ochi verzi a înţeles îndată, dar a părut atit de 
mirat, încît a rămas nemișcat. Apoi a început să dea 
din miîini, în vreme ce şuviţele verzi de pe creştet 1 se 
mișcau dezordonat. Într-o clipă, agitația lui s-a pro- 
pagat şi am văzut, în jurul feţelor răvăşite ale thuleeni- 
lor, zbuciumul violent al tuturor şuviţelor colorate, 
mărturisind zarva stirnită de vestea că nu eram în 
stare să urcăm stinca. Pînă şi cei ce se aflau la felurite 
înălţimi pe peretele vertical se oOpriseră, ca nişte țăruși 
înfipţi în piatră, şi-şi întorseseră feţele către noi. 

— Ce vor? a întrebat îngrijorată Plara. 

— Nu ştiu, i-am răspuns. Dar e probabil că socot 
drept O infirmitate faptul că nu putem urca şi mă tem 
că am coborit în ochii lor cu cel puţin distanţa la care 
ar fi trebuit să ajungem, suind o dată cu ei.. 

Cel mai înverşunat părea bărbatul ai cărui ochi de 
un verde gălbui mi se păruseră neliniştitori. Pe măsură 
ce-l priveam -descopeream în înfăţişarea lui ceva. fanto- 
matic, impresia neplăcută rezultind din îmbinarea cu- 
Jorii otrăvite a ochilor Şi şuviţelor sale, cu albastrul 
pielii. Pentru întiia oară — şi numai din pricina lui 
— culoarea albastră a thuleenilor trezea în mine aso- 
ciaţii bizare. 


O fată cu ochi violeţi s-a desprins atunci din ceata 
frământată a trupurilor azurii şi s-a oprit în faţa celui 
ce stîrnise zarva. Şuviţele violete îi tresăreau sacadat şi 
îşi întindea cu atita hotărire braţul către noi, fulgerin- 
du-l apoi cu focurile violete ale privirilor ei pe cel ce 
se străduia vădit să ne ponegrească, încît am avut cer- 
titudinea că nu poate fi decit ea. Discul uriaş al Ultimei 
se afla acum chiar deasupra capetelor noastre, aco- 

perind cerul. Fata cu ochi -violeți şi-a azvîrlit capul pe 
spate şi a ridicat braţele către copleşitoarea prezenţă a 
planetei moarte. Tulburaţi, ceilalți î îşi înălțară privirile 
şi, pentru o clipă, încremeniră cu toţii, aşteptind. Ochi- 
Verzi se ghemuise, aţintindu-şi şi el privirile asupra 
imensului disc, pe care se desluşeau pete şi fişii întune- 
cate. O clipă lungă, nesfirşită, s-a consumat lent, într-o 
infricoşată aşteptare resimţită material, ca o prezenţă 
fizică. îNu ştiam ce se întimplă, dar înţelegeam că 
soarta noastră se hotărăşte în clipa aceea, la poalele 
stîncii, şi nu-mi puteam lua ochii de la trupul albastru 
al fetei, suplă coloană avintată către tăcerea planetei. 
Solemnă, triumfătoare, fata şi-a coborit apoi braţele. 
Ochi- Verzi s-a tras încetişor îndărăt, ascunzindu-se pe 
după trupurile albastre ale celorlalţi, în vreme ce trăsă- 
turile bărbaţilor şi femeilor din jurul nostru îşi regăseau 
gingăşia. 

Totul se sfirşise. Dreaptă, vibrind toată, fata cu ochi 
violeţi se afla: înaintea mea, ţintuindu-mă cu paftalele 
catifelate ale privirilor. Inima mi se zbătea dureros şi, 
cînd mi-am întins braţele către ea, am simţit o fericire 
sfişietoare, de parcă i aş fi înfățișat inima în palmele 
desfăcute. Cu ochii în ochii mei şi-a lăsat miinile în 
mîinile mele, apoi s-a desprins şi a lunecat îndărăt, cu 
braţele întinse. Am schiţat un gest vrind s-o urmez, "dar 
m-am simțit înşfăcat de miini şi de picioare. Aveam să 
sfîrşesc sub privirile violete, asemeni trubadurului risi- 
pit în pulberi ? 

Pînă să mă dezmeticesc, am văzut că doi bărbaţi mă 
apucaseră şi începuseră să urce cu mine peretele stîncos. 
Al-aut şi ceilalți erau şi ei purtaţi pe suprafaţa verti- 
cală a pietrei, într-o ascensiune lentă, dar uniformă şi 
lină, de parcă un uriaş magnet ar fi atras trupurile 
azurii, ce atingeau piatra doar cu baza suplelor coloane 
lunecînd cu o evidentă lipsă de efort. Felul neliniştitor 
în care eram transportat nu-mi îngăduia să mă bucur 
de faptul că tocmai ea sărise în ajutorul nostru şi măr- 
turisise că o făcuse pentru mine. 'Tulburat, măsuram 
din ochi prăpastia care creştea ameninţător şi incercam 
să alung gîndul umilitor că fata albastră mă privea şi 
că trebuia să-i apar lamentabil acum, purtat ca un 


7* 99 


schilod. Pentru o fracțiune de secundă mi s-a părut că 
întîlnesc lucirea otrăvită a ochilor verzi. Frunzele roşii 
ale unei tufe au hîrştit, freciîndu-se de țesătura costu- 
mului meu de protecţie şi cei doi bărbaţi care mă pur- 
tau au revenit deodată la poziţia verticală. Am simţit 
piatra sub picioare şi m-am pomenit în gura unei peş- 
teri. Ca nişte mari şi elastice jucării albastre, trupurile 
thuleenilor descriau un arc de cerc la buza peşterii, îşi 
regăseau poziţia verticală şi. lunecau către adincurile în 
care pilpiiau focuri verzui. 

— Mişcă-te, mi-a spus inţepată Plara, trecînd pe 
lîngă mine. 

Mi-am propus să am cu ea o explicație, deoarece nu 
voiam să las să se prelungească tensiunea caraghioasă 
dintre noi. Nu înțelegeam ce voia, nu puteam crede că 
nu-mi iertase ieşirea împotriva lui Kes şi nu vedeam ce 
altă pricină de nemulțumire ar putea avea. Ridicind 
din umeri, am lăsat pentru mai tîrziu lămurirea toane- 
lor ciudatei mercuriene şi am înaintat o dată cu cei ce 
pătrundeau în peşteră. 

Intrarea fusese lărgită şi înălțată. Trecind printre 
pereţi de piatră şlefuită, am făcut cîţiva paşi într-un 
culoar întunecat, la capătul căruia pilpiia lumina ver- 
zuie a fosforului. Lîngă umărul meu, pe perete, am 
auzit rișciind trupul unei vietăți nevăzute. Lumina. 
creştea şi, cînd am ajuns la capătul culoarului, nu mi-am 
putut înnăbuşi un strigăt. 

 Pătrunsesem într-o încăpere uriaşă, căreia nu-i deo- 
sebeam laturile pentru că pereţii-i erau tăiaţi din ver- 
dea piatră fosforescentă a opaiţelor întilnite în colibele 
thuleenilor. Asemenea pereţilor, podeaua şi bolta peş- 
terii tremurau într-o boare verzuie, ca şi cum ar fi fost 
alcătuiți dintr-o apă în fundul căreia ar fi palpitat ne- 
numărate scîntei elecrice. Mi se părea că intrasem în 
vraja unui basm. Ciudatele făpturi albastre, care se 
aşezau de-a lungul pereţilor pe mai multe rînduri de 
scaune cioplite în piatră opalină, sporeau puterea fan- 
tastică a priveliştii. În mijlocul sălii, uriaşă, trona o 
imagine fosforescentă a Marelui Zeu, la picioarele că- 
reia se afla un lung bloc de piatră... 

Pînă să putem privi ceea ce ne înconjura, oamenii 
celei de a zecea lumi avuseseră răgazul să- Şi ocupe lo- 
curile, aşa că grupul nostru rămăsese singur în picioare. 
Atunci, în tăcerea deplină, am văzut şuviţele colorate 
ale celor din jur unduind şi legăniîndu-se toate odată 
într-un ritm lent, ca şi cum un dirijor nevăzut le-ar 
fi poruncit mişcările, Peste o clipă, sprijinită de tinăra 
ei 'ajutoare, bătrîna care încuviințase primirea noastră 
în aşezare se ivi în încăpere, lunecind printr-o intrare 
pe care n-o luasem în seamă. Veşmintele cernite ale ce- 
lor două preotese contrastau cu albul tuturor celorlalte, 
iar acum, cînd pentru întiia dată le vedeam în lumină, 
constatam că țesătura le strălucea ca o platoşă. 

Amindouă s-au oprit înaintea zeului, făcînd cu bra- 
ţele aceleaşi mişcări pe care le văzusem nedesluşit în 
templul din aşezare, apoi se întoarseră către noi. Aju- 
toarea ne porunci prin semne să ne apropiem. Cei aşe- 
zaţi de-a lungul pereţilor îşi „legănau acum trupurile 
albastre, ca şi cum ar fi urmărit ritmul unei melodii. 
Şi, în vreme ce bătrina rămase dreaptă în faţa zeului, 
parcă indiferentă la ceea ce se petrecea, ajutoarea o 
apucă de mină pe I-lana, care se afla mai aproape, şi 
trecu cu ea pe dinaintea şirurilor celor aşezaţi de-a lun- 
gul pereţilor fosforescenţi. Dădu astfel ocol î încăperii ŞI 
se întoarse cu I-lana în dreptul statuii, pentru a o în- 
făţişa apoi celorlalți pe Plara. 'Toţi cinci am fost astfel 
arătaţi femeilor şi bărbaţilor care se legănau pe scaunele 
lor, urmărindu-ne cu discurile colorate ale ochilor, atit 
de mari, că păreau nişte măşti. Cînd mi-a venit rîndul, 
am simţit întîi ascuţişul otrăvit al ochilor verzi, apoi 
mîngiierea privirilor violete. Și o bucurie nestăpînită 
m-a cuprins cînd mi-am dat seama că, dintre toate pri- 
virile violete care mă urmăreau, „puteam deosebi acum 
nuanţa catifelată a ochilor ei, îi puteam recunoaşte 
chipul albastru în mijlocul fețelor albastre care mă 
înconjurau. 

Printr-o scurtă mişcare a braţului ei uscat, bătrina 
preoteasă ne- a făcut în cele din urmă semn să ne aşezăm 
chiar pe jos, în jurul statuii. Pe scaunele lor opaline 
thuleenii se legănau din ce în ce mai tare, apoi se opriră 
brusc şi-şi întinseră cu toţii braţele către mijlocul încă- 

perii, acolo unde trona Marele Zeu şi unde ne aflam şi 
noi. În aceeaşi clipă ea se ridică şi, ţişnind într-un salt 
uluitor care o făcu să treacă peste capul bărbatului 
aşezat în faţa ei, ajunse lingă uriaşa statuie. Braţele 
celor rămaşi pe scaune se contractau şi se întindeau 
acum într-un ritm sacadat, iar mişcarea lor se repercuta 
în trupul albastru, a cărui coloană unduitoare tresărea 
într-un straniu dans. 

Trecut peste piept, braţul drept al fetei cu ochi 
violeţi îngăduia miinii să-i cuprindă umărul sting, în 
vreme ce mina stingă, adusă pe la spate, îi cuprindea 
umărul drept. Nu şi-a mişcat braţele în toată vremea 
cît a dansat, mlădiindu-şi trupul cu o graţie nepămin- 
tească. Se răsucea şi se rotea pe loc, se apleca atingind 
podeaua cu şuviţele violete ŞI- -ŞI unduia trupul frînt 
pentru a se ridica şi a zvicni în salturi, cu capul dat 
pe spate, ca şi cum s-ar fi zbătut în zadarnice încercări 
de a se desprinde şi de a pluti sub bolta fosforescentă. 
Punea atita artă în mimarea năzuinţei de eliberare, de 
zbor, încît i-am înţeles cu toţii intenția, deși ne despăr- 
ţeau milenii, deşi gindurile ni s-ar fi exprimat altfel 
dacă am fi putut comunica prin cuvinte. Odată mai 
mult, dincolo de deosebirile de eră sau univers, arta 
izbutea să transmită direct şi convingător esenţa uma- 
nităţii, profundele ei aspirații. 

Braşele bărbaţilor şi femeilor din încăpere zvicneau 
din ce în ce mai repede şi mişcările dansului se precipi- 
tau într-o deznădăjduită luptă cu inerția. Zbaterea fetei 
cu ochi violeţi era mai elocventă decit o demonstraţie 
bazată pe riguroase silogisme şi mi se părea că aud stri- 
gătele şi gemetele pe care neînchipuit de crincenul efort 
îl smulgea gingaşei făpturi tinzînd să spargă şi să depă- 
şească rigidele hotare ale condiţiei umane. Încă puţin, 
încă o poartă, o ultimă stavilă ŞI gindul descătuşat ar 
fi țişnit ca o pasăre liberă, avintată în imensitatea spa- 
țiilor ! 

Cucerit de simbolica dansului, aproape uitasem cine 
şi unde dansează. În marea încăpere fosforescentă trona 
chipul Marelui Zeu şi oamenii aşezaţi de-a lungul pere- 
ților se aflau încă sub jugul necesităţii neînţelese. Atunci 
cînd mișcărilor ei le-ar mai fi lipsit puţin pînă la marele 

salt, elanul fetei cu ochi violeţi s-a frînt. Ca ameţită, 
dansatoarea a lunecat împleticit pînă-n dreptul statuii, 
care a dominat-o cu uriaşa şi neînduplecata ei prezenţă. 
Braţele strîns lipite de trupul albastru s-au desprins 
zvicnind într-o jalnică rugă, au urmărit tremurătoare 
conturul rigid al idolului şi, cu faţa în jos, fata cu ochi 
violeţi s-a prăbuşit la picioarele lui, alături de locul 
unde fusesem aşezat. 

Umerii-i tresăreau. Fără să ştiu ce fac, m-am apropiat 
Şi am ajutat-o să se ridice. M-a privit încă tulburată, 
parcă fără să mă recunoască, apoi pleoapele albastre s-au 
lăsat grele peste imenşii ei ochi şi o linişte împăcată i 
s-a aşternut pe faţă. Mina albastră i-a trecut uşor peste 
sticla căştii mele şi, în vreme ce dansatoarea luneca încet 
către locul ei, am blestemat legea de fier care nu-mi 
îngăduia să părăsesc costumul de protecţie. Printr-o 
ciudată asociaţie de idei mi-am amintit fulgerător de un 
vechi basm din arhiva de folclor a omenirii, pe care-l 
ascultasem în treacăt atunci cînd căutam legendele în 
care supravieţuiau unele amintiri ale mentalități pri- 
mitive. Nefiind legat de cercetările mele nu întirziasem 
asupra lui şi nu mi-l mai amintisem de atunci. Aflat în 
folclorul multor popoare de pe Pămînt, basmul poves- 
tea avatarurile unei fete care se măritase cu un flăcău 
blestemat să ia chip de animal şi care nu putea ieşi decît 
noaptea din pielea dobitocului în care fusese condam- 
nat să trăiască. În lumea de piatră nu puteam ieşi nici- 
odată din pielea arficială pe care eram nevoit s-o port, 
în lumea mea ea ar fi trebuit să se ascundă sub o piele 
de împrumut... 'Tulburat, m-am aşezat din nou la pi- 
cioarele Marelui Zeu. 

Prima parte a ceremoniei luase sfîrşit. Bătrina preo- 
teasă ne înfăţişă apoi pe rînd uriaşului idol, în vreme 
ce bărbaţii şi femeile se ridicaseră şi se prinseseră de 
braţe, urmînd să se legene. Ştiam ce avea să urmeze, 
aşa că m-am apropiat de Al-aut. 

— Am înţeles, spuse el. Dar nu putem primi. 

Fireşte, îmi citise gindul. Eram de altfel încredinţat 
că, văzînd blocul de piatră din faţa statuii, nu numai 
el şi I-lana, dar chiar Plara şi Kes îşi dăduseră seama 

de cele ce se petreceau la picioarele Marelui Zeu 
fosforescent. 

— Dacă primim, adăugă el, intrăm pe un făgaş pri- 
mejdios. N-am venit ca să ne punem la nivelul lor, ci 
ca să-i ridicăm. _ 

Am încuviinţat, cu toate că îmi dădeam mai limpede 
decît el seama de gravitatea examenului pe care-l aveam 
de trecut. Alături de noi, preoteasa aştepta în faţa sta- 
tuii. Umbră cernită, ajutoarea a lunecat pe podeaua fos- 
forescentă, pierind prin intrârea pe care venise, pentru a 
se reîntoarce în scurtă vreme ţinînd în mîinile ridicate 
una dintre păsările verzi pe care le văzusem „călcîind“ 
aerul cu paletele. Ciudata zburătoare stătea liniştită în 
mîinile albastre care o duceau către statuia Marelui Zeu 
şi m-am întrebat de aceea dacă, asemenea vechilor 
preotese ale Afroditei, crescînd porumbiţe, aceste preo- 
tese cu imenşi ochi negri nu îmblinziseră cumva păsările 
de care aveau nevoie pentru singeroasele lor jertfe. 

Tinăra ajutoare s-a oprit în faţa statuii, a înfăţişat 
zeului pasărea care-şi întorcea liniştită capul împodobit 
cu o lungă egretă verde (pe care am bănuit-o de natura 
şuviţelor colorate de pe creştetele thuleenilor) şi a aşe- 
zat-o apoi pe blocul de piatră opalină. Mă aşteptam să 
fim poftiţi să săvirşim sinistrul ritual, dar bătrina pre- 
oteasă a scos dintr-o adincitură a pietrei un cuţit lung, 
cioplit şi şlefuit dintr-o piatră albastră, părind o mon- 
struoasă prelungire a albastrei ei mîini cu trei degete. 
Plara şi I-lana şi-au întors privirile cînd, dintr-o sin- 
gură mişcare scurtă şi precisă, a împlintat cuțitul în 
pieptul păsării. 'Tinăra ajutoare a adunat într-o cupă 
sîngele albastru şi l-a vărsat peste picioarele idolului, 
în vreme ce bărbatul cu ochi verzi şi faţa brăzdată de 
alba cicatrice în forma literei S se repezea şi lua trupul 
păsării ucise. De-a lungul pereţilor, ceilalţi urmau să se 
legene cu privirile aţintite asupra Marelui Zeu, iar 
printre ei, în al doilea rînd, fata cu ochi violeţi se 
apleca şi ea de la stinga la dreapta, cu ochii pe jumătate 
închişi. Am simţit-o dintr-o dată departe ide mine, inac- 
cesibilă între hotarele înguste ale unei ere barbare şi, 
fără să vreau, m-am întors către tovarăşii mei. Al-aut 
îşi strîngea cu încăpăţinare buzele şi faţa-i era de ne- 

pătruns. Kes privea în jur cu o curiozitate atentă, I-lana 
părea tristă, iar Plara furioasă. Atunci m-am simţit sin- 
gur în încăperea fosforescentă, străin de idolul şi în- 
tunecatele lui preotese, de oamenii albaştri al căror 
extaz primitiv destrăma plăpinda legătură abia înfiri- 
„pată între mine şi fata cu ochi violeţi, depărtat de 
semenii vremii mele. Mi se părea că mă aflu undeva, 
deașupra, că-i înțeleg pe toţi şi că ei nu mă înțeleg, 
deşi o sănătoasă neîncredere mă punea în gardă împo- 
triva primejdiilor prea marei înţelegeri, care sfirșeşte 
prin a paraliza voinţa, împiedicând luarea unei hotă- 
riri, Tragedia lui Hamlet constă în cuprinderea binelui 
şi răului în sfera aceleiaşi înţelegeri... 

Tinăra preoteasă se depărta din nou, indreptindu-se 
către încăperea din care adusese pasărea ce fusese Jert- 
fită. Peste o clipă am văzut-o cu toţii înapoindu-se: 
ţinea în mînă capătul unei fringhii sfirşită printr-un 
laţ, iar laţul era trecut pe după gitul unui bărbat cu 
braţele legate la spate şi pe care Ochi-Verzi îl împun- 
gea cu o suliță, silindu-l să înainteze. 

— Nu vreau să văd! a strigat lingă mine Plara, dar, 
înainte de a-i putea spune ceva, glasul rece al lui Al-aut 
a răsunat ca un pocnet de bici: 

— Taci! 

— Vino lingă mine, i-a spus Kes. N-o să îngăduim... 

I-lana se apropiase de Al-aut şi-şi pusese mîna pe 
umărul lui, stringindu- | într-un fel de tremur nestăpînit. 
Încercam să-mi păstrez calmul pentru a găsi o soluţie, 
pentru a împiedica monstruozitatea pe care cernitele 
preotese voiau s-o săvirşească. Gindurile mi se zbăteau, 
multe, amestecate, nu izbuteam să le urmăresc pînă la 
capăt Şi-n vreme ce, înfrigurat, 1] căutam printre ele pe 
cel în stare să oprească ireparabilul, nu-mi puteam lua 
ochii de la victima pe care sulița nici nu trebuia s-o 
stăpinească, de vreme ce luneca resemnată către blocul 
opalin însemnat cu sinistre pete albastre. 

O simplă fişie neagră îi acoperea mijlocul. Uluitoare 
era pielea bărbatului, aproape tot atit de albă ca a mea. 
Ochii-i erau mai mici decît ai thuleenilor albaştri, deşi 
mult mai mari decit ochii noştri. Scund, bărbatul părea 
mai grosolan alcătuit, ca sculptura stîngace a unui înce- 

pător. Departe de a avea gingăşia oamenilor albaştri, 
trăsăturile-i păstrau pînă şi în clipa aceea, cind erau 
înnobilate de o amară resemnare, ceva din animalica bes- 
tialitate a unei fiinţe primitive. În locul şuviţelor colo- 
rate, împodobind fruntea thuleenilor albaştri, un fel de 
protuberanţe, dizgraţioase ca nişte cucuie, îi acopereau 
creştetul. Luneca încet, cu privirile aţintite asupra Ma- 
relui Zeu, iar Ochi-Verzi se agita inutil în urma lui, 
mişcîndu-şi sulița şi strimbindu-se, în vreme ce thuleenii 
se legănau cu ochii pe jumătate închiși. 

Fără a schiţa vreo împotrivire, victima ajunse astfel 
în dreptul nostru. Omul ne privi mirat, dar Ochi-Verzi 
nu-i îngădui să zăbovească şi-l împinse către blocul opa- 
lin. Biata fiinţă avu o involuntară tresărire. Bătrina 
preoteasă îşi aținti atunci negrele faruri ale ochilor asu- 
pra lui şi, docil, omul se lăsă întins pe spate pe piatra 
sacrificiilor. Liniştită Şi gravă, ajutoarea îl legă cu o 
funie neagră, după care apucă din nou cupa menită să 
adune singele. 

M-am uitat la Al-aut. Fără să-şi dea seama, îşi trecea 
palma peste sticla căştii, cu gestul cunoscut care-i tra- 
ducea tulburarea. 

— Să facem ceva, izbucni I-lana. Trebuie să facem 
ceva ! 

Plara i ii răspunse printr-un hohot de plins. Nehotărit, 
Kes inaintă cu un pas, dar bătrina preoteasă mă privi 
şi-mi făcu semn să mă apropii. Ţinea în mînă cuțitul 
albastru şi mi-l întindea, hărăzindu-mi cinstea de a-l 
înfige în inima victimei. 

— Tudla ! a strigat Al-aut, şi am înţeles că se temea 
să nu cad din nou pradă puterii întunecate a cumplitelor 
discuri negre. 

Ca un somnambul am apucat cuțitul, spunîndu-mi că, 
atita vreme cît îl păstrez, omul legat pe piatra jertfe- 
lor nu va fi ucis. Apoi, ţinînd cuțitul în pumn, am 
căutat privirile violete pe care le simţeam aţintite 
asupră-mi. Fata se legăna împreună cu ceilalți, nările 
îi fremătau şi am văzut-o umezindu-şi cu vîrful limbii 
gingaşele buze azurii. 

— Nu! am strigat. Destul! 

Cu gesturi febrile, am tăiat legăturile care-l parali- 
zau pe omul întins pe piatră. Pentru o fracțiune de 
secundă i-am întîlnit privirile şi-n fulgerul acelei frac- 
ţiuni am desluşit în ele groază, mirare, neincredere. 
Sau poate că mi s-a părut, doar. Bărbatul a sărit de pe 
ptatra sacrificiilor. 

Legănarea trupurilor albastre s-a întrerugt şi Ochi- 
Verzi şi-a aruncat sulița, care mi-a trecut pe lingă 
ureche. Ca o fiară încolţită, victima eliberată ţişnea 
prin încăpere zbuciumîndu-se în mișcări dezordonate 
şi încercînd să se ferească de bărbaţii şi femeile ce 
începuseră să se apropie, stringind implacabil cercul 
în jurul lui. Suliţa lui Ochi-Verzi se izbise de un perete 
i căzuse îndărătul thuleenilor, care lunecau mereu către 

În mîinile bărbaţilor se iviseră cuțite. Ne strîn- 
sesem în faţa idolului, îngrădind cu trupurile noastre 
un spaţiu restrins, în care le închisesem pe cele două 
preotese, calme şi imobile. Ochi-Verzi se năpusti, sărind 
în spinarea făpturii grosolane hotărită să-şi apere viaţa 
şi amindoi se rostogoliră pe podeaua fosforescentă. 

Am văzut în mîna Plarei pistolul hipnotic şi i-am 
apucat braţul, străduindu-mă să-k smulg arma. 

— Lasă-mă, gifiia mercuriana. Te urăsc... 

— Fără prostii, a spus Al-aut, sărindu-mi în ajutor. 

l-am luat pistolul, deşi mă întrebam dacă nu va 
trebui să-l folosim curînd. Kes nu era încredințat că 
organismul superior al thuleenilor avea să reacționeze 
brutal, așa cum reacţionase organismul inferior al cîine- 
lui-lipitoare. Sau luam asupra noastră riscul, sau... Ne 
obişnuisem şi cu gîndul că, poate, nu ne vom mai în- 
toarce. 

Mi- -am rotit ochii prin încăpere şi, lucid deodată, 
am înregistrat liniştea. Nu ştiam ce avea să se întimple 
peste citeva clipe, dar m-a impresionat tăcerea în care 
cei doi bărbaţi se zvircoleau pe jos, tăcerea în care 
thuleenii înaintau ca nişte automate. Vedeam bine că 
fețele le erau răvăşite, că şuvițele colorate se zbuciu- 
mau în jurul frunţilor încruntate, dar nu puteam lua 
în serios ceea ce se petrecea între “fabuloşii pereţi fos- 
forescenţi, aşa cum nu puteam lua în serios întîmplările 
înregistrate pe o veche peliculă mută. În glipa aceea 

am întâlnit privirea violetă a ochilor ei și am văzut 
cu stringere de inimă că, singură, rămăsese pe loc şi se 
uita la mine cu o atit de deznădăjduită silinţă de a 
înţelege, încît i-am zimbit, făcînd un gest liniştitor. 

O mină mi 's-a pus pe umăr. M-am întors şi am 
privit în ochii fără fund ai bătrinei preotese. Îşi ţinea 
mîna pe ifnărul meu, iar cu cealaltă îmi arăta peretele. 
Mirat, m-am uitat într-acolo, fără să văd nimic deose- 
bit. Atunci, hotărită, m-a dat în lături cu o neașteptată 
putere şi, pină să mă dezmeticesc, a ajuns lîngă cei 
ce se mai luptau pe podea. Nu le-a aruncat însă nici 

O privire, ci şi-a mişcat violent şuviţele negre, urmînd 
să arate cu braţul către peretele pe care nu văzusem 
NIMIC. 

Mişcările i-au fost urmate de-o neașteptată schimbare. 
De unde lunecau către noi, bărbaţii ieşeau acum din 
rînd şi se repezeau spre culoarul prin Care pătrunsesem 
în peştera fosforescentă. 

Înţelegeam că privirile ochilor negri ai bătrinei stră- 
bătuseră peretele de piatră şi desluşiseră acolo, afară, 
ceva mai însemnat decit sacrilegiul pe care-l săvîrşisem, 
mai ameninţător, poate, o primejdie căreia trebuia să 
1 se facă față de îndată. 

Înfăţişarea marii încăperi se schimbase. Trupurile 
albastre ale femeilor lunecau dezordonat, semănind 
panica, se opreau înaintea statuii fosforescente, pentru 
a se depărta brusc şi a reveni, înălțindu-şi rugătoare 
brațele. 

— Să ieşim, a spus Plara. Nu vreau să răminem 
aici ! 

Ne-am sfătuit în grabă, sub privirile întunecate ale 
preotesei, care treceau neliniştite de la noi la peretele 
inexistent pentru neagra lor putere. Mi s-a părut că 
bătrina aşteaptă să întreprindem ceva, apoi, văzînd că 
zăbovim, s-a întors către Marele Zeu, înaintea căruia a 
început să-şi mişte braţele. Tinăra ei ajutoare i s-a 
alăturat, imitîndu-i gesturile ca umbra unei umbre. 

— Trebuie să ştim ce se petrece, a spus Al-aut şi, 
fără a mai întîrzia, m-am repezit către ieşire, o dată 


cu thuleenii care lunecau grăbit pe lîngă mine. 

Fată cii ochi violeţi m-ă ajuns din urmă. Acum 
străbăteam împreună culoarul şi, ca în visul meu, miş- 
carea alternativă a picioarelor mi s-a părut dizgraţioasă 
faţă de aeriana ei lunecare. Îmi închipuiam că ştia ce 
se petrece şi m-am surprins întrebînd-o : 

— Ţi-e frică ? 

Nu m-a auzit şi nu s-a oprit. Ajunsesem la capătul 
culoarului, unde ne-a întîmpinat bezna. Planeta cenu- 
şie apusese şi întunericul învăluise lumea de piatră, 
dar, fără să şovăie, bărbaţii coborau peretele stincos. 
Fata deslușea ce se întimpla la poalele ripei, pentru 
că m-a apucat de braţ, ghemuindu-se în mine. Mă 
credea puternic şi căuta lîngă mine ocrotire, iar.eu mă 
temeam să nu alunec, prăvălindu-mă de la înălţimea 
pragului pe care stăteam. Fără să vreau, m-am tras 
îndărăt. Am simţit-o tresărind Şi-n slaba lumină verzuie 
ce străbătea culoarul i-am văzut imenşii ochi violeţi 
aţintindu-mă cu o mirare, pe care am bănuit-o vecină 
cu neîncrederea. Muşcîndu-mi buzele, am făcut un pas 
înainte. M-am prins de bine de rău de muchia perete- 
lui, apăsind o mînă pe piatra culoarului şi cealaltă pe 
latura exterioară a stîncii, apoi m-am aplecat peste 
golul întunecat. Undeva, în stinga, zarea era însemnată 
de o dungă argintie. Uriaşul disc cenușiu al Ultimei 
se pregătea să răsară. 

Lumina zgircită a crescut în citeva clipe de ajuns 
pentru a-mi îngădui să desluşesc jos, în faţa peretelui, 
două cete care se înfruntau. Am recunoscut trupurile 
albe, scunde şi 'dizgraţioase asemenea celui pe care-l 
văzusem legat de piatra. jertfelor şi am înţeles pricina 
tulburării bătrinei preotese: semenii, victimei veniseră 
să-şi răzbune tovarășul, sau, poate, să-l scape. Surprinşi 
de către cei pe care nădă duiau să-1 surprindă, ataca- 
tori şi atacați se grupaseră acum şi, aflaţi faţă în faţă, 
îşi zvîrleau pesemne unii altora batjocuri şi insulte, 
inevitabil preludiu al ciocnirii iminente. 

Poate că dacă ea nu s-ar fi aflat lingă mine şi dacă 
nu i-aş fi surprins cu o clipă înainte privirea, n-aş 
acţionat. M-aş fi întors în încăperea fosforescentă (unde 
nu înţelegeam de ce zăboveau ceilalţi), ne-am fi con- 
sultat şi am fi procedat mai chibzuit. Dar fata căreia-l 

simţeam prin semiîntuneric trupul îmi transmitea o 
tulbure exaltare, o ciudată stare de tensiune. Fără să 
mă gîndesc prea mult, am pipăit peretele exterior şi 
am desprins o bucată de piatră, pe care am zvirlit-o 
în spaţiul dintre cele două cete. Aşa cum mă aşteptam, 
thuleenii şi- au ridicat privirile şi m-au văzut. Mi- -am 
mişcat de cîteva ori braţul, făcindu-le semn celor în 
aşezarea cărora poposisem că vreau să se depărteze. 
Unul dintre ei m-a ameninţat cu cuțitul şi am fost 
sigur că era Ochi-Verzi, care nu mă nimerise cu sulița. 
Mă întrebam cum să-i conving să-mi dea ascultare, cînd 
fata de lingă mine mi-a sărit în ajutor. Depăşind 
muchia pragului, trupul 1 s-a plecat pînă a ajuns în 
prelungirea podelei de piatră pe care stăteam. Nu ştiam 
ce spune, dar urmăream fascinat graţia cu care gesti- 
cula, menţinîndu-se deasupra prăpastiei în strania po- 
ziţie orizontală ce-i dădea înfăţişarea unei ființe gata 
să-şi ia zborul. Apoi am văzut-o revenind lingă mine 
şi dăruindu-mi aşteptarea neliniştită de care violetele 
discuri ale ochilor ei erau pline. 

Am privit în jos. Tovarăşii nu i se mai, zăreau, se 
pitiseră poate pe după cotul uriașei stînci în care era 
săpată peştera. Atunci mi-am desprins din toc pisto- 
lul hipnotic. Am ridicat piedica şi, îndreptind ţeava 
către atacatorii descumpăniţi de neaşteptata retragere 
a celor ce le ieşiseră în întimpinare, am apăsat pe 
trăgaci. 

Nerăbdătoare, fata mă trăgea de braţ, nepricepînd 
de ce stăteam pe loc, de ce nu interveneam în vreunul 
din felurile pe care și e putea închipui. Cei de jos se 
mişcau însă tot mai lent, ca în vechile imagini filmate 
cu încetinitorul, se clătinau şi, rind pe rînd, cite unul 
sau mai mulți în acelaşi timp, se lungeau, scăpînd din 
mîini ghioagele şi celelalte arme grosolane cu care nă- 
văliseră. După o clipă, claie peste grămadă, toată ceata 
Pieilor-Albe zăcea la poalele peretelui de piatră. 

Fata cu ochi violeţi se zbuciuma acum lingă mine. 
Ca scoasă din minţi, sălta pe pragul peşterii şi se 
apleca asupra prăpastiei, în unghiuri ameţitoare, rotin- 
du-şi braţele şi chemindu- -şi, pesemne, tovarăşii. Cînd 
aceştia se iviră, se întoarse brusc către mine şi mi se 

prăbuşi la picioare, pentru a se ridica apoi într-o lentă 
mişcare spiralată prin care se încolăci î în Jurul trupu- 
lui meu. Faţa îi ajunse astfel în dreptul feţii mele ŞI, 
prin sticla căştii, neverosimilii ei ochi mă miîngiiară cu 
violeta lor lumină. Nu mă puteam mişca. Mă cuprin- 
sese Q sălbatică dorinţă de a-i stringe în braţe trupul 
albastru, dar ea se desprinse, se aplecă din nou asupra 
prăpastiei şi din nou se zbuciumă în salturile care-i tra- 
duceau nestăpinita bucurie. Ca şi cum ar fi depăşit 
o culme şi s-ar fi prăbuşit, neputindu- -se menţine la ni- 
velul unui fragil apogeu, exaltarea mă părăsi fără veste. 
Mă întrebam dacă procedasem cum trebuia, dacă cei 
adormiţi aveau să se mai trezească şi eram tot mai ne- 
liniştit de absenţa prelungită a tovarăşilor pe care-i 
lăsasem lingă statuia Marelui Zeu. 

Hotărit deodată, m-am răsucit, năpustindu-mă în 
adîncul culoarului şi am pătruns în încăperea fosfores- 
centă, unde cele două preotese străjuiau, ca doi stilpi 
întunecaţi, uriașul chip al idolului. Trupurile albastre 
ale femeilor lunecau pe podea într-un haotic dans al 
neliniştii. 

— Unde-i Plara? a strigat Kes, repezindu-se către 
mine. 

I-lana şi Al-aut n-aveau nevoie să-mi audă cuvintele. 

— Nu-i aici? am exclamat. 

Aşa am aflat că mercuriana dispăruse, 


2. TAINA MARELUI ZEU 


— Eram încredinţată că a plecat după tine, a şoptit 
I-lana, dar am privit-o atit de mirat, încît şi-a întors 
încurcată privirile Şi s-a grăbit să adauge : : Doar ştii 
că nu voia să mai rămînă aici! Era o asemenea învăl- 
măşeală... Cind n-am mai văzut-o, am fost sigură că 
pornise după tine... 

Aş fi putut jura că nu la asta se gîndise. Dar n-aveam 
timp pentru descifrarea intenţiilor, aşa că m-am mul- 
ţumit să-l întreb pe Al-aut: 

— Aţi cercetat peste tot? Încăperea din care sînt 
aduse victimele ? Cealaltă ieșire ? 

Nemişcat, venusianul părea că nu vede şi nu aude. 
Socotea inutil să-mi răspundă şi îl cunoşteam destul 
pentru a şti că liniştea feţei lui ascundea gînduri ajunse 
atit de departe, încît îi venea greu să le întoarcă la 
întrebările mele. 

— Nu e nicăieri, mi-a răspuns, în locul lui, Kes. 

Nesigur de el, nesigur în mişcări, biologul părea că 
îmbătrinise brusc. 

— Aţi întrebat-o pe preoteasă? 

— Da, nu înţelege. Sau se preface... 

M-am îndreptat către bătrina care mă privea calm, 
aşteptîind în faţa idolului. Cind m-am apropiat, s-a 
plecat şi şuviţele i-au unduit ca un cernit panaş. Apoi 
mi-a întins braţele şi şi-a lipit fruntea de casca mea. 
l-am simţit negrul fluid al privirilor străbătindu-mă 
ca o descărcare electrică şi m-am dat îndărăt, strigînd 
fără să vreau: 

— Prizonierul ! Cel pe care l-am scăpat de piatra 
sacrificiilor ! 

Demnă şi gravă, bătriîna preoteasă mă privea. 

— Presupun că a evadat, mi-a răspuns Kes. Ar fi 
fost stupid să nu se folosească de învălmăşeală... 

Într-adevăr, nici el, nici Ochi-Verzi, aflat probabil 
afară, printre ai lui, nu se zăreau. Tulburat, o priveam 
pe bătrina înfăşurată în neagra țesătură cu reflexe me- 
talice şi mă întrebam dacă ea îmi sugerase să mă gîn- 
desc la victima cu piele albă. Amintirea făpturii pe 
care o ferisem de cuțitul albastru al jertfei se deşteptase 
în mine la zguduirea electrică pricinuită de ochii ei. 
Fusese o coincidenţă, sau doar o altă surpriză pe care 
neobişnuita structură a thuleenilor ne-o rezerva ? Mi-am 
amintit dezamăgirea primei întilniri cu oamenii albaştri, 
cînd totul mi se păruse aidoma vechilor relatări ale 
exploratorilor de pe Pămînt, şi am ridicat din umeri. 
Din păcate, n-aveam răgazul să lămuresc nimic. 

— Arătaţi-mi cealaltă ieşire, am spus hotărit. Veniţi 
cu mine! 

Al-aur m-a privit o clipă, apoi a încuviințat și, ur- 
măriţi de negrele priviri ale bătrînei, am străbătut în- 
căperea. Din mijlocul semenelor ei, fata cu ochi violeţi 

s-a desprins şi mi-a tăiat drumul. Se întorsese cu mine 
în sala fosforescentă (sau mă urmase apoi, nu ştiu), dar 
aştepta acum un semn, O chemare. Nu i-am răspuns şi 
m-am depărtat, căci Plara era în primejdie. 

Am pătruns într-o încăpere săpată în obișnuita piatră 
opalină de pe Thule, unde citeva „opaițe“ luminau 
boxele de piatră cu porţi zăbrelite, alcătuite din trun- 
chiuri subţiri, în care aşteptau victimele destinate Ma- 
relui Zeu. Boxele erau goale. 

În faţa noastră se căsca o ieşire îngustă, dînd într-un 
culoar slab luminat de aceleaşi „opaițe“ , prinse din loc 
în loc pe bolta de piatră. Am păşit în penumbra tune- 
lului ce cobora lin, făcînd nenumărate ocoluri şi a 
cărui podea fusese netezită. Mergeam repede în urma 
I-lanei, întrebîndu- mă unde avea să ne scoată drumul 
săpat în stîncă de „apa“ densă a lumii de piatră. Sau 
poate treceam printr-o peşteră prin care se scursese 
lava, într-o vreme cînd vulcanii mai zvirleau materia 
incandescentă din inima lumii, acum îngheţată ? 

Încercam să nu mă gîndesc la Plara, la primejdiile pe 
care le înfrunta, şi-i vedeam într- -una fața neagră, îmi 
aminteam cu un fel de vinovăţie stînjenită că în ultima 
vreme O supărasem mereu, că voisem să lămuresc ne- 
înţelegerea stăruind între noi şi nu apucasem. Mi se 
părea ciudat şi felul în care mă despărţisem de fata cu 
ochi violeţi. Mă gindeam la asta cu o vinovăţie de altă 
natură decit cea pricinuită de amintirea Plarei, dar nu 
prea eram mindru de mine. lar imaginea trupurilor 
albe, pe care pistolul hipnotic le culcase la poalele pe- 
retelui de piatră — ŞI despre care încă nu le vorbisem 
tovarăşilor mei — mă urmărea, sporindu-mi apăsătorul 
sentiment de vinovăţie. Nemulțumit de mine, neliniştit 
şi nerăbdător, mergeam ca un automat prin tunelul în- 
tortochiar ca gîndurile, ce nu-mi dădeau pace. 

Am mai urmat un cot al drumului şi ne-am pomenit 
deodată între pereţii templului Marelui Zeu din aşeza- 


8 1183 


rea thuleenilor. Surprinşi, am aruncat o privire prin 
arcada porţii şi am văzut, în slaba lumină cenuşie a 
amurgului, uliţa pustie pe care o cunoşteam. Stelele 
străluceau. Încă puţin şi scurta noapte a lumii de piatră 
avea să se reverse peste întunericul „zilei“ de pe Thule. 

— Să mai aşteptăm cîteva clipe, am spus. 

— Ce-ai de gind? a întrebat Kes, care, spre deosebire 
de cei doi venusieni, nu ştia cum voiam să dau de 
Plara. 

I-am amintit că aparatele noastre funcționau Şi a în- 
ţeles. Mi se stringea inima cînd îi priveam chipul, pe 
care toate brazdele se adinciseră. În răstimpul a două 
ore, de cind Plara dispăruse, îmbătrinise şi cred că 
numai un efort de voinţă îi galvaniza trupul uscat. 
De citeva ori l-am surprins clătinindu-se. Mi se pă- 
rea că-l năpădise apatica aşteptare a celor foarte 
bolnavi, sau foarte bătrini, resemnaţi la a nu mai avea 
iniţiative şi fericiţi să se supună unor sugestii dinafară, 
pe care altădată le- -ar fi respins. Transformarea era 
atit de neașteptată, încît mă simţeam stinjenit Şi evitam 
să-l privesc, de parcă aş fi surprins o taină pe care se 
străduise să ne-o ascundă. 

— Cred că putem porni, a spus Al-aut. 

Ultima pierise dincole de orizont şi cei doi aştri 
sîngerii sclipeau posomoriţi. Am ieşit din templu şi 
ne-am apăsat cu toţii pirghiile de la şold, comandind 
deschiderea aripilor. Pe cer, laturile urghiului nostru 
de zbor nu mai erau egale, căci Plara nu plutea alături 
de noi. Un vînt slab ne sufla din faţă şi mi se părea 
că adierea î întețea focurile roşii ale stelelor. Neliniştiţi, 
zburam prin întuneric şi tăcere. 

În poiană, omnimovul ne aştepta şi ţăcănitul apa- 
ratelor ne-a întimpinat de cum am pătruns în cabină, 
La anume intervale, docile, transmiteau omenirii înre- 
gistrările care ne dădeau speranţa că, mai devreme sau 
mai tirziu, vom putea înţelege limbajul oamenilor al- 
baştri. 

Am pus de îndată în funcţiune detectorul malarat şi, 
manevrindu-i -i butoanele, am avut bucuria de a vedea 
că imagini tulburi se succed pe ecran, ca nişte fantasme 
incapabile să se materializeze. Altă dată le-aş fi pre- 

cizat contururile, m-aş fi cufundat în caleidoscopul i ima- 
ginilor, încercînd să „pătrund tainele lumii de piatră, dar 
acum trebuia să mă limitez la explorarea spaţiului 
restrins al peşterii fosforescente. Apreciind distanța pe 
care o cunoşteam, am prins în „Obiectiv mai întîi ima- 
ginea aşezării, apoi, tatonind în jur, am văzut ivin- 
du-se pe ecran peretele de piatră. O mişcare impercep- 
tibilă a butonului spaţial ne-a adus în faţa ochilor 
încăperea dominată de statuia Marelui Zeu. Încăperea 
era goală. Dar, pe măsură ce răsuceam butonul timpu- 
lui, marea sală se umplea și se golea de lume. Mulţimi 
de trupuri albastre intrau şi ieşeau într-o succesiune 
eludind timpii morţi, într-un sincopat flux şi reflux al 
generaţiilor. Cei ce lunecau pe ecranul malarat muriseră 
de mult, asemenea victimelor înjunghiate la picioarele 
Marelui Zeu, pe piatra jerfelor rînd pe rînd elibe- 
rată sau împovărată de albe trupuri nemişcate. Între 
ritmicele _pendulări ale mulţimii, discul cenuşiu al Ul- 
timei răsărise și apusese de mii şi mii de ori. Conden- 
sată, Istoria se rezuma .la schema absurdă a mişcării. 
— Stai! a strigat Al-aut. 


Mi-am retras degetele de pe buton. Cinci mogtldeţe 
se iviseră în dreptul statuii fosforescente şi pentru 
întiia oară ne-am putut privi, aşa cum arătam pe lumea 
de piatră. Cu sentimentul de vinovăţie pe care-l mai 
încercasem, am desluşit lîngă mine silueta Plarei; cea 
mai firească mișcare pe care o făcea părea acum în- 
cărcată de valenţe tragice. L-am furat cu coada ochiu- 
lui pe Kes şi-am văzut cu milă gestul sacadat cu care-şi 
fringea mîinile. I-lana s-a depărtat pentru o clipă. 
Cînd a revenit, i-a dat o pilulă. A înghiţit-o fără să 
ştie ce face şi fără să- şi dezlipească privirile de pe mi- 
nuscula imagine a Plarei. 

Pe ecran, bătrina preoteasă tocmai înjunghiase pa- 
sărea verzuie. Am mişcat imperceptibil butonul timpu- 
lui şi am surprins clipa în care tăiasem legăturile celui 
pregătit pentru jertfă. L-am văzut pe Ochi-Verzi zvir- 
lindu-şi sulița care nu mă nimerise, am văzut salturile 
deznădăjduite ale victimei eliberate, încercînd să se fe- 
rească de bărbaţii şi femeile care se apropiau amenin- 
ţător, stringînd în juru-i cercul trupurilor albastre. 

L-am văzut pe Ochi-Verzi sărindu-i în spinare, pe 
amindoi rostogolindu- -se pe podeaua fosforescentă, m-am 
văzut smulgind din mina Plarei pistolul hipnotic (fap- 
tul că tocmai eu o dezarmasem, lăsînd-o în voia a tot 
ce avea să se petreacă, mi-a precizat dureros stărui- 
torul sentiment de vinovăţie), am văzut gestul preote- 
sei arătind către unul dintre pereţi şi învălmăşeala care 
i-a urmat. Ne-am văzut pe noi cinci sfătuindu-ne o 
clipă la picioarele idolului şi m-am văzut apoi ieșind 
din cadru. 

Dar filmul urma să se desfășoare pe dinaintea ochi- 
lor noştri şi, printre coloanele albastre ale trupurilor 
amestecîndu-se în neorinduială, cei doi urmau să se 
lupte pe podea. Ochi-Verzi izbuti să se desprindă ŞI, 
folosind răgazul, il apucă pe celălalt de gît Şi-i izbi 
de citeva ori ţeasta de piatra pe care pînă atunci se 
rostogoliseră. Şovăi o clipă, privindu-și adversarul în- 
ţepenit, apoi se ridică şi se năpusti către ieşire (am 
presupus că nu mă înşelasem şi că bărbatul care mă 
ameninţase cu cuțitul, atunci cînd le cerusem oameni- 
lor albaştri să se îndepărteze, era, într-adevăr, omul 
acesta cu ochi de un verde neplăcut şi cu o cicatrice 
albicioasă pe obraz). Ceea ce vedeam acum pe ecran 
era o forfotă neliniștită. Tot mai puţini bărbaţi rămi- 
neau în încăpere, dar femeile se agitau nebunește, lune- 
cînd de colo-colo ca nişte valuri sub impulsul unor 
curenţi contrarii. Haotica lor mişcare se spărgea de 
singurul punct fix din încăpere, statuia Marelui Zeu, 
în apropierea căreia — şi schimbindu-şi cînd şi cînd 
locul, pentru a evita neaşteptata năvală a femeilor — 
se aflau cele patru mogildeţe. În faţa idolului, preote- 
sele îşi mişcau braţele după ininteligibile prescripţii 
rituale. 

Un nou flux al trupurilor albastre a dezvelit pentru 
p clipă locul unde, adineauri încă, zăcuse omul alb 
răpus de Ochi-Verzi. Locul era gol. Iureșul femeilor 
avea acum ceva din impetuoasa roire a unor albine şi, 
cînd şuvoiul trupurilor se năpusti din nou asupra lor, 
cei patru nu se putură feri la timp. O uriaşă pană vie 
se înfipse între Plara şi ceilalți trei, tirînd-o apoi pe 
fragila mercuriană şi zvirlind-o tocmai în cealaltă 

parte a sălii, lingă intrarea ce dădea în-încăperea adă- 
postind boxele destinate victimelor. Două braţe albe 
şîşniră din încăperea boxelor şi antena de pe casca 
Plarei se friînse de perete în clipa cînd mercuriana se 
pomeni trasă dincolo. 

— De asta n-am auzit nimic, a şoptit Kes. 

O uşoară mişcare a butonului spaţial ne-a îngăduit 
să vedem ce se petrecuse mai departe. Cel pe care-l 
scăpasem de albastrul cuţit al preotesei o apucase pe 
Plara, imobilizîndu-i braţele şi, ţinînd-o. ca pe un snop; 
o ridica lunecînd repede pe podeaua de piatră şi afun- 
dîndu-se în tunelul cunoscut, O furie neputincioasă m-a 
cuprins văzind-o pe Plara în braţele fiinţei primitive, 
care îşi tira prada fără a se sinchisi de zadarnicele ei 
încercări de împotrivire. Trupul alb emana încăpăţi- 
nata forţă obtuză a unui robot. Eu eliberasem Forta 
asta primară şi eu o lipsisem pe Plara de posibilitatea 
de a se apăra. Îmi simţeam obrajii dogorind şi, fără 
să-mi dau seama, un neastimpăr furibund punea tot 
mai mult stăpinire pe mine. 

Imaginile erau de un realism atit de tulburător, încît 
mă reţineam cu greu să nu ţişnesc din liniştitul nostru 
omnimov pentru a pătrunde în tunelul pe care abia îl 
părăsisem şi a mă năpusti asupra fiinţei grosolane, care 
răspundea printr-o ticăloşie la faptul că-i scăpasem 
viaţa. Îmi repetam cu tot dinadinsul că ceea ce vedeam 
pe ecran se petrecuse odată pentru totdeauna, că ima- 
ginile făceau să retrăiască un timp iremediabil trecut, 
Şi nu mă puteam împiedica să-mi amintesc de teama pe 
care o încercasem cîndva, aceea că făpturile de pe cea 
de a zecea lume puteau fi situate pe nişte coordonate 
atit de diferite de coordonatele noastre morale, încît 
să nu facă deosebirea dintre bine şi rău. De ce im- 
bold asculta bruta care o răpise pe Plara ? Ce se petre- 
cea îndărătul frunţii ei simieşti ? 

I-am urmărit drumul prin tunelul ce avea s-o ducă 
pînă în templul din aşezare. Nu dădea semne de obo- 
seală şi nu părea să şovăie. Strinşi în jurul ecranului 
urmăream neputincioşi felul în care Plara se depărta 
de noi, tirită către un destin pe care ne temeam să-l 

ghicim. lar zgomotul monoton al aparatelor sublinia 
tăcuta trecere a timpului ireversibil. 

leşind din clădirea cu acoperişul în formă de zi- 
gurat, omul alb nu s-a îndreptat către peretele ghimpos 
care apăra aşezarea, ci către ripa fluviului. A străbătut 
cu o iuţeală nefirească ulițele pustii şi, ajuns la margi- 
nea rîpei, a coborit orizontal malul cam pînă pe la Ju- 
mătate, lunecînd apoi în aceeaşi neverosimilă poziţie, 
paralel cu panglica trandafirie a „apei“, pînă a ajuns 
la prelungirea stavilei ghimpoase ce închidea aşezarea. 
Febril, a început să caute o posibilitate de scăpare şi 
norocul i-a arătat trunchiul transparent al unui copac 
de sticlă, prăbuşit la cîţiva paşi de peretele ghimpos. 
Atunci, ţinind cu o mînă trupul inert al Plarei, care-şi 
pierduse pesemne cunoştinţa, a ridicat cu o neînchipuită 
ușurință trunchiul ŞI l-a sprijinit de perete. A lunecat 
apoi ca o maimuţă pe trunchiul ce nu atingea coama 
zidului și, ajuns la capătul lui, şi-a contractat şi destins 
trupul într-un salt uluitor. L-am surprins peste o clipă 
gonind dincolo de marginile aşezării şi am observat 
cu nelinişte că pata albă a trupului i se distingea tot 
mai greu pe ecran. Întunericul se lăsa peste lumea de 
piatră. 

— Dacă nu apucăm să vedem unde se duce... 

Glasul lui Kes tremura şi ne simţeam cu toții nepu- 
tincioşi. Întunericul sporea, devenea dens. Pata albă era 
acum atît de slabă, încît mă întrebam dacă o vedeam 
într-adevăr. Curînd, îndoiala s-a transformat în certi- 
tudine. Ecranul devenise o implacabilă fereastră întu- 
necată. 

Ni se părea că Plara fusese răpită pentru a doua oară 
Şi ne priveam consternaţi. 

— Pînă şi brutele astea.trebuie să locuiască undeva! 
a izbucnit Al-aut. 

— Numai preoteasa ne poate ajuta, i-am răspuns. 
Ştia cine a răpit-o pe Plara, nu se poate să nu ştie 
şi unde a fost dusă... 

Întoarcerea în aşezarea thuleenilor albaştri a fost 
încă şi mai tristă decît drumul către poiana omnimo- 
vului. Aștri sîngerii mi se păreau nişte făclii funebre, 
aprinse în bătaie de joc de mina indiferentă a unei 

făpturi pentru care Plara şi noi toţi, cu neliniştile ŞI 
deznădejdea noastră, nu însemnam nimic. Pentru în- 
dia oară de cînd coborisem pe cea de a zecea lume am 
simţit că eram intruşi, nişte străini neînţeleşi într-o reali- 
tate pentru noi incomprehensibilă. Pătrunsesem într-o 
lume ostilă, cu legi proprii, care ne ignora legile. Min- 
glierea ochilor violeți m-a încălzit o clipă, dar mi-am 
amintit că fata care pusese stăpinire pe gindurile mele 
se împărtăşise din extazul semenilor ei în peştera fosfo- 
rescentă. Strania prietenie pe care mi-o arăta bătrina 
cu ochii zeiţei sumeriene mă îngrijora. Omenirea plane- 
tară era departe, acolo unde Soarele galben strălucea. 
Din vina mea Plara nu se afla printre noi. Mi-am adus 
aminte cît de frumoasă era în seara cînd se împodobise 
cu galbenele straie mercuriene, în care părea o fabu- 
loasă orhidee. Faptul că floarea putea fi strivită de o 
brută cu piele albă părea un coşmar, un episod neve- 
rosimil al neverosimilei noastre aventuri. Şi deodată 
înţelegeam, simțeam cu fiecare fibră că Plara era în 
primejdie, o primejdie reală, apropiată, că fiecare clipă 
pierdută grăbea declanşarea unui resort pe care nu-l 
controlam şi care ieşea din sfera înţelegerii noastre. 

Sinistră, dar binefăcătoare, Ultima se pregătea să 
răsară cînd am coborit î în marginea aşezării, pe locul 
unde poposisem pentru întiia oară. Ne-am strins ari- 
pile şi ne-am îndreptat către templu. Marginea discu- 
lui cenușiu se ivise pe cer, ca uriaşa spinare a unul 
monstru. 

Am crezut că templul era pustiu. Indiferentă, statuia 
roşie a Marelui Zeu domina penumbra în care jucau 
pilpiirile palide ale opaiţelor. Am înaintat totuși, pen- 
tru a simţi îndată, concretă, neagra privire care mă 
urmărea dintr-un colţ al încăperii. Am apucat una 
dintre pietrele fosforescente şi m-am îndreptat către 
bătrina aşezată pe o laviţă. I-lana, Kes şi Al-aut se 
opriseră lîngă uriaşul idol, al cărui creştet se pierdea 
în golul piramidal al clădirii. 

Bătrina ne-a privit pe rind şi şi-a îndreptat apoi 
către mine privirile, grele de o mirare pe care am în- 
ţeles-o prea bine ; nu izbutisem s-o salvăm pe Plara. 
Eşecul nostru depăşea posibilitățile de înţelegere ale 

celei ce ne socotea atotputernici. Ca să-i explic că 
pierdusem urma omului alb, m-am aplecat şi am tras cu 
degetul o linie imaginară pe podeaua de piatră, pînă 
la un punct în jurul căruia am început să-mi plimb 
nesigur palma. Am avut certitudinea că bătrina înţe- 
lesese şi din nou m-a mirat  repeziciunea cu care 
thuleenii ne pricepeau, fără să fim niciodată nevoiţi 
să repetăm semnele cu ajutorul cărora încercam să 
comunicăm. | 

Pleoapele albastre ale bătrinei se lăsară peste pri- 
virile ei neliniştitoare şi enigmatica fiinţă păru a se 
gîndi o clipă. Apoi deschise ochii şi, în acelaşi timp, 
se ridică, făcîndu-mi semn s-o urmez. Dar se răzgindi 
şi-şi sprijini braţul de umărul meu, împingîndu-mă. Am 
ieşit aşa din clădirea templului, cu I-lana, Kes şi Al-aut 
pe urmele noastre, şi am străbătut aşezarea sub cenuşia 
apăsare a discului uriaş al Ultimei. Bărbaţii şi femeile 
ne priveau trecînd. Ne îndreptam către latura aşezării 
închisă de peretele ţepos şi peste o clipă mi-am muşcat 
buzele văzind mulţimea trupurilor albe întinse unul 
lingă altul la picioarele zidului. 

— Am fost nevoit să declanşez pistolul hipnotic, i-am 
şoptit lui Kes. Vrei să vezi dacă... 

Butucănoase, cu gituri scurte şi groase, cu braţe lungi 
Şi trupuri îndesate, fiinţele întinse pe spate ne arătau 
chipuri cărora nici relaxarea nu le înfrumuseţa trăsătu- 
rile. Pentru întiia oară albul acestor feţe mi s-a asociat 
în minte cu lipsa de culoare a faunei din peşteri şi 
pivnițe umede. Făpturile albe erau atit de respingă- 
toare, de evident subumane, încît, mărturisesc, nu nu- 
mai că n-am simţit remuşcări la gindul că poate nu 
se vor mai ridica niciodată, dar am încercat un sim- 
ţămînt de uşurare, dacă nu chiar unul de satisfacţie. 
O asemenea rimă cu chip de om o răpise pe Plara şi 
ştiam acum că repulsia pe care mi-o inspirau provenea 
din asemănarea lor cu ctinele-lipitoare disecat de Kes. 

Printr-o largă mişcare a miinii ei albastre bătrina 
îmi arătă trupurile nemişcate ale celor ce atacaseră peş- 
țera fosforescentă. Gestul semnifica mai mult decît se 
putea deduce din el la prima vedere. De vreme ce 

culcasem la pămînt duşmanii, trupurile lor îmi re- 
veneau. 

Kes se apropiase şi cerceta acum Pieile-Albe pe care 
thuleenii le căraseră la adăpostul stavilei ghimpoase. 
Îi urmăream mişcările, pe cînd trecea încet de la un 
trup la altul şi, o dată cu mine, I-lana şi Al-aut, bătrîna 
preoteasă şi nenumărați oameni albaştri îşi aţintiseră 
privirile asupra lui. O mînă mi s-a lăsat pe umăr şi, 
cînd m-am întors, am întîlnit şocul violet al ochilor care 
mă fascinaseră pe uriașul ecran de oţel din încăperea 
Marelui Consiliu. Mi-am pus palma peste mina fetei 
şi am privit din nou către Kes. Biologul ne făcea semne 
liniştitoare. 

— Sint numai adormiţi, a spus. E de presupus că 
organismul ființelor superioare suportă efectul un- 
delor... 

Cred că vestea nu m-a lăsat rece doar în măsura în 
care înţelegeam că ţineam de capătul unui fir care ne 
putea duce la Plara. 

— Dar ce facem cu ei? a întrebat îndată. Al-aut. 

Ne-am sfătuit repede. Nu puteam ucide cu singe 
rece toate acele ființe (deşi eram încredinţat acum că 
nu pot fi decît răufăcătoare şi bănuiam că sacrificarea 
lor pe altarul Marelui Zeu constituia un fel de -legi- 
timă apărare a oamenilor albaştri), după cum nu ne 
puteam hotări să le punem în libertate. Nesigur, m-am 
întors către calma preoteasă. l-am arătat trupurile 
întinse pe piatra opalină, apoi mi-am plecat capul 
peste palmele împreunate. Aşa cum mă aşteptam, a 
înţeles imediat că atacatorii nu fuseseră ucişi, ci ador- 
miţi. Şuviţele cernite i-au unduit scurt. Rostise proba- 
bil o poruncă, de vreme ce bărbaţii albaştri se repeziră 
şi ridicară trupurile albe, ducîndu-le către inima aşezării. 
În urma lor, sprijinită de umărul meu, aşa cum venise, 
bătrina porni încet şi .nu ne rămase decit să însoţim 
alaiul, care se îndreptă către una dintre colibele mari, 
înălțate pe ripa fluviului. Unul cîte unul, trupurile albe 
fură virite între pereţii de piatră, apoi doi bărbaţi în- 
chiseră poarta, proptind-o cu trunchiul subţire al unui 
copac, aşezat în două scoabe mari, fixate de cele două 
laturi ale porţii. 

Era o soluţie provizorie, dar ne-am mulțumit cu ea 
şi am ascultat de îndemnul bătrinei (care mă împingea 
din nou către templul Marelui Zeu) deoarece numai 
prin ea puteam nădăjdui să aflăm unde locuia respin- 
gătoarea făptură care o răpise pe Plara. Am intrat, aşa- 
dar, în clădirea al cărei acoperiş părea un zigurat în 
miniatură şi, conduşi de preoteasa cu ochi negri, ne-am 
oprit în spatele marii statui. Ca şi cum ar fi luato 
hotărire, dar ar fi şovăit încă, bătrina ne-a privit 
pe rind, lung. Braţele îi atirnau nemişcate și, toată, 
părea mai mult decit oricind o întunecată coloană. 
Privirile i-au lunecat apoi asupra idolului. Pleoapele 
albastre i-au coborit, grele. Pentru o fracțiune de _se- 
cundă, faţa i-a devenit o mască mortuară ; ; apoi, fără 
veste, şi-a dat capul pe spate. 

Tinăra ei ajutoare s-a ivit, răspunzind pesemne unei 
chemări pe care n-o puteam auzi, a zăbovit o clipă 
lingă ea Şi s-a îndreptat apoi către arcada porţii, în 
mijlocul căreia s-a instalat, cu spatele către noi, ca o 
santinelă. Misterioasa preoteasă lua măsuri să nu fin 
stinjeniți și aşteptam încordaţi cele ce aveau să ur- 
meze. Ne gindeam cu stringere de inimă la Plara, 
ştiind că fiecare minut ne era măsurat. În penumbra 
templului, dominată de uriaşa statuie, pietrele fosfores- 
cente licăreau tainic. 

Gravă, bătrina a lunecat lin, apropiindu-se de masa 
idolului. Şi-a întins braţele şi a apăsat în două locuri 
trupul de piatră al Marelui Zeu. Atunci, spre mirarea 
noastră, o parte a statuii s-a răsucit pe o invizibilă 
țițină şi în trupul idolului s-a căscat o poartă. Bătrina 
şi-a virit mîinile în deschizătură şi a scos din ascunză- 
toare un obiect de formă ciudată, semănîind cu o elice 
ale cărei palete, puternic răsucite, porneau dintr-un 
disc de mărimea unui cap de om, pe care era sculptat 
un singur ochi, cu pleoapa lăsată. Discul părea alcătuit 
dintr-un metal roşu, necunoscut, iar braţele elicej, cu 
siguranţă tot metalice, erau transparente ca nişte tor- 
sade de cristal. 

Printr-o singură mişcare, bătrîna Şi-a răsucit trupul 
şi, cu un gest solemn, mi-a întins straniul obiect, în- 
tocmai cum feudalii le ofereau pe vremuri spada celor 

pe care-i numeau cavaleri. Palmele ei micuţe susțineau 
discul roşu, aşa că am apucat de capetele elicei. 

Erau mult mai uşoare decit mi-aș fi închipuit, dar 
le-am simţit doar pentru o clipă greutatea, căci mina 
bătrînei s-a întins şi degetul ei a ridicat pleoapa ce 
acoperea ochiul sculptat pe disc. Am fost cît pe ce 
să scap elicele şi m-am clătinat, pentru a nu le da dru- 
mul : ochiul se dovedea a fi viu şi mă privea cu o 
lumină aurie. 

Braţele transparente se colorară treptat, din direcţia 
discului, într-o palidă nuanţă trandafirie, ca şi cum 
e) substanță neştiută s-ar fi răspindit în volutele torsa- 
delor. Partea superioară a plăcii a prins a se roti cu o 
viteză uluitoare î in jurul ochiului care se lărgea trep- 
tat, pînă acoperi întreaga suprafaţă a discului. În clipa 
aceea un flux de imagini a năpădit lumina aurie a 
ochiului, devenit parcă lentila unei stranii lunete. Ve- 
deam întinderi roşcate pe care se ridicau din loc în loc 
nişte construcții metalice, roşii ca discul pe care îl 
ţineam în mini. Păreau nişte ciudaţi copaci, a căror 
simetrică arhitectură trăda gîndirea celor ce-i înălţa- 
seră. Jerbe de fulgere ţişneau din braţele metalice. 

Pleoapa roşie a ochiului se lăsă peste imaginea do- 
minată de culoarea roşie şi, cînd se ridică din nou, de 
la sine, o nouă imagine se născuse în lumina aurie. 
De astă dată vedeam o cetate, un oraş privit din înăl- 
ţimi și care ne înfățișa mulţimea acoperişurilor şi tera- 
selor, pe care distingeam formele unor trupuri ome- 
neşti. Pe pereţii roșii ai impunătoarelor construcții 
sclipeau ornamente geometrice, albe şi negre. Bizare 
vehicule strălucitoare circulau jos, pe străzile largi şi 
felurit colorate, aşa încît alcătuiau un imens mozaic, 
în care masa edificiilor înscria forme legate unele de 
altele pentru a reprezenta o gigantică fiinţă culcată pe 
spate şi ai cărei ochi erau indicaţi prin două lacuri 
albastre. 

— Extraordinar ! a strigat Kes şi, dacă I-lana şi 
Al-aut trebuiră să-i citească gindul pentru a-i înţelege 
exact sensul exclamaţiei, eu i-am împărtăşit din capul 
locului stupoarea, 

O singură metropolă a celor nouă lumi arătase aşa, 
în vremea apogeului ei, acum multe milenii! 

Emoţionaţi, cu sufletul la gură, priveam imaginea 
grandioasă a străvechei capitale marţiene, Falga, pe 
care n-o cunoşteam decit din descrierile aflate în ruinele 
marii biblioteci de pe colina lui Gar şi din încercările 
de reconstituire ale arheologilor ei. Falga epocii noastre 
se ridica la patru kilometri de vechea capitală, pe care 
o vedeam acum aşa cum 0 văzuseră cei nevoiţi s-o 
părăsească în vremuri imemoriale. 

Dar pleoapa roşie se lăsă din nou peste ochiul dăltuit 
în neobişnuitul metal al discului ŞI, cînd se ridică pen- 
tru a treia oară, un om se arătă pe neteda suprafaţă 
verde a unui podium. Înfăţişarea lui era cea pe care 
o cunoşteam din străvechile sculpturi descoperite pe 
Marte şi din imaginile pe care ecranele malarat ni le 
arătaseră de atitea ori, cînd reînviam mileniul depărtat 
în care expediţia marțiană sosise pe Pămînt (după cum 
ştiţi, detectoarele nu pot funcţiona pe Marte, singura 
planetă a cărei atmosferă nu are proprietatea de a re- 
ţine ecourile vizuale). Marţianul se îndreptă către un 
fundal întunecat şi, apăsînd pe un buton, făcu să se 
aprindă luminile galaxiei noastre. Degetul lui arătă apoi 
către marginea Căii Robilor şi, printr- un procedeu in- 
genios, sistemul nostru planetar ocupă deodată întreaga 
suprafaţă a fundalului, ca şi cum un extraordinar te- 
lescop l-ar fi apropiat de ochii noștri. În jurul Soa- 
relui galben se roteau cele zece planete şi nu fără emo- 
ție am regăsit printre ele globul albastru al Pămîntului. 
În jurul Ultimei se învirtea minuscula Lună cenuşie a 
lumii de piatră, pe care ne aflam. Degetul marţianului 
s-a îndreptat către Planeta Roşie ŞI, din nou, prin ace- 
laşi procedeu de adineauri, am văzut lumea lui Marte 
apropiindu-se de noi. De astă dată ni se perindau însă 
pe dinaintea ochilor tablourile dezolante ale unei ago- 
nii. Nesfirşite întinderi roşcate, sterpe, imense depre- 
siuni nisipoase în care recunoşteam fundurile mărilor 
evaporate, văi presărate cu bolovani roşii, neteziți de ape 
dispărute, dune, nesfârşite lanţuri de nisipuri roșii, pe 
care vintul le împingea într-un asalt pustiitor şi care 
năvăleau asupra marii capitale, acoperind străzile mul- 

ticolore şi adunîndu-se în dreptul somptuoşilor pereţi 
acoperiţi cu ornamente. O imagine luată de sus ne 
îngădui să vedem că lacurile albastre, care închipuiau 
ochii giganticei Falga, secaseră. 

fa fundalului întunecat, marţianul se ivi din 
nou, pe verdele podium. De astă dată două ajutoare îi 
îmbrăcau costumul de protecţie şi am văzut cu sur- 
prindere că uniforma lui de cosmonaut se deosebea de 
cea, semănind cu propriile noastre uniforme, pe care 
fusesem obişnuit s-o regăsesc pe ecranele malarat. Mai 
bine zis, casca i se deosebea de casca noastră. Un disc 
strălucitor, ca un rotund ochi ciclopic, îi acoperea 
fruntea. O îngustă şuviţă transparentă plasată în drep- 
tul ochilor îi îngăduia să privească, dar restul căştii, 
opac, nu se deosebea întru nimic de materialul hainei. 
Capul străvechiului cosmonaut devenea astfel identic 
cu cel al Marelui Zeu thuleean... 

Peste lumina aurie, în care văzusem rezumatul tra- 
gicei istorii a Planetei Roşii, pleoapa metalică se lăsă 
din nou, pentru a nu se mai ridica. Obiectul pe care-l 
ţineam în miini îşi destăinuise mesajul multimilenar. 
Discul roşu se roti cu repeziciune în sens invers în ju- 
rol ochiului, acum închis, care se micşoră treptat. Bra- 
ţele elicei îşi pierdură nuanţa trandafirie. Liniştită, gravă, 
preoteasa întinse miinile şi primi neobişnuitul mesager, 
pe care-l aşeză în tainicul lui adăpost. Nemişcată, tinăra 
ei ajutoare nu părăsise arcada în care străjuia şi nu se 
întorsese nici o clipă către noi. 

Odată depăşită graniţa mirării, mi se părea firesc 
să aflu că marţienii vizitaseră odinioară lumea de piatră 
a micului satelit al Ultimei, aşa cum vizitaseră Pămintul 
şi puteam presupune acum celelalte planete. Ciudat era 
doar faptul că pe cea de a zecea lume găsiseră cui să 
încredinţeze minunatul aparat pe care-l ţinusem în 
miini ; şi poate şi mai ciudată era împrejurarea că, 

pe Thule, aparatul străbătuse nevătămat mileniile şi le 
supravieţuise, în vreme ce pămintenii nu ni-l păstraseră 
(părea evident că cei veniţi de pe planeta amenințată 
lăsaseră instrumente identice pe toate lumile vizitate, 
pentru a-şi semnala trecerea şi a comunica, fie şi unor 
viitoare fiinţe raţionale, în stare să-i înţeleagă, trage- 

dia Planetei Roşii). Era cu putinţă ca oamenii albaştri 
de pe Thule să fi evoluat atit de încet, sau să fi invo- 
luat? Oricum, aveam în sfîrşit explicaţia înfățișării 
Marelui Zeu şi înțelegeam de ce fusesem întimpinaţi 
fără mirare şi fără spaimă de către fata cu ochi violeți 
(las la o parte, fireşte, caraghioasa neînțelegere care o 
speriase apoi), de ce inspirasem încredere bătrinei de- 
ţinătoare a tainei marţiene. 

În penumbra templului schimbam în şoaptă cuvinte 
puţine. Despre cîte văzusem aveam să stăm de vorbă 
pe îndelete mai tirziu. Nu puteam uita că Plara se află 
în primejdie şi gîndurile ni se învirteau în jurul fira- 
vei mercuriene, în ciuda revelaţiilor bătrinei, care ne 
privea cu imenşii ei ochi negri. Mă frământam tocmai, 
întrebindu-mă cum s-o fac să înţeleagă că doream să 
aflăm locul unde se adunau respingătoarele fiinţe cu 
pielea albă, cînd preoteasa se aplecă şi scoase un nou 
obiect din ascunzătoarea croită în trupul de piatră al 
marelui idol. 

Era un cub transparent, deşi masiv, mult mai trans- 
parent decit putea fi un cub de cristal. Am presupus 
că era alcătuit din straniul metal în care fuseseră tur- 
nate şi elicele aparatului care ne îngăduise să vedem 
imaginea aproape legendarei Falga. Doar latura infe- 
rioară a cubului vădea un opac strat argintiu, cu o 
grosime de un deget. Din nou, cu aceeaşi solemnitate, 
bătrina îmi întinse cubul. După ce l-am primit în pal- 
mele deschise, şi-a îndreptat degetul către mine, pentru 
a arăta îndată, pe rind, către I-lana, Kes şi Al-aut. 
Apoi degetul albastru a indicat, în continuare, locul 
gol pe care ar fi trebuit să-l ocupe, lingă noi, Plara. 
Ca şi pînă acum, bătrina dovedea că ne înţelege. 
Ne-am gîndit cu toţii, în aceeaşi clipă, la cea care 
fusese răpită din mijlocul nostru şi, atunci, în interio- 
rul cubului, deasupra stratului argintiu, a fluturat ceva. 
Am văzute nişte contururi nelămurite, asemănătoare 
celor ce apar pe ecran la punerea în funcţiune a 
detectorului malarat, apoi imaginea minusculă a Plarei 
s-a precizat. Legată de miini şi de picioare, tovarăşa 
noastră zăcea într-o peşteră — asperităţile pereţilor 

stîncoși se desluşeau perfect, în ciuda dimensiunii re- 
duse a imaginii — iar lingă ea veghea una dintre 
neplăcutele făpturi cu pielea albă. În pofida faptului 
că Plara se afla într-o peşteră, vizibilitatea era 
destul de bună, ceea ce m-a făcut să bănuiesc că peş- 
tera, puţin adâncă, trebuia căutată pe emisfera lumi- 
nată a satelitului. Imaginea s-a păstrat pentru citeva 
clipe, apoi a pălit şi, brusc, cubul a devenit din nou 
transparent. Bătrîna mi l-a luat din miini şi l-a aşe- 
zat cu grijă în ascunzătoare, A 1 împins blocul de piatră 
şi uşa s-a închis peste milenarele mărturii ale trecerii 
solilor marţieni prin lumea pe care ne aflam. 

Nu înţelegeam cum .ne puteau fi proiectate gindu- 
rile în cubul transparent, dar nu aveam răgazul de a 
elucida noua cucerire a civilizaţiei marţiene, cu care 
ne întilnisem. Trebuia să acţionăm, repede, cît nu era 
prea tirziu. Neliniştit, mi-am întins braţele către în- 
tunecata coloană, pe care doar discurile misterioase 
ale ochilor o însufleţeau. 

Bătrîna şi-a chemat ajutoarea, rămasă în toată vre- 
mea de strajă şi care nu cunoştea, poate, secretul ido- 
lului ; i-a poruncit ceva şi tînăra a lunecat repede către 
ieşire, pierind pe uliţă. Eram ldin nou condamnaţi să 
aşteptăm, condamnaţi la inactivitate. 

— Plara, şoptea Kes. Plara... 

— Nădăjduiesc că primejdia nu e iminentă, a spus 
I-lana. E evident că bătrina vrea să ne ajute. Şi e 
liniştită. 

Îmi făcusem aceeaşi socoteală şi i-am dat, de aceea, 
dreptate. Dar Al-aut era posomorit. Înţelegeam că aş- 
teptarea îl chinuia mai tare decît pe noi toţi, pentru 
că era obişnuit să acţioneze şi pentru că se simţea în 
primul rînd răspunzător de soarta fiecărui membru al 
expediției. Imobilă, bătrina aștepta în ceea ce consti- 
tuia deocamdată, pentru noi, o insondabilă tăcere. 

N-a trecut mult şi ajutoarea ei s-a înapoiat. Dar 
nu venea singură. O însoțea bărbatul cu ochi aurii, 
ca două flori ale soarelui, care ne călăuzise către peş- 
tera fosforescentă. 

3. PLARA 


Dovezile de încredere pe care oamenii albaştri — şi 
indeosebi bătrina lor conducătoare — ni le aduseseră 
erau prea numeroase pentru a ne îngădui să mai stăm 
pe ginduri. În ciuda calmului preotesei, pe de altă 
parte, era bine să nu pierdem vremea. Sfătuindu-ne, 
aşadar, am hotărît să-i destăinuim lui Ochi-de-Aur că 
puteam zbura, mai mult, de vreme ce trebuia să ne 
călăuzească, ne-am hotărit să-i încredinţăm partea su- 
perioară a unuia dintre costumele de rezervă, pe care 
le aveam în omnimov. Al-aut i l-a adus şi i-a arătat 
cum să-l îmbrace. 

Cind a apăsat pîrghia şi a văzut că-i cresc aripi, 
Ochi-de-Aur s-a zbătut, dar era prea tirziu: aripile 
îl săltaseră în văzduh. O suferinţă nebănuită i-a con- 
tractat faţa albastră şi am înţeles că puterea de gra- 
vitație se exercită probabil cu violenţă şi în chip spe- 
cific asupra thuleenilor. Neobişnuit de puternica lor 
legătură cu piatra satelitului, aderenţa bazei albastre- 
lor coloane ale trupurilor lor la această piatră, explică 
felul ciudat în care pot urca pe un perete vertical. Des- 
prinderea de familiara piatră opalină e însoţită de 
aceea la ei de o senzaţie fizică de sfişiere, ca şi cum 
şi-ar simţi trupul sfirtecat, rupt de nişte invizibile ră- 
dăcini. 

Pe cît de violentă, pe atit de scurtă s-a dovedit a 
fi dureroasa senzaţie. Odată aflat în văzduh, Ochi-de- 
Aur n-a mai vădit decit mirare, o copilărească încîn- 
tare care-l făcea să-şi miște fără astimpăr şuviţele aurii, 
de parcă ar fi exclamat într-una. Dificultatea des- 
prinderii lui de piatra celei de a zecea lumi ne-a făcut 
să sărim peste exerciţiile la care am fi dorit să-l supu- 
nem pe cel ce primea botezul înălțimilor. Ochi-de- 
Aur deprinse de altfel neobişnuit de repede tehnica 
simplă a manevrării ptrghiei de comandă. Încă o dată 
remarcam cit de înzestrați erau thuleenii, cît de repede 
se acomodau situaţiilor neașteptate. 


128 


Grave ca de obicei, nevădind pic de mirare, cele 
două preotese asistaseră în mijlocul unei cete de thu- 
Jeeni la ridicarea noastră în văzduh. Printre trupurile 
cuprinse de un vesel neastimpăr şi înfăşurate în straie 
albe, coloanele întunecate ale preoteselor păreau stilpii 
fermi ai colectivităţii. Am băgat de seamă cu satisfac- 
ție că oamenii albaştri de faţă la zborul nostru, şi 
chiar Ochi-de-Aur, manifestau mirare, bucurie, admi- 
raţie, dar în nici un moment — şi nici pentru o clipă 
— spaimă. Un vechi scriitor de pe Pămînt formulase 
cîndva părerea că spaima e un sentiment nobil, măr- 
turisind gradul de dezvoltare a imaginaţiei. După scriito- 
rul pomenit, numai debilii mintali n-ar cunoaşte spaima, 
creierul lor îndobitocit nefiind în stare să imagineze, să 
construiască posibilităţi variate dintre care, cel puţin 
unele, înspăimîntătoare. Spre deosebire de cel ce-şi justi- 
fica astfel propriile spaime, ştim de mult că oamenii 
liberi nu cunosc simțămiîntul acesta umilitor. Încredinţat 
de inteligenţa surprinzătoare a thuleenilor, deduceam că 
se simt liberi. Poate că îndepărtata trecere prin lumea 
lor a marţienilor, cu care — cel puţin pentru asemă- 
nări de ordin fizic — ne asimilau, îi obişnuise cu gîn- 
dul că nu aveau a se teme nici măcar de necunoscut? 
Necunoscutul nu li se arătase duşmănos. 

Triunghiul nostru de zbor se avînta din nou pe 
cerul întunecat al celei de a zecea lumi, de astă dată, 
însă, Ochi-de-Aur ne arăta drumul. Și nu ştiu cum 
ne-am fi descurcat fără el, presupunind că am fi aflat 
încotro să ne îndreptăm, de vreme ce ochiul mort al 
Ultimei luneca repede dincolo de linia orizontului şi 
bezna prindea a se înstăpîni. Cele două puncte de foc 
ardeau posac în mijlocul feeriei constelaţiilor. Sub noi, 
întunericul primordial. Călăuza noastră îşi întorcea 
uneori capul şi mi se părea că poartă o mască de aur, 
pe care lumina stelelor o făcea să scapere. 

Am zburat mult, prin liniște, prin beznă. Gîndu- 
rile-mi zburau mai repede decît trupul, pătrundeau în 
peştera păzită de viermele cu înfăţişare omenească şi 
roiau în jurul Plarei, mirîndu-se de puterea de atrac- 
ție pe care firava mercuriană o exercita asupra lor. 
Îmi dădeam seama abia acum că nu era vorba doar 

de grija faţă de tovarăşa care se hotărise să înfrunte 
alături de noi greutăţile şi primejdiile expediției. Mă- 
runtele noastre neînţelegeri îmi apăreau într-o nouă 
lumină, ca şi cum aș fi avut nevoie de o scurtă ab- 
senţă pentru a preţui aşa cum se cuvenea prezenţa pînă 
atunci neluată în seamă a Plarei. Ochii violeţi ai fetei 
pe care o visasem atita vreme cît se afla departe, : inac- 
cesibilă î în misterul abia întrezărit al lumii ei, îşi pier- 
deau, ÎȘI pierduseră puterea magnetică. Oare numai 
pentru că nu puteam uita extazul care-i năpădise în 
peştera fosforescentă ? 

Fără să vreau, imaginea Plarei se împletea cu ima- 
gini pe care ea nu apucase să le vadă, cu tot ce afla- 
sem cu puţin înainte în templu. Aparatele de o stranie 
perfecţiune ale marţienilor, funcţionînd ireproşabil după 
multimilenara lor coborîre pe Thule, nu mă tulburau 
numai prin tot ce sugerează desăvirşirea tehnică. Era 
limpede că oamenii de pe Planeta Roşie stăpiniseră 
puteri pe care omenirea planetară încă nu le descope- 
rise. Nu puteam uita cubul de metal transparent și mă 
întrebam dacă bătrina ne arătase toate tainele idolului 
cioplit după chipul şi asemănarea marţienilor, sau nu- 
mai pe cele care, explicîindu-ne origina lor, ne puteau 
fi de folos imediat. Şi ce rost avea idolul Marelui Zeu, 
cînd marţienii — ca şi noi — refuzaseră mai mult ca 
sigur să se lase adoraţi ? Cea mai bună dovadă o 
constituia faptul că membrii expediției noastre nu fu- 
seseră luaţi drept zei tocmai pentru că thuleenii. recu- 
noscuseră în noi semenii marţienilor, a căror amintire 
se perpetuase probabil pe cale „orală“, prin legende 
(deocamdată nu descoperisem şi, datorită neobişnuitu- 
lui fel de a comunica al oamenilor albaştri, nici nu 
credeam că vom descoperi vreodată o scriere thuleeană). 
Cum era cu putință ca viaţa de pe cea de a zecea 
lume să fi evoluat atit de încet, încît thuleenii să mai 
simtă nevoia unei credinţe naive, sau să accepte în 
continuare un Mare Zeu legat de rituri primitive 2 Să 
fi fost de vină numai legile evoluției vieţii în for- 
mele ei neobișnuite, unice în tot sistemul nostru, de pe 
singulara Lună a celei din urmă planete? Să ne fi aflat 
în faţa unui fenomen de involuţie şi ceea ce luasem 

drept o specie tinără să nu fi fost decit forma dege- 
nerată a unei specii străvechi? De fiecare dată cînd 
socoteam că înţelesesem cite ceva din această lume 
diametral opusă lumilor noastre eram nevoit să constat 
că mă înşelam. Fără descifrarea „limbajului“ thuleean 
era aproape cu neputinţă să sperăm că vom ajunge 
cîndva să înţelegem tot ce ne înconjura. 

Zburam de multă vreme prin întunericul pe care 
doar cele două flori ale soarelui, cu care privea Ochi- 
de-Aur, îl puteau străpunge, cînd am început să ve- 
dem că cerul se luminează treptat. Intram în emisfera 
„limpede“ a lumii de piatră. Curînd, staterul de aur al 
Soarelui se ivi dureros de departe şi stelele păliră, fără 
a pieri de pe cer. Sub noi, încremenită, o mare tran- 
dafirie îşi întindea scutul de o netezime 'inimaginabilă, 
ca o gigantică lespede îndelung şlefuită de vint. Deşi 
nu făceam nici un efort pentru a ne menţine în văz- 
duh, poziţia nefirească ne obosise. Mă gîndeam cu 
stringere de inimă la Kes, căruia îi propusesem să ne 
aştepte în aşezarea thuleenilor albaştri şi care refuzase, 
indignat. Cu o milă plină de duioşie îi vedeam acum 
capul lăsa pe piept şi i-aş fi împrumutat cu dragă inimă 
ultimul meu strop de putere. Am simţit nevoia să-l 
imbărbătez, eu, pe cel care mi se păruse întotdeauna 
plin de încredere şi de optimism. 

— Curaj, Kes, nu mai avem mult! 

Cu un chinuitor efort şi-a ridicat bărbia şi mi-a 
zimbit şters. Nu mai avea puterea să vorbească. I-lana, 
care zbura cu puţin deasupra lui, mi-a aruncat o pri- 
vire neliniştită. 

— Să coborim, a spus Al-aut, arătindu-ne malul 
peste stîncile căruia pluteam. 

I-a făcut semn lui Ochi-de-Aur. A priceput îndată, 
dar, spre mirarea noastră, ne-a dat a înţelege că nu 
puteam, sau nu trebuia să coborim acolo. Malul părea 
absolut pustiu, doar nişte tufişuri cu frunze roșii între- 
rupeau neregulata succesiune a stincilor untoase. 

— E cu putinţă să vadă ceva care ne scapă? a în- 
trebat I-lana. 

Nu ştiam ce să-i răspund şi, pentru a mă încredința 
că Ochi-de-Aur nu voia într-adevăr să coborîm acolo, 

am început să mă apropii de mal. Călăuza noastră s-a 
repezit şi m-a tras cu putere de braţ. Faţa albastră i se 
contractase. 

— Mai poţi zbura, Kes? 

Biologul a dat din cap şi ne-am urmat drumul. Ma- 
lul se vedea destul de bine în lumină şi, oricît ne-am 
străduit, ne-a fost cu neputinţă să descoperim pricina 
pentru care Ochi-de-Aur se împotrivise să poposim pe 
una dintre stincile lui opaline. 

Am trecut apoi peste o pădure părind o imensă 
saltea portocalie şi, abia cînd ne-am aflat deasupra 
unui mamelon de piatră, golaş şi neted ca un genunchi, 
Ochi-de-Aur ne-a arătat prin semne că puteam cobori. 
Ne-am -oprit chiar pe mica platformă ce încununa ma- 
melonul. Kes s-a lungit pe piatră şi I-lana s-a ocupat 
de el. 

Întorcînd spatele pădurii peste care zburasem, Ochi- 
de-Aur şi-a întins braţul, fără a cobori, deoarece se 
temea de şocul din clipa cînd ar fi trebuit să se înalțe 
din nou în văzduh. De acolo, de sus, ne-a atras aten- 
ţia asupra unui perete de piatră, literalmente ciuruit 
de găuri care se căscau, la intervale neregulate, în stinca 
gălbuie. Am înţeles că erau intrările peşterilor adăpos- 
tind Pieile-Albe şi inima mi s-a strîns la gîndul că 
Plara se afla acolo, în puterea oarbă a hoardei. Am 
dat să mă ridic în văzduh, dar călăuza pe care bătrina 
preoteasă ne-o dăduse mi-a făcut semn să aştept. Apoi 
s-a îndreptat către găurile pe care ni le arătase și a 
privit, pe rînd, în adîncurile lor, pentru ca, zburînd 
curind peste creasta stîncii, să dispară în depărtare, 
acolo unde lumina slabă nu ne mai îngăduia s-o urmă- 
rim. N-aveam altceva de făcut decir să-i aşteptăm în- 
toarcerea (lar să așteptăm! a miriit Al-aut). Kes îşi 
venise în fire. 

— Îmi pare rău că vă încurc, a şoptit. Numai s-o 
văd pe Plara teafără, apoi... 

Tăcuţi, ne-am privit şi ne-am plecat ochii. Nici unul 
dintre noi n-ar fi crezut că bătrinul va dori să adoarmă 
atit de repede, atunci cînd tainele lumii de piatră ni 
se păreau mai complicate decît oricînd. Răpirea Plarei 
îi dăduse o lovitură pe care n-o putea îndura. Nici- 

odată n-am fi cutezat să oprim un om care-şi exprima 
dorinţa de a săvîrşi marea trecere, dar ne aflam în 
împrejurări deosebite. 

— Avem nevoie de tine, a spus încet Al-aut, găsind 
singurele cuvinte în stare să afle ecou în Kes. 

— O veţi avea pe Plara, a răspuns totuşi bătrinul. 
Cel] puţin, nădăjduiesc... Glasul î s-a frint, dar şi-a 
recăpătat puterea : Fireşte, altminteri... 

Şi vocea i-a tremurat din nou. 

— Plara nu va putea face totul singură, a rostit 
I-lana, neutru. 

— Au evoluat sau involuat oamenii albaştri? am 
pus atunci întrebarea şi, aşa cum mă aşteptam, Kes 
a redevenit biologul expediţiei. 

— N-avem încă datele necesare, a spus deodată, cu 
vechea lui căldură, dar nu cred că se poate vorbi des- 
pre o involuţie. Prefer să socotesc că evoluţia vieţii 
bazate pe siliciu are nevoie de un răgaz mult mai mare 
decit cea bazată pe carbon, deşi iuțeala cu care thu- 
leenii ne înţeleg poate constitui un argument împotriva 
mea, ilustrind tocmai repeziciunea proceselor lor inte- 
lectuale, rapiditatea percepţiilor şi, eventual, a întregii 
lor evoluţii. Dacă se va dovedi că aşa stau lucrurile, 
va trebui să căutăm urmele fiinţelor care au întim- 
pinat expediţia marțiană, au păstrat obiectele și poate 
cunoştinţele pe care aceştia le-au adus pe Thule, pen- 
tru a le transmite apoi oamenilor albaştri de azi. 

Oricit de curios ar părea, nu mă gîndisem la o ase- 
menea ipoteză. 

— Oare Pieile-Albe...? am exclamat. Tot ceea ce 
pare primitiv la ele ar putea constitui stigmate ale 
degenerescenţei ? 

— Văd că ţii să descoperi cu totdinadinsul un fe- 
nomen de involuţie! a ris Kes. Poate... sau poate că 
au trăit pe Thule nişte oameni care au dispărut... 

— Nu prea cred în dispariţii, am spus, ridicînd din 
umeri. De altfel detectoarele malarat... 

— De ce, dă-mi voie... a început Kes, dar Al-aut 
i-a tăiat vorba: 

— Se întoarce Ochi-de-Aur! 

Am urmărit cu plăcere zborul neobișnuitei păsări care 
străbătea văzduhul lumii de piatră, nădăjduind că 
„ridicarea la cer“ a lui Ochi-de-Aur avea să constituie 
preludiul apropierii oamenilor albaştri de restul ome- 
nirii planetare şi nu materia primă a unor legende de 
felul celor legate de numele sumerianului Etana sau 
grecului Icar. Sigur pe mişcările lui, puternic şi grațios, 
Ochi-de-Aur s-a rotit pe deasupra capetelor noastre. 
Dar am văzut îndată că e tulburat. Cu o nelinişte ce 
ni s-a transmis fulgerător, ne-a făcut semn că trebuia 
să ne urmăm zborul. Fără să ne mai consultăm, am 
înţeles cu toţii că Plara nu se afla prin apropiere și 
că primejdia era iminentă. Cu același gest am apăsat 
cu toţii pirghiile şi, în aceeaşi clipă, ne-am desprins 
tălpile de piatra opalină a mamelonului. 

Am zburat peste peretele străpuns de găurile peşte- 
rilor şi, deşi m-am străduit să privesc în fundul lor 
întunecat, n-am putut desluşi ceea ce doar ochii albas- 
trului nostru prieten izbuteau să vadă. Am trecut peste 
magma trandafirie a unui rîu, apoi peste globurile agi- 
tate ale unei păduri. Ochi-de-Aur zbura acum mai 
încet, cercetind parcă imensa saltea portocalie, alcă- 
tuită din îmbinarea coroanelor. Deodată a arătat cu 
braţul în jos şi a coborit repede. Dar am ajuns 
înaintea lui în luminişul pe care-l alese şi am bănuit 
puterea cu care piatra gălbuie îl atrăgea. Coloana 
albastră a trupului i s-a contractat, de parcă o sălba- 
tică apăsare i-ar fi comprimat capul, gitul şi umerii. 
Buimăcit şi, poate, răscolit de o insuportabilă du- 
rere, Ochi-de-Aur s-a prăvălit la picioarele mele. 
M-am repezit către el, dar se şi ridica unduindu-şi 
trupul cu graţia neliniştitoare a unui șarpe. Încă ză- 
păcit, şi-a rotit cele două flori ale soarelui, bătind 
nedumerit din grelele-i pleoape albastre, apoi şi-a des- 
făcut braţele, ridicîndu-şi palmele într-un atit de fami- 
liar gest de autoironică apreciere, încît mi s-a părut 
că-l and zicînd: „EL, asta a fost !“. L-am simţit 
aproape de noi prin mecanismul intim al reacţiilor 
şi m-am bucurat în asemenea măsură că-l vedeam tea- 
făr, încît nu m-am putut stăpini şi l-am îmbrățișat, 
stringîndu-l la piept. M-a înţeles, sînt sigur, de vreme 

ce a găsit un alt gest familiar pentru a-mi răspunde: 
m-a bătut de citeva ori pe umăr cu mica lui palmă, 
sfirşită în trei degete. Nu altfel s-ar fi comportat un 
om al oricăreia dintre cele nouă lumi, dacă nu punem 
la 'socoteală zimbetul. Căci faţa lui Ochi-de-Aur a ră- 
mas imobilă în tot timpul afectuoasei lui demonstraţii 
şi buzele albastre, nesensibilizate de obişnuinţa vorbirii, 
nu s-au deschis pentru umana strălucire a zimbetului. 

Aşadar, ne aflam toţi cinci în poiana pe care o ale- 
sese. Auriile şuviţe care-i împodobeau fruntea se miş- 
cau asemenea cililor vibratili ai unui uriaș şi sclipitor 
crin de mare, detectind sunete pe care nu le puteam 
auzi. Hotărit deodată, călăuza noastră ne-a făcut semn 
s-o urmăm şi a pătruns în pădurea trunchiurilor cris- 
taline. | 

Ferindu-ne de agresivele globuri luminoase, păşeam 
unul în urma celuilalt, întrebindu-ne unde intenţiona 
să ne ducă Ochi-de-Aur. Mi se părea neprobabil ca să- 
laşul căutat al Pieilor-Albe să se afle printre trunchiu- 
rile ale căror globuri carnivore trebuiau să le inspire 
groază. Sau cunoşteau un mijloc de neutralizare a co- 
pacilor de sticlă şi se socoteau, dimpotrivă, apăraţi de 
sinistrele globuri portocalii ? , 

Asemenea carenei unui vas, coloana albastră a 
trupului lui Ochi-de-Aur despica pulberea colorată 
aşternută pe jos şi două şuvoaie portocalii unduiau în 
dreapta şi în stinga ei, unindu-se iar, după cetrecuse. 
Picioarele noastre o răscoleau doar, aşa cum ar fi stir- 
nit odinioară praful pe vechile drumuri de pămînt ale 
Terrei. 

Am mers timp de o jumătate de oră — jumătatea 
unei ore fictive, măsurată de ceasul obişnuit cu o altă 
scurgere a timpului — şi deodată, cu străfulgerarea 
unei iluminări, am avut revelaţia locului către care 
Ochi-de-Aur ne călăuzea. Broboane de sudoare mi s-au 
ivit pe frunte. 

— 'Tudla! a strigat I-lana. 

Răsuflam greu. Fără o vorbă, Al-aut l-a împins 
de citeva ori pe Ochi-de-Aur, îndemnîndu-l să se gră- 
bească. Dar nu mai era nevoie. Cu o panică rapace, 
necontrolabilă, care creştea în mine ca o sălbăticiune, 

punînd stăpinire dinăuntru pe trupul, pe inima mea, 
cuprinzîndu-mi creierul cu impalpabile gheare tremură- 
toare, am văzut trunchiurile copacilor contorsionaţi ca 
pentru a scăpa de o groază ce ne era comună şi, din- 
colo de ei, sinistrul luminiş dominat de colosul în odăj- 
dii verzi-aurii, peste care se zbuciuma giganticul glob 
carnivor. 

Poiana era plină de respingătoarele Piei-Albe, dar 
vederea trupului firav al Plarei pe cumplita piatră a 
jertfelor m-a făcut să mă năpustesc orbește înainte, 
izbind cu zguduitoarea redescoperire a unui sentiment 
dispărut de veacuri: ura. Trupurile albe rezistau, miini 
cu trei degete încercau să mă oprească, să mă prindă, 
dar n-aveam ochi decit pentru Plara, pentru tovarăşa 
mea, pentru ființa fragilă legată de piatra unei ere 
barbare, gata s-o răpească pentru totdeauna, s-o cu- 
funde în întunericul cu care omenirea se luptase din 
clipa naşterii ei, pe care izbutise să-l înfringă, să-l 
izgonească, şi care-şi găsise adăpost printre rimele albe, 
insultînd cu parodia înfăţişării lor nobilul chip omenesc. 
Ura organică, structurală, covirşea fiara panicii şi-mi 
multiplica puterile. Încercam primitiva satisfacţie dată 
de pumnul care-şi atinge ţinta,  întimpină rezistența 
elastică a unui corp silit să cedeze. Gifiiam, cucerind 
centimetru cu centimetru. Nu vedeam ce face Al-aut 
— pe Kes şi I-lana nu-i puteam pune la socoteală — 
dar ştiam că se luptă cot la cot cu mine. Un trup alb 
s-a ridicat ca de la sine în dreapta şi-a zburat, proiectat 
violent în masa celorlalte. Am desluşit pentru o frac- 
ţiune de secundă masca aurie a omului albastru care-şi 
depășea rolul de călăuză pentru a ni se alătura şi a-şi 
pune viaţa în primejdie, apoi m-am prăbuşit, tras cu 
putere de picioare. Şi am urlat ca o fiară, pentru că în 
clipa aceea masa oscilantă a imensului glob portocaliu 
s-a prăbuşit peste piatra de care Plara era legată. 

Totul se sfirşise. Reflexele verzi-aurii de pe trun- 
chiul sticlos vibrară şi globul se împurpură, ridicîndu-se 
greoi. Piatra era goală. Un tremur nestăpinit m-a cu- 
prins şi lacrimile mi-au împăienjenit vederea. Braţele 
care mă ţineau s-au depărtat. Zdrobit, m-am ridicat în 
picioare. Fiinţele cu piele albă se prosternaseră, cu frun- 

ile lipite de piatra luminişului. Mai departe de mine, 
nemişcat, Al-aut părea turnat în bronz. Ochi-de-Aur 
îşi întorsese faţa. Atunci l-am văzut pe Kes năpustin- 
du-se, ocolind trupurile prosternate şi trecind peste ele 
pentru a se apropia de dezgustătorul copac : 

— Atenţie ! a strigat şi, în clipa aceea, cu o bucu- 
rie neîncrezătoare, o bucurie la fel de sălbatică, de 
totală, ca ura pe care o redescoperisem adineauri, în 
clipa aceea am văzut cum globul portocaliu se despică 
şi trupul Plarei cade pe piatra luminişului. 

Fără să înţeleg, năpădit de o fericire ce se cerea 
descărcată prin chiot, am străbătut din citeva salturi 
distanţa şi m-am pomenit o dată cu Kes Şi Al-aut lingă 
trupul nemișcat al Plarei. O nouă spaimă mi-a îngheţat 
sîngele în vine la gîndul că viaţa părăsise, poate, trupul 
inert pe care-l ridicam. La prima cercetare, costumul 
de protecţie părea întreg. 

— Repede ! Aripile ! a strigat Kes. 

Fără să ştiu ce fac, mecanic, am apăsat pirghia 
şi m-am înălţat, strîngînd în braţe fiinţa care concentra 
acum, pentru mine, toate temerile şi tot viitorul. 

Jos, în poiană, rimele albe rămăseseră nemişcate, in- 
capabile să reacționeze după „minunea “ la care asista- 
seră. Fără a le mai acorda vreo privire, am zburat pe 
deasupra pădurii, urmat de toţi ceilalți. Nu înțelegeam 
nici eu ce se petrecuse şi, ciudat, nu simţeam nevoia să 
înțeleg. Fericirea de care eram plin, purtînd în braţe 
trupul uşor al Plarei, era atit de cuprinzătoare, încît 
nu mai lăsa loc nici unui gînd. Alungasem orice teamă 
ȘI eram încredinţat, știam că Plara trăieşte. Credinţa 
asta îmi ajungea. Nu mai aveam nevoie de nimic şi aş 
fi dorit ca zborul să nu se sfirşească, să plutesc o veş- 
nicie „aşa, purtind prin văzduh fata cu ochii închişi că- 
reia îi simţeam capul în dreptul i inimii. Mi se părea că 
răsuflă uşor. Niciodată, chiar în visele în care îmi apă- 
reau imenşii ochi violeţi, nu fusesem cuprins de sfişie- 
toarea duioşie pe care o încercam privind buzele între- 
deschise ale Plarei... 

Am ajuns curînd la mamelonul de piatră, pe care 
poposisem pentru a-i îngădui lui Kes să se odihnească. 
De astă dată coboram să-i dăm Plarei primele aju- 

toare. I-lana o cercetă, pe cît îi îngăduia inevitabilul 
costum de protecţie. 

— Trăieşte, a spus bucuroasă, confirmînd ceea ce 
dragostea mea ghicise. 

Două lacrimi curgeau pe obrajii brăzdaţi ai lui Kes. 

— S- -o ducem în omnimov, a rostit încetisor. 

Se întunecase de-a binelea. Stelele scăpărau mai pu- 
ternic. Rotindu-se pe deasupra noastră, trupul lui 
Ochi-de-Aur le acoperea cînd şi cînd. Al-aut a vrut 
s-o poarte de astă dată pe Plara, dar nu m-am învoit 
şi m-am înălțat din nou, ţinind-o în braţe. Ne-am 
înapoiat în aşezarea oamenilor albaştri, unde ne-am 
despărţit de cel care ne îngăduise să înţelegem preţul 
adevăratei prietenii a thuleenilor. Acum, la despărţire, 
ca în toată vremea cit fusesem împreună, se purtă 
firesc. Eram convins că n-avea să povestească măcar 
felul în care luptase alături de noi. 

În omnimov, în timp ce I-lana se ocupa de Plara, 
am putut vorbi în sfîrşit despre „minunea“ la care 
asistasem. Pe drum avusesem răgazul să-mi analizez 
comportarea și înţelegeam cit fusese de nechibzuită. 
Mă lăsasem aîrî de întunecatul simţămînt de ură pe 
care-l descoperisem şi mă năpustisem asupra Pieilor- 
Albe, așa cum strămoşii noştri se năpusteau asupra 
duşmanilor, în cursul aberantelor manifestări colective 
pe care le numeau războaie. Judecata îmi fusese în 
asemenea măsură întunecată, încit nu-mi dăduse prin 
minte să folosesc pistolul hipnotic. Dar Al-aut, Kes 
şi chiar I-lana de ce:nu făcuseră uz de arma pe care 
o aveau la îndemînă? 

Mi-am exprimat nedumerirea cu glas tare. 

— Una dintre lepădăturile albe mi-a smuls din 
mînă pistolul i în clipa în care îl scosesem din teacă, 
a răspuns în silă Al-aut. 

— Noroc că s-a întimplat aşa! a rostit Kes. Eraţi 
amindoi atît de încrincenaţi, încît nu m-aţi auzit, 
probabil. V-am strigat de două ori să nu folosiţi pis- 
toalele şi nici eu, nici I-lana, care se afla lîngă mine 
şi m-a înțeles, n-am pus mina pe ele. 

L-am privit cu mirare. 

— Vrei să spui că ai bănuit...? 

— Da. Undele soporifice puteau complica totul, 
deoarece puteau influența copacul. Înţelegeţi ? Globul 
portocaliu putea să adoarmă, să-şi întrerupă proce- 
sele vitale şi Plara ar fi fost iremediabil pierdută. În 
mod normal însă, gigantica plantă carnivoră nu-i 
putea face vreun rău. Datorită structurii noastre sîn- 
tem practic invulnerabili, inasimilabili de către ori- 
care organism al celei de a zecea lumi. Fenomenul e 
identic cu cel ce se petrece dacă înghițim o piatră. 
Organismul nostru n-are ce face cu ea, nu o poate 
asimila şi, ca atare, o expulzează ! 

— Extraordinar ! am strigat. Dar de ce spui că Plara 
ar fi fost iremediabil pierdută, dacă bestia portocalie 
adormea ? De vreme ce alcătuirea noastră e, în orice 
caz, invulnerabilă... 

— Nu ştim ce proprietăţi are globul portocaliu, 
dar n-avem dreptul să excludem eventuale valenţe elec- 
trice, sau de altă natură. Organismul nostru e inasimi- 
labil, dar nu indestructibil. Expus mai mult timp puterii 
necunoscute a globului carnivor... 

Eram uimit de liniştea cu care vorbea acum. De 
vreme ce Plara se afla din nou printre noi, putea lua 
calm în consideraţie toate posibilităţile. 

— Copacul ăsta blestemat trebuie nimicit, a spus 
Al-aut. E limpede că ţestele din piramida pe care am 
vizitat-o sînt ale unor oameni albaştri. 

Am atras atenţia că tocmai din pricina asta thule- 
enii îi sacrifică, la rindul lor, pe cei care-i vînează 
pentru a hrăni copacul. 

— Mă întreb ce putem face pentru a împiedica 
jertfele ? a mai întrebat Kes. Distrugerea unui idol 
n-a afectat niciodată dezvoltarea unei religii... 

— Adevărat, i-am răspuns, dar aici avem de-a face 
cu o forță vie, care nu mai poate fi înlocuită. Nimi- 
cirea ei de către o forţă evident superioară poate con- 
stitui, într-un asemenea caz, o soluţie, Spaima mai pu- 
ternică îndemnindu-l pe omul primitiv să părăsească 
ocrotirea unui idol ineficace... 

— Întocmai, a 'spus Al-aut, dar n-am dat atenţie 
hotăririi nestrămutate care i se întipărise pe faţă, pen- 
tru că tocmai atunci a intrat I-lana. 

Ne-a zimbit liniştitor. 

— Doarme. A trecut printr-o comoţie, care nu va 
lăsa urme. 

Îmi venea s-o îmbrăţişez. 


4. O IDEE 


A trecut o noapte şi o zi, o noapte şi o zi de-a 
noastră — şase zile şi şase nopţi thuleene — şi Ultima 
a răsărit din nou peste așezarea în care am fost pri- 
miţi cu braţele deschise. Doar Ochi-Verzi mă privea 
pieziş, atunci cînd mă întâlnea, şi nu ştiam în seama 
cărui fapt să pun antipatia vădită pe care mi-o arăta. 
În coliba de piatră în care erau închise, Pieile-Albe 
urmau să doarmă. Plara, în schimb, îşi revenise. Trăise 
clipa cea mai îngrozitoare în luminoasa substanţă por- 
tocalie a globului carnivor, cînd i se păruse că o pu- 
tere ce nu concepea împotrivire punea stăpinire pe 
raţiunea ei. 

Nu era ceva asemănător unei descărcări electrice, 
ci altceva, e) forță pe care o intuise vie, înzestrată cu 
voinţă, senzaţia că se află î în puterea cuiva (poate că; 
aşa se simte musca în pinza păianjenului sau şoarecele 
sub privirea hipnotică a şarpelui) şi teama că ten- 
siunea” insuportabilă va atinge o limită pe care mintea 
nu e în stare s-o îndure, teama că va înnebuni. Nu 
voia să creadă că totul nu durase decit o fracțiune de 
secundă. Avea impresia că forţa inimaginabilă a glo- 
bului portocaliu se exercitase asupra ei un timp înde- 
lungat şi că fusese nevoită să-şi încordeze ultimele 
puteri pentru a-i face faţă. 

— Un asalt perfid, cu neputinţă de detectat. În 
ciuda luminozităţii, agresiunea  beznei... Da, atacul 
unei forțe întunecate, pornită dintr-o zonă extra- 
umană, dincolo de tot ce putem imagina... 

M-am uitat la Kes. Prevăzuse că, deşi inasimilabil, 
organismul nostru putea fi distrus. 

— La originea vieţii stau procese complicate, pe 
care le-am pătruns în bună măsură, a spus biologul. 
Dar credem 'doar că ştim la care etapă — şi în ce pro- 
porție — apare percepţia, ce amintiri ale forţelor care 
se exercită asupra ei transmite forma cea mai rudi- 
mentară de viaţă, la hotarul dintre inorganizat şi or- 
ganizat. Globul portocaliu... aş diseca unul dintre 
globurile astea... şi 1- -aş înregistra undele. Un fel de 
encefalogramă, deşi sint convins că natura puterii lui 
mi-ar scăpa... Aparatele noastre sint concepute pentru 
alte structuri.. 

În cele din urmă am pornit cu Plara pe uliţa slab 
luminată de cenușia față a Ultimei. Ne-am aşezat pe 
un bolovan şi am privit, de la înălțimea rîpei, pan- 
glica leneşă a fluviului trandafiriu. Tăceam amindoi. 
Ni se părea că avem a ne spune atitea şi nu ştiam cum 
să începem. Sprincenele Plarei se ridicau peste ochii 
plini de bucuria calmă a marilor certitudini şi buzele 
1 se destinseseră într-un zîmbet. Am vrut să-i cer 
iertare pentru toate neghiobiile, pentru ciudata scrin- 
zeală care mă cuprinsese încă înainte de a porni către 
Thule, am vrut să-i spun cum mi-am dat seama cit 
o iubesc. 

— Nu-i nevoie, taci, a şoptit. Ştiam că mai devreme 
sau mai tirziu ai să înţelegi, nu, ai să-ţi aduci aminte... 
Credeai că ne-am cunoscut doar cu trei luni înainte 
de plecare ? Dintotdeauna am fost alături. Am copilă- 
rit împreună pe albastrele coline de lingă Madutan, 
la noi, pe Mercur, ne-am fugărit prin viile fără capăt 
ŞI ne-am impodobit cu ciorchinii înmiresmaţi, din 
boabele cărora musteşte sucul albastru... 

Amintirile înviau, ca nişte cinegrafii uitate pe după 
cilindri multicolori ai unei bandoteci. 

— Nu ride, a spus repede Plara, deşi nu-mi venea 
să rtd. Dacă mă uit îndărăt, mă văd întotdeauna ală- 
turi-de silueta stingace a unui băieţaş care priveşte 
mirat lumea, de silueta unui adolescent cu gitul subţire 
şi mîini disproporționat de lungi, de silueta unui tinăr 
călcînd nesigur, ca şi cum ar “sonda cu tălpile vesta- 

giile civilizaţiilor dispărute. Vrei să reconstitui culoarea 
trotuarului rulant şi a pereţilor pe lîngă care am lune- 
cat în seara cînd pentru întîia oară ne-am oprit sub 
bolta întunecată unde, unde... 

Am îmbrăţişat-o. Nu ne puteam săruta din pricina 
căştilor şi ne „mulțumeam să ne stringem unul în ce- 
lălalt, cu veşnica năzuinţă a îndrăgostiţilor de a se con“ 
topi într-un singur trup cu două inimi. 

— Gelozia e un păcat vechi, a şoptit. Visătorii de 
pe vremuri au prezis că va pieri, dar nu mi-e teamă 
să mărturisesc că am fost geloasă... 

Am revăzut gingaşa faţă azurie împodobită cu viole- 
tele ferestre ale ochilor... Ştiam acum că fascinația nu 
înseamnă iubire şi am încercat să-l explic şi Plarei na- 
tura obsesiei care mă stăpînise. A încuviinţat, cu puţină 
tristeţe. Deasupra noastră, discul Ultimei luneca re- 
pede pe cerul întunecat. 

A doua zi urma să punem în sfîrşit în funcţiune 
detectoarele pentru a încerca să aflăm unele dintre 
tainele lumii de piatră. Dar ne era scris să aminăm 
mereu elucidarea lor. Cind am deschis uşa colibei în 
care dormisem am văzut că tinăra ajutoare a preote- 
sei ne aştepta. Cu gravitatea care n-o părăsea nici- 
odată, ne-a făcut semn s-o urmăm şi a trebuit să ne 
supunem. Pornind în urma ei m-am întrebat dacă 
oamenii albaştrii au simţul umorului, dacă au desco- 
perit farmecul glumei. Știam că nu rîd, aşa cum nu 
zimbesc. Aveau posibilitatea de a glumi? Eram încli- 
nat să neg. 

Bătrina noastră prietenă ne-a întimpinat la intrarea 
templului, încrucişindu-şi braţele. Presupuneam că nu 
era doar un gest paşnic, ci forma de salut a thu- 
leenilor, aşa că am imitat-o şi ne-am încrucişat şi noi 
braţele. Plara a încercat să-i mulțumească pentru aju- 
torul pe care ni-l dăduse ca s-o salvăm şi, neştiind cum 
să procedeze, s-a plecat înaintea preotesei. Mina ei al- 
bastră i-a mîngiiat uşor casca, arătindu-ne că ciudata 
făptură cernită îi înţelesese intenţia. Eram” Sigur” tă 
Ochi- de-Aur povestise „minunea“ la care asistase şi m-a 
mirat încă o dată liniştea cu care bătrina primea O veste 
neașteptată. Dacă noi ne miram, nimic nu părea s-o 

mire. Aveam să înţeleg îndată că, într-adevăr, întîmpi- 
nase fără mirare „minunea“ datorită căreia Plara nu 
căzuse victimă globului carnivor. 

Sprijinindu-se de umărul Plarei, a lunecat repede că- 
tre o poartă pe care n-o mai văzusem (semiîntunericul 
o ascundea cu desăvirşire) şi cu toţii am urmat-o prin 
tunelul ce cobora repede, chiar de dincolo de poartă. 
Am coborit astfel pînă am dat într-un alt tunel, ori- 
zontal, care se sfirşea brusc. Aveam înainte un perete, 
in mijlocul căruia am văzut sculptat un motiv geo- 
metric luminos pe care l-am recunoscut îndată., Acolo, 
în faţa noastră, pe un bloc din fosforescenta piatră în 
care erau cioplite „opaiţele“ thuleene şi care fusese în- 
castrat printre blocurile peretelui, ardea semnul toz, 
atit de frecvent pe lespezile funerare sub care vechii 
marţieni îşi dorm somnul de veci. 

Bătrina a apăsat în două locuri, aşa cum procedase 
şi cînd ne dezvăluise ascunzătoarea din trupul Marelui 
Zeu, iar peretele s-a clintit, a venit către noi şi a lunecat 
spre stinga, descoperindu-ne o nişă învelită cu plăci 
fosforescente. Omul, pe care l-am văzut în lumina spec- 
trală, înainta cu un pas către noi. 

Priveliştea era atit de zguduitoare, încît. ne-am dat 
fără voie îndărăt, ca pentru a-l lăsa să treacă. Dar 
omul nu făcea al doilea pas. Pe braţul sting, îndoit din 
cot, îşi ţinea casca de cosmonaut şi ochii albaştri, larg 
deschişi, ne priveau Stăruitor din faţa măslinie, împo- 
dobită cu o scurtă barbă întunecată. 

„Inasimilabil, dar nu indestructibil...“ Părea cu ne- 
putinţă, să accepţi drept adevărat faptul că omul care 
se afla în faşa noastră, asemenea faimosului Ka al egip- 
tenilor, zugrăvit pe pereţii criptelor mortuare din valea 
Nilului, stătea acolo de peste zece mii de ani. Nu fusese 
îmbălsămat şi trupul i se conservase numai pentru că 
lumea de piatră nu-l putea asimila, după cum globul 
portocaliu n-o putuse mistui pe Plara. Bătrina preo- 
teasă ştia asta şi iată de ce n-o mirase „minunea“ din 
luminişul Pieilor-Albe. 

Omul de pe Planeta Roşie murise de mai bine de 
zece mii de ani şi tovarăşii lui îl lăsaseră pentru tot- 
deauna pe lumea de piatră. Faţa măslinie era a unui 

bărbat în plină putere. De ce murise? Apropiindu-mă, 
am văzut îndată că uniforma roşie îi era sfişiată într-o 
parte. Pe acolo pătrunseseră duşmanii nevăzuţi care-l 
răpuseseră, hidrogenul şi gerul. 

Cele două preotese se plecaseră adînc în faţa chipului 
senin, luminat de strălucirea ochilor albaştri, iar braţele 
lor făceau gesturile rituale cu care implorau statuile 
Marelui Zeu. Mi-am întins şi eu mina, dar pentru a 
apuca cilindrul pe care marţianul îl ţinea în pumnul 
drept. Era un cilindru alcătuit din necunoscutul metal 
transparent al paletelor pornite din discul roşu, care ne 
îngăduise să privim imaginea cetăţii dispărută din amin- 
tirea tuturor muritorilor. Am încercat să-i deşurubez 
capacul, dar unul dintre capetele cilindrului s-a des- 
prins în clipa în care am avut obiectul în mînă. Aşa 
cum văzusem prin transparenţa metalului, cilindrul cu- 
prindea un sul de ceea ce numim convențional »per- 
gament“, căci nimeni n-a izbutit să afle din ce şi-au 
alcătuit marţienii admirabilul material pe care scriau. 
Ca şi „pergamentele“ marii biblioteci descoperite în 
ruinele Falgăi, sulul perfect conservat era verde. Litere 
galbene îmi jucau pe dinaintea ochilor. 

Deşi nu-mai citisem texte marţiene din anii benzilor 
universitare, căci mă specializasem în arheologia te- 
restră, nu uitasem cu totul marţiana. Kes îşi amintea şi 
el cîte ceva, limba moartă a Planetei Roşii studiindu-se 
pe Marte în anii benzilor superioare, aşa cum rusa sau 
franceza se învaţă pe Pămînt. Amindoi ne-am ajutat, 
deci, pentru a citi cele citeva rînduri care sunau astfel: 

„În anul 7502 al neasemuitei Falga, eu, Rob, am scos 
marele strigăt. Zborul mi-a fost retezat la 19 cercuri 
şi am rămas pe luna planetei Zece. Prietenii mi-au săpat 
casa timpului. Mai departe !“* 


* Celor ce nu cunosc limba marțiană le amintesc că, pentru 
vechii locuitori ai Planetei Roşii, „a scoate marele strigăt“ în- 
semna a muri; anul marțian se numea „cerc“ (Roh avea deci 
aproape 38 de ani păminteşti cind a murit, anul pe Marte însu- 
mind aproape 687 zile de-ale noastre) ; „casa timpului“, fireşte, 
e mormîntul ; în sfirşit, expresia „mai departe“ încheie toate 
inscripţiile funerare, amintind că viaţa își urmează cursul. (n.a.) 

Ne-am ridicat privirile către Roh. Cu capul sus, 
drept, marţianul părea că adormise în picioare, că bu- 
zele strînse abia lăsaseră să-i scape îndemnul : „Mai de- 
parte !“ 

— Dormi în pace, Roh! a spus Plara şi cu toții 
i-am simţit cuvintele sunînd ca un legămînt. 

Preoteasa a închis cripta. Poarta grea pe care ardea 
semnul toz a acoperit trupul. Tăcuţi, ne-am înapoiat 
prin tunel şi biologul nostru a rostit citeva cuvinte 
din care am auzit doar: 

— La soroc... tot aici... 

— Bine, Kes, i-a răspuns Al-aut. 

Odată ajunşi în templu, ne-am luat rămas bun de 
la cele două preotese şi am păşit peste prag. În clipa 
aceea l-am văzut pe prietenul, nostru Ochi- de- Aur, 
lunecînd ca un bolid către noi. Dădea din miini şi 
şuviţele aurii i se zbuciumau atit de năprasnic, încât 
am înţeles că trebuia să se fi petrecut ceva deosebit. 
Capete curioase ieşeau din colibele pe lingă care 
trecea. 

Oprindu-se lîngă noi, făcu semne :desperate, îndem- 
nîndu-ne să venim cu el. Ştiam că, fără să i-o fi cerut, 
Ochi-de-Aur se socotea dator — ca unul ce luase 
parte la salvarea Plarei şi luptase împotriva Pieilor- 
Albe — să viziteze în fiecare dimineaţă coliba în care 
respingătoarele făpturi îşi dormeau somnul artificial. 
Să se fi intimplat ceva cu prizonierii ? Să se fi deş- 
teptat şi să fi izbutit să evadeze? 

— Ar fi cea mai bună soluţie, mi-a spus Al-aut, și 
i-am dat dreptate. 

Nu ştiam ce să facem cu ei, pentru că oamenii al- 
baştri nu s-ar fi învoit, probabil, să-i pună în liber- 
tate. Nu ştiam cum să le explicăm că nu aveau a se 
mai teme de duşmanii care trebuiau să-i ocolească, 
de vreme ce încercaseră pe propria lor piele efectul 
„magic“ al puterii noastre şi asistaseră la „minunea“ 
din poiana copacului-idol... 

L-am urmat pe Ochi- de- Aur, aşadar, destul de li- 
niştiţi. Mai mult, zbuciumul lui ni se părea comic: se 
temea de eventuala noastră supărare, ca urmare a unui 
fapt care ne bucura ! 

Poarta colibei în care fuseseră închişi prizonierii 
adormiţi era dată de perete, ceea ce ne-a confirmat 
bănuiala că evadaseră. Dar I-lana, care s-a apropiat 
cea dintii de prag, a scos un strigăt şi s-a tras îndărăt. 
Am văzut îndată şi eu pata albastră. Pieile-Albe nu 
evadaseră, fuseseră ucise cu sînge rece, în somn. Tru- 
purile chircite zăceau într-o băltoacă albastră, arătind 
fiecare o adincă tăietură sub bărbie. 

Înfioraţi și indignaţi ne-am întors privirile. N-a- 
veam pricini să ţinem partea fiinţelor amorale şi rău- 
făcătoare ucise, dar asasinatul laş, măcelul deliberat, 
ne repugna prin josnica lui ticăloşie. Atraşi de „stri- 
gătele“ lui Ochi-de-Aur, thuleenii se îmbulzeau acum 
in jurul colibei și mi s-a părut că gesturile le vădeau 
nemulţumirea. Am încercat să întreb prin semne cine 
săvirşise crima, dar nimeni nu ştia să răspundă. Nu 
Ştia, sau nu voia? 

Urmărind feţele posomorite ale celor din iur am 
înțeles deodată că nici unul nu minţea, că nici unul 
nu ştia într-adevăr cine-şi mînjise mîinile cu sîngele 
unor victime neputincioase, răpuse în timp ce dor- 
meau. Nici unul nu minţea, pentru că thuleenii nu 
puteau minţi. Spre deosebire de noi, care sintem în 
stare să gîndim una Şi să spunem alta, procesul gin- 
dirii făcea să vibreze rubinul aflat la baza creierului 
lor şi delicatele şuviţe colorate transformau automat, 
pentru ceilalți, vibraţiile în idei şi sentimente. Duali- 
tatea gindire-vorbire nu exista, nu exista deci nici 
posibilitatea înşelării aproapelui. Societatea thuleenilor 
albaștri nu cunoştea înşelători şi înşelaţi. 

Eram atit de uluit de descoperirea făcută, i încit am 
uitat pentru o clipă de nefericitele victime din coliba 
de piatră. Dacă aveam dreptate, asasinul nu se putea 
ascunde. Le-am comunicat celorlalți propunerea şi cu 
toţii au fost de acord. 

— Raiul pe Thule! a ris Plara. 

— Raiul ăsta se plăteşte scump, i-a amintit I-lana. 

— Raiul ăsta se numeşte stagnare, a precizat Kes. 

— Dar religia ? a întrebat I-lana. Ce înşelătorie 
mai tipică a apărut vreodată şi cum se potriveşte 
existenţa religiei cu imposibilitatea de a minţi? . 

— Nu cunoaştem încă resorturile religiei thuleene, 
l-am amintit. Împrejurarea că Marele Zeu reproduce 
chipul marţienilor, mormîntul lui Roh, faptul că noi 
n-am fost luaţi drept zei, deşi în costumele noastre 
semănăm cu marţienii, acum idolatrizaţi, iată tot atitea 
necunoscute... Apoi, la origini, religia nici n-a fost o 
inşelătorie, ci un mod naiv de a explica lumea. A de- 
venit înşelătorie mult mai tirziu, cînd s-a pus în slujba 
unei clase privilegiate... 

— Ne întoarcem de unde am plecat, a constatat 
Plara. 

Între timp, thuleenii se adunaseră tot mai numeroşi. 
Dacă teoria mea era întemeiată, asasinul nu avea să se 
arate, de vreme ce simpla lui prezenţă trebuia să-l dea 
de gol. Mi-am rotit privirile. Fata cu ochi violeţi, de 
pildă, nu se afla printre ceilalți. Aşadar, lipseau probabil 
Şi alţii. 

— Nu văd cum i-am putea aduna pe toţi, a spus 
Al-aut. 

Nu prea ştiam nici eu cum se cuvenea să procedăm, 
dar îmi dădeam seama că numai bătrina preoteasă ne 
putea ajuta să aflăm vinovatul. De fapt, era pesemne 
Şi sarcina ei. 

Ne-am îndreptat aşadar către templu, urmaţi de 
Ochi-de-Aur şi de toți thuleenii. Bătrina aştepta în 
prag. Datorită felului de a comunica al oamenilor al- 
baştri, eram încredinţat că aflase ce se petrecuse. Şuvi- 
ţele negre i s-au mișcat de cîteva ori. Bărbaţii şi fe- 
meile s-au risipit treptat şi preoteasa ne-a arătat discul 
cenuşiu al Ultimei, care cobora repede către orizont. 
Apoi şi-a mişcat de două ori braţul. Ne convoca la al 
doilea apus. Nu fusese nevoie să-i cerem adunarea ob- 
ştii, o făcea din proprie inițiativă. 

Fireşte, aveam la dispoziţie un mijloc neîndoielnic 
pentru a afla adevărul şi, cum ţineam să ştim dacă pre- 
supunerile noastre sînt îndreptăţite, ne-am luat zborul 
către omnimov. De cînd Ochi-de-Aur făcuse împreună 
cu noi o călătorie prin văzduh nu ne mai feream de a 
fi văzuţi zburînd, aşa că ne-am ridicat chiar din faţa 
templului, urmăriţi de privirile multicolore ale celor ce 
nu se risipiseră încă. 

Îmi aminteam cum purtasem trupul inert al Plarei 
şi mă bucuram s-o văd acum alături de noi. Stelele stră- 
luceau. Mă simţeam în formă, calm şi plin de curiozi- 
tatea lucidă care-mi lipsise. Abia acum, eliberat de fan- 
tasmagorii, redeveneam trimisul omenirii planetare, 
omul de ştiinţă dornic să-și îndeplinească misiunea. 
M-am surprins îngînînd refrenul unui cîntec pe care 
cineva îl adusese de pe Triton înaintea plecării noastre 
ŞI am auzit îndată glasul Plarei, alăturindu- -mi-se. Apoi, 
fără să vreau, mi-am amintit! de fiinţele ucise. Pentru 
întiia dată mi-am spus că eu le adormisem, că eram 
răspunzător de moartea lor. Cintecul mi s-a stins pe 
buze. 

— Ce s-a întimplat? m-a întrebat Plara. 

l-am spus. O vreme a zburat lingă mine, tăcută, 
apoi a oftat: 

— Mi-e groază de ele! Nici nu vreau. să- mi amin- 
tesc... Dar trebuie să recunosc că, atunci, în peşteră, 
te-ai pripit ! 

Ştiam. Trebuia să-mi răscumpăr vina şi nu vedeam 
cum. Orice aş fi făcut, mulţi muriseră. Fără voie, eram 
părtaş la crimă. Mi-am amintit că plecasem hotăriţi să 
ne dăm viaţa mai degrabă decit să aducem suferinţe pe 
cea de a zecea lume. Chiar dacă era vorba despre fiinţe 
subumane, îmi călcasem legămintul. Al-aut n-ar fi fă- 
cut rău unei făpturi şi mai primitive, dacă ar fi bă- 
nuit-o înzestrată cu o scînteie de rațiune... Zadarnic 
încercam să-mi găsesc scuze, invocînd faptul că oamenii 
albaştri fuseseră atacați şi că încăierarea s-ar fi sfirşit, 
poate, cu şi mai multe Victime, dintre care destule în 
rîndurile celor pe care începeam să-i stimăm. Ştiam că 
procedasem pripit, sub -efectul ciudatei tensiuni provo- 
cată de apropierea fetei cu ochi violeţi. De fapt, fusese 
o lamentabilă, o tragică fanfaronadă. Mai puteam face 
ceva ? În mod paradoxal, pentru cei cărora le-o răpisem 
pe Plara... 

Deodată am strigat: 

— Aşteptaţi-mă la omnimov ! şi, descriind o curbă, 
am zburat îndărăt, către aşezarea pe care abia o pără- 
sisem. 

Mă gindeam cu spaimă că puteam ajunge prea tirziu 
şi blestemam uşurinţa de care încă o dată dădusem do- 
vadă. Zburam prea încet pentru nerăbdarea care mă 
făcea să nici nu mai privesc focurile îndepărtate ale 
stelelor şi resfringerea lor în luciul trandafiriu al flu- 
viului, prea încet pentru graba cu care Eriniile se nă- 
pustiseră asupră-mi. Întunericul pe care-l străbăteam 
îngreuna aprecierea corectă a distanțelor. M-am sur- 
prins întrebîndu-mă dacă nu depăşisem aşezarea şi, în- 
dată apoi, am desluşit contururile vagi ale colibelor, pe 
care luneca lumina stelelor. 

Am coborit în bucla fluviului şi m-am repezit către 
coliba de piatră. Nimeni nu se mai afla în preajmă şi 
mi s-a părut că toate erau aşa cum le lăsasem, uşa 
dată de perete și, pe prag, diîra de sînge albastru în- 
chegat. Am aprins farul lanternei. A trebuit să-mi iau 
inima în dinţi pentru a păşi peste pragul, dincolo de 
care vedeam o faţă hidoasă, schimonosită de ultimul 
spasm. Oare nici una dintre fiinţele acelea robuste nu 
scăpase de cuțitul repezit prin beznă? Trupurile albe 
erau contorsionate şi raza lanternei îmi arăta guri căs- 
cate strimb şi ochi daţi peste cap. Pe măsură ce tre- 
ceam de la cadavru la cadavru, speranţa care mă fă- 
cuse să mă reîntorc în sinistra încăpere mă părăsea. 
Înfiorat, ajunsesem în colțul cel mai întunecos al co- 
libei. Doi ochi mă priveau, doi ochi căprii pe o faţă 
tînără, nepătată de stigmatele bestiale ce pecetluiau chi- 
purile Pieilor-Albe. Graba cu care m-am aplecat asupra 
celui pitit în cotlonul întunecat l-a făcut să închidă 
ochii. Trăia ! Cu miîini tremurătoare am smuls fişia de 
pînză întinsă în jurul trupului cel mai apropiat şi am 
înfăşurat cu ea tăietura de pe gitul singurului supravie- 
ţuitor. Apoi l-am ridicat şi l-am luat în braţe. 

Trupul alb era greu ca o coloană şi rănitul încerca 
să-mi scape din miini. Dar pierduse probabil mult sînge 
Şi i-am simţit deodată capul căzindu-mi pe umăr. M-am 
temut că-şi dăduse sufletul în braţele mele şi l-am zgil- 
Şiit în neştire. S-a răsucit încet, fără vlagă. Atunci 
m-am năpustit către ieşire, călcînd peste trupurile ne- 

mişcate ale celorlalți, lunecind în băltoaca albastră și 
izbindu-mă de pereţii de piatră. Ajuns afară, m-am 
inălțat în văzduh, purtînd trupul alb, aşa cum purta- 
sem trupul negru al Plarei. Dacă ar fi avut prilejul, 
fiinţa pe care încercam s-o salvez ar fi ucis-o pe Plara... 

Zborul a durat mult, aripile avind de înfrînt o greu- 
tate sporită. Nu-mi mai simţeam braţele şi mi se părea 
că din clipă în clipă am să scap trupul dur şi greu cao 
statuie de piatră. Îmi simţeam timplele apăsate de două 
gheare şi nu mai puteam răsufla. Cruzi şi neîndurători, 
cei doi aştri singerii se bucurau. O durere vicleană, me- 
reu mai sigură de puterea ei, îmi sfîşia pieptul. „Încă 
puţin, îmi spuneam, mai am puţin...“, dar fiecare bă- 
taie de aripă mi se părea chinuitoare, de parcă aş fi 
mișcat aripile cu muşchii şi oasele mele. Cînd m-am pră- 
buşit lîngă omnimov, prin ferestrele căruia se revăr- 
sau valuri de lumină, m-am simţit împăcat cu mine. 
Am strigat, şi prietenii s-au năpustit afară, ajutindu-mă 
să transport rănitul, pe care I-lana l-a luat în grijă, 
după ce mi-a dat un întăritor. 

— Nu putem lăsa Pieile-Albe în voia soartei, am 
spus peste cîteva clipe, cînd Plara, Kes şi Al-aut se 
strinseseră în jurul meu. E cu putinţă să ne ocupăm 
numai de oamenii albaştri ? 

— Ai dreptate, a rostit repede Plara. Mi-e teamă 
de ele, mi-e... dar ai dreptate! 

— Sint nişte fiinţe cu totul primitive, a amintit gîin- 
ditor Kes. 

Şi deodată mi-am dat seama că o idee se născuse în 
mine, fără să ştiu, poate chiar în clipa în care întîl- 
nisem privirile căprii, în coliba ticsită de cadavre. Cres- 
cuse apoi, se precizase în timpul zborului, deşi nu ştiam 
ce vrea să spună, şi vorbele-mi veneau pe buze de parcă 
cineva mi le-ar fi suflat. Mă miram singur de ceea ce 
rosteam şi, în acelaşi timp, eram încredinţat că am 
dreptate. 

— Aşi observat faţa celui pe care I-lana îl îngrijeşte 
acum ? E o faţă senină, da, o faţă frumoasă. N-are nici 
unul dintre caracterele bestiale care sluţesc adulții cu 

piele albă. De ce? Pentru că e un adolescent... Kes şi 
Plara, ştiţi mai bine decit mine ce se întîmplă cu cim- 
panzeii, la fel de inteligenţi, poate mai inteligenţi şi 
mai 'prietenoşi decit copiii noştri — atunci cînd sînt pui 
— şi care se înrăiesc, se sălbăticesc pe măsură ce se 
dezvoltă. Datorită unui proces pe care nu mi-l amin- 
tesc, cutia craniană li se osifică prea devreme, înainte 
de a îngădui creierului să atingă volumul maxim. Săl- 
băticia şi toanele cimpanzeului matur, incapabil să mai 
asimileze cunoştinţe şi uitindu-le chiar pe cele asimilate, 
provin din presiunea pe care oasele temporale şi fron- 
tale le exercită asupra creierului adult, prea dezvoltat 
față de cutia lui craniană... 

— De ce nu scrii poezii? m-a întrerupt Kes, zim- 
bind, dar Plara mi-a luat apărarea, îndrăznind să se 
ridice împotriva lui. 

— Tulda are dreptate ! Ceea ce spune despre cim- 
panzei e purul adevăr şi nu văd de ce trebuie ironizat. 
Din păcate, avem la dispoziţie prea multe cadavre ale 
Pieilor-Albe... Dacă nu vrea Kes, am să deschid eu una 
dintre cutiile craniene ale celor din colibă. Cind mă 
gindesc că administrarea unor substanţe potrivite ar 
putea întirzia osificarea ţestei, îngăduind umanizarea 
celor care... acolo, în poiană... 

— Linişteşte-te, a spus Kes. Experienţa poate şi tre- 
buie să fie făcută. Dar mărturisesc că, în ce priveşte 
poezia... 

— Aşadar, te-nvoieşti ? 

Plara nu-şi încăpea în piele. Se repezise la bătrînul 
ei maestru şi-l îmbrăţișa, apoi se întoarse către mine: 

— Ai să-ţi răscumperi greşeala, 'Tudla ! Răul pe care 
l-ai făcut, fără să vrei, va fi de mii de ori răscumpărat! 

Avea dreptate Plara. Eriniile se depărtaseră, nu mă 
mai chinuiau cu bicele lor. Ideea se născuse din remuş- 
cările care-mi otrăviseră toate clipele, în ultima vreme. 

— Rana e superficială, a spus I-lana, alăturîn- 
du-ni-se. Dar aţi băgat de seamă ce cap frumos are 
tînărul ăsta ? 

5. PREA TÎRZIU... 


Plara şi Kes, însoţiţi de Al-aut, au plecat îndată să-mi 
verifice ipoteza. Rămas singur cu I-lana, am pus în 
funcţiune detectoarele. Umbre neclare s-au ivit curind 
pe ecran şi am căutat să prind imaginea colibei. Nu-mi 
era greu s-o identific, deoarece ştiam că se afla chiar 
lingă coliba mare, a cărei poartă sculptată ne atrăsese 
atenţia în clipa primei noastre coboriri în aşezare. Cind 
am prins-o în obiectiv, am sucit butonul timpului. 
N-am vrut să pierd vremea, încercînd să desluşesc toate 
imaginile tulburi care se îngrămădeau pe ecran. Am 
văzut în cele din urmă thuleenii cărînd trupurile albe 
şi zăvorînd în urma lor poarta, ne-am văzut pentru o 
fracțiune de secundă alături de bătrina preoteasă, apoi 
imaginea porţii, singură, a ocupat ecranul. Pentru noi 
începea o aşteptare plictisitoare. Cînd şi cînd, trupul 
unui om albastru trecea pe dinaintea porții Şi tresă- 
ream, aşteptindu-ne să-l vedem pătrunzind în colibă. 
Dar, indiferentă, coloana luneca mai departe. 

Am început să sucesc butonul timpului, procedind 
prin sondaje. Mă gindeam că asasinul alesese poate una 
dintre scurtele „nopţi“ thuleene pentru a-şi duce is- 
prava la capăt. După una dintre nenumăratele întoar- 
ceri ale butonului, poarta s-a ivit, deschisă. Mă înde- 
părtasem de clipa căutată. Am sucit uşor butonul în- 
dărăt, poarta era acum închisă. Am pătruns dincolo de 
ea şi am surprins umbra care se ridica şi se apleca prin- 
tre trupurile întinse. Dar întunericul din colibă era 
prea dens pentru ochii noştri şi am revenit în poziţia 
iniţială, fixînd poarta pe toată înălţimea ecranului. 

Era ca într-un vechi roman cu criminali şi detectivi, 
unul dintre acele romane pe care nimeni nu le mai ci- 
teşte, nu pentru că ar fi neapărat de factură îndoiel- 
nică, dar pentru că nu le mai înțelegem. Pe cea de a 
zecea lume însă, după ce redescoperisem 'ura, aşteptam 
cu sufletul la gură să vedem apărind pe ecran chipul 
unui asasin. Tăişul cuţitului său se apropia poate în 

chiar clipa aceea de gitul tinărului care dormea acum 
dincolo de peretele subţire, în faţa căruia aşezasem 
ecranul... 

— Ah! a strigat I-lana. 

Poarta se deschidea încet. Ultima apusese demult, 
dar strălucirea stelelor era de ajuns de puternică pen- 
tru a ne îngădui să desluşim, la lumina lor, ochii verzi 
şi cicatricea de pe chipul celui ce părăsea coliba. 

El, aşadar. lată cum arată faţa unui asasin! Vedeam 
cu mirare că nici una dintre trăsături nu 1 se schim- 
base, că era identic cu el însuşi... Atit de puţin să în- 
semne săvirşirea crimei? Vremea noastră ignora de 
veacuri omuciderea şi mi se părea că o asemenea faptă 
monstruoasă trebuia să altereze pentru totdeauna chipul 
celui ce „Singur se osîndise la executarea ei. Dar Ochi- 
Verzi păşea liniştit pe uliţă Şi liniştit intră într-o co- 
bă, ca şi cum s-ar fi întors dintr-o plimbare. Credea 
poate că făcuse doar ceea ce se.cuvenea, curmînd viaţa 
tradiționalilor duşmani ai neamului său ? 

Plara, Kes ŞI Al-aut se înapoiară cu doi saci şi tre- 
cură îndată î în laborator, unde biologii se puseră pe 
treabă, în vreme ce venusianul revenea, aşezîndu- -se 
lingă I-lana. Nu manifestă uimire aflind cine răpusese 
fiinţele adormite. Aveam impresia că se gindeşte la 
ceva, dar eram sigur că nu-i îngăduia nici I-lanei să 
pătrundă în gîndurile lui. 

— Sint curios dacă preoteasa îl va identifica pe 
Ochi- Verzi, am spus într-un tirziu, mai mult ca să îm- 
prăştii stinjeneala pricinuită de tăcerea lui. 

— Nu numai ea, mi-a răspuns I- lana. După teoria ta, 
toţi ar trebui să-şi dea seama că el e ucigașul. 

Ochu cenuşii ai lui Al-aut priveau dincolo de noi. 

— Dacă am fi avut timp, am fi putut, în sfîrşit, 
pune în funcţiune detectoarele, am spus. 

— Păcat că n-avem niciodată timp, a rostit în 
şoaptă I-lana, ca şi cum s-ar fi temut că vorbele noas- 
tre l-ar fi putut supăra pe Al-aut. „| 

Dar eram încredinţat că nici nu ne aude. 

— De ce credeţi că thuleenii au avut nevoie de o 
statuie a Marelui Zeu? a răsunat deodată vocea lui 
puţin răguşită. 

— l-am spus Marele Zeu prin asimilare cu statuile 
de felul ăsta de pe Pămint, am început, cu oarecare 
şovăială. Dar nu mai sînt sigur că simbolul lui semni- 
fică acelaşi lucru aici, unde o Mare Zeiţă pare a lipsi... 

— Ce înţeles i se atribuia pe Pămint? 

— De auxiliar al începutului şi sfîrşitului, al vieţii şi 
morţii. 

— Al vieţii şi morţii, a repetat Al-aut. 

Nu ştiam unde voia să ajungă. Simţeam că se con- 
centrează cu un fel de îndirjire, că urmăreşte un gînd 
nebulos, care dispare şi se iveşte pentru a-i scăpa 
din nou. 

— La ce te gindeşti? am întrebat. 

M-a privit mirat, ca de foarte departe, dar nu mi-a 
răspuns. Plara şi Kes au ieşit atunci din laborator. 

— Amindouă craniile prezintă simptome de osifi- 
care timpurie în regiunea calotei, a rostit Kes. Bravo, 
Tudla ! 

— Înţelegi ? s-a repezit Plara. În regiunea calotei, 
adică tocmai acolo unde apar protuberanţele dizgra- 
țioase, în locul șuviţelor colorate ale oamenilor al- 
baştri. Şuviţele n-au vreme să se dezvolte, datorită 
osificării, iar absenţa lor poate explica imposibilitatea 
formării unor concepte morale, anihilarea gîndirii şi... 
aşa mai departe! 

— Nu-i bine că nu scriu poezii, Kes? am întrebat, 
fără răutate. Dacă aş face versuri nu mi-ar mai rămîne 
vreme pentru intuiţii extraliterare... 

Biologul a început să ridă. Nu mai semăna nici pe 
departe cu bătrinul la capătul puterilor, pe care-l vă- 
zusem după răpirea Plarei. Mă simţeam atît de fericit, 
întrezărind mijlocul de a ajuta Pieilor-Albe să se de- 
părteze de specia ctinilor-lipitori, ridicindu-se pe 
treapta umanităţii conştiente, încît am luat-o în braţe 
pe Plara şi am rotit-o prin cabină. Rideam amindoi 
sub privirile bucuroase ale I-lanei şi ale lui Kes, în 
vreme ce Al-aut zimbea, fără ca ochii să înceteze a-i 
urmări, dincolo de noi, gindul pe care nu apuca să-l 
oprească-n loc. 

— Şi ştiţi acum din ce le sînt alcătuite oasele : >? am 
întrebat. Ştiţi ce trebuie să le daţi pentru a întirzia 
osificarea ? 

—  Intuiţiile vin repede, mi-a răspuns Kes. Cerce- 
tarea, însă, are nevoie de timp. 

— Cit timp? 

Mă gindeam la tînărul care dormea dincolo. Oare 
nu puteau începe cu el? 

— Trebuie influenţată ereditatea, m-a lămurit 
Plara. Aşa, ca procesul de întîrziere a osificării să poată 
fi transmis descendenților... Asta nu se face bătînd din 
palme ! 

Cam dezamăgit, n-am mai scos o vorbă. 

— E timpul să plecăm; ne-a amintit I-lana, trecînd 
dincolo să-şi viziteze pacientul. 

Ne-a comunicat apoi că rănitul avea să mai doarmă 
destul pentru a nu ne pune probleme. Neputindu-i face 
o transfuzie, vindecarea trebuia să dureze mai mult. 
Pentru ori ce eventualitate, am scos tot ce se afla în 
cabina unde dormea şi i-am blocat ieşirea, apoi ne-am 
îndreptat către aşezarea oamenilor albaştri. 

De o parte şi de alta a porţii deschise a colibei, din 
care trupurile inerte ale fiinţelor cu pielea albă nu fu- 
seseră ridicate, se aflau acum nişte laviţe, pe care lua- 
seră loc şapte bătrine şi șapte bătrini, alături de preo- 
teasă. Eram aşteptaţi. Ni s-a arătat că trebuia să trecem 
în spatele bătrînilor și, îndată, unul cîte unul, toţi cei 
din aşezare au început să se perinde prin faţa noastră. 
Presupun că treceau după o rinduială bine stabilită, 
pentru că întii au venit bătrinii şi bătrinele copleşite de 
beteşuguri, cu' ochi şi şuviţe decolorate. Mi-era milă să 
privesc cum își sprijineau coloana frintă a trupurilor în 
nişte toiege pe care le zvirleau înainte, trăgîndu-se apoi 
anevoie „pînă se apropiau de ele ŞI din nou repezindu-le, 
să le pipăie drumul. Priveau într-una piatra opalină, 
ca şi cum nu le-ar mai fi rămas puteri să-şi ridice pri- 
virile. 

După jalnicul alai al bătrinilor au apărut femeile şi 
bărbaţii în putere. De astă dată focurile colorate ale 
ochilor ne priveau şi nu mă săturam admirind graţia 
robustă a trupurilor, lunecînd cu o fermă dezinvol- 

tură. Muşchii alungiţi vibrau sub pielea albastră şi sînii 
femeilor umflau pînza albă. Mamele îşi purtau copiii 
în braţe. Puternic, sigur de el, Ochi-de-Aur şi-a flutu- 
rat mina în chip de salur. Simpla defilare a acestor co- 
loane azurii constituia un spectacol. Devenea artă... 

— N-am văzut de mult ceva atit de frumos! a şop- 
tit I-lana. 

Am tresărit fără voie atunci cînd tineretul aşezării 
a prins a trece pe dinaintea noastră, căci fata cu ochi 
violeţi luneca în fruntea lui. În ochii mari mi s-a pă- 
rut că citesc o mustrare, într-adevăr, aşa mi s-a părut. 
Ca nişte cariatide însufleţite, fetele s-au perindat, suple, 
făcînd apoi loc flăcăilor. Bănuiesc că după ei ar fi tre- 
buit să vedem adolescenţi, dar bătrinii aşezaţi în faţa 
noastră au sărit de pe laviţele de piatră în clipa cînd 
Ochi-Verzi s-a ivit în dreptul colibei. Peste frunțule 
brăzdate, şuviţele decolorate se zbuciumau furtunos. 
Aşadar, avusesem dreptate: cea de a zecea lume nu 
ingăduia disimularea. 

Numai bătrina preoteasă rămăsese nemişcată, cu ne- 
grele proiectoare ale ochilor aţintite asupra celui ce nu 
se ferea să se apropie. 

— Ce păcat că nu putem auzi și înţelege! a spus 
Plara. 

Într-adevăr, şuviţele otrăvite de pe creştetul lui 
Ochi-Verzi se zbuciumau atit de sălbatic, încît am pre- 
supus că asasinul răcnea. Departe de a se feri, de a cere 
îndurare, se mîndrea cu fapta săvirşită şi încerca s-o 
justifice. 

Bărbaţii şi femeile din aşezare se strinseseră în jurul 
lui. Era un fel de adunare generală a obştei, desfăşurată 
pentru noi într-o tăcere deplină, deşi mişcările tuturor 
ne dovedeau cît de răscolite erau patimile. Ceea ce ni 
se părea o ciudată pantomimă, însemna viaţă și moarte 
pentru oamenii azuril. | 

Atunci, calmă și demnă ca de obicei, bătrina se ri- 
dică şi ea. Coloană întunecată, impuse tăcere prin sim- 
pla mişcare pe care o făcuse, ridicindu-se (nu pot reda 
prin cuvinte felul acut în care am resimţit tăcerea 
adîncită în mijlocul tăcerii totale, de care eram încon- 
juraţi). Șuviţele ei cernite (pentru întiia oară îmi dă- 

deam seama că şuviţele bătrinei rămăseseră negre, în 
ciuda virstei), şuvițele cernite vibrară. Toţi ascultau 
nemişcaţi. Dar, cînd bătrina sfirşi, şuviţele multicolore 
se răsuciră pătimaș, încuviinţind sau împotrivindu-se, 
nu puteam şti. Rapid ca şi cum ar fi patinat pe o in- 
vizibilă gheaţă, Ochi-Verzi lunecă, oprindu-se în faţa 
mea şi, îndreptind către mine trei degete albastre, iz- 
bucni într-un adevărat rechizitoriu. Îi priveam buzele 
nemişcate ŞI şuviţele verzi, cu care dădea să mă îm- 
pungă de parcă ar fi avut pe cap un arici cu ţepi mo- 
bili, îi priveam ochii acum îngustaţi, ochii de culoarea 
bălților stătute, care mă neliniştiseră de cum îl văzu- 
sem, Îi priveam cicatricea zvicnind pe obrazul siniliu 
şi cele trei degete pe care le mişca independent, nepu- 
tind crede că acelaşi Ochi-Verzi încercase să mă stră- 
pungă cu sulița în peştera fosforescentă şi că avea pe 
conştiinţă Pieile-Albe din coliba în faţa căreia ne 
aflam. 

În cele din urmă se opri. Şuviţele verzi i se muiară, 
se aplecară într-o parte. Ochi-Verzi aştepta. Bătrina 
preoteasă îi privi pe rind pe Dătrinii lingă care stătea 
şi îşi ridică incet braţul. Dar în clipa aceea, spre marea 
mea mirare, fata cu ochi violeţi impinse în lături două 
femei şi se repezi printre ele, avintindu-se către mine. 
La doi paşi se opri, întinzindu-și braţele. Coloana al- 
bastră a trupului 1 se frinse. Şuviţele violete tremurau 
Şi Ochii mari mă priveau cu o deznădejde pe care nu 
mi-o explicam. Exista vreo relaţie între fiinţa mişcă- 
toare din faţa mea şi bruta care-şi surprindea victimele 
în somn, fălindu-se cu crimele ei? 

Apoi sîngele mi s-a suit în obraji şi am înţeles ura 
pe care Ochi-Verzi mi-o arătase din prima clipă. Era 
gelos ! O iubea pe fata cu ochi violeţi... Pînă şi uci- 
derea fiinţelor cu piele albă nu mai era rezultatul indi- 
rect, ci urmarea directă a nesăbuinţei mele. Tulburat, 
am căutat sprijin la Al-aut. 

— Prea tirziu, a şoptit. 

Într-adevăr, preoteasa hotăra acum şi nu-i puteam 
explica nimic, n-aveam cum să-i mărturisesc că eu, eu 
eram vinovatul principal. Ochi-Verzi se lăsase tirit de 
patimă. Îl făcusem să sufere, aşa cum o chinuisem şi pe 

Plara... O, cohorta îndirjită a Eriniilor se întorcea toc- 
mai cînd socoteam că împăcasem străvechile răzbună- 
toare ! 

M-am repezit către bătrina în straie cernite, izbin- 
du-mă cu pumnul în piept. Arătam către Ochi-Verzi 
şi făceam semne de negaţie, o rugam să-l ierte. Nu era 
vinovat Ochi-Vezrzi, ci eu, eu! Dar bătrîna, care mă 
inţelesese întotdeauna, părea că de astă dată nu înţe- 
lege. De ce, de ce nu voia să înțeleagă? 

Liniştită, şi-a adunat miinile la piept Şi le-a zvirlit 
apoi, cu o mişcare scurtă. Bătrînii de lingă ea au făcut 
la fel. Grav, Ochi-de-Aur le-a imitat cel dintîi gestul, 
în vreme ce fata cu ochi violeţi se repezea către acuzat, 
înlănţuindu-l cu braţele. Rînd pe rind, bărbaţii şi fe- 
meile azurii îşi duceau miinile la piept şi le smuceau 
scurt, ca şi cum ar fi smuls ceva din inimile lor. Pe 
Ochi- Verzi îl smulgeau ! 

Nu îndrăzneam s-o privesc pe Plara. Mi se părea că 
thuleenii .îşi rostiseră osînda pentru că altfel nu se 
putea, pentru că cel ce stătea acum în mijlocul lor se 
făcuse vinovat, dar cu toţii ştiau că purtam vina mo- 
rală a crimei ŞI mă dispreţuiau, aşa cum mă dispreţuiam. 
„Prea tirziu“, spusese Al-aut. Dar bine, n-o iubeam pe 
fata cu ochi violeţi, n-o iubisem niciodată, fusese... Nu 
era uşor să-mi mărturisesc nici mie ce fusese strania 
atracţie pe care imenşii ei ochi o exercitaseră asupra 
mea din prima clipă. Un miraj, o iluzie, simbolul pu- 
rităţii...? Distrusesem simbolul, mînjisem iluzia. 

— Vino, a spus Plara. 

M-a luat de mînă. Am ieşit din mijlocul oamenilor 
albaştri şi ne-am îndreptat către ripa unde stătusem de 
curînd de vorbă. 

— Exagerezi, ca întotdeauna, au fost primele ei cu- 
vinte. Nu te-ai gindit la nimic rău, ştiu, dar... în ge- 
neral, nu te-ai prea gindit! 

— Nu, am recunoscut, nu m-am gîndit. 

— Deşi nu eşti egoist, te-ai purtat ca şi cum numai 
tu ai fi pe lume. 

— Ce crezi că o să se întimple cu Ochi-Verzi ? 

— E un ticălos. Exagerezi cînd te socoţi vinovat de 
crimele lui. Una e să te acuzi de uşurinţă şi alta să 

asumi faptele unui asasin. Nimeni nu-l silea să ucidă 
atitea fiinţe neputincioase. De ce nu te-a ucis pe tine? 

— A încercat. |, 

— Şi şi-a spus apoi că mai uşor ucizi nişte făpturi 
adormite, care nu se pot împotrivi şi nici nu ştiu ce |i 
se întîmplă! 

Femeile au darul de a găsi cuvintele care absolvă. 
Poate că le găsesc în dragoste. Poate că dragostea lor e 
de altă natură decît dragostea noastră. 

— Dacă preoteasa ar fi vrut să mă înţeleagă! am 
exclamat. 

— Erai atit de tulburat că n-ai înţeles tu nimic, mi-a 
răspuns îndată Plara. Nu-ţi dai seama că n-avea nevoie 
să te înţeleagă, de vreme ce toți au pătruns ura lui 
Ochi-Verzi... şi pricinile pe care le avea să te urască...? 

A rostit ultimele cuvinte mai încet. Aşa era! Cum 
de nu mă gindisem? Orice ar fi spus Ochi-Verzi, re- 
chizitoriul lui era îmbibat de ură şi, din moment ce 
nu putea ascunde nimic... Oamenii albaştri ştiau, aşa- 
dar, tot ce încercasem să le spun. Poate că nu-l cre- 
zuseră ? Pentru ei eram nişte fiinţe atît de deosebite... 

Am mai vorbit încă multă vreme, sub privirile ste- 
lelor. Plara nu încerca să mă facă să cred că nu purtam 
nici O vină în tot ce se petrecuse, fireşte, dar se silea 
să despartă ceea ce numea exagerări, de ușurința de 
care dădusem dovadă. Apropierea dintre noi nu se ci- 
menta prin îngăduință, ci prin luciditate. 

Al-aut, Kes şi I-lana ni s-au alăturat apoi. Ne-au po- 
vestit că Ochi-Verzi fusese purtat prin întreaga așe- 
zare, după care poarta croită în stavila ghimpoasă se 
deschisese Şi se închisese pentru cea din urmă oară peste 
el. Expulzat din aşezarea natală, Ochi-Verzi putea în- 
cerca să se alăture unei alte colectivităţi a oamenilor 
albaştri (mi-am amintit de satul instalat pe un bot de 
deal, pe care-l văzusem din omnimov) sau putea alege 
traiul de unul singur, la marginea societăţii, în veşnică 
luptă cu ai lui şi cu neamul Pieilor-Albe, cu natura şi 
sălbăticiunile ei. Aş fi vrut să întreb ceva, dar m-am 
temut că Plara îmi va interpreta greşit intenţiile și am 
tăcut, 

— A plecat singur? a întrebat atunci ea, în locul 
meu. 

l-am aruncat o privire recunoscătoare. 

— Nu, a spus încetişor I-lana. Fata cu ochi violeţi 
il însoțea... 

Attt de ciudată e alcătuirea noastră, încit vaga amă- 
răciune cu care i-am primit cuvintele a făcut îndată 
loc unui simţămiînt de bucurie. Aşa e bine, mi-am spus. 
Ochi-Verzi suferise din pricina mea, dar simbolul pu- 
rităţii, al frumuseţii, îl însoțea. Poate că magia ochilor 
violeţi îi va vindeca rănile şi-l va readuce cîndva, pu- 
rificat, în mijlocul semenilor lui. 

— E bine aşa, am rostit cu glas tare. E foarte bine... 
şi mă simţeam bucuros şi puţin trist. 

O pagină din viaţa mea fusese întoarsă pentru tot- 
deauna. Se aflau însemnate pe ea clipe de ciudată nă- 
lucire, cînd mă credeam ajuns la izvoarele vieții, la in- 
accesibilul pol al poeziei, şi clipe de care aveam să-mi 
amintesc cu obrajii impurpuraţi de ruşine. Am închis 
Ochii şi am revăzut marile ferestre violete, deschise 
peste ceea ce nu izbutisem să definesc... 

— Tudla, a şoptit, lîngă mine, Plara. 

I-am zimbit şi m-am întors printre ai mei. Luminată 
de razele slabe ale Ultimei, faţa neagră a Plarei con- 
centra parcă întreaga dragoste neliniştită a lumilor. Am 
rostit, tot în şoaptă: - 

— Să mergem, nu? Aici totul s-a sfîrşit... 

— Abia aştept să reluăm experienţele ! a strigat ea, 
însufleţită deodată. Kes, nu crezi că am putea încerca... 

Nu i-am mai auzit ultimele cuvinte. A trecut lingă 
bătrinul biolog, care o asculta clătinînd din cap. 

— Haideţi ! a spus Al-aut, deschizîndu-şi cel dintii 
aripile. 

Şi ne-am îndreptat către omnimov. Am realizat deo- 
dată faptul că, ori de cîte ori mă avîntam în văzduhul 
celei de a zecea lumi, treceam printr-o stare diferită. 
Cunoscusem, pe rind, tulburarea primului zbor, cu aş- 
teptarea ei plină de curiozitate, mă împărtăşisem din 
exaltare, nelinişte şi teamă. Acum eram împăcat. Calm. 
Ştiam că mai avem destule probleme de elucidat şi în- 
cercam să mă concentrez asupra lor. Straniul peisaj 

deasupra căruia zburam îmi devenise familiar şi nu mai 
era în stare să-mi abată gindurile. Umbrele noastre 
uriaşe lunecau peste nesfirşita lespede de piatră găl- 
buie, speriind cite-o vietate ce ţişnea în salturi. 

„Viitoarea expediţie pe Thule va trebui să cuprindă 
geologi şi specialişti în ştiinţele naturii. Apoi tehnicieni, 
cît mai mulţi şi mai feluriţi, pentru a suplini înapoierea 
ştiinţifică a oamenilor albaştri. În fond, civilizaţia lor 
era de tipul vechilor civilizaţii tradiţionale din India 
sau China, înainte de introducerea tehnicii industriale. 
Din comunismul primitiv, thuleenii vor putea trece la 
comunismul științific al omenirii planetare. Dacă am 
putea rezolva problema înregistrării limbajului... E 
curios că marţienii n-au făcut nimic în sensul ăsta. Nu, 
nu-i curios. Scrierea lor era impracticabilă pentru fiinţe 
care nu vorbesc. Să nu fi cunoscut benzile magnetice ? 
Probabil că nu le-au cunoscut. Ciudat ! Faptul nu con- 
cordă cu nivelul civilizaţiei lor, care ne-a depăşit în 
unele privinţe. Cubul de metal transparent, de pildă... 
Şi-au îndreptat probabil eforturile în alte direcţii. Sau 
au descoperit nişte procedee şi mai perfecţionate, dar 

rea complicate pentru a putea fi transmise thuleeni- 
or. Oricum, în ruinele Falgăi nu s-a descoperit nimic 
de tipul benzilor magnetice. Textele marii biblioteci de 
pe colina lui Gar erau scrise pe „pergament“, ca şi me- 
sajul lui Roh. 

„Înregistrarea limbajului, deci. Şcoli. După cite ge- 
neraţii îşi vor putea trimite oamenii albaştri alesul la 
masa lumilor ? Nici nu ştim cît trăiesc. În aşezare sînt 
o mulțime de bătrîni. Şi bolnavi n-am văzut. Poate 
Că...“ 

Ajunsesem deasupra luminişului în care ne lăsasem 
omnimovul. Am coborit cu toţii şi Plara cu Kes s-au 
închis îndată în laborator, în vreme ce I-lana se instala 
la căpătiiul tinerei Piei-Albe. Am rămas singur cu 
Al-aut. Demult nu ne mai aflasem împreună, doar noi 
doi şi ne-am privit cu zimbetul puţin stinjenit al unor 
vechi prieteni, care se regăsesc cu un fel de mirare. 
Al-aut a întrerupt cel dintii tăcerea. 

— Ei, îţi pare rău? 

I-am înţeles întrebarea şi am dat din cap. 


Îi —A zecea lume 1861 


— Dimpotrivă. Dacă Plara ar vrea, aş veni şi cu a 
doua expediţie. 

Înţelegeam acum foamea de imagini care i se zugră- 
vise cîndva pe chip, în încăperea Marelui Consiliu, 
atunci cînd privea măririle cinegrafiilor pe care le adu- 
sese de pe ceea ce cu toții mai numeam „lumea de 
rezervă“. Încercam să-mi dau seama ce ne lega de 
Luna asta a Ultimei şi nu izbuteam să formulez ce 
simțeam. 

— Încearcă să-ţi închipui că n-ai să mai vii aici 
niciodată, a spus Al-aut. 

— Nu e numai răspunderea pentru o treabă 
începută... 

— Nu, nu e numai asta. 

— Nici dragostea pentru oamenii albaştri... 

— Nu numai dragostea. 

— Nici bizara poezie a peisajului... 

— Peisaje bizare găseşti pe toate lumile. 

— Atunci nu ştiu. Toate la un loc şi altele... ştiu eu? 

Al-aut a zimbit. 

— Nici eu nu ştiu. I-lana zice că, dacă aş avea de 
ales între ea şi Thule, n-aş alege-o pe ea! 

Am ris amindoi. De cînd nu-l mai văzusem rizind? 
Am înţeles deodată că toată veselia lui era regizată 
pentru mine, că voia să mă facă să uit prostiile pe care 
le săvirşisem. N-am apucat să-i spun că nu aveam 
nevoie de consolări. Mi-a citit gindul şi s-a grăbit să 
schimbe vorba. 

— Ia spune, care statuie ţi se pare mai veche? Cea 
din templu, sau cea din peştera fosforescentă ? 

Ştiam că se gindea într-una la chipul Marelui Zeu. 

— Cea din peşteră e parcă mai grosolană, i-am 
răspuns. 

— Care e mai veche? 

— Greu de spus. În mod normal, fireşte, cea mai 
primitivă e mai veche. Dar nu pot uita că mormîntul 
lui Roh se află sub statuia din templu şi mi se pare 
logic să presupun că întiiul idol a fost ridicat î in amin- 
tirea celui pe care îl înfăţişează. 

Al-aut şi-a bătut palmele şi a sărit în picioare. 

— Omule, dar atunci... |! 

Într-o stăfulgerare, am înţeles la ce se gândea. Ani 
simţit furnicături în tot trupul şi m-a cuprins şi pe 
mine un fel de neastimpăr. 

— Stai, am strigat. Stai! E drept că factura idolului 
e mai evoluată, dar, pe cîte ştiu, nimeni n-a descoperit 
vreodată pe Marte asemenea statui... 

— N-are a face! Acuma ştiu. Sînt sigur, auzi, sigur... 
Nu puteam înţelege. Dar, bineînţeles, dacă... Înseamnă 
că trebuie să căutăm. Tudla, poate că descoperim, în 
sfîrşit... Pentru că, nu-i aşa, îţi dai seama ce noroc am 
avut ? Puteam să ne oprim într-o altă aşezare, în ori 
care. Sint multe... Dar am nimerit chiar pe locul unde 
au poposit ei, acolo unde l-au îngropat pe unul dintre 
al lor! | 

Vorbea eliptic şi, cu toate că înţelesesem ce spera, 
nu pricepeam de ce pune atita preţ pe eventuala con- 
firmare a speranţei lui. Ce aştepta să descopere ? Acum 
nu mai juca teatru pentru mine, era agitat cum demult 
nu-l văzusem şi rostise mai multe cuvinte decit toate 
cele din ultimul timp, la un loc. 

— Bine, am spus. Să vedem. 

Şi am pus mîna pe detectoare. 


6. ECOUL MILENIILOR 


Am făcut întii o mică socoteală. Expediția marțiană 
sosise pe cea de a zecea lume în anul 7502 de la înte- 
meierea Falgăi. Darea de seamă descoperită sub ruinele 
marei terase de la Baalbek preciza că marţienii sosiseră 

d A A Ă he A L] 
pe Pămint în anul 7462 al Falgăi, corespunzînd anului 
12031 1.E.S.*, aşadar tovarășii lui Roh cunoscuseră 


* Înaintea Erei Socialiste. Anii se numără de la — şi înaintea 
— Marii Revoluții din Octombrie. (1917 e.n., după vechiul 
calcul.) (n.a.) 

Luna planetei Zece în 1199i 1.E.5.. Adăugind cele 
aproape 20 de veacuri scurse de la izbucnirea Marei 
Revoluții şi pînă în zilele noastre, am ajuns la un res- 
pectabil număr de milenii. Ştiam că la depărtarea în 
timp pe care o căutam imaginile îşi pierdeau din acui- 
tate, dar nădăjduiam să putem totuși distinge esenţialul. 

Am mişcat deci butonul spaţial pină am prins în 
obiectiv templul din aşezare, apoi am răsucit butonul 
timpului. Ne aflam într-un an thuleean corespunzind 
anului 11992 î.E.S. şi, după cum ne aşteptam, templul 
încă nu fusese ridicat. Pe ceţoasa cîmpie de piatră se 
deosebeau doar tufele întunecate ale ierbii. Un animal 
greoi a străbătut apoi lăţimea ecranului, una dintre 
neverosimilele dihănii cu trup de focă, pe care le ză- 
risem din omnimov atunci cînd pentru întiia oară ne 
îndreptam către aşezarea oamenilor albaştri, venind din 
emisfera luminată a celei de a zecea lumi. Ca nişte 
şerpi, giturile subțiri i se mişcau neliniştite Şi, în vreme 
ce o parte dintre capetele de pasăre priveau înainte, în 
direcţia către care animalul fugea, alte capete erau în- 
toarse îndărăt, de unde presupuneam că se ivise primej- 
dia care pusese pe fugă inofensivul balaur. Peste cîteva 
clipe coloana azurie a unui thuleean a lunecat cu repe- 
ziciune în urmărirea focii speriate, cu aer de gorgonă. 

Imaginile erau întrucitva îngălbenite, ceţoase ca hişte 
vechi Po toerafii, dar puteam deosebi pină şi amănuntele. 
Omul albastru pe care-l văzusem străbătind în negura 
vremurilor spaţiul pe care-l sondam, de pildă, mi s-a 
părut aproape identic cu prietenii din aşezarea cu- 
noscută de noi. Am avut chiar e) stringere de inimă 
cînd i-am zărit ochii verzi, atit de asemănători cu ochii, 
proscrisului ce rătăcea acum pe undeva, în jurul nostru, 
poate, vinînd aceeaşi focă... Doar şuviţele verzi de pe 
creştetul vinătorului ivit pe ecran mi s-au părut mai 
scurte şi mai rigide decit cele care-i împodobeau pe 
thuleenii vremii noastre. 

— Asta au cunoscut deci marţienii, la sosirea lor pe 
Thule, am spus. Să-i vedem acum şi pe, el... 

Am trecut la anul 11991. Nu ştiam în ce lună ador- 
mise Roh, aşa că am procedat prin sondaje. Smocurile 
de iarbă neagră de pe cimpia de piatră deveniseră tu- 

fişuri, cărora un vint puternic le zgilțiia florile albe. 
Nenumăraţi oameni albaştri se iviră apoi, privind cu 
toţii spre stinga. De astă dată vedeam bine că feţele 
azurii le erau ceva mai butucănoase, şuviţele multico- 
lore mai scurte şi mai puţin mobile. Parcă şi dimensiu- 
nile ochilor li se apropiau mai degrabă de cele ale 
Pieilor-Albe, neavînd încă lărgimea impresionantă, pe 
care o cunoşteam. Trupurile albastre erau încinse doar 
cu petice de piele. 

Masa thuleenilor se despărţea acum, lăsînd între co- 
loanele azurii o trecere îngustă. Şi pe ecran se iviră 
deodată, la capătul ei, petele roşii ale uniformelor 
marţiene. 

— Ai declanşat şi butonul sunetului ? a răsunat lingă 
mine glasul lui Al-aut, parcă mai răguşit decit de obicei, 
datorită emoţiei. 

Am dat din cap. Îl declanșasem, nădăjduind şi eu că 
vom putea auzi cuvintele rostite cu milenii în urmă de 
oamenii Planetei Roşii, pe care o numeau Tazkal. 

Imaginile marţienilor ne erau familiare încă din anii 
benzilor superioare, cînd le văzusem cu toţii pe ecra- 
nele malarat. Dar, dacă uniforma le rămăsese aceeaşi, 
căştile se modificaseră în cei patruzeci de ani care 
depărţeau momentul sosirii expediției lor pe Pămînt, 
de câl al opririi pe Thule. Locul antenei fusese luat de 
discul strălucitor pe care toţi îl purtau pe frunte, aseme- 
nea oglinzii rotunde a otorinolaringologilor. Doar 
ochii li se vedeau prin îngusta şuviţă transparentă a 
căştii, restul feţei fiind acoperită de materialul roşu şi 
opac al costumului de protecţie. 

Printre cei doi pereţi albaştri, alcătuiți de coloanele 
thuleenilor, patru marţieni înaintau acum încet, ducind 
pe umeri un fel de brancardă aurie, pe care se afla 
trupul unui al cincilea membru al expediției. Cînd to- 
varășii lui cobortră brancarda, am văzut că faţa lui Roh 
era descoperită şi că ochii albaștri îi priveau zadarnic 
cerul, de pe care ochiul ciclopic al Ultimei îi întorcea 
privirea moartă. 

Coloanele albastre ale thuleenilor se aplecară peste 
brancarda aurie. Unul dintre marţieni scoase din buzu- 
nar O cutie transparentă, Datorită impreciziei imaginii 

nu puteam vedea decît că în cutie se afla ceva, fără să 
putem desluşi ce anume. Marţianul a apăsat pe o mică 
pirghie și, peste cîteva clipe, o ciudată maşină s-a ivit, 
lunecînd pe nişte şenile roşii. Am înţeles că obiectul 
transparent era un aparat de telecomandă. Într-adevăr, 
sucind imperceptibil mica pirghie, marţianul indica 
maşinii, care se dovedi a fi un excavator-foreză, unde 
să sape. 

Am asistat astfel la forarea tunelului şi a criptei în 
care trupul lui Roh urma să odihnească. În urma ma- 
şinii creştea repede un morman de piatră măcinată. 
Atenţi, dar fără a vădi altceva decit atenţie, oamenii 
azurii priveau. Am băgat de seamă abia atunci că lingă 
membrii expediției, imobilă şi gravă, se afla o bătrină 
cu ochi negri... 

— Pad, dă-mi legătura cu Um, a rostit deodată unul 
dintre cei patru trimişi ai Planetei Roşii, nu puteam 
şti care, şi Al-aut a tresărit ca şi mine auzind sunetele 
cîntate ale marţienei, a cărei sonoritate aminteşte de 
stăvechea sumeriană şi de vechea chineză. 

M-am încordat pentru a nu pierde vreun sunet şi, 
mai ales, pentru a nu lăsa să-mi scape înţelesul cuvin- 
telor. Ca o siclitoare muzică de scenă, auzeam într-una 
uruitul monoton al forezei. 

— Ce-a spus? m-a întrebat Al-aut, apucindu-mă 
de braţ. 

— Să vedem, cere o legătură... 

Cel ce răspundea la numele de Pad, un bărbat mai 
degrabă mărunt, dar spătos, şi-a dus mina la discul stră- 
lucitor şi I- -a învirtit de trei ori. Am văzut. cu mirare 
că discul îşi schimba culoarea la fiece învirtitură şi că 
era acum de un galben orbitor. 

— Răspunde, Um ! Răspunde, Um! a răsunat glasul 
grav al celui ce pusese discul în mişcare. Te cheamă 
Luna lui Zece ! Te cheamă Luna lui Zece! 

Marţianul care dirija excavatorul şi-a rotit şi el 
discul strălucitor de pe frunte, dindu-i culoarea galbenă. 
Apoi a urmat să se ocupe de excavator. Însoţit de 
hirîieli, un glas înfundat a răsunat deodată: 

— Răspunde, Luna lui Zece! Răspunde, Luna lui 
Zece !... Așteaptă Um! Aşteaptă Um! 


166 


Cel ce se ocupa de excâvator i-a dat lui Pad cutia 
transparentă. | 

— 'Totul a fost în van, Um, a rostit apoi, iar triste- 
ţea lui, de multe ori milenară, vibra în căştile noastre 
cu o sfişietoare prospeţime. Roh a scos marele strigăt. 
A ars... (un cuvînt ininteligibil)... pînă la capăt. Ultima 
nelinişte i-a fost pentru Falga. l-am săpat casa timpului. 
Înalţă-i numele pe Tazkal, printre numele înalte, Um ! 
În inimile noastre e întuneric... 

Se făcu tăcere. Un declic, apoi glasul înfundat rosti 
cu O neaşteptată putere: 

— Ascultă, Xas! Ascultă, Xas!... Numele lui: Roh 
va zbura peste întregul Tazkal şi veşnic va fi înalt. Ase- 
menea nume nu coboară... Păcat doar că n-a putut afla 
că Falga va trăi! Auzi, Xas?... Expediția lui Yug a 
găsit o lume. O lume pe Zigha 3! Tazkal se mută pe 
Zigha. Falga va trăi, Xas. Va întineri. Grăbiţi întoarce- 
rea. Grăbiţi întoarcerea... Ati! 

— O, Roh... 

Şoapta lui Xas era un indicibil amestec de durere, de 
amară părere de rău, de bucurie năvalnică. Roh murise 
tocmai înainte de a afla că strădaniile atitor oameni de 
ştiinţă, care — cu veacuri în urmă, încă, pe cînd abia 
începuseră să se ivească semnele certe ale tragicului 
amurg ce ameninţa Planeta Roşie — se zbătuseră să 
salveze lumea de pe Tazkal, strădaniile atitor expediţii 
trimise pe toate planetele şi sateliții în căutarea unui 
refugiu posibil fuseseră încununate de succes. 

N-aveam nevoie să-i traduc lui Al-aut cuvintele mar- 
ţienilor, le citea în mine pe măsură ce sensul lor mi se 
preciza în minte. Am schimbat o privire şi am înţeles 
că şi el simţise neobişnuita intensitate a dragostei pe 
care oamenii Planetei Roşii o nutreau pentru ne- 
asemuita lor capitală. Îmi iubeam patria pămîntească şi 
ştiam cît de legat era Al-aut de Venus, dar nici unul 
dintre noi nu simţea sfişietoarea deznădejde, dragostea 
tragică, vecină cu idolatria, pe care marţienii o arătau 
splendidei Falga. Dragostea le era chinuitor sporită de 
inexorabila primejdie planînd asupra cetăţii, care-și 
trăia ultimii ani, ultimele luni, poate. Savanţii calcula- 
seră de bună seamă ziua exactă în care nimeni n-avea 

să mai trăiască pe străzile multicolore, în casele impo- 
dobite, ziua în care lacurile albastre ale ochilor uriaşei 
Falga urmau să sece pentru totdeauna. Generaţii întregi 
trăiseră cu aceeaşi durere în suflet, frămîntîndu-se să-i 
găsească leacul. Pe măsură ce ziua fatală se apropia, 
creştea dragostea pentru tot ce-i înconjura, pentru tot 
ce strămoşii făptuiseră, pentru toate minunile adunate 
între pereţii acoperiţi de severa geometrie a ornamen- 
telor. Mi se părea că-i neliniştea mai puţin faptul că 
urmau să piară cu toţii, cît gîndul că Falga va fi acope- 
rită de nisipuri, că zidurile aveau să crape şi să se pră- 
vălească peste străzile multicolore. Moartea sublimei 
cetăţi era coşmarul tuturor şi cred că oricare dintre ei 
şi-ar fi dat bucuros viaţa, ştiind că jertfa lui îndepărta 
blestemul. Dar Roh murise fără să afle că Falga se pre- 
gătea să trăiască pe Zigha 3 o nouă tinereţe. 

Nu ştiam care era planeta sau satelitul numit de 
marţieni Zigha 3, deşi numele revenea frecvent în în- 
semnările descoperite | în ruinele marii biblioteci de pe 
colina lui Gar. Singura certitudine pe care o aveam se 
rezuma la constatarea că Zigha 3 nu făcea parte din 
sistemul Soarelui nostru galben, că nici una dintre lu- 
mile omenirii planetare nu fusese aleasă de numeroasele 
expediţii plecate de pe Planeta Roşie. Într-o bună zi 
marţienii se îmbarcaseră pe astronavele din vreme pre- 
gătite şi dispăruseră pentru totdeauna, în adincurile 
Spaţiului cosmic, instalindu-se pe misterioasa Zigha 3. 
Scena tragică pe care detectoarele noastre izbutiseră s-o 
extragă din multimilenarul depozit de imagini al timpu- 
lui avea să ne lămurească ultima taină a mult încerca- , 
tului 'Tazkal ? 

Uruitul excavatorului se auzea slab, ciudata maşină 
lucra acum undeva, în adîncurile pietrei opaline a celei 
de a zecea lumi. În jurul brancardei aurii pe care 
odihnea trupul lui Roh, copleșiți de vestea neaşteptată, 
cei patru marţieni tăceau. Şi oamenii albaştri își aţin- 
teau asupra lor ochii neobişnuiţi şi lipsiţi de înţelegere, 
ca nişte mari păpuşi privind, dintr-o vitrină, zbuciumul 
străzii... 

— Zigha 3, spuse în cele din urmă Xas. O, Roh... 

— Voia să demonteze şi să transporte... (un cuvint 
necunoscut), şopti Pad. Îţi aminteşti? 

— Giîndul că n-a apucat să afle, că n-o să ştie nici- 
odată !... Falga îşi va deschide din nou ochii albaştri şi 
alte stele se vor oglindi în ei, dar Roh n-are să vadă şi 
n-are să ştie. Tocmai el!... 

Un nou glas răsună atunci în difuzor, glasul unei 
femei care se lupta să-şi stăpinească plinsul: 

— Nu-i adevărat! Nu vreau să cred! 

Xas se apropie de al treilea membru al expediției 
(acum, auzindu-i glasul, mi-am dat seama deodată că 
semăna cu Plara) şi-şi trecu braţul peste umerii înguşti. 

— S-ar întrista, ştiind că plingi, Daa... 

Femeia şi-a ridicat fruntea şi discul strălucitor de pe 
cască a fulgerat scurt. 

— Roh trăieşte în mine, a strigat. Auzi? Şi va trăi 
pentru coloanele albastre, a adăugat, arătind către: 
thuleenii nemişcaţi. 

— Linişteşte-te, Daa... 

Femeia se aplecă asupra brancardei. Mina-i trecu uşor 
peste faţa măslinie a lui Roh şi şoapta i se auzi abia, 
purtindu-i pînă la noi străvechea durere : 

— E tot ce mai pot face pentru tine, iubitule... 

Se îndreptă către mormanul de piatră măcinată de 
către excavatorul care-şi isprăvise treaba şi, scoţind din 
buzunar un fel de pompă, stropi movila gălbuie. Am 
văzut cu mirare că mormanul de pulbere îşi. schimbă 
culoarea, zbircindu-se uşor, ca şi cum o pieliţă s-ar fi 
alcătuit peste praful de piatră. Sub ochii noştri movila 
gălbuie se transformase într-una roşie. 

— Dă-mi... (un nou cuvînt necunoscut), ceru Daa, 
adresîndu-se celui de al patrulea marțian, care tăcuse 
tot timpul. 

Acesta s-a întors cu spatele, şi abia atunci mi-am dat 
seama că purta un fel de raniţă, din care femeia scoase 
o cutie neagră. O ţeavă turtită pornea din cutia pe care 
străluceau butoane colorate. 

Daa a luat cutia şi s-a apropiat din nou de conul 
roşu. L-a privit lung, măsurindu-l din ochi, apoi a apă- 
sat pe unul dintre butoane. N-am văzut nimic ţişnind 
din ţeava turtită, dar o parte a movilei roşii s-a des- 

prins, ca şi cînd ar fi fost retezată. Praful de piatră se 
inchegase într-o materie dură. Cu mişcări repezi, aple- 
cînd cutia după cum voia să taie piatra roşie, Daa a 
cioplit blocul ce căpăta treptat înfăţişare omenească. 
Pe piatra gălbuie a celei de a zecea lumi se înălță cu- 
rind trupul uriaş al unui marțian, cu cască şi costum 
de protecţie. Aveam în faţă statuia roşie a Marelui Zeu, 
aşa cum o văzusem în templul din aşezarea în care 
poposisem... 

— Roh va trăi pentru coloanele albastre, spuse din 
nou Daa. 

— Mai mult decît atit, va privi veşnic către Zigha 
3, adăugă solemn Xas. 

Apoi, parcă fără efort, se înălţă în văzduh. Se ridica 
drept în sus, plutind uşor, de parcă ar fi fost un 
balon. 

— Antigravitaţie, a şoptit Al-aut. 

Trupul masiv rămase suspendat la trei metri de pia- 
tra satelitului. Miinile lui Xas pipăiră discul, rotund ca 
un imens ochi ciclopic, pe care Daa îl sculptase pe casca 
statuii. Toţi ceilalți i-au înţeles gîndul, deoarece au 
început să se agite. Bărbatul care purta raniţa ieşi din 
cadru, în vreme ce Pad apucă extraordinarul aparat de 
sudură şi croi o deschidere în spatele statuii. Numai 
Daa rămase lingă trupul lui Roh, privind faţa încre- 
menită şi ochii albaştri, care nu clipeau. De cealaltă 
parte a brancardei, dreaptă, veghea bătrina thuleeană 
cu ochi negri. Cît despre oamenii albaştri, asistaseră la 
metamorfozarea pulberei într-un morman de culoare 
roşie, dar fugiseră înspăimîntaţi în clipa cînd piatra 
roşie începu să se însuflețească, luînd înfăţişarea uneia 
dintre straniile făpturi roşii ivite în mijlocul lor. 

Un canal îngust lega acum — prin trupul statuii — 
discul sculptat, de deschiderea practicată de Pad. Xas 
cobori, luă din mîinile lui cutia neagră şi, înălțindu-se 
iar, ca şi cum ar fi fost lipsit de greutate, tăie și desprinse 
discul de piatră. Al patrulea membru al expedişiei se 
întoarse atunci. N-am putut vedea ce-i dădea lui Pad, 
care vir! în deschizătura pe care o croise în trunchiul 
statuii nişte obiecte colorate, dar îi întinse lui Xas un 
disc strălucitor, de felul celor pe care cu toţii le purtau 

pe frunte. Xas îl fixă în locul unde se aflase discul de 
piatră şi, rotindu-l de mai multe ori, îi dădu culoarea 
roşie a chipului cioplit. 

— Vino să vezi, Daa, o îndemnă apoi pe femeia 
plecată peste faţa lui Rob. 

Uşoară, Daa se ridică în văzduh, oprindu-se lîngă 
el. Privi discul și spuse doar: 

— Aşa e bine. 

„.În clipa aceea I-lana a deschis uşa, vestind: 

— Se trezeşte ! 

N-am înţeles îndată despre ce era vorba. Mă aflam, 
cu milenii în urmă, în tovărăşia expediției care ne pre- 
cedase pe cea de a zecea lume şi m-am întors cu greu în 
era noastră. 

— Opreşte detectoarele, a spus Al-aut. 

O simplă răsucire a butoanelor, şi imaginea utriaşei 
statui, în dreptul frunţii căreia pluteau Daa şi Xas. a 
pălit pe ecranul malarat, ca şi cum s-ar fi năpustit în- 
dărăt, în trecutul din care vremelnic o chemasem. 

— Se trezeşte, a repetat I-lana. 

— Du-te lingă el, a spus Al-aut. Venim îndată. 

"Și am deschis uşa laboratorului, unde Plara şi Kes pri- 
veau o substanță albă, fierbind într-o retortă. 

— Rănitul nostru îşi vine în fire, i-a vestit Al-aut. 

Biologii schimbară între ei o privire. 

— Nu ştiu dacă avem dreptul, începu Kes. 

— Dar nu-i nici o primejdie ! se răzvrăti Plara. 

— Nu, mai mult ca sigur, nici o primejdie. Şi totuşi... 

— Cui să-i cerem consimțămîntul : ? Eco împrejurare 
neobişnuită şi conştiinţa noastră singură trebuia să hotă- 
rască, a strigat Plara. 

Înţelegeam că nu făceau decit să reia datele unei dis- 
cuţii la care nu luasem parte. Draga mea Plara se zbu- 
ciuma, nu putea sta locului şi ochii-i străluceau. Mi s-a 
părut atit de frumoasă, încît pentru o clipă i-am urmărit 
numai mişcările, m-am lăsat în voia energiei care făcea 
să-i vibreze trupul fragil. Cind m-am putut desprinde 
din vrajă, am auzit-o din nou: 


— Ce vrem noi? Să-i ajutăm, să-i împingem pe O 
treaptă superioară... 

— Ce vrem noi e limpede, răspundea Kes. Dar cine ne 
dă dreptul să dispunem de ei ca de nişte cobai ?... Nu-i 
vorba de ameliorarea unei rase de găini ! Avem de-a face 
cu nişte hominizi, poate cu nişte fiinţe aflate la nivelul 
lui Homo primigenius. Înalță construcţii, au rituri, 
credinţe... 

— Şi e un rău în faptul că vrem să-i scăpăm de tarele 
bestiale care-i trag îndărăt, către animalele din rîndurile 
cărora provin : ? Recunoști că experienţa poate fi 
ineficace, dar în nici un caz primejdioasă... 

— Cred că problema trebuie pusă şi altfel, am inter- 
venit atunci. „Umanizarea“ Pieilor-Albe e singura lor 
şansă de supravieţuire, Kes. Altminteri, mai devreme 
sau mai tirziu, oamenii albaştri îi vor nimici pînă la 
unul, îi vor vina şi-i vor stirpi ca pe nişte fiare... Tu 
singur ai pomenit de Homo primigenius ! ! 

Plara mi-a aruncat o privire triumfătoare şi biologul 
şi-a clătinat capul, neted ca un ou. 

— Ce spui, Al-aut? a întrebat apoi. Eşti totuşi con- 
ducătorul expediției... 

Ochii cenuşii s-au îndreptat către retorta în care fier- 
berea substanţei albe încetase. Liniştit, glasul puţin ră- 
guşit a rostit, fără urmă de şovăială: 

— Îmi asum răspunderea. 

Kes l-a privit lung. 

— Fie, a spus apoi. Deocamdată, nici vorbă de even- 
tualitatea transmiterii unei eredități modificate. E o 
primă experienţă de rezultatul căreia atirnă totul. Poate 
că sînt doar prea bătrîn ŞI mi-am pierdut îndrăzneala, 
dar am senzaţia că intru în pielea doctorului Morreau... 

— Kes! a strigat Plara. 

— Bine, bine... Nu mai spun nimic. Dacă sînteţi cu 
toţii de părere... 

— Aţi găsit, aşadar, substanţa? am întrebat, mai 
mult ca să schimb vorba. 

— Nu intru în amănunte, mi-a răspuns Kes. Tot n-ai 
înțelege... Analiza oaselor ne-a îngăduit să izolăm o sub- 
stanță care joacă, într-un fel, rolul unui catalizator: 
grăbeşte osificarea. I-am găsit inhibatorul. E praful alb 
din retortă. Acum, să vedem... I-lana ar trebui să: exe- 
cute citeva trepanări, să deschidă protuberanţele de pe 


172 


creştetul pacientului şi să aplice substanţa noastră albă. 
Deocamdată, deci, tratament local, combinat cu absor- 
birea unor stimulatori ai sistemului nervos. Dacă şuvi- 
ţele se vor putea dezvolta... 

— Grăbiţi-vă, a spus Al-aut. I-lana aşteptă. Cum îl 
adormiţi ? 

— Presupun că tot cu ajutorul undelor hipnotice... 

Plara a luat retorta şi i-am condus pe amindoi în 
cabina în care tînărul adus de mine deschisese ochii. 
I-am întîlnit privirea şi mi s-a părut că mă recunoaşte. 
Dar era, probabil, o iluzie. În costumele noastre semă- 
nam prea mult pentru ca cel pe care-l scăpasem de la 
moarte să mă poată recunoaşte. 

— Plec cu Tudla, a spus Al-aut, în chip de rămas 
bun şi amindoi am ieşit din cabină, lăsînd pacientul în 
seama celorlalți. 

Bănuiam ce are de gind Al-aut şi nu m-am mirat de 
aceea cînd mi-a propus să-l urmez în aşezarea oameni- 
lor albaştri. Avusese dreptate, statuia Marelui Zeu as- 
cundea cel puţin încă o taină. Ştiam acum că Daa o 
cioplise, cu ajutorul unui aparat funcţionind, poate, cu 
ultrasunete. Statuia ridicată în amintirea lui Roh de- 
venise apoi un idol, fusese multiplicată, reproducerile 
neizbutind să atingă desăvirşirea originalului. Dar Roh 
trăia printre coloanele albastre, aşa cum Daa dorise. 

— Mai mult decit atit, va privi veşnic către 
Zigha 3, a spus Al-aut, repetind cuvintele lui Xas. 

L-am privit surprins. 

— Cum, chiar crezi... ? 

— Sper. 

O, acum îi înţelegeam tulburarea ! Faţa îi era încre- 
menită ca de obicei şi nimic nu vădea că nădăjduia să 
pătrundă ultima taină a Planetei Roşii, enigma pentru 
dezlegarea căreia se cheltuiseră în curgerea veacurilor 
inventivitatea şi energia a generaţii de cercetători : des- 
coperirea punctului din spaţiu în care bătrina civilizaţie 
marțiană se transplantase. Dar îl cunoşteam prea bine 
pentru a nu şti că toate facultăţile îi erau acum îndrep- 
tate către speranţa asta, către posibilitatea identificării 
aproape legendarei Zigha 3. 

Din nou zburam către aşezarea bătrinei preotese, ur- 
maşa îndepărtată a celei ce asistase la ridicarea idolului 
adăpostit mai tîrziu în templul pe care-l cunoşteam. Ce 
tradiţii moştenise de la înaintașele ei şi cît adevăr se 
păstra în de atitea ori milenarele amintiri, acoperite de 
vălul inevitabilelor legende ? 

Sub noi, pe cîmpia de piatră, două puncte se mişcau. 
Am coborit, încercînd să le desluşim, şi am recunoscut cu 
strîngere de inimă două coloane âlbastre. Una era împo- 
dobită cu şuviţe verzi, cealaltă avea şuviţe violete. Um- 
brele mari ale aripilor noastre au acoperit pentru o clipă 
trupurile celor doi surghiuniţi, ca un simbol al năpastei 
abătute din văzduh asupra lor. Amîndoi şi-au ridicat 
privirile şi am întîlnit durerea violetă şi ura verde. 

— "Trebuie să facem ceva pentru ei, am spus. Înţelege, 
Al-aut ! Te rog... 

Ceva a sclipit în mina lui Ochi-Verzi, ridicată către 
noi într-o îndirjită şi zadarnică promisiuite de răfuială. 
Am bănuit că era cuțitul cu care mă mai ameninţase 
odată, cuțitul cu care ucisese Pieile-Albe. 

Pe cimpia gălbuie, umbrele noastre se zbăteau departe 
de perechea rămasă în urmă. Al-aut nu răspunsese. Ce-mi 
putea răspunde ? 


7. POARTA GALACTICĂ 


Templul părea pustiu. În semiintunericul pe care fiă- 
cările reci ale „opaiţelor“ nu izbuteau să-l alunge, sin- 
gur, uriașul chip de piatră al lui Roh ne-a întîmpinat. 
Fusese cioplit sub ochii 'mei, adineauri, acum aproape 
14000 de ani. Aici stătuse Daa, lingă brancarda aurie. 
Xas nu mai plutea în dreptul discului de pe fruntea de 
piatră, însă discul era acolo, roşu şi strălucitor. Patru- 
sprezece milenii trecuseră peste el, încercaseră să-l în- 
tunece, să-i teșească marginile ; dar timpul nu-l putuse 

atinge. Mi se părea că însăşi impalpabila lui materie se 
condensase în ciudata piatră roşie a marei statui. 

Mai expeditiv decit mine, Al-aut îşi şi desfăcuse ari- 
pile, care-i băteau acum mărunt aerul, menţinîndu-l la 
nivelul căştii de piatră. Peste o clipă însă, a revenit 
lîngă mine, spunind dezamăgit: 

— Du-te şi vezi! 

M-am înălţat şi am privit în strălucirea discului. Am 
întilnit nişte ochi albaştri, larg deschişi pe o faţă măs- 
linie, înconjurată de o scurtă barbă neagră. Fără să vadă, 
Roh se uita la mine prin discul roşu. 

— Nu înţeleg, spunea Al-aut. Undeva-i o greșeală... 

— Noi am greşit, l-am răspuns. Ei nu greşesc. 

Dar urmam să privesc chipul lui Roh, care „trăia 
printre coloanele albastre“. 

— Al-aut, am strigat, e limpede! Ţi-am spus că e 
nu greşesc. „Roh va privi veşnic către Zigha 3“... Roh! 

Am coboriţ repede, dar Al-aut se şi îndrepta către 
poarta dincolo de care începea tunelul ducînd spre 
criptă. Curînd ne aflam în faţa celeilalte porţi, în piatra 
căreia fusese încastrat blocul fosforescent pecetluit cu 
semnul. toz. Zadarnic am privit însă în sus, peretele de 
Diatră era neted, aşa cum îl lăsase excavatorul minuit 
de Xas. 

Am apăsat atunci în cele două locuri pe care bătrina 
preoteasă le apăsase de faţă cu noi şi poarta s-a deschis, 
iar Roh s-a ivit, păşind fără să se mişte, ca o gazdă care 
întîmpină oaspeţi. Din nou ne-am ridicat privirile, cer- 
cetind peretele. O gaură îngustă se vedea doar în pragul 
de sus al porţii, altminteri piatra şlefuită părea neatinsă. 
Dar, cînd mi-am apropiat ochiul de gaura în care doar 
degetul meu mic ar fi putut pătrunde, n-am văzut nimic. 
Imobil, Roh ne privea cu ochii lui albaştri. 

— Nu se poate, am spus. Fi nu greşeau... 

— Dar aparatele lor se defectau, ca ale noastre... 

— Uiţi discul roşu, cu elice ? Cubul de metal transpa- 
rent 2... Discul statuii ne-a arătat chiar adineauri fața lui 
Roh. Nu, aparatele lor funcţionează perfect, sau poate 
clima de aici le conservă. Oricum... 

— Stai! a strigat Al-aut. A făcut un pas şi a intrat 
în criptă, apoi s-a întors cu tot trupul către mine, aşe-, 

zindu-se în faţa lui Roh şi poruncindu-mi: Închide 
poarta. 

Am împins uşor blocurile legate între ele, pină am 
auzit ţăcănitul mecanismului. Poarta se închisese. M-am 
simţit deodată apăsat de un simţămint neplăcut, nu 
pentru că rămăsesem singur în galeria întunecată, 
dar pentru că închisesem poarta criptei peste Al-aut. 
Enervat, am deschis-o repede. 

Am înţeles că, de astă dată, aflasem taina. Al-aut 
stătea nemișcat. Mi-a făcut semn să-i iau locul şi a 
ieşit din criptă, dînd la iveală trupul lui Roh, pe care-l 
acoperise cu trupul lui. 

Poarta grea a venit către mine şi abia atunci mi-am 
dat seama că semnul toz fusese sculptat şi pe latura 
ei interioară. Cînd mecanismul de închidere a ţăcănit, 
vechiul semn s-a aflat la mivelul ochilor mei. Şi de- 
odată, cu o uluitoare limpezime, am văzut. 

Sub un cer necunoscut, luminat de fantastica stră- 
lucire a doi sori, sclipea o clădire uriaşă, înconjurată 
de altele, mai mici. Pereţii le erau împodobiți cu 
ornamentele geometrice ale apusei Falga, dar nu-mi 
puteam lua ochii de la clădirea cea mare, căreia i se 
dăduse înfăţişarea unui gigant. Două picioare zdra- 
vene susțineau trunchiul, din care pornea gîtul vînjos 
şi capul, pe care străluceau ochii albaştri. Braţele gi- 
gantului erau ridicate şi îndoite din coate, pentru ca 
mîinile să i se poată uni după ceafă. Toată uriaşa 
construcţie, alcătuită prin suprapunerea a nenumă- 
rate etaje colorate, avea mii de ferestre scînteind în 
toate culorile. 

Abia apucasem să îmbrăţişez priveliştea că Al-aut 
a deschis poarta şi, fără o vorbă, mi-a luat locul. De 
aci înainte ne-am schimbat într-una, privind cu rîn- 
dul, dar am să însemn fără întreruperi cele ce am 
văzut, adăugind relatările lui Al-aut la tot ce mi-a 
fost dat să deslușesc cu propriii mei ochi. . 

Peste uriaşa clădire, în care am recunoscut ima- 
ginea verticală a faimoasei Falga, străluceau, aşadar, 
doi sori. De pe largile terase ale braţelor ei îşi luau 
zborul sute de discuri transparente, albe, albastre, 
trandafirii, care se deplasau prin văzduh, fremătind 

şi contractindu-se ca nişte aeriene meduze. De două 
ori mi s-a părut că asemenea meduze îşi schimbau 
forma, alungindu-se şi şerpuind printre celelalte, dar 
Al-aut n-a observat aşa ceva şi poate că m-am înşelat. 
Ceea ce am văzut însă amindoi a fost faptul că uriaşa 
clădire s-a mişcat. Poate că nu era totuşi o clădire? 
Picioarele ei, străpunse de mulţimea ferestrelor multi- 
colore, s-au urnit şi gigantul a ieşit din cimpul nostru 
vizual, păşind peste construcţiile mai mici care-l în- 
conjurau. Pe locul unde îl văzusem cu o clipă înainte 
rămaseră două gropi identice şi cu margini netede, 
ca ştanţate. 

Văzduhul a început să palpite apoi, de parcă ar fi 
fost viu. Forme de o stranie înfăţişare omenească îl stră- 
băteau, se iveau şi piereau, poate tocmai mişcarea lor 
făcînd să ni se pară că văzduhul fremăta. Erau co- 
lorate, dar n-am desluşit decit nuanţe palide, ase- 
menea celor pe care le aveau şi meduzele aeriene. Nici 
unul dintre noi nu şi-a dat seama din prima clipă 
că toate obiectele, fiinţele, pînă şi peisajul, ne apă- 
reau plate, ca şi cînd le-am fi privit cu un singur ochi. 
Nu ştiam dacă era vina aparatului, dacă lumea pe 
care o vedeam avea o dimensiune în minus, sau una 
in plus (în toate trei cazurile imaginile trebuiau să 
me pară la fel de lipsite de relief), înţelegeam însă că 
viaţa evoluase mult pe Zigha 3, atit de mult, încît se 
depărtase de tot ceea ce cunoşteam. Poate că materia 
se manifesta acolo în forme noi, nebănuite în sistemul 
nostru, şi nu m-am putut împiedica să-mi amintesc 
de gîndurile ceţoase care mă bintuiseră în vremea 
zborului, pe cînd me îndreptam către lumea sateli- 
tului îngheţat al Ultimei. 

Oare nălucile extragalactice, cărora le intuisem pre- 
zenţa nevăzută, nu erau surorile impalpabilelor ară- 
tări ce făceau să freamete văzduhul luminat de razele 
acestor doi sori? Marţienii, care colonizaseră miste- 
rioasa planetă, stăpineau taine pe cara nu le cunoaştem 
încă. Nu văzusem deocamdată nimic putind să ne 
amintească înfăţişarea celor ce fuseseră nevoiţi să pă- 
răsească Planeta Roşie. Oare statuia lui Roh, înăl- 
ţată din dragostea şi durerea unei femei, nu-şi schim- 

base menirea de-a lungul veacurilor, al mileniilor, şi 
nu devenise oare singurul punct de legătură dintre 
frințele aparent imponderabile de pe Zigha 3 şi oa- 
menii celor nouă lumi, poarta prin care se puteau stre- 
cura în realitatea sistemului nostru? Aici, pe Thule, 
statuia lui Roh se transformase într-un idol. Ce în- 
semna ea pe Zigha 3, unde cu siguranţă nu fusese 
uitată, de vreme ce, după cite se părea, straniile apa- 
rate pe care marţienii le lăsaseră pe toate planetele 
şi sateliții Soarelui nostru galben fuseseră pretutindeni 
nimicite şi se păstraseră numai pe cea de a zecea 
lume? Era greu de crezut că locuitorii evoluaţi de 
pe Zigha 3 se dezinteresau de vechea lor patrie, sau 
că o uitaseră. Aşa cum avuseseră mijloacele s-o pă- 
răsească, ar fi putut cu atit mai lesne s-o cerceteze în 
vremea noastră, cu cit timpul trebuia să le îngăduie 
descoperirea unor şi mai perfecţionate tehnici de zbor. 
Dar, cu mult încă înaintea constituirii omenirii pla- 
netare, nici 0 vizită a foştilor locuitori ai Planetei 
Roşii nu fusese semnalată pe vreuna dintre lumile 
noastre. De ce? Nu cumva tocmai pentru că nu mai 
puteau pătrunde în sistemul nostru, datorită adaptării 
structurii lor la noile condiţii ale planetei ce-i găzduise ? - 
Marea statuie de piatră roşie răminea atunci singurul 
punct de contact cu noi, singura poartă care nu le 
fusese definitiv închisă. De pe Thule se vedea Zigha 3. 
Poate că şi de pe Zigha 3 se vedea Thule, Se vedea, 
doar ? _ 

Vechea teorie a scriitorului după care unele rituri 
magice ar fi avut în copilăria omenirii rolul de a des- 
chide solilor extrapalactici o poartă de acces în lumea 
noastră — teorie în sprijinul căreia nu putuse aduce 
nici o dovadă, mulţumindu-se doar cu sugerarea unei 
tradiţii moștenită de la expediția marţială — devenea 
verosimilă. Poate că oamenii de pe Tazkal cunoaşteau 
încă din vremuri imemoriale posibilitatea stabilirii 
unor asemenea legături şi tocmai acest fapt le uşurase 
“transformarea, trecerea în noua realitate de pe Zigha 3, 
de unde se arătau dornici să intervină în lumile noas- 
tre. Dacă aşa era, dacă ipotezele pe care ni le sugerau 
descoperirile de pe cea de a zecea lume se confirmau, 

omenirea planetară se afla în faţa uneia dintre cele 
mai însemnate întilniri din istoria neamului omenesc. 
Ceea ce altă dată risca să devină speculație mistică, 
şarlatanie. pusă în slujba obscurantismului, putea şi 
trebuia să fie acum cercetat de către marile institute 
ale celor nouă lumi. Oare bătrina preoteasă cu ochi 
negri mai deţinea vreo particulă de lumină în stare 
să risipească ultimele incertitudini? Şi în care punct 
al galaxiei „noastre se rotea prin spaţiu ciudata 
Zigha 3? 

— Nu ştiu, a spus Al-aut, cînd am închis în cele 
din urmă poarta criptei şi am prins a sui prin galeria 
ce răspundea în templu. Cele mai apropiate stele duble 
sînt 61 din constelația Lebedei şi 70 din Ophiuchus, 
iar stelele duble ale Lebedei se află la 22,2 ani-lumină, 
socotind doar drumul dus-întors... 

— Zigha 3 ar putea fi şi mai depărtată de noi? 

— Bineînţeles, a încuviințat Al-aut. lar ceea ce am 
văzut nu reprezintă decit imagini dispărute cu ani- 
lumină în urmă, ţinînd seama de răgazul necesar pen- 
tru ajungerea lor pe Thule. Poate că viaţa s-a schimbat 
între timp cu totul pe Zigha 3, sau poate că a încetat 
de mult... 

— Xas ştia totuşi foarte bine unde se află planeta 
pe care marţienii urmau s-o colonizeze. Roh priveşte 
de milenii către Zigha 3! 

— De-am putea afla şi noi ce ştia Xas... 

Al-aut rostise cuvintele, împingînd poarta ce dădea 
în templu. Îndată ne-am pomenit în faţa bătrinei cer- 
nite, care ne-a privit, ca de obicei, fără mirare. Ne 
văzuse pesemne prin grosimea pietrei şi ştia că ne 
aflam în cripta lui Roh. Am arătat cu braţul în sus, 
încercînd să-i sugerez ideea depărtării, apoi am făcut 
mişcările cuiva care ar trage către el, din înălţimi, o 
fringhie nevăzută. Socoteam că ar putea astfel înţe- 
lege dorinţa noastră de a şti dacă poate chema ceea ce se " 
afla acolo, departe, unde Roh privea fără să vadă. 

S-a uitat la mine lung, de parcă mi-ar fi cercetat 
gindurile la negrele faruri ale ochilor ei. Apoi s-a 
îndreptat către uriaşa statuie şi i-a cuprins genunchii 
cu braţele. Îi urmăream tulburat mişcările pentru că 

&raim încredințat că mă înţelesese. Aşteptari ceva, ru 
ştiam ce, dar simţeam că vom primi un răspuns. Nici 
un reprezentant al celor nouă lumi nu trăise vreodată 
o atît de neliniştită aşteptare, de sfirşitul căreia atirna, 
poate, cunoaşterea unor realităţi încă nebănuite de 
către omenirea planetară. În penumbra templului pil- 
piirile reci ale fosforului tremurau. Mi se părea că o 
veşnicie trecuse de cînd bătrina imbrăţişase genunchii 
de piatră. lată, acum se ridica şi începea să-și mişte 
braţele, aşa cum o mai văzusem mişcîndu-le, aici şi 
in peştera fosforescentă. Atunci, de fiecare dată, nu 
se petrecuse nimic. Ştia de bună seamă şi ea că nu 
gesturile, oricit de solemne, ne puteau aduce răspunsul 
aşteptat. Ce rost avea, aşadar, ritualul pueril care ne 
făcea să pierdem vremea? Ca o veche vrăjitoare din 
Macbeth, bătrina rostea poate şi cuvinte tainice, că- 
rora nici nu le mai cunoştea înţelesul... 

Am priceput deodată că repeta un ritual învăţat 
de mult, pe cînd era tînără ca ajutoarea ei de acum 
şi ucenicea pe lingă o altă bătrină, care moştenise 
tainele de la lanţul preoteselor acoperind cei 14000 de 
ani ce o despărţeau de bătrina cu ochii negri, privind 
calmă înmormiîntarea lui Roh. Nu ştia care dintre 
mișcările ei deschidea poarta către necunoscut ŞI nici 
nu-şi dădea seama, poate, că una singură dintre ele 
era o cheie, introdusă printre gesturi gratuite, nu, 
rintre . gesturi menite s-o ascundă. Aşa cum fusese 
invăţată, le reproducea pe toate, cu aceeaşi seriozi- 
tate... Dar mi-am amintit că tovarăşi lui Roh nu 
puteau nici ei bănui felul în care viaţa avea să evo- 
lueze pe Zigha 3. Ca atare, nu putuseră lăsa nici un 
fel de cheie străvechei înaintaşe a bătrînei, ce-şi le- 
găna acum braţele în faţa statuii devenită idol. Lu- 
crurile, prin urmare, se petrecuseră altfel. 

Un ritual, riguros ca toate ritualurile, se închegase 
de-a lungul veacurilor î în jurul marii statui de piatră. 
Dacă izbutiseră să-şi păstreze o poartă de acces în 
sistemul Soarelui nostru galben, făpturile ciudate de 
pe Zigha 3 o făcuseră fără ca cernitele preotese să-și 
dea seama. Cu alte cuvinte, izbutiseră să transforme 
într-o cheie unul dintre gesturile rituale şi se folo- 

seau de el, datorită imuabilei succesiuni a mişcărilor, 
devenită „sacră“. Asemenea cocoşului dintr-o veche 
fabulă dramatizată, care credea că prin cîntul lui făcea 
să răsară Soarele, bătrîna preoteasă era încredinţată că 
puterea vrăjilor ei cheamă necunoscutul. Acest necunos- 
cut, însă, ştiuse să folosească un gest inofensiv pentru a 
face din el o cheie, în stare să deschidă o poartă. Numai 
în templul din această aşezare a oamenilor albaştri, fără 
îndoială. Zadarnic îndeplineau cu gravitate celelalte. 
preotese de pe Thule ritualul înaintea idolilor imitind 
statuia lui Roh, zadarnic se străduia chiar bătrina noas- 
tră prietenă în faţa marii statui din peştera fosfores- 
centă. Gestul-cheie era valabil numai în preajma statuii 
cioplită de Daa, în care marţienii introduseseră uluitoa- 
rele lor aparate. Cunoscîndu-le modul de funcţionare şi 
aflind gestul n-am fi putut deschide în toate lumile 
noastre ciudatele porţi prin care Zigha 3 era în stare să 
pătrundă în realitatea dimensiunilor noastre ? 

Urmăream cu emoție mişcările bătrinei, într-o aştep- 
tare a cărei tensiune mă istovea. Îmi simţeam genunchii 
tremurind. Lîngă mine, cu trupul puţin aplecat înainte, 
Al-aut privea îndirjit, încordat aşa cum îl văzusem în 
încăperea Marelui Consiliu, cînd imaginile aduse de e! 
de pe satelitul îngheţat se perindau pe uriașul ecran de 
oţel. Prin arcada porţii năvălea întunericul. Ultima 
apusese. 

Atunci, în palida lumină spectrală a pietrelor fosfores- 
cente, coloana întunecată a preotesei a prins a luneca 
repede în jurul statuii. Nu ştiu ce proprietăţi avea piatra 
roşie, în mod artificial creată (de Daa, dar vîrtejul 
provocat de rotirea bătrinei în jurul ei o făcea să sca- 
pere. Scîntei roşii ţişneau din colosul, al cărui creştet se 
pierdea sub acoperiş. Întiîi rare, pornind în răstimpuri 
din picioarele statuii, de pe porțiunile pe lîngă care 
bătrina se rotea, scînteile se înmulţiră cu repeziciune, 
acoperind curînd întreaga suprafaţă a pietrei. Trupul 
roşu al lui Roh părea acum învăluit într-o stranie blană 
cu ace de foc. Şi, în clipa cînd bătrina se prăbuşi 
istovită, haina de foc se desprinse şi lunecă la. picioarele 

uriaşului de piatră, unde pîlpii mărunt. Fără să vreau, 
m-am tras cu un pas îndărăt. 

Din zbaterea pilpîitoare se ridicase o formă înaltă, cu 
tulburătoare înfăţişare omenească. Aproape albă, abia 
trandafirie, forma pe care o vedeam nemișcată era 
plată, ca o fotografie. Am recunoscut îndată una dintre 
fiinţele care făceau să palpite văzduhul de pe Zigha 3. 
Îmi simțeam gura uscată şi gitul încleştat. 

Nu se dezlipea de lingă statuia roşie şi am presupus 
că nu poate trece dincolo de cercul magnetic descris de 
trupul albastru al bătrinei. Ca şi cum ar fi vrut să-mi 
confirme bănuiala, ciudatul descendent al oamenilor de 
pe Planeta Roşie a întins către mine, ca un fel de braţe, 
două benzi de imponderabilă substanţă. 

— Stai, a strigat Al-aut. Lasă-mă pe mine! 

N-a apucat să-şi sfirşească vorba, pentru că o dată cu 
el mă şi apropiasem de năluca trandafirie, ŞI şuviţele 
plate ale braţelor ei ne-au cuprins pe amindoi. Umerii 
noştri au trecut prin braţele care nu ne-au putut reţine, 
ca şi cum ar fi fost alcătuite dintr-un gaz. Ne-am apro- 
piat mai mult. Forma care ne depăşea cu un cap ne-a 
strîns la piept (a făcut gestul de a ne strînge) şi ne-am 
pomenit spărgîndu-i -i alcătuirea, pătrunzind în substanţa 
ei necunoscută. 

Mi s-a părut că plutesc. Eram neînchipuit de uşor şi 
toate simţirile mi se ascuţiseră. Am auzit sunete ciudate, 
mirosuri necunoscute mi-au asaltat nările. Cu o limpe- 
zime nefirească desluşeam imagini stranii, împletindu-se, 
amestecîndu-se și recompunînd altele, neasemănătoare cu 
nimic văzut vreodată şi care, pentru mine, nu aveau 
nume. Totul cînta, răspîndea miresme şi alcătuia, inefa- 
bile caleidoscopuri, colorate în nuanţe pe care niciodată 
nu le percepusem. Aţiţate frenetic, simţurile primeau un 
atit de covîrşitor flux de senzaţii, încît neasemuita bucu- 
rie începea să facă loc durerii. Beţia de sunete, culori şi 
miresme se sfîrşi brusc în clipa aceea şi n-am mai fost 
decît luciditate. 

Ca o lamă ascuţită, pătrundeam în natura lucrurilor. 
Noţiunea de necunoscut Îîncetase să mai existe și ştiam 
tot, înțelegeam relaţiile ascunse. Stăpineam tainele vieţii. 
Nu trebuia să aflu sau să memorez, totul era în mine, 

trecut, prezent şi viitor. În faţa mea se roteau miriade 
de corpuri strălucitoare. Ştiam cînd se iviseră şi cînd 
aveau să se stingă. Pe mingea asta verzuie, curgerea 
mileniilor abia începea şi monştri obtuzi se devorau, sub 
acoperișurile luxuriante ale pădurilor. Dincolo se înălțau 
primele trepte şi minţi rătăcind prin beznă se străduiau 
deznădăjduit să descopere cele dintii certitudini. Bubui- 
turi asurzitoare vesteau pe globul celălalt deschiderea 
uriaşelor abatoare ale războaielor. Nave uriașe de felu- 
rite tipuri şi vîrste lunecau pe lingă, mine prin spaţiu 
şi-n cabinele lor se ştia cîte ceva, se muncea pentru des- 
fiinţarea zonelor întunecate ale necunoscutului. Le 
puteam străpunge învelişurile, căci eram rațiune pură, 
gînd descojit, sclipind ca un bisturiu. Fără greutate, 
parcă, devenisem o traiectorie. Nu puteam interveni, 
ajuta sau împiedica. Dincolo de bine şi rău, observator... 

— Dezmeticeşte-te, a spus Al-aut. _ 

Mă zguduia şi voiam să-i spun să aibă răbdare, să mai 
aştepte puţin. Dar nu puteam vorbi. Apoi, brusc, m-am 
simţit îngrozitor de greu, ca şi cum aş fi purtat ere pe 
umeri. Ne aflam la picioarele marii statui. Forma tran- 
dafirie dispăruse şi preoteasa mai zăcea nemişcată pe 
podeaua de piatră. 

— Cit a durat? am întrebat. Ai simţit şi tu...? 

— Micera teamă că nu-ţi mai vii în fire! Cit a 
durat? O secundă. Poate două... Ce să simt? 

L-am privit neîncrezător. 

— Vrei să spui că tu... că tu nu...? 

— Ba da, un fel de virtej. O ameţeală. M-am împo- 
trivit şi mi-am revenit îndată. 

Eram încă prea buimăcit, ca să-i povestesc, prea bui- 
măcit ca să pot măcar gîndi. De ce numai eu? De ce se 
împotrivise Al-aut? Cei de pe Zigha 3 nu ne puteau 
face vreun rău, nu numai pentru că nu erau material- 
mente în stare, dar pentru că, acolo unde ajunseseră, 
răul era de neconceput. Numai vechii autori burghezi 
de utopii populau necunoscutul cu monştri. La nivelul 
posibilităţilor de comunicare“dintre lumi şi sisteme solare 
diferite nu mai puteau exista aspirații josnice. Al-aut 
ştia asta la fel de bine ca şi mine. De ce se împotrivise ? 

— Pentru că nu accept să mi se anihileze voinţa, a 
răspuns. Nu- -mi spune acum nimic, Şi nu te mai gîndi. 
Ai. să ne povesteşti mai tirziu, în omnimov.. 

Păream oare halucinar? În glasul lui Al-aut mi se 
păruse că desluşesc o vagă îngrijorare... 

Preoteasa îşi revenea. Ochii ei mari ne priveau între- 
bători. Nu ştiam dacă intrase vreodată în atingere cu 
vreuna dintre impalpabilele fiinţe care descoperiseră 
mijlocul de a cobori pe Thule, nu ştiam dacă structura 
îi îngăduia un asemenea contact şi nici dacă izbutea să 
depăşească efortul care o făcuse să-şi piardă cunoştinţa. 
Poate că pe vremuri, cînd era încă tînără... 

Ne-am îndreptat către ea şi am ajutat-o să se ridice. 
Am sprijinit-o pină la laviţa cea mai apropiată. Privirile 
negre, care nu se îndepărtau de pe feţele noastre, cereau 
un“ răspuns. Am desenat cu mina prin aer o făptură și 
am mimat îmbrăţişarea. Pleoapele albastre s-au lăsat, 
grele, peste ochii negri şi capul preotesei s-a plecat, 
încuviințind, Încrucişindu-ne braţele pe piept, ne-am luat 
atunci rămas bun. N-a încercat să ne reţină. Cu ochii 
închişi, părea că meditează, sau doarme. 

Întunericul se lăsase peste cea de a zecea lume. După 
simţămîntul că fusesem pentru o clipă atotputernic, mă 
regăseam cel dintotdeauna. Simşurile, acum amorţite, 
nu uitau nemaiincercata risipă de senzaţii şi mintea 
înceţoşată îşi amintea că pătrunsese toate tainele, le cu- 
noscuse începutul şi sfîrşitul. Regretam calma înelep- 
ciune de care mă bucurasem. Ca sclipirile înşelătoare 
ale stelelor pe scutul „apelor“ dense ale satelitului înghe- 
ţat, tot ce-mi descoperise supraomeneasca luciditate se 
ferea, pierea îndată ce încercam să fixez pilpiirea unui 
gind. Mă aflam ca după un vis, în care mi s-ar fi părut 
că rezolvasem o neobişnuit de complexă problemă isto- 
rică. Odată trezit, recunoşteam puerilitatea şi lipsa de 
logică a ideilor, care mă fascinaseră în vis. De astă dată, 
însă, nu visasem. Zburind prin beznă, regăseam amintirea 
vivifiantei întâlniri cu solul enigmaticei Zigha 3. Şi m-am 
întrebat dacă strania noastră îmbrăţişare îi îngăduise şi 
lui să mă cunoască, să cunoască prin mine nivelul civili- 
zaţiei celor nouă lumi. Dar nu ştia totul dinainte ? 

Am văzut cu mirare că Al-aut, care zbura în faţa mea, 
se oprise în văzduh." 

— Ce s-a întîmplat : > 

Mi-a arătat, în lumina proiectorului, luminişul peste 
care ne aflam. Era cel unde ne lăsasem omnimovul, dar, 
din cercul trunchiurilor de sticlă, ce-l mărgineau, omni- 
movul nostru dispăruse. 


8. OCHI-VERZI 


Neliniştiţi, ne-am rotit o vreme pe deasupra pădurii, 
plimbînd spadele luminoase ale proiectoarelor printre 
trunchiurile sticloase, scăpăriînd ca nişte coloane de dia- 
mant. Orbite de neobişnuita strălucire, animale necunos- 
cute şi păsări verzi ţişneau speriate pe sub zbuciumatele 
globuri portocalii. Mă tem că, fără să vrem, am furnizat 
multora dintre ele o pradă neaşteptată. 

Lărgisem roatele pe care le descriam în văzduhul în- 
tunecat şi neliniştea ne sporise peste măsură. Nu înţele- 
geam ce se petrecuse şi nu ştiam unde să ne căutăm 
tovarășii, în bezna duşmănoasă. Ce primejdie neaştep- 
tată îi silise să pună omnimovul î în mişcare ? Pilotarea 
lui nu era complicată, o învăţasem cu toţii încă din 
şcoală, dar nici Plara, nici I-lana şi nici Kes nu-l mane- 
vraseră vreodată. Gindul că se piutuseră prăbuşi, că se 
Joviseră de un copac sau de o stincă, nu ne dădea pace. 
În luminişul unde Al-aut îl instalase totul era liniştit 
şi nu văzusem nimic neobişnuit. De ce nu se înapoiaseră 
aici, dacă fugiseră de o primejdie, pe care nu ne-o 
puteam închipui ? 

O fişie de lumină a spintecat atunci întunericul, în 
stinga noastră. În starea în care ne aflam, semnalul ni 
s-a părut o chemare deznădăjduită şi ne-am repezit în 
direcția spadei strălucitoare îndreptată către cer. Peste o 
clipă descopeream omnimovul dincolo de marginea pă- 

durii, pe cimpia de piatră. Încă din văzduh ne-am scos 
pistoalele hipnotice din teacă şi le-am tras piedica. Apoi, 
coborînd în dreptul uşii, ne-am năpustit şi am apăsat 
în acelaşi timp butonul comandînd mecanismul de des- 
chidere. Cu pistoalele în mfini, am dat buzna în cabină, 
strigînd amindoi : 

— lana! 

— Plara! 

— Se vede că nimeni nu.mă iubeşte, a spus Kes, des- 
chizînd uşa laboratorului. 

Văzindu-ne cu pistoalele în mîini şi-a ridicat braţele, 
pufnind. Al-aut şi cu mine ne-am simţit caraghioşi şi 
zbuciumul prin care trecusem s-a prefăcut în minie. 

— Ce înseamnă toate astea ? s-a răstit Al-aut. 

N-am vrut să mă las mai prejos şi eram gata să-l 
împroşc pe Kes cu toate cuvintele grele care-mi stăteau 
pe limbă, cînd pe ușa întredeschisă a laboratorului său 
s-a strecurat O faţă albastră, de pe care imensele ferestre 
ale ochilor violeţi m-au privit cu o dureroasă nelinişte. 

„după plecarea noastră I-lana se pregătise să-l opereze 
pe tînărul, care trebuia să fie cea dintii Piele-Albă în 
stare să-şi stăpinească instinctele. Ochii lui căprii au 
urmărit resemnaţi mişcarea cu care venusiana a îndreptat 
către el ţeava pistolului hipnotic. A adormit curînd şi 
I-lana a procedat la trepanare. Operația era anevoioasă 
Şi gingaşă, trebuia să perforeze fiecare dintre protube- 
ranţele osificate, ce împiedicaseră dezvoltarea şuviţelor 
căprii. Plara şi Kes o asistau. Totul decurgea normal. 
Operația se apropia de sfirşit, cînd simţiră tustrei o 
zguduitură. Ceva se freca de învelişul metalic al omni- 
movului. O mişcare greşită a I-lanei, și operatul n-avea 
să se mai ridice niciodată de pe masa pe care-l legaseră. 

— Probabil că-i un animal, a spus Plara, repezin- 
du-se la fereastră. Aici nu se vede nimic... 

Trupul omnimovului a fost încă o dată zguduit. 
Instrumentele zăngăniră în cutia lor metalică şi un flacon 
alunecă, spărgindu-se pe podea. 

— Aşteptaţi o clipă, a spus din nou Plara. 

De astă dată a ieşit şi, uitindu-se prin celelalte feres- 
tre, a încercat să vadă ce se petrecea. N-a zărit, însă, 
nimic. Frecarea se auzea de sus, de pe acoperişul omni- 

movului. Fiecare clipă era prețioasă, întreruperea opera- 
iei echivalînd cu un asasinat. Atunci, hotărindu-se, s-a 
apropiat de tabloul de comandă. A privit pîrghiile şi 
butoanele, silindu-se să-şi amintească mişcările lui Al-aut. 
O nouă zguduitură i-a împrăştiat ultima şovăială şi a 
“apăsat pe butonul deasupra căruia văzuse imaginea eli- 
cei, apoi a stabilit contactul. Omnimovul a început să 
trepideze, o zguduitură puternică a făcut-o să se apuce 
de masa fixată în podea şi casa metalică s-a ridicat, 
vertical, în văzduh. 

Ceva a căzut atunci pe dinaintea ferestrei. Înspăimîn- 
tată, Plara a readus omnimovul pe piatra luminișului şi 
a văzut pe fereastră un trup albastru, zvîrcolindu-se 
lîngă coloanele 'sticloase ale copacilor. I-a fost de ajuns 
să distingă suvițele verzi pentru a şti cine atacase omni- 
movul. A deschis uşa, grăbindu-se să vină în ajutorul 
celui pe care-l rănise fără voie, dar Ochi-Verzi i-a zvirlit 
priviri furioase şi, contorsionindu-se, a lunecat pe sub 
globurile portocalii, pierind în adîncul pădurii. O diră 
albastră îi însenina drumul. 

Amărită, Plara s-a întors la I-lana şi Kes. Operația 
trebuia dusă pînă la capăt. Abia cînd totul s-a sfirşit și 
tînărul s-a aflat din nou în patul lui, cei trei s-au putut 
sfătui. 

— "Trebuie să-l căutăm pe: Ochi-Verzi, a spus Plara. 
Pierde sînge... 

Kes socotea că n-aveau a se îngriji de un asasin, care 
dovedise odată mai mult că nu ştia decit să ucidă. 

— Nu putem judeca așa cum judecă el, a protestat, 
însă, I-lana. | 

Era şi ea de părere că Ochi-Verzi trebuia ajutat. 

— Ca să încerce din nou să ne facă cine ştie ce poci- 
nog ! a bombănit Kes. 

— Închipuie-ţi că-l vindecăm ! a strigat Plara. Voia 
să ne ucidă şi noi îi salvăm viaţa. Crezi că va putea 
trece peste asta ? | 

— Nu, are să-ţi mulţumească, răminîndu-ţi îndatorat, 
a mormăit Kes, dar nu s-a mai împotrivit. 

Au hotărit să-l caute din omnimov, nefiind încredin- 
ţaţi că e destul de slăbit pentru a nu se repezi asupra lor 
şi socotind că-l vor transporta, astfel, mai lesne. Nici 

unul dintre ei nu ştia dacă ar fi fost în stare să-i care, 
în braţe, trupul. 

Plara a pus din nou omnimovul î în mişcare. Au aprins 
farurile şi au urmărit dira de sînge albastru, şerpuind 
printre trunchiurile de sticlă. O desluşeau anevoie, uneori 
e) pierdeau, dar regăseau curind cite o băltoacă, în locu-- 
rile în care Ochi-Verzi se oprise pentru a- şi trage sufle- 
tul. Într-un rînd au zărit o sălbăticiune, cît o veveriţă, 
lipăind urmele albastre. Au trecut şi peste marginile 
pădurii şi au descoperit trupul lui Ochi-Verzi, nemișcat 
pe piatra gălbuie şi străjuit de coloana azurie a fetei cu 
ochi violeţi. 

Omnimovul s-a oprit lingă ei, dar nici unul dintre 
oamenii albaştri nu s-a clintit. Paletele elicei sfirtecaseră 
trupul lui Ochi-Verzi, iar fata părea împietrită de 
durere. Nu s-a împotrivit cînd I-lana, Plara şi Kes au 
ridicat trupul celui pentru care îşi părăsise așezarea, dar 
nici nu le-a dat o mină de ajutor. I-a urmat, în vreme 
ce imenșii ei ochi veghiau. A înţeles însă îndată că fuin- 
ţele ciudate, care-l răniseră, voiau acum să-i ajute iubitul 
(sau fratele, nici unul dintre noi nu-şi dădea bine seama 
de natura relaţiilor dintre ei). L-a urmat de aceea pe 
Kes în laboratorul unde o condusese, lăsîndu-le pe I-lana 
şi Plara să-i lege rănile. Biologul văzuse pe fereastră 
fîşiile luminoase ale proiectoarelor noastre şi semnalizase 
cu lanterna, indicîndu-ne locul unde fuseseră nevoiţi să 
se oprească... 

Discurile violete ale ochilor ei mă priveau din nou, 
amintindu-mi că îndurerasem tocmai gingaşa fiinţă 
căreia aș fi vrut să-i dăruiesc fericirea. Neputincioşi, ne 
uitam tustrei unul la altul. I-lana a deschis atunci ușa, 
ne-a îmbrățișat dintr-o privire şi şi-a desfăcut, amărită, 
braţele : 

— S-a sfîrşit... 

Ne-am plecat capetele, evitind întrebarea privirilor 
violete. Albastra thuleeană şi-a dus o mînă la inimă. 
Apoi, cu ochii larg deschişi, a lunecat către uşa în pragul 
căreia stătea I-lana. Venusiana i-a înconjurat umerii cu 
braţul şi amîndouă au pătruns în cabină. Prin uşa rămasă 
deschisă am văzut pleoapele albastre, lăsate peste ochii 
care mă neliniştiseră, de cum le întflnisem privirile. Mina 

cu trel degete a fetei s-a Întins şi a descoperit, pe rînd, 
luciul mort al celor două paftale verzi. Omul care mă 
duşmănise se uita acum la mine cu o linişte dispreţui- 
toare, dirz şi neîmpăcat. 

— Nimeni n-are nici o vină, sau sîntem cu toţii vino- 
vaţi, a spus Plara, apropiindu-se de mine. Ştii, a adăugat 
în şoaptă, eu l-am... 

— Nu, Plara, tot eu, am şoptit, privind liniştea mari- 
lor ochi verzi. l-am stîrnit instinctele şi ele l-au dus 
pînă pe patul îngust al unei maşini zburătoare, de care 
n-a auzit şi pe care nu şi-ar fi închipuit-o niciodată... 

Dreaptă, tăcută, coloana albastră a fetei de pe cea 
de a zecea lume străjuia la căpătiiul adormitului. Nu-şi 
manifesta în nici un fel durerea, pînă şi violetele şuviţe 
i se desfăcuseră moale pe creştet, ca petalele unei mari 
crizanteme. La intervale lungi, pleoapele clipeau şi miş- 
carea le era singurul semn că fiinţa atît de greu încer- 
cată trăia. Poate că se învinuia de moartea lui Ochi- 
Verzi, poate retrăia tot ce o legase de trupul inert, 
înfăşurat în transparentele benzi ale pansamentelor 
inutile. 

Nu ştiu cîtă vreme am fi rămas cu toţii aşa, apăsaţi 
de tragicul sfîrșit al omului albastru, dacă Al-aut nu 
s-ar fi îndreptat către tabloul de comandă. Omnimovul 
s-a înălţat şi am început să plutim peste umflăturile por- 
tocalii ale pădurii. 

— Povesteşte, 'Tudla, a spus venusianul. 

I-lana a închis uşa peste cei doi thuleeni şi, cu glas 
scăzut, am început să depăn tot ce văzusem pe strania 
Zigha 3 şi tot ce trăisem în răstimpul scurtei îmbrăţişări 
cu impalpabilul sol al lumii ce se străduia să nu piardă 
legătura cu lumile noastre. Toţi au ascultat în tăcere, 
fără să pună întrebări şi fără să mă întrerupă. Cind am 
sfîrşit, au urmat să tacă, privindu-mă. Pe faţa de obicei 
mobilă a Plarei se întipărise o expresie concentrată şi 
îndărătnică. I-lana părea visătoare şi Kes nedumerit. 
Doar faţa lui Al-aut nu vădea, bineînţeles, nimic din 
ce-l frămînta. 

— Singura poartă... a şoptit în cele din urmă I-lana. 

— Asta să fie calea, ţinta raţiunii eliberate? (glasul 
Plarei răsuna şovăitor, dar expresia îndărătnică nu i se 

ştergea de pe față). Ne-am înălţat în lumină, am luptat 
cu natura noastră şi cu cea dinafară, am căzut şi din 
nou ne-am ridicat timp de milenii, lăsînd în urmă cetăţi 
Şi statui, unelte şi ginduri, am plătit fiecare pas cu sînge 
pentru a cuceri libertatea, pentru a fi demni, pentru a 
fi oameni. Și rezultatul ? Rarefiere, combustie pînă la 
transformarea într-o informă substanţă nervoasă atot- 
ştiutoare, luciditate pură... Iubesc omul! a izbucnit de- 
odată glasul ei, vibrind de -pasiune. Nu vreau să-l ştiu 
anihilat, redus la apariţii fantomatice... 

— Mă întreb ce activitate poate depune o substanţă 
sieşi suficientă, care poate nici n-are început şi sfîrșit? 
a rostit iar I-lana şi, cu aceeaşi patimă, Plara s-a grăbit 
s-o încredinţeze : 

— Nici una! De ce semn mai evident aveţi nevoie 
pentru a vă da seama că arătările de pe Zigha 3 au 
depăşit omenescul, mai bine zis s-au pus în afara umani- 
tății ? Altminteri cum ar fi evoluat contemporanii lui 
Roh în chip atît de ciudat, cînd ştim că arătau aproape 
ca şi noi? 

Nu-mi trecuse nici o clipă prin minte că cele văzute 
şi simţite de mine ar fi putut fi interpretate aşa cum 
Plara se silea să ne convingă. M-am bucurat, de aceea, 
cînd am auzit cele dintii cuvinte ale lui Kes. 

— Nu te pripi, a intervenit el. Al-aut şi Tudla au 
văzut un gigant pe care l-au luat drept o clădire şi care, 
de bună seamă, reprezenta cu totul altceva. E limpede 
că nu era o fiinţă, de vreme ce ştim cum arată fiinţele 
de pe îndepărtata planetă ce se roteşte în jurul a doi 
sori. Gigantul, al cărui trup părea străbătut de mii de 
ferestre,-poate fi o construcţie, o maşină al cărei rost 
ne scapă. Încă nu ştim mai nimic despre Zigha 3 şi nu 
trebuie să te grăbeşti să tragi concluzii... 

— Singura poartă, a rostit printre dinţi Plara. Cu 
mîinile mele aş închide-o, pentru ca nimeni, niciodată, 
să n-o mai poată deschide! 

Îmi venea greu să înţeleg pornirea cu care Plara 
vorbea. Retrăind clipele cînd am putut arunca o privire 
asupra misterului lumii colonizate de oamenii Planetei 
Roşii regăseam încîntarea admirativă de care fusesem 

cuprins. O asemenea stare de euforie nu putea fi prici- 
nuită de o lume antiumană. 

— Sînt sigură că pe Zigha 3 se depune o activitate 
prodigioasă, am spus. Nu putem şti cum arată într-ade- 
văr fiinţele de acolo şi nu putem trage nici o concluzie 
din faptul că nouă ne apar ca nişte fantome... Poate că 
la fel le apărem şi noi. Realitatea planetei colonizată 
de către marţieni e diferită de tot ce cunoaştem şi, cu 
siguranţă, alterată de condiţiile în care-i recepţionăm 
imaginile. 

— De ce au ales o lume atit de deosebită de cea a 
Planetei Roşii ? -s-a încăpăţinat Plara. 

— Încă nu ne putem da seama, i-am răspuns. Cunoş- 
teau, doar, de acum 12000 de ani adevăruri. pe care nu 
le cunoşteam şi erau în stare să comunice cu lumi ale 
căror dimensiuni depăşesc dimensiunile lumilor noastre. 
De ce să nu presupunem că au descoperit în galaxie o 
planetă cu asemenea dimensiuni, oferind posibilități pe 
care nici nu le putem bănui, şi au ales-o tocmai pentru 
că ştiau să le utilizeze ?... Tot ce putem constata e că 
s-au străduit să creeze în dreptul statui lui Roh un cîmp 
de forţe îngăduind stabilirea unui canal de comunicare, 
ceea ce dovedeşte că nu le sîntem indiferenți. Ne-au 
întins o mină, neputind face mai mult, şi mi se pare că 
sîntem datori să le ieşim în întimpinare! 

— Cred că Tudla are dreptate, a spus atunci Al-aut. 
Oricum, sarcina noastră e să informăm omenirea şi 
Marele Consiliu că aici, pe cea de a zecea lume, se află 
O poartă către... Atenţiune, am ajuns! 

A mişcat pirghiile asupra cărora stătuse tot timpul 
aplecat şi omnimovul s-a lăsat lin. Am văzut pe fereastră 
o colibă de piatră şi am înţeles că nu ne mai oprisem 
în luminişul unde îl adăpostisem la început, ci în bucla 
fluviului, acolo: unde coborisem pentru întîia dată prin- 
tre oamenii albaştri. I-lana s-a îndreptat către cabina 
în care ochii violeţi vegheau lucirea stinsă a celor verzi. 

— Cheam-o pe bătrină, mi-a spus Al-aut. 

Am deschis ușa omnimovului şi m-am oprit o clipă în 
prag, privind mulţimea coloanelor azurii adunate în 
jurul nostru. L-am văzut în față pe Ochi-de-Aur, expli- 
Cind celorlalți rostul uriașei păsări de metal, pe care, 

evident, nu-l cunoştea. Faptul că zburase împreună cu 
noi îi crea obligaţii... M-a bucurat din nou absenta 
spaimei la cei adunaţi, ştiind că nu trebuia s-o pun în 
seama apatiei sau indiferenţei, ci a siguranţei calme. a 
încrederii. 

Mi-am încrucişat „braţele pe piept, salutind mulţimea. 
lar Oamenii azurii şi-au. încrucişat raşele, răspunzind la 
salut. Ochi-de-Aur părea atit de bucuros că mă vede. 
încît nu m-am putut reţine şi l-am îmbrățișat, cu simţă- 
mîntul că regăseam un tovarăș. Cînd m- a văzut îndrep- 
tindu-mă către clădirea templului, m-a însoţit în chip 
firesc. Mi-am dat seama că, în ciuda veştii tragice pe 
care o aduceam, faptul că păşeam acum pe uliţa aşezării 
alături de un prieten cu care nu puteam comunica prin 
cuvinte, dar care mă înțelegea şi pe care-l înţelegeam. 
constituia dovada că ne îndeplinisem principala misiune 
cu care fuseserăm trimişi pe Thule, stabilirea contactului 
între lumi diferite. Oare nu aceeaşi era şi sarcina straniei 
fiinţe care mă îmbrăţişase lîngă statuia lui Roh ? Pentru 
ea noi înfăţişam o umanitate rămasă în urmă, închisă în 
limitele sistemului nostru. Şi nu doreau cumva cei de pe 
Zigha 3 să ne deschidă calea către o omenire galactică : ? 
Atunci puteam presupune şi existența „unei umanităţi 
intergalactice, superioară evoluaţilor descedenţi ai mar- 
ţienilor... Spirala progresului se desfășura pe dimensiuni 
ameţitoare în spaţiul infinit al Universului, cuprinzînd 
tot mai multe lumi înnobilate de fantastica putere a 
raţiunii. 

Cu asemenea ginduri am pătruns in penumbra tem- 
plului şi am privit statuia masivă, in care vedeam o ne- 
obişnuită rachetă în stare să propulseze omenirea pla- 
netară către înălțimi nebănuite. Cernita strajă a punţii 
de legătură dintre noi şi Zigha 3 m-a prins în negrele 
faruri ale privirilor ei. Explicaţiile lui Ochi-de-Aur s-au 
adăugat, probabil, semnelor prin care o rugam să mă 
însoțească. Gravă, bătrina s-a sprijinit de umărul meu 
şi ne-am întors către locul unde ne aştepta omnimovul. 

Uşa era închisă, dar cei dinăuntru ne pindeau, pe 
semne, pe ferestre, căci Al-aut a ieșit îndată, urmat 
fata cu ochi violeţi. Şuviţele colorate ale thuleenilor au 
unduit mirate, dar Al-aut mi-a făcut un semn şi, intrînd 

cu el în omnimov, am scos din cabină coloana neînsufle- 
ţită a trupului lui Ochi-Verzi, pe care am aşezat-o la 
picioarele preotesei. Fata cu ochi violeţi şi-a întins braţele 
către surghiunitul, întors printre ai săi mai devreme decît 
crezuse. Şuviţele violete i se clătinară lent, cînd povesti 
cum îşi aflase Ochi-Verzi sfârşitul, iar legănarea multi- 
colorelor şuviţe ale celorlalți îi răspunse, cu unanimă 
înțelegere. Apoi toate privirile se îndreptară către bă- 
trîna cernită, care făcu un semn. 

Doi bărbaţi se repeziră şi se întoarseră curînd cu o 
brancardă, cioplită din trunchiul transparent al unui 
copac de sticlă. Am recunoscut forma brancardei aurii, 
pe care trupul lui Roh fusese aşezat cu milenii în urmă. 
Nimeni nu-şi mai amintea de brancarda marţienilor, dar 
modelul ei supravieţuise printre oamenii albaştri... 

Alaiul se alcătui îndată. Pe brancarda transparentă, 
Ochi-Verzi era purtat pe ulițele aşezării. Nici 0 tresărire 
nu clintea şuviţele multicolore ale celor ce-l însoțeau ŞI 
nici fata cu ochi violeți nu vădea durere, deşi ochii mari 
îi pluteau într-o ceață sclipitoare. Am însoţit alaiul pină 
în faţa templului, în pragul căruia aştepta ajutoarea 
bătrinei preotese. Am văzut-o lunecînd către brancardă 
şi aşezînd pe pieptul lui Ochi-Verzi o statuetă a Marelui 
Zeu, apoi alaiul şi-a urmat drumul, ocolind întreaga 
aşezare. Cînd s-a oprit, ne aflam înaintea colibei a cărei 
poartă sculptată ne atrăsese atenţia, în noaptea coboririi 
noastre în bucla fluviului. 

Capetele sculptate îşi întindeau giturile către noi şi 
ochii de piatră priveau cu o fixitate, căreia abia acum îi 
pătrundeam înţelesul. Trupul neînsufleţit a fost aşezat în 
colibă. Am văzut că de-a lungul pereţilor se înşiruiau 
nenumărate cranii, aşezate unele peste altele şi alcătuind 
nişte sinistre ziduri, dublind pereţii de piatră. Mai multe 
gropi săpate în podea erau — unele — acoperite, altele 
aşteptau trupul ce le era destinat. O lespede mare a 
ascuns pentru totdeauna ferestrele verzi ale ochilor larg- 
deschişi, păstrindu-şi pînă şi în mormânt lucirea îndirjită. 

Plara şi I-lana au luat-o între ele pe fata cu ochi 
violeţi, încercînd s-o mîngiie, dar coloana suplă a trupu- 

lui ei s-a ferit şi fata s-a depărtat încet. Oamenii al- 
baştri se risipeau. Totul se sfîrşise. Mă simţeam abătut 
Şi mă gindeam cu amărăciune la ochii violeți, pentru 
care coborirea mea pe cea de a zecea lume fusese numai 
prilej de durere. Vechea întrebare a chinuitului Dosto- 
ievski s-a ridicat în mine. Ştiam că nu m-aş fi învoit 
niciodată să asigur fericirea tuturor cu preţul sîngelui 
unui singur copil nevinovat, Chiar dacă aș fi ştiut că 
împiedic astfel eventuale vărsări de sînge. Poate că 
luptătorii unei alte vremi s-ar fi învoit, dar epoca noas- 
tră nu mai înţelegea nici rostul întrebării, pe care numai 
o lume sfişiată de contradicții şi-o putea pune. Și totuşi, 
fără măcar să fi trebuit să răspund la vechea întrebare, 
declanşasem un şir de reacţii al căror rezultat era trupul 
acoperit de lespedea grea, de după poarta cu capete 
sculptate. Ochi-Verzi murise inutil. 

— Nu putem prevedea totul, a spus atunci Plara, 
apropiindu-se şi luîndu-mă de braţ. 

Ca o venusiană, citise în mine că mă simţeam vinovat. 

— Nu era nevoie de asta, înţelegi? Dacă ar fi fost 
nevoie... 

— Nici atunci nu te-ai fi simţit mai bine. 

— Poate, am spus. Dar aș fi ştiut că altfel nu era cu 
putinţă. Aşa, însă... 

Am vorbit împreună multă vreme. Acum mi se părea 
şi mie că o cunoscusem dintotdeauna pe fata neagră, 
care se afla lîngă mine ori de cîte ori drumul meu cotea 
şi care mă însoțea la şuişuri. Doar îndărătnica neîncre- 
dere cu care întîmpina tot ce-i spuneam despre fantastica 
lume de pe Zigha 3 ne prilejuia discuţii, opoziţia Plarei 
mergînd pînă la forme puerile, ca refuzul de a privi cu 
ochii ei prin semnul toz, pentru a verifica dacă apre- 
hensiunile îi erau întemeiate. 

— O lume fără oameni nu mă interesează, răspundea 
invariabil, şi n-a fost chip să-i trezesc interesul nici 
amintindu-i că un om de ştiinţă nu are dreptul să res- 
pingă aprioric nimic. 

Kes, în schimb, coborise în cripta lui Roh şi privise 
îndelung către Zigha 3. Ne povesti apoi că nu văzuse 

gigantul pe care-l luasem drept o uriașă locuinţă şi că, 
după părerea lui, aerienele meduze pastelate erau un fel 
de roboți, poate nişte mari creieri artificiali. Asistase la 
următoarea scenă : o asemenea meduză albăstrie pulsa 
ritmic în văzduh, plutind peste una dintre ciudatele 
fiinţe lipsite de volum ; deşi recunoștea că nimic nu-l 
îndreptăţea să interpreteze astfel ceea ce văzuse, Kes 
susținea că imponderabila ființă se folosise de creierul 
artificial pentru a ivi în văzduh o platformă circulară, 
din care porneau şase braţe dispuse simetric şi îndreptate 
către cer ; atit platforma cît şi cele şase braţe păreau 
alcătuite dintr-o materie gelatinoasă, aproape moale şi 
totuşi consistentă ; fiecare braţ avea o altă culoare, iar 
platforma era şi ea impregnată cu o culoare diferită, 
astfel că ciudata construcţie arbora cele şapte culori ale 
spectrului solar ; creierul artifical s-a depărtat, plutind 
cu de la sine putere prin văzduh, culorile celor şase braţe 
au început să se schimbe între ele,:parcă lunecînd de pe 
un braţ şi trecînd asupra celuilalt într-o mişcare din ce 
în ce mai vie, ascultind de un ritm cu cadenţe tot mai 
rapide ; apoi mişcarea s-a -oprit brusc şi între cele șase 
braţe s-a ivit o formă, pe care Kes nu fusese în stare să 
ne-o descrie, susţinînd doar că era desăvirșită ; armonia 
perfectă a întregului îl izbise (deşi nu distingea decit 
două dimensiuni şi era încredinţat că forma trebuia să 
fi avut mai multe), iar coloritul i se păruse de o stranie 
frumuseţe, pentru exprimarea căreia nu găsea cuvinte 
Şi pe care, spunea, doar muzica ar fi putut-o traduce. 

— Ce crezi că era? J-am întrebat. 

Fără să şovăie, Kes mi-a răspuns: 

— O operă de artă. Înţelegi? Fără să ştiu nimic 
despre fiinţele de pe Zigha 3 am fost fascinat de, să 
zicem, sculptura pe care am văzut-o. Fără îndoială că o 
maşină poate avea o frumuseţe specifică, dar forma 
creată de fiinţa care a utilizat creierul artificial nu era 
doar o imagine a frumosului. Privind-o, am înţeles fru- 
museţea, dar şi desăvirșirea. Mi se părea că ştiu tot şi 
pot. orice... 


13* 195 


Chiar dacă interpretarea lui Kes n-ar fi fost cea ade- 
vărată, chiar dacă ceea ce văzuse nu era o operă de artă 
— sau, atunci, cu atît mai mult — aprehensiunile Plarei 
se dovedeau a nu fi întemeiate. Fiinţele de pe bizara 
lume, pe care pătrundeam cu ajutorul dispozitivului in- 
stalat de Xas şi tovarăşii lui, depuneau o activitate crea- 
toare, lărgeau sfera umanităţii. Cu toate astea Plara își 
menținea îndărătnicul refuz de a accepta, fie şi sub 
formă de ipoteză, ceea ce pentru noi devenea evident : 
Zigha 3 reprezenta o lărgire a cîmpului de activitate al 
omenirii. 

Întorşi în omnimov, în vreme ce I-lana îşi cerceta 
pacientul, care suportase cu bine operaţia, Al-aut a sta- 
bilit legătura: cu Apl. Marele Consiliu fusese informat 
cu regularitate despre desfăşurarea expediției noastre şi 
Al-aut nu-i ascunsese, fireşte, nici greșelile pe care le 
făcusem. De astă dată, Apl a ascultat cu atenţie tot ce 
puteam comunica în legătură cu Zigha 3. L- -am simţit 
tulburat, în ciuda liniştii cu care ne-a rugat să încercăm 
să cinegrafiem aparatele fixate în trupul statuii şi să 
transmitem prin stereocosmovizor măcar citeva imagini 
de pe Zigha 3. 

— Apoi, pregătiţi-vă pentru întoarcere, a încheiat. 
Procesul de umanizare al Pieilor-Albe trebuie studiat 
temeinic şi, fără aparatul cu ajutorul căruia se va putea 
comunica direct cu oamenii albaştri, prezenţa voastră 
pe cea de a zecea lume nu mai e necesară. Aparatul e în 
curs de construcţie, limbajul thuleenilor a fost descifrat. 
Considerăm misiunea voastră îndeplinită cu succes, aţi 
stabilit legătura cu Thule şi omenirea vă mulţumeşte. 
Numele voastre au fost săpate pe pereţii marii săli, care 
păstrează amintirea celor ce au binemeritat de la oameni. 

Ne-am privit emoţionaţi şi Plara mi-a strîns mina. În 
ciuda greşelilor săvirșite, Marele Consiliu socotea că 
activitatea mea se dovedise folositoare. Mi-am muşcat 
buzele pentru a-mi păstra calmul, dar aș fi vrut să strig, 
s-o Îmbrăţişez pe Plara, pe toţi ceilalţi. Ştiam că nici- 
odată, nici chiar la vîrsta lui Kes, n-aveam să uit dure- 
rea ochilor violeţi. Amintirea lor avea să mă urmărească 

toată viaţa, dar toată viaţa îmi va fi închinată oameni- 
lor albaştri, grăbirii ceasului cînd cel dintîi ales al sate- 
litului îngheţat al Ultimei îşi va ocupa, la masa lumilor, 
scaunul împodobit cu simbolicul copac de sticlă. Şi poate 
că pînă atunci privirile violete aveau să ierte, iar bucu- 
ria se va aprinde din nou în tulburătoarele lor adîncuri. 
Pentru clipa aceea, ştiam, eram gata să-mi dau viaţa... 

— Ai să te întorci cu mine aici? am întrebat-o pe 
Plara. 

S-a uitat drept în ochii mei şi-a rostit, în şoaptă, ve- 
chile cuvinte : 

— Unde vei fi tu, voi fi şi eu... 

Meritam, oare, atîta fericire ? Nu ştiam cît de întune- 
cată avea să ne fie, curînd. 


9. DESTINUL LUI AL-AUT 


Îndeplinisem instrucţiunile lui Apl. Discul roşu cu 
elice trasparente şi cubul de metal străveziu fuseseră 
cinegrafiate, asemenea altor două aparate pe care le 
descoperisem în ascunzătoarea din trupul lui Roh şi care 
îngăduiau, pesemne, captarea imaginilor ide pe Zigha 3. 
Cu ajutorul camerei de stereocosmoviziune am trimis pe 
Pămînt primele imagini ale neobișnuitei vieţi de pe. pla- 
neta, celor doi sori. Tinăra Piele-Albă se afla mereu sub 
efectele undelor hipnotice, pentru a i se grăbi însănăto- 
şirea şi, în locul protuberanţelor operate — ca o fragedă 
iarbă nouă — viîrfurile unor plăpinde şuviţe castanii 
începeau să i se ivească pe creştet. Apl avea dreptate, 
expediţia se putea întoarce. 

Ştiam acum că, după răcirea satelitului, oamenii al- 
baştri se concentraseră pe emisfera întunecată a lumii de 
piatră, deoarece Ultima izbutea să-şi trimită razele 


197 


infraroşii, pentru a încălzi — relativ şi potrivit necesi- 
tăţilor calorice, mult scăzute, ale thuleenilor — numai 
faţa mereu întoarsă către ea a lunii de piatră ; emisfera 
slab luminată de Soare, dimpotrivă, rămînea mai ge- 
roasă. La cauza asta naturală, perfect explicabilă, se 
adăugaseră ulterior încă două, expediţia marțiană și pre- 
zenţa Pieilor-Albe. 

Aşa cum se întîmplase şi pe Pămînt, intervenţia solilor 
Planetei Roşii nu făcuse decit să consolideze primitiva 
orînduire de pe Thule. Printr-o ironie a neinţelegerii, 
statuia lui Roh — omul superior, dezbărat de superstiții 
şi însufleţit de elanuri generoase — devenise pe cea de a 
zecea lume un idol, căruia i se aduceau jertfe. Pină şi 
perfecţionatele aparate ale marţienilor -contribuiseră la 
întărirea cultului legat de marea statuie roşie, cioplită 
de Daa. Fără să ia forme violente, confruntarea celor 
două civilizaţii se soldase, aşadar, ca de obicei, în defa- 
voarea societăţii primitive, căreia îi furnizase un cadru 
ideologic rigid, împiedicindu-i evoluţia. (Fireşte, în cazul 
oamenilor. albaștri stagnarea se explica şi prin structura 
lor neobişnuită, prin modul lor specific de comunicare, 
ce nu îngăduise consemnarea experienţei cîştigate. Faptul 
îi obligase să- Şi dezvolte agerimea şi intuiţia — mă gîn- 
desc la repeziciunea cu care ne înțelegeau intenţiile — 
dar şi să se mulţumească doar cu transmiterea „orală“ 
a cunoştinţelor, ceea ce silea fiecare generaţie să ia prac- 
tic de la început, pe diverse planuri, încercările de inves- 
tigaţie. În asemenea condiţii, cunoaşterea ştiinţifică e 
întotdeauna limitată — oricît de surprinzătoare ar părea 
unele date pe care o societate primitivă le posedă — şi 
e lesne de înţeles de ce oamenii albaştri nu descoperiseră 
mijlocul atit de indicat pentru înregistrarea, păstrarea 
Şi transmiterea cunoştinţelor unor făpturi comunicînd cu 
ajutorul undelor radio, benzile electromagnetice.) 

Statuia lui Roh contribuise la fixarea thuleenilor pe 
emisfera întunecată, unde fusese înălţată, iar discul ro- 
tund de pe fruntea ei fusese, fără doar şi poate, pus în 
legătură cu uriaşul disc cenușiu al Ultimei, şi cu discurile 
multicolore ale ochilor albastrelor coloane însufleţite, 

generînd mituri şi legende pe care nu le cunoşteam încă, 
dar de existenţa cărora nu mă îndoiam. (Scena la care 
asistasem cînd recunoscusem că nu eram în stare să 
urcăm peretele abrupt unde se căsca peştera fosfores- 
centă, de pildă, constituia o dovadă în acest sens.) 

În sfîrşit, restringerea thuleenilor albaştri la hotarele 
emisferei întunecate: se datora în parte şi Pieilor-Albe, 
cu care se aflau în veşnică dușmănie. Nu ştiam dacă cele 
două specii, evident înrudite, apăruseră sau nu concomi- 
tent, dar era limpede că oamenii albaştri, mai evoluaţi, 
ocupaseră de la început emisfera cît de cît privilegiată, 
silind Pieile-Albe să se cantoneze în jumătatea geroasă, 
unde — asemeni primilor oameni de pe Pămînt — 
locuiau în peşterile săpate de lavă în piatra satelitului, 
în vremurile depărtate cînd Thule mai cunoştea o acti- 
vitate vulcanică. 

— La urma-urmelor, faptul că ne-am dus la bun 
sfîrşit însărcinările se datoreşte poate şi împrejurării că 
prezenţa noastră pe satelitul Ultimei constituie 4 doua 
încercare de a intra în legătură cu albastrele coloane 
însufleţite... a spus Kes, rezumind ceea ce gindeam 
cu toții. 

Bătrînul biolog era de nerecunoscut. Slăbiciunea pe 
care i-o descoperisem după răpirea Plarei făcuse loc 
vechii energii a cercetătorului, curiozităţii lui mereu 
trează. Problemele legate de „„umanizarea“ Pieilor-Albe 
îl solicitau în asemenea măsură, încît nu mi s-a părut 
ciudat să-i aud răspunsul la întrebarea neliniștită, pe 
care I-lana i-a pus-o: 

— Ce facem cu Ganymed? întrebase venusiana (îl 
botezase astfel pe tinărul cu piele albă, pe care-l răpi- 
sem). V-aţi gindit la soarta ce-l aşteaptă ? Printre ai lui 
va fi un străin, iar oamenii albaştri îl vor respinge. „.. 

— Îl luăm cu noi, a spus atunci Kes, cu atita hotă- 
rîre încit am înţeles că se gîndise mai de mult la asta. 
Procesul de dezvoltare al şuviţelor nu s-a încheiat și 
nu putem lipsi pacientul de supraveghere. Pe de altă 
parte, Apl ne-a comunicat că în clipa asta se constru- 
ăeşte aparatul cu ajutorul căruia vom putea înţelege 

limbajul thuleenilor. Ei bine, îl vom învăţa pe Ganymed 
să „vorbească“. La înapoierea lui pe Thule va fi pro- 
pagandistul „umanizării“ Pieilor-Albe ! 

Propunerea neaşteptată a fost cîntărită cu grijă. Dacă 
izbuteam să asigurăm securitatea lui Ganymed în timpul 
drumului şi pe Pămînt, ideea lui Kes nu era rea. M-am 
gîndit o clipă. la fata cu ochi violeţi... Împreună cu 
Plara am fi vegheat, ajuti nd-o să înțeleagă lumile 
noastre şi, odată înapoiată pe Thule, ar fi găsit mult 
mai 'lesne decit noi mijloacele pentru a-şi călăuzi semenii 
pe drumul ascendent, la capătul căruia îi aştepta în- 
treaga omenire planetară. Poate că ar fi fost cea dintii 
aleasă să reprezinte luna Ultimei la masa lumilor... 
Poate că atunci amărăciunea ar fi pierit din violetele 
paftale ale ochilor ei şi, poate... Dar nu! Emoţiile, 
încercările, tot ceea ce transplantarea putea avea pri- 
mejdios, se împotrivea dorinței pe care abia mi-o 
mărturisisem. Pacea lumii ei era tot ce- 1 puteam deocam- 
dată dărui. Poate cindva, mai tirziu... 

Am încercat pe dată să adaptăm pentru Ganymed 
unul dintre costumele rioastre de protecţie. I-lana, Plara 
şi Kes au pus în funcţiune tot felul de aparate şi au 
constatat că doar mici modificări ale costumului i-ar 
îngădui solului thuleean să înfrunte riscurile călătoriei. 

— Să vedeţi voi ce-am să scot din băiatul ăsta! 
spunea acum Kes. 

Se arăta grijuliu ca o mamă. În laboratorul lui, aju- 
tat de Plara, compunea substanţe nutritive, potrivite 
pentru organismul lui Ganymed. Deşi asistasem de 
citeva ori la ospeţele oamenilor albaştri şi ştiam că se 
hrăneau îndeosebi cu carnea focilor pluricefale (aveau 
turme, a căror îngrijire, alături de vinătoare, constituia 
principala îndeletnicire a bărbaţilor) Kes se interesa 
acum de toate plantele comestibile şi realiza sinteze pe 
care nu ştiam cum le va aprecia Ganymed, dar în stare 
să-i asigure existenţa într-o lume, atît de diferită de 
lumea lui, ca Pămîntul pe care ne pregăteam să-l ducem. 

Înaintea plecării, Al-aut voia să le arate oamenilor 
albaştri de unde venisem şi cine eram. Se înţelesese cu 

Apl şi acum îl ajutam să instaleze antena şi un ecran, 
deasupra porţii templului. Cînd totul a fost gata am 
rugat-o pe bătrîna noastră prietenă să adune obştea în 
piaţă, deoarece voiam să ne luăm rămas bun; ca de 
obicei, preoteasa a înţeles ce doream de la ea. 

Ultima apusese. În faţa templului se strinsese poporul 
coloanelor albastre. Le priveam cu înduioşare, între- 
bindu-mă cîtă vreme avea să treacă pînă să le pot din 
nou vedea și pentru o clipă mi s-a părut că întîlnesc 
tristeţea calmă a marilor discuri violete. Dar nu eram 
sigur că fusese ea. Ochi-de-Aur se afla în primul rind 
şi ne-am făcut semne prieteneşti, apoi toate privirile 
s-au îndreptat către ecranul pe care se ivise galbena 
Piaţă a Soarelui. 

Am revăzut cele zece coloane ale lumilor şi, ca din- 
tr-o altă viaţă, mi-am amintit de ziua în care Al-aut 
mă adusese în artificiala lume de sub argintia coloană 
a lui Thule. Imagini luate de noi pe satelitul îngheţat 
se 1viră pe ecran ŞI am înţeles din mişcarea trupurilor 
azurii că thuleenii îşi recunoscuseră lumea. Apoi am 
văzut coloana argintie. Din nou imagini de pe Luna 
Ultimei şi iarăşi coloana lui Thule, ridicată în Piaţa 
Soarelui. Pricepuseră oamenii albaştri legătura dintre 
lumea lor şi coloana argintie ? 

Galben şi strălucitor, ca unul dintre ochii lui Ochi-de- 
Aur, Soarele se ivi apoi înconjurat de cele zece planete 
şi de sateliții lor. Printre corpurile cereşti, fiecare lume 
îşi purta coloana caracteristică şi pe mica Lună a Ulti- 
mei se înălța coloana argintie. Îndată văzurăm din nou 
Piaţa Soarelui. Nouă coloane ne fură arătate pe rind şi 
înaintea fiecăreia stătea în picioare cîte un om al lumii 
respective. Doar în faţa coloanei lui Thule, a zecea, 
nu se afla nimeni... Atunci, spre marea mea bucurie, 
Ochi-de-Aur a sărit de la locul lui şi s-a aşezat în 
dreptul ecranului, pe care se înălța coloana argintie. 

Înţelesese ! L-am îmbrățișat şi, demn şi sigur de el, 
şi-a reluat locul printre ceilalți, urmînd să privească. 

În ritmul ameţitor al montajului se perindau acum: 
pe ecran imagini ale lumilor noastre, păduri şi oceane,. 

oraşe multicolore străbătute de căi suspendate, cosmo- 
droame zvirlind în spaţiu modernele săgeți ale rache- 
telor şi primind suveicile argintii înapoiate din paş- 
nice călătorii printre stele, imense stadioane în mij- 
locul cărora erau încununaţi poeţii şi unde se desfăşurau 
finalele interplanetare de atletism, gigantice uzine auto- 
matizate şi mari complexe de distribuire a bunurilor, 
muzee între pereţii cărora ample cinerame reconstituiau 
momentele cruciale ale istoriei, laboratoare şi univer- 
sități, creşe, pustiuri fertilizate, rezervaţii  nesfîrşite 
adăpostind fauna şi flora celor nouă lumi, atelierul 
lui Orloz şi neteda potcoavă a mesei lumilor, în jurul 
căreia cei nouă aleşi se sfătuiau, (scaunul gol cu emblema 
copacului de sticlă a apărut pentru o clipă — şi el — 
pe ecran), apoi, din nou, privelişti muntoase, o deltă 
etalîndu-şi surplusul de fertilitate sub focurile razelor, 
cercetători submarini, meşteri migălind obiecte cu forme 
şi ornamente străvechi, creatori de roboți organici, o 
avalanşă de chipuri albe, plumburii, negre, galbene, roşii, 
măslini, miriade de oameni surprinşi în exploziile de 
bucurie ale marilor serbări, sub steagurile roşii, pe care 
vechiul simbol al secerii şi al ciocanului se împletea 
cu emblema fiecăruia dintre cele nouă lumi. Iureșul 
imaginilor a luat sfîrşit. Sub stelele celei de a zecea 
lumi ne-am privit pentru o clipă, noi, cei cinci, care 
adusesem omenirea planetară pe Thule. Eram mişcaţi 
şi senin. 

Cind ne-am întors privirile către ecran, de astă dată 
nouă fete ale celor nouă lumi dansau în Piaţa Soarelui. 
Îmi părea rău că oamenii albaştri nu puteau auzi muzica 
şi ritmul în cadenţele căruia se mişcau, universul sonor 
dsfăşurindu-şi somptuoasa armonie a acordurilor, dar 
eram sigur că toate coloanele azurii din piaţa templului 
înțelegeau mesajul incomparabilelor baletiste. Mi-am 
amintit cum dansase fata cu ochi violeți în faţa idolu- 
lui din peştera fosforescentă, cum îi înţelesesem dure- 
roasa năzuinţă către eliberarea şi nestăvilitul zbor al 
gîndirii. Fragilul vehicul al artei unea, odată mai mult, 
reprezentanţii unor omeniri diferite. Dansului de-atunci 

îi răspundea baletul, ce străbătuse ani-lumină pentru a 
ajunge pe mica lume de piatră şi, în clipa în care cele 
nouă fete se răsuciră, întinzîndu-şi către noi braţele, 
toate albastrele braţe ale thuleenilor se înălţară către 
ele, schiţind începutul doritei îmbrăţişări, pe care de- 
părtările încă n-o îngăduiau. 

Sosise timpul să ne luăm rămas bun. Îmi venea greu 
să cred că îndată ne vom urca în omnimov şi vom 
părăsi pentru cine ştie oită vreme așezarea bătrinei 
preotese, care ne privea cu marile discuri negre ale 
ochilor. Pe rind ne-am apropiat, de ea şi ne-am plecat, 
inerucsindu -ne braţele. Mi-a strîns capul la piept, apoi 

a lăsat capul pe inima mea şi am simţit din nou 
descărcarea electrică a negrului fluid pornit din ochii 

În procesul apropierii lumilor noastre avea să ne 
rămînă prietenă pînă la capăt? 

Acum venea către noi Ochi-de-Aur. Ne-am strîns în 
braţe, dar prietenul nostru părea să şovăie. S-a în- 
dreptat spre mulţimea coloanelor albastre, întorcindu-şi 
mereu către noi strălucitoarele paftale ale ochilor, apoi, 
horărit, a făcut un salt care l-a readus în mijlocul 
nostru. Șuviţele aurii îi fremătau cînd şi-a îndreptat 
cele trei degete, întii către el, apoi către omnimov. 
Voia să vină cu noi! 

Încă nu îndrăzneam să cred că înţelesesem bine şi 
m-am bucurat, descifrind în dorinţa lui nu numai 
prietenia personală, ci mai ales încrederea pe care thu- 
leenii ne-o arătau. Nici unuia nu i-ar fi dat prin minte 
să-şi părăsească lumea pentru lumea noastră, din care 
văzuse doar imagini de neințeles, dacă n-ar fi fost în- 
credinţat că nu are a se teme de nimic. Am privit către 
bătrina preoteasă, care n-a schiţat nici un gest de îm- 
potrivire. Imenşii ei ochi negri ne urmăreau atenţi. 

— Vino şi tu, băiatule! a exclamat Kes, atit de 
fericit, încît Al-aut a zimbit şi el, fără să vrea. 

Ne-am uitat pentru ultima oară la oamenii albaştri, 
le-am făcut semne de bun rămas, apoi ușa omnimovului 
s-a închis peste noi şi paletele elicei ne-au ridicat în 
văzduh. Lîngă Ochi-de-Aur priveam pe fereastră că- 
derea în trecut a lumii de piatră, a aşezării şi oameni- 

lor ei, de care totul: începea să ne despartă. Nemişcate, 
coloanele albastre din piaţă păreau că se reduc, turtin- 
du- -se. Imaginea s-a menținut pentru 0 clipă, apoi am 
început să lunecăm orizontal şi aşezarea natală, a lui 
Ochi-de-Aur a fugit spre stinga. Mi- -am lăsat mina pe 
umărul prietenului care ţinuse să ne însoţească ŞI el şi-a 
îndreptat către mine sorii privirilor. Mina albastră i s-a 
pus, uşoară, pe umărul meu. 

Aşa, umăr la umăr, am urmat să privim cimpiile 
gălbui pe care umbra omnimovului speria turmele foci- 
lor cu multe capete, portocaliile saltele înşelătoare ale 
pădurilor, „apele“ trandafirii şi dealurile golaşe ca 
nişte uriaşi genunchi. Cunoşteam acum priveliştile celei 
de a zecea lumi, dar le priveam cu lăcomia celui ce 
nu ştie cînd va mai putea vedea locurile cărora le-a 
încredinţat ginduri ŞI care i-au dăruit, în schimb, amin- 
tiri. Eram sigur că priveliştile aveau să mă caute în 
VIS şi-mi spuneam că visul începuse; de fapt, că reali- 
tatea lumii de piatră se şi îndepărta pentru ani şi ani 
de zile. Ne îndeplinisem misiunea, fireşte, dar ştiam 
încă atît de puţin despre lumea pe care o părăseam.! 
Îmi dădeam seama cite prilejuri rămăseseră insuficient 
folosite, nu numai în ceea ce privea strania lume de pe 
Zigha 3, a cărei poartă ni se deschisese tirziu şi care 
ne-ar fi îngăduit să pătrundem încă nenumărate mistere, 
dar chiar privitor la Thule, la oamenii ei albi şi al- 
baştri, la celelalte aşezări despre care nu ştiam nimic, 
la tauna şi flora celei de a zecea lumi, la atitea şi 
atitea momente ale îndelungatei ei istorii. Pierdusem 
multă vreme, încurcîndu-ne în presupuneri pe care fap- 
tele le infirmaseră şi plecam tocmai cînd începusem 
să ne descurcăm întrucitva, cînd puteam în sfirşit cer- 
ceta în direcții precise, cu şanse de reuşită. Era soarta 
celor ce deschid căi neumblate, ştiam, dar părerile de 
rău rămîneau vii şi, în clipa plecării, mă gindeam la 
ceea ce va trebui să facem, odată reîntorşi. Faptul că 
Ganymed şi Ochi-de-Aur ne însoțeau deschidea pers- 
pective neaşteptate. Cu ajutorul aparatului despre care 
ne vorbise Apl puteam vorbi cu Ochi-de-Aur, puteam 
căpăta de la el nenumărate informaţii (concomitent cu 

atitea altele, pe care avea să le primească el de la noi), 
mai mult, puteam duce la bun sfîrşit „umanizarea“ lui 
Ganymed, apropierea lu de posibilitățile oamenilor 
albaştri, proces în cadrul căruia Ochi-de-Aur urma să 
constituie un factor de neînlocuit. Regretam, aşadar, că 
eram nevoiţi să plecăm, dar înţelegeam că la î întoarcerea 
pe Luna de piatră a Ultimei aveam să fim în posesia 
unor date nepreţuite, îngăduindu-ne să putem lucra 
mult mai eficient. Încă nu plecasem bine şi abia aştep- 
tam să mă întorc... 

Intram acum în emisfera luminată a celei de a zecea 
lumi şi, după întunericul în care trăisem, ne bucuram 
pînă şi de lumina relativă care ne înconjura. Ultima nu 
se mai vedea, în schimb am regăsit palida strălucire a 
Soarelui, al cărui bănuţ de aur nu se putea compara 
cu ochii omului albastru de lingă mine. Am avut im- 
presia că nu trecuse mult şi am zărit platforma circu- 
lară pe care turnul argintiu al navei noastre se ridica, 
zvelt şi strălucitor. Îndată omnimovul s-a oprit în 
faţa lui. 

— Viriţi omnimovul în garaj şi transportaţi totul 
în cabine, a spus Al-aut. Mai am puţină treabă... 

L-am privit mirat şi chiar I-lana i-a aruncat o căută- 
tură întrebătoare. Al-aut nu ne-a răspuns. A dispărut 
pentru o clipă în omnimov şi s-a întors cu un săculeţ. 
Nu ştiam ce are acolo, dar o presimţire nelămurită 
m-a făcut să spun, într-o doară: 

— Vin şi eu cu tine. 

S-a oprit din mers, fără să-şi întoarcă privirile către 
mine, a chibzuit o fracțiune de secundă, apoi, păşind 
mai departe, a rostit liniştit: 

— Bine! 

I-lana l-a apucat de braţ. A privit-o lung, apoi a 
zimbitr şi îndată şi-a desfăcut aripile, înălţindu-se în 
văzduh, aşa că nu mi-a rămas decit să-l imit. Zburam 
amîndoi în tăcere, dar cum ştiam că din proprie ini- 
ţiativă era puţin probabil să înceapă vorba, l-am între- 
bat ce avea de gînd. 

— Ai să vezi, mi-a răspuns. 

Tocmai zburam peste riul trandafiriu, de la margi- 
nea pădurii în care se înălța monstruosul idol al Piei- 
lor-Albe, cînd glasul puţin răguşit a rostit pe un ton 
egal : 

- — Am să-ţi dau nişte însemnări (şi Al-aut şi-a scos, 

într-adevăr, din buzunar, nişte hirtii pe care le-am 
luat mecanic). Sint instrucţiuni pentru zborul de în- 
toarcere. 

Neliniştit, am întrebat cu un fel de asprime ne- 
aşteptată : 

— Ce nevoie am de ele? 

— Fiecare dintre noi a învăţat să conducă o navă, 
a urmat Al-aut, fără să-mi răspundă, dar oricînd se pot 
IVI surprize. Însemnările previn eventuale... Da! Și, 
dacă totuşi nu vă descurcaţi, chemaţi primul cosmo- 
drom... 

— Încetează ! am strigat. Ce înseamnă comedia asta ? 

— Rămii pe loc! 

Am privit în jos şi am văzut că ne aflăm chiar 
deasupra uriașului glob portocaliu al copacului de 
sticlă, din luminişul Pieilor-Albe: Mi-am amintit de cea 
dintii întilnire a noastră cu idolul viu, de dorinţa 
repetată a lui Al-aut de a reteza copacul. Trebuia să 
mă gindesc la asta, îl cunoşteam prea bine pe tăcutul 
venusian pentru a nu şti că nu rostea niciodată cuvinte 
de prisos şi nu renunţa la ceea ce îşi pusese odată în 
minte. 

— Aşteaptă ! am strigat. Vin şi eu! 

Dar dispăruse pe după globurile a căror zbatere îmi 
arăta că era încă aproape. Am coborit şi eu, ferindu-mă 
de atingerea curbelor însufleţite şi l-am văzut lingă 
uriaşul trunchi, înveşmîntat în patina odăjdiilor stră- 
Jucitoare. Stătea cu spatele către mine şi scosese din 
săculeț aparatul, pregătindu-se să atace copacul cu aju- 
torul ultrasunetelor. 

O dungă întunecată se ivi îndată pe sclipitorul în- 
veliş al trunchiului, în vreme ce greoaia căciulă porto- 
calie era străbătută de convulsii. Pe măsură ce tăietura 
se adîncea, se zbuciuma mai sălbatic şi imensul glob, 
care se năpustea acum în mişcări dezordonate, se lun- 

gea, subţiindu-se, pentru a se contracta, răbufnind apoi 
într-o altă direcţie, de parcă o fiară încolțită, aflată 
sub portocaliul lui înveliş, ar fi luptat frenetic să se 
elibereze. Al-aut plimba cu milini sigure aparatul şi ultra- 
sunetele muşcau neauzit în sticla dură. Mă sileam să 
nu privesc spasmele globului carnivor, impresionante 
ca o agonie. O fiară dezgustătoare murea acolo, zbă- 
tîndu-se zadarnic, o fiară care înghiţise nenumărați oa- 
meni albaştri şi care încercase s-o ucidă pe Plara. 
Mi-era silă, de parcă aş fi asistat la executarea unui 
criminal înrăit şi iremediabil detaşat de trunchiul ome- 
nirii. Vijitul giganticului glob oscilant răsuna lamen- 
tabil, ca un vaier. Tot mai slabe îi erau zvicnetele şi 
învelişul neted începuse să se boţească, stringindu-se ca 
pielea unui obraz îmbătrînit. 

Un şanţ îngust şi adînc brăzda acum orizontal trun- 
chiul, la an metru de piatra luminişului. M-am apropiat 
ŞI, O dată cu Al- -aut, am împins din toate puterile, prop- 
tindu-mi umărul în trunchiul ale cărui strălucitoare ape 
aurii se întunecaseră. Gigantul nu se clintea. Dar la a 
doua încercare am simţit ur uşor balans şi imensul 
trunchi s-a aplecat încet, trosnind înspăimântător. Pirii- 
tul sticlei sfărimate s-a amestecat curind cu bubuitul 
asurzitor, care a însoţit prăbușirea singerosului idol. 
Piatra luminişului s-a cutremurat sub picioarele noas- 
tre. Nenumăraţi copaci de sticlă fuseseră striviţi sub 
greutatea colosului, iar imensul glob portocaliu, zbîreit 
ca pînza unei paraşute neumflată de presiunea aeru- 


lui, era străbătut de ultime tresăriri. Un lichid incolor 
se scurgea din el, înghiţit îndată de pulberea portocalie 
ce acoperea piatra gălbuie. O uriaşă suprafaţă circulară, 
netedă de parcă ar fi fost șşlefuită, ocupa acum cen- 
trul 'luminişului, descoperind piramida ce adăpostea 
craniile jertfelor. 

În clipa aceea un obiect, în care am recunoscut o 
suliță, mi-a zburat pe (lingă ureche. 

— Pieile-Albe! am strigat, întorcîndu-mă către 
Al-aut. 

L-am văzut prăbuşit, cu faţa peste masa sticloasă a 
trunchiului retezat. O suliță i se înfipsese între umeri. 

Nu mai ştiu cum l-am tîrît peste suprafaţa lucie şi 
cum am izbutit să mă adăpostesc, împreună cu el, din- 
colo de ciotul trunchiului. Am scos pistolul hipnotic ŞI 
am apăsat pe trăgaci, îndreptind ţeava către Pieile- 
Albe, pe care le vedeam răsărind printre copacii de 
sticlă. Suliţele au mai vijiit o vreme, izbind ciotul 
trunchiului sau trecînd peste capetele noastre, apoi nu 
s-a mai auzit nimic. 

— Al-aut! am strigat, cuprinzind în braţe trupul 
vlăguit. 

Ochii cenuşii s-au deschis cu greu. Am smuls sulița. 
Un val de singe a ţişnit din rană. 

— Însemnările, a şoptit Al- -aut, Pe I-lana... 

Un nod mi se pusese în git. Îmi tremurau miinile. 

— Stai, am îngăimat. Nu-a nimic... trece.. 

Dar ştiam că ireparabilul se produsese. Faţa arămie 
a lui Al-aut se învineţea. Apăsam cu palma mica spăr- 
tură a costumului de protecţie, prin care gerul şi hidro- 
genul năvăleau, paralizînd viaţa, şi mă simţeam zdro- 
bit, anihilat, incapabil de reacţii. Al-aut murea. Stupid, 
în clipa întoarcerii. Dacă nu şi-ar fi pus în minte 
să reteze copacul! Era însă prea tirziu, pentru spe- 
ranţe, ca şi pentru păreri de rău. 

— Rămin, a şoptit anevoie. Spune-le... 

Buzele i s-au mişcat, dar n-aveam să aflu vreodată, 
nimeni n-avea să mai afle ce dorise să spună. În ultima 
clipă, lumea de piatră se închisese peste el. În ochii 
Îi cenuşii nu putusem citi şi ochii-i priveau acum, 
fără să vadă. Mi-am amintit din nou de foamea de 
imagini culese pe cea de a zecea lume, pe care i-o des- 
coperisem în faţa ecranului de oţel din încăperea Ma- 
relui Consiliu... Neistovită i-a fost dat să-i rămină 
foamea ! Întreaga omenire avea să cunoască tot ce ar 
fi dorit să afle şi tocmai el nu va mai şti niciodată 
nimic. Datorită lui „lumea de rezerve“ urma să devină 
o lume vie, a zecea a sistemului nostru. Datorită lui 
religia primitivă, născută în jurul sinistrului copac, pri- 
mise o cumplită lovitură, retezarea idolului putind 
duce la zdruncivarea credinţei sălbatice a Peilor-Albe 

în magica lui putere. Destinul lui Al-aut se împlinise, 
pină la capăt... 

Pentru a treia oară mă avîntam în văzduhul lumii 
de piatră, purtind în braţe un trup inert. Dar, dacă pe 
Plara o purtasem însufleţit de speranță, dacă pentru 
Ganymed fusesem chinuit de neliniște, de astă dată 
eram covirşit de tragica certitudine a faptului ire- 
versibil. Chipul sculptat în granit „roşu al lui Al-aut 
era mai frumos decit oricînd, deşi în ochii lui cenuşii, 
larg deschişi, nimeni nu mai avea ce Citi... 


Prin văzduhul lumii de piatră, în braţe cu marele 
somn, zburam. 


EPILOG 


Al-aut a rămas pentru totdeauna pe lumea deschisă 
de el oamenilor. Roh nu mai e singur. În vechea criptă 
a marţienilor, pe poarta căreia semnul toz se învecinează 
acum cu floarea de san-mu, emblema planetei Venus, 
Al-aut stă în picioare, purtindu-şi casca de cosmo- 
naut pe braţul sting. Faţa măslinie şi faţa roşie sînt 
calme şi grave deopotrivă. Alături, Roh şi Al-aut vor 
înfrunta milenii, primind oaspeţi din toate lumile Soa- 
relui nostru şi, poate, din lumile altor Sori, căci Luna 
Ultimei nu va rămîne neştiută. A doua expediţie a 
omenirii va pleca spre ea peste citeva zile, apoi va 
urma alta şi altele, la nesfirşit. „Mai departe ! '“ spu- 
neau vechii marţieni... 


„„banda s-a sfîrşit. Am ascultat-o împreună cu Plara, 
privind pe fereastră la stejarul de pe craca căruia micul 
nostru Al-aut ne face semne. Acum îşi desface aripile 
şi coboară. 

Kes a adormit de doi ani. Şi-a dus la bun sfîrşit 
cercetările şi a dovedit că Pieile-Albe pot ciştiga timpul 
pierdut, înălţindu-se pină la oamenii albaştri. Dovada 
vie a strădaniei lui, Ganymed, trebuie să sosească 
din clipă în clipă împreună cu Ochi-de-Aur, de care 
nu se mai desparte. Amiîndoi sînt nerăbdători să se 
întoarcă pe cea de a zecea lume, părăsind costumele 
de protecţie pe care le poartă pe Pămînt. Acum, fi- 
reşte, putem comunica, şi am primit de la ei atitea 
informaţii, încît Institutul 'Thuleean a alcătuit o amplă 
monobandă închinată lumii de piatră. 

I-lana ne va însoţi şi în această expediţie, dar mă 
tem de clipa întâlnirii ei cu Al-aut, aşa cum aştept cu 

nelinişte regăsirea ochilor violeţi, pe care i-am făcut să 
cunoască durerea... 

De astă dată plecăm pentru un timp îndelungat. Ştim 
mult mai multe decit am ştiut acum cîţiva ani, dar 
ce ar putea spune ce ne aşteaptă pe mărunta lume 
de la hotarul sistemului nostru? Mai trăieşte oare 
bătrina preoteasă şi cum va primi schimbările pe care 
le vom aduce împietritelor rinduieli de pe Thule? Ce 
ne va mai dezvălui fantastica lume de pe Zigha 3? Va 
izbuti Ganymed să ne apropie de Pieile-Albe ? 

Al-aut a intrat pe fereastră, spre desperarea Plarei. 
De pe pervaz ne întinde braţele şi ride, arătindu-şi 
dinţii albi. | 

Îi va fi dat să zboare, cindva, spre Zigha 3? 

